PENTRU O CARTE A MEMORIEI 


Basarabia este unul dintre teritoriile ex-sovietice în care sistemul comunist de 
guvernare a lăsat cele mai îngrozitoare amprente prin numărul mare al victimelor 
provocate de deportări, foamete, întemniţări, asasinate etc. Deşi au trecut aproape 
zece ani de la declanşarea mişcării de renaştere naţională şi de la obţinerea dreptului 
de a vorbi şi de a scrie deschis despre fărădelegile săvîrşite în perioada sovietică, 
deşi s-au efectuat numeroase investigaţii privind crimele şi monstruozităţile 
bolşevicilor şi ale acoliţilor lor, sîntem încă departe de a avea imaginea autentică şi 
completă a martirajului populaţiei basarabene. 

În Republica Moldova, spre deosebire de alte zone care au suportat regimuri 
naziste sau comuniste, nu există deocamdată o lucrare comemorativă pe potriva 
numeroaselor jertfe din rîndul populaţiei româneşti de la est de Prut. 

Una dintre cele mai serioase încercări de a restabili şi înveşnici memoria 
victimelor regimului comunist aparţine Muzeului Naţional de Istorie a Moldovei 
(Chişinău), care acum cîţiva ani a lansat ideea de a elabora şi de a tipări o CARTE 
A MEMORIEI. În scopul realizării acestei lucrări de proporţii, un grup de cercetători 
a purces la selectarea şi acumularea mărturiilor documentare din arhive, identificînd 
zeci de mii de persoane supuse reprimărilor şi deportărilor între anii 191 7—1990. Au 
fost întocmite şi expediate primăriilor din toate localităţile Basarabiei şi ale Trans- 
nistriei listele respective, solicitîndu-se ajutor în verificarea şi completarea lor. Pentru 
a duce la bun sfîrşit acţiunea în cauză e necesar ca la pregătirea Cărţii Memoriei să 
participe cît mai multe instituţii şi organizaţii, persoane particulare, profesori, studenţi, 
elevi, toţi cei care conştientizează cît de importantă şi de necesară este pentru 
prezentul, dar mai ales pentru viitorul acestui pămînt, cunoaşterea deplină a 
sacrificiului uman al basarabenilor, cauzat de cei care au vrut să ne schimbe numele, 
istoria, limba şi chiar însăşi esenţa noastră. . 

Timpul trece şi pe măsură ce anii se scurg, ceața uitării se aşterne peste 
memoria noastră, augmentînd. pericolul de a nu ne cunoaşte martirii, prin a căror 
jertfă şi suferinţă a fost posibilă supraviețuirea noastră. 

Atît cît nu este prea tîrziu, Alianţa pentru sprijinirea Basarabiei (Paris) şi revista 
Limba Română (Chişinău), susţinînd iniţiativa Muzeului de Istorie a Moldovei 
(Chişinău), îşi propun să contribuie la urgentarea alcătuirii şi editării Cărții Memoriei. 
În acest scop va fi creat un Centru de Coordonare care va mediatiza întregul proces 
de pregătire a lucrării pentru tipar. 

Pentru ca obiectivul propus să poată fi realizat, pentru ca proiectata Carte a 
Memoriei să includă maximum de informaţie, ne adresăm primăriilor din Republica 
Moldova cu rugămintea de a grăbi verificarea şi expedierea listelor martirilor pe 
adresa: Muzeul Naţional de Istorie a. Moldovei, str. 31 august 1989, nr. 121 A, or. 
Chişinău, 2012 (tel. 24.36.55.). Pentru Cartea Memoriei. 

Ne adresăm de asemenea tuturor oamenilor de bună-credință din Republica 
Moldova şi de peste hotarele ei, tuturor celor care dispun de documente sau informaţii 
cu referinţă la persoanele exterminate, deportate sau închise de către autorităţile 
sovietice, rugîndu-i insistent să trimită pe adresa indicată mai sus sau pe cea a 
revistei Limba Română (căsuţa poştală nr. 83, bd. Ştefan cel Mare nr. 134, Chişinău, 
2012) date biografi ce ale victimelor şi descrierea sumară a desfăşurării nefastelor 
evenimente. 

Participînd la elaborarea Cărţii Memoriei, vom reconstitui istoria noastră 
adevărată şi vom îndeplini o datorie sacră faţă de cei care fără de vreo vină au 
pătimit şi au murit, cinstind astfel jertfa lor şi conferindu-le locul pe care îl merită în 
Analele Sfinte ale Neamului. 


Revista Limba Română (Chişinău) Alexandru BANTOŞ 


Alianţa pentru Sprijinirea Basarabiei (Paris) Eugen HOLBAN 

RECUPERĂRI NECESARE 


Presa de la Chişinău a semnalat deja apariţia (cu sprijinul Fundaţiei 
Soros Moldova) a două valoroase manuale de română, autorul lor fiind 
cunoscutul lingvist francez Valeriu Rusu, basarabean de origine. 
Evenimentul editorial constituie, fireşte, un adecvat serviciu limbii române 
de la est de Prut, dar şi un act de recunoaştere a calităţilor apreciatului 
pedagog şi om de ştiinţă. Or, cele două cărţi — Limba Română. Limbă, 
literatură, civilizaţie şi Limba Română. Cuvinte şi imagini, tipărite 
iniţial în Franţa, — dovedesc cu prisosinţă că şi gramaticile se pot citi 
cu plăcere. Adevărul e că volumele lui Valeriu Rusu nu sunt ordinare 
manuale de română, ci şi ingenioase incursiuni în istoria şi cultura 
poporului nostru expuse laconic, cu vervă, cu umor, alteori chiar cu 
uşoară ironie, însă întotdeauna cu sentimente sacre faţă de tot ce se 
numeşte spiritualitate românească. Manualele, evident, sunt bine venite 
pentru cei care nu ne cunosc limba (ediţia de la Paris a fost destinată 
francezilor, iar cea de la Chişinău — alolingvilor din Republica Moldova). 
Ele mai alcătuiesc un fascinant, instructiv itinerar şi pentru noi, românii 
basarabeni înstrăinaţi jumătate de secol de tulpina neamului. Bun 
cunoscător al literaturii, istoriei, al artei populare şi, desigur, al limbii, 
Valeriu Rusu a reuşit să adune între copertele cărţilor o captivantă 
enciclopedie despre viaţa, tradiţiile şi obiceiurile românilor din cele trei 
principate. Aflat departe de ţară, cu gînd neostenit la cele rămase acasă, 
domnul profesor oferă publicului larg o delicată, atractivă şi foarte sigură 
şansă de a pătrunde tainele limbii, esenţa destinului şi dimensiunile reale 
ale sufletului de român. Aceste lucrări, cu efect aplicativ maxim, vor 
sensibiliza interesul concetățenilor noştri — ruşi, ucraineni, găgăuzi etc. 
— pentru studiul limbii române. Mesajul lor profund umanist, purtînd 
semnătura unui basarabean şcolit în marile centre ştiinţifice din Europa, 
va înlesni calea spre înţelegerea unui adevăr pe cît de simplu, pe atit de 
elocvent: a învăţa limba statului în care trăieşti e obligaţiune, dar şi 
onoare. Prin intermediul limbii intri în “casa ființei” unui alt neam, cu altă 
istorie şi altă avere sufletească, de aceea eşti dator să manifeşti toleranţă 
şi să-ţi trăieşti viaţa conform legilor pămîntului. Editarea la Chişinău a 
manualelor lui Valeriu Rusu — instrumente didactice indispensabile 
procesului actual de extindere a limbii de stat în Republica Moldova — 
au şi o conotaţie pur simbolică: prin aceste cărţi autorul, plecat de la 
baştină în vremuri de restrişte, durează acum trainice punți de legătură 
cu şi pentru ai SAI. 

Bine ai venit între noi, domnule Valeriu Rusu! Limba Română te 
aşteaptă să revii mereu, aşa precum doreşte să-i ştie întorşi acasă pe 
Eugen Coșeriu, Paui Goma, Alexandru Lungu, Eugen Holban, pe toţi 
cei a căror inimă tremură pentru Basarabia. 


Alexandru BANTOŞ 


Limba R omåaá 


La 18 decembrie 1997 

a avut loċ lansarea cărților 
dlui prof. Valeriu RUSU 
Limba română. Limbă, 
literatură, civilizaţie şi 
Limba română. Cuvinte şi 
imagini editate de echipa 
revistei Limba Română. In 
paginile 6—16 publicăm 
crimpeie de la acest 
eveniment editorial produs 
la Biblioteca U.L.1.M. în 
prezenţa unui numeros 
public. 


MEREU ACASĂ 


Prof. lon MELNICIUC, 
şeful catedrei 

Limba Română Aplicată, 
U.L./.M. 


Minunile ţin de Dumnezeu. 

intorşi cu faţa spre Dumnezeu, 
începem să credem în ele. 

Cine şi-ar fi putut imagina acum 
50 de ani că printre cei înstrăinaţi de 
vatra părintească, purtaţi de soartă 
peste mări şi ţări, vor fi şi adevăraţi 
bărbaţi ai neamului care vor reveni la 
baştină nu ca nişte fii rătăcitori, ci ca 
adevăraţi soli ai românilor din 
Basarabia prin care comunicăm cu 
lumea mare. 

Minunea s-a produs pentru că 
aceşti soli l-au avut în preajmă pe 
Bunul Dumnezeu. 

Lansarea de Carte de la 
U.L..I.M., cu prezenţa autorului celor 
două manuale de limba română, a 
distinsului lingvist Valeriu Rusu, 
profesor la Universitatea din Aix- 
en-Provence, nu ţine de miracol. E o 
realitate. Evenimentul surprinde 
plăcut (s-a realizat un vis) şi (de ce 
n-am recunoaşte?) întristează puţin 


“Şi doar în limba ta 
Poţi rîde singur, 

Şi doar în limba ta 
Te poţi opri din plîns.” 


prin întîrzierea cu care am descoperit 
fenomenul Valeriu Rusu. | 

Am descoperii un Om între 
oameni, un neclintit patriot, un vrednic 
român, pe care francezii l-au 
încetățenit (l-au înfiat) nu pentru ochi 
frumoşi, ci pentru talentul de sa- 
vant-poet, pentru harul pedagogic cu 
care l-a înzestrat natura. Ne bucurăm 
că francezii îl au de la noi, dar ne 
întrebăm de ce nu l-am avea chiar noi 
aievea, că-i AL NOSTRU. 

De azi înainte compatriotul 
nostru. Valeriu Rusu e Profesor 
asociat al U.L.i.M.-ului. De azi înainte 
va fi prezent în bibliotecile şi sălile. 
de curs ale Universităţilor din 
Republica Moldova prin manualele 
sale de limba română. Astfel, 
profesorul Valeriu Rusu va fi mereu 
ACASA. Avem nevoie de prezenţa 
Domniei sale ca de aerul proaspăt al 
dimineţii.  . 

Valeriu Rusu e al nostru. Şi 
asta ne bucură. 

Valeriu Rusu e ai francezilor. 
Şi cu asta ne mîndrim. 


Eveniment editorial 


REPUBLICA 
MOLDOVA — SPAŢIU 
FAVORABIL 
COLABORARII 


DOMNULUI PREŞEDINTE 
JACQUES CHIRAC 


Domnule Preşedinte, 


M-am întors de curînd din 
Republica Moldova — ţara mea na- 
tală — unde am fost invitat la 
Universitatea Liberă Internaţională a 
Moldovei (Chişinău), pentru a da o 
serie de conferinţe: Franţa, 
Latinitatea, Europa de astăzi, 
Tensiunea între munte şi mare etc. 

Am avut onoarea şi plăcerea să 
beneficiez de o primire călduroasă, 
generoasă, în cea mai bună tradiţie 
latină. Mi s-a conferit, cu această 
ocazie, diploma Magna cum Laude 
a Universităţii menţionate (echi- 
valentul titlului de Doctor honoris 
causa) şi titlul de Profesor asociat 
al acestei universităţi. Uniunea 
Scriitorilor din Republica Moldova m-a 
ales membru al acestei societăţi 
prestigioase. 

Cu această ocazie a avut loc o 
reuniune pentru a lansa cele două 
volume ale cursului meu de română, 
traduse din franceză în rusă, pentru 
minoritatea rusă din Moldova, dornică 
să înveţe limba română. 

Am avut prilejul de a fi primit de 
Preşedintele Republicii Moldova, 
domnul Petru Lucinschi, care, 
amintindu-şi cu multă plăcere de 
vizita recentă a Domniei sale, în 
Franţa şi de dialogul fructuos, optimist 
avut cu Dumneavoastră, domnule 
Preşedinte, şi-a reafirmat interesul 
său particular pentru ca relaţiile între 
Franţa şi Moldova — acest ultim bas- 
tion al Latinităţii, spre Orient — să 
devină din ce în ce mai variate şi mai 


profunde. 

Domnia sa a luat pe loc o seamă 
de decizii precise în acest sens şi a 
indicat, domnului consilier lacob 
Burghiu, să acorde o atenţie specială 
problemelor în cauză. 

Există un spaţiu foarte favorabil, 
după părerea mea, şi vast în această 
Ţară pentru ca Franţa să se afirme şi 
mai mult prin iniţiative economice, 
politice, culturale (inclusiv achi- 
ziţionarea unui sediu pentru Ambasada 
Franţei la Chişinău). 

Aceeaşi primire mi-a fost 
rezervată de către Ministrul Culturii, 
domnul Ghenadie Ciobanu, care s-a 
angajat, fără ezitare, să publice 
antologia Echos poétiques de 
Bessarabie (ediţie bilingvă france- 
ză-română), pe care am realizat-o cu 
studenţii mei de la Universitatea 
Provence, ca şi de domnul Andrei 
Andrieş, Preşedintele Academiei de 
Ştiinţe a Moldovei, care este foarte 
favorabil dezvoltării programelor 
comune cu institute de cercetări şi 
universităţi din Franţa. 

Reînnoind felicitările mele, cele 
mai sincere, de sănătate şi fericire, 
pentru Domnia Voastră şi Familia 
Dumneavoastră, şi de viitor luminos 
pentru Franţa, 

Vă rog să primiţi, domnule 
Preşedinte, expresia sentimentelor 
mele distinse. 


Valeriu RUSU 
Aix-en-Provence, 
21 decembrie 1997 


Limba Momdnă 


VALERIU RUSU — 
ILUSTRU OM 

DE ŞTIINŢA 
BASARABEAN 


Prof. Andrei GALBEN, 
rector al U.L.1.M. 


Stimate dle profesor Valeriu 
Rusul 

Stimaţi membri ai senatului 
universitar, onorată asistenţă! 

Astăzi, 18 decembrie 1997, 
pentru U.L.I.M. este o zi deosebită — 
în lista personalităţilor din lumea sa- 
vantă cărora li s-au conferit titluri 
onorifice la tînăra noastră universitate 
se înscrie şi numele ilustrului om de 
ştiinţă de origine basarabeană, Valeriu 
Rusu, director al Departamentului 
Lingvistică Comparată a Limbilor 
Romanice şi Română de la Univer- 
sitatea Provence, doctor în filologie, 
profesor universitar, membru asociat 
al Academiei din Aix-en-Provence. 
Domniei sale i se acordă, prin decizia 
senatului U.L.!.M., Diploma MAGNA 


CUM LAUDE şi titlul de PROFESOR 
ASOCIAT al instituţiei noastre. 
Domnule profesor Valeriu Rusu! 
Din partea rectoratului, senatului 
universitar, întregului corp profe- 
soral-didactic vă asigur că U.L.I.M. 
este dispusă spre o colaborare 
prodigioasă în plan ştiinţifico-didactic 
cu Dumneavoastră, cu universitatea 
pe care o reprezentaţi în scopul 
modernizării procesului instructiv-edu- 
cativ la nivelul standardelor europene. 
Conferinţele ţinute în aceste zile 
ia Chişinău, prin noutatea ştiinţifică, 
prin originalitatea expunerii, prin 
bogata documentare şi gradul înalt de 
utilitate, au demonstrat în mod 
elocvent că prezenţa Dumneavoastră 
în Republica Moldova este mai mult 
decît necesară. Sînteţi, Domnule 
Profesor, bine venit la orice instituţie 
de învăţămînt şi, desigur, în primul 
rînd, la U.L..I.M. 
inainte de a conferi Domnului 
Profesor Valeriu Rusu Diploma Magna 
cum Laude şi titlul de Profesor asociat 
al U.L.I.M., cu permisiunea Dvs. voi 
expune Curriculum-ul vitae al 
reputatului nostru conaţional: 
Valeriu Rusu s-a născut ia 
09.09.1935, în comuna Mihăileanca, 
judeţul Hotin. Din martie 1944 se 
refugiază, împreună cu părinţii în 


pari 


Evenimentul s-a produs avînd o asistenţă aleasă. 


Eveniment editorial 


Profesor asociat al U.L.I.M. 


comuna Speteni, judeţul Ialomiţa. 
Urmează liceul “Mihai Viteazul” din 
Bucureşti (1953), apoi Facultatea de 
Litere din Bucureşti (1958). Pe 
parcursul anilor 1958—1987 este 
cercetător ştiinţific, apoi, din 1969, 
şeful Sectorului de Dialectologie la 
Centrul de Cercetări Fonetice şi 
Dialectologice al Academiei Române 
avînd ca profesori şi directori pe acad. 
Al. Rosetti şi prof. B. Cazacu. În 
paralel este asistent şi lector la 
Universitatea Bucureşti. Din 1969 este 
doctor în ştiinţe filologice cu teza 
Graiul din nord-vestul Olteniei 
(publicată în Editura Academiei, 1971) 
sub direcţia lui Al. Rosetti. 

Din 1987 se stabileşte în Franţa, 
la Aix-en-Provence. Funcţionează în 
calitate de profesor, director de 
cercetări, director al Departamentului 
de Lingvistică Comparată a Limbilor 
Romanice şi Română. Este membru 
al Asociaţiei “Le Felibrige” (1981), 
membru asociat al Academiei de 
Ştiinţe, Litere, Agricultură şi Artă din 
Aix-en-Provence %(1992), al unor 
societăţi internaţionale de lingvistică. 
Participă la un şir de colocvii şi congre- 
se ştiinţifice internaţionale. 


Volume: Noul Atlas Lingvistic. 


român pe regiuni. Oltenia, | (1966) 


Domnului Valeriu Rusu i se conferă Diploma Magna cum Laude şi titlul de 


— V (1984), lucrare distinsă, în 1974, 
cu premiul “T. Cipariu” al Academiei 
Române; introducere în studiul 
graiurilor româneşti, Bucureşti, 
1977; Tratatul de dialectologie 
românească, coordonator, Craiova, 
1984; Dialettologia generale, Ed. 
“Zanichelli”, Bologna, Italia, 1985. 

În colaborare cu studenţi de la 
Universitatea Provence publică: 
Eloge du village roumain, Ed. de 
l'Aube, Franţa, 1990; Mihai Emi- 
nescu, antologie bilingvă, Aix-en- 
Provence, 1990.Se află sub tipar 
antologia Echos poétique de 
Bessarabie. in colaborare cu Aurelia 
Rusu, traduce integral în franceză 
Tiganiada de lon Budai-Deleanu. A 
publicat ediţii din Opere de Ovid 
Densusianu (3 volume), Tache 
Papahagi (2 volume), numeroase 
articole, studii, comunicări, recenzii, 
note etc. 

Stimate domnule prof. Valeriu 
Rusu! Inmînarea acestor distincţii este 
un semn al recunoaşterii activităţii 
Dumneavoastră ştiinţifice şi peda- 
gogice aici, la baştină, o dovadă că 
munca neobosită întru creşterea 
faimei limbii române şi a culturii nea- 
mului găseşte ecou fierbinte în inimile 
basarabenilor. 

Limba Română 


ATITUDINE SACRĂ 
FAŢĂ DE LIMBA 
ROMÂNĂ 


Acad. Anatol CIOBANU, şeful 
Catedrei Lingvistică Română 
Generală şi Romanică, 
Universitătea de Stat 

din Moldova 


Onorată asistenţă, 

Graţie iniţiativei revistei “Limba 
Română” de a traduce din franceză 
aceste manuale de română, graţie 
sprijinului financiar acordat de Funda- 
ţia “Soros” Moldova şi datorită domnu- 
lui Andrei Galben, rector al U.L.I.M,, 
care a binevoit să-l invite pe domnul 
profesor Valeriu Rusu, noi asistăm 
astăzi la o sărbătoare, la o adevărată 
sărbătoare a limbii române. Zic 
sărbătoare, pentru că limba, aşa cum 
afirmau înaintaşii noştri, este altarul 
naţiunii, este tezaurul cel mai de preţ 
pe care îl moştenesc copiii de ia 
părinţi. Or, domnul profesor Valeriu 
Rusu, propagă mereu, pretutindeni, 
această atitudine sacră faţă de Limba 
Română. 

M-am aflat 45 de zile în calitate 
de stagiar la Universitatea Provence 
şi am asistat la lecţiile de română ale 
domnului profesor Valeriu Rusu. Să 
vedeţi ce se face în aceste săli de 
studii! Mulţi dintre dumneavoastră au 
avut prilejul să asculte prelegerile 
oaspetelui nostru. Acolo, în Franţa, vă 
asigur, ele sînt şi mai impresionante. 
Lecţiile dumnealui pornesc din suflet, 
de la inimă, dintr-o ambiţie, dacă vreţi, 
de a arăta că noi sîntem un popor civi- 
lizat, că avem o limbă, o cultură, care 
nu sînt inferioare altora. Prelegerile 
sale atestă că noi am fost întotdeauna 
defensivi, că nu am atacat şi nu am 
cucerit pe.nimeni. Noi ne-am apărat 
“sărăcia şi nevoile şi neamul”. 

Vaieriu Rusu este un autentic 
mesager al sufletului nostru. Francezii 
ştiu de la dumnealui că există o mare 
literatură română. Să vedeţi cum 


Anatol Ciobanu: Asistăm la o 
adevărată sărbătoare a limbii române. 


pulsează la lecţii, la seminare versu- 
rile lui Grigore Vieru, Vasile Roman- 
ciuc, Nicolae Dabija, cum traduc 
studenţii din română în franceză. 

Vreau să subliniez, că aşa cum 
predă lecţiile de română, tot astfel 
Valeriu Rusu a scris volumele Limba 
română. Limbă, literatură, civiliza- 
ție şi Limba română. Cuvinte şi ima- 
gini, care au fost elaborate pentru 
studenţii Universităţii Provence în 
limba franceză. Intre timp ele au 
beneficiat de aprecieri înalte atît în 
Franţa, cît şi în alte ţări. In anul 1996 
Valeriu Rusu, sosind la Chişinău 
pentru a ţine prelegeri la Universitatea 
de Stat din Moldova, a luat cunoştinţă 
de situaţia precară a limbii române la 
est de Prut. Totodată dumnealui a 
sesizat interesul redus al alolingvilor 
faţă de limba băştinaşilor, “explicat” 
prin lipsa materialelor didactice de 
calitate. Astfel a încolţit ideea unei 
versiuni ruseşti a manualelor de 
română la care mă voi referi în 
continuare foarte succint. 


E veniment editorial 


il 


Limba română. Limbă litera- 
tură, civilizaţie. Acest volum, pe 
lîngă compartimentul Morfo-sintaxa 
limbii române, conține ample incur- 
siuni în istoria limbii române şi a 
poporului român, stabileşte locul limbii 
române în familia limbilor romanice, 
prezintă texte revelatoare din literatura 
română veche şi modernă. Materialul 
este prezentat consecvent şi abundă 
în trimiteri la monumente ale limbii şi 
literaturii române. Cuvîntul înainte 
este elaborat meticulos, conţine mult 
material factologic, menit să tre- 
zească interesul cititorului alolingv 
faţă de limba, literatura şi civilizaţia 
românească. Schița cronologică a 
istoriei limbii române şi a poporului 
român se constituie din momente 
cruciale alese cu mult discernămînt. 
Gramatica limbii române, cuprinzînd 
capitolele de bază — articolul, 
substantivul, pronumele, numeralul, 
verbul, adverbul, prepoziţia, conjun- 
cţia, interjecţia, sintaxa şi topica — 
este elaborat la un înalt nivel ştiinţific 
şi pedagogic, conţine multe exemple 
edificatoare şi realităţi dialectale ce 
conferă expunerii un farmec aparte. 

Limba română. Cuvinte şi 
imagini. Este vorba de o modalitate 


Biblioteca revistei “Limba Română”. 


originală de însuşire a lexicului limbii 
române. Autorul prezintă o suită de 
schiţe etnofolclorice. din realitatea 
românească, îndeosebi din cea rurală, 
însoţindu-ie cu ample liste de cuvinte 
dificile traduse în limba rusă. Pentru 
a oferi cititorului un tablou cît mai 
structurat Valeriu Rusu împarte 
materialui în douăsprezece teme- 
compartimente: | — Casa; il — 
Curtea; IlI — Omul. Corpul omenesc; 
IV — Hrană. imbrăcăminte. Încăl- 
țăminte; V — Familia. Rude. Neamuri; 
VI — Viaţa în sat; VII — Lumea, 
universul femeii; VIII — Agricultura şi 
creşterea vitelor; IX.— Pădurea. 
Vînătoarea. Pescuitul. Albinăritul; X 
— Timpul. Cerul; XI — Pămîntul. 
Ţara; XII — Viaţa urbană. Voiajul. 
Fiecare compartiment relevă lucruri 
caracteristice cadrului românesc, 
conținînd detalii ce pot suscita nu 
numai interesul alolingvilor ci şi al 
românilor de la est de Prut. Proverbele 
şi maximele anexate fiecărui compar- 
timent oferă cititorului posibilitatea de 
a sesiza cuvintele în contexte origi- 
nale, ele apărînd cu sensuri metafo- 
rice. Dictionarele român-rus şi rus- 
român de la sfîrşitul cărții vin să 
faciliteze lucrul: cu manualul, 
susţinîndu-l în efortul de traducere a 
textelor din lucrare şi nu numai. 

Un cuvînt aparte merită aspectul 
grafic al acestei lucrări. Menţionăm că 
imaginile sugestive şi extrem de in- 
structive sînt executate de doamna 
Romaniţa Mattei-Rusu, fiica Aureliei 
şi a lui Valeriu Rusu. Prin intermediul 
lor pătrunzi mai lesne în lumea 
miraculoasă a tradiţiilor, obiceiurilor, 
în definitiv a culturii româneşti. 

Am certitudinea că aceste 
manuale îi vor determina pe cititorii 
alolingvi, în cazul nostru pe vorbitorii 
de limbă rusă, să ne îndrăgească 
limba, să respecte neamul şi acest 
pămînt pe care dăinuim de două 
milenii. Numai astfel vor înţelege că 
“Limba noasiră-i foc ce arde / Într-un 
neam ce fără veste / S-a trezit din 
somn de moarte / Ca viteazul din 
poveste”. 

Limba Romånå 


PROMOTOR AL 
VALORILOR 
NAŢIONALE 


Acad. Mihai CIMPOI, 
Preşedintele Uniunii Scriitorilor 
din Moldova 


Există două moduri de compor- 
tament al românilor stabiliți în 
străinătate. Este modul Brincuşi, 
adică de a lua trăistuţa, ceaunul de 
făcut mămăliguţă şi de ate consacra, 
deparie de Ţara ta, sporirii valorilor 
româneşti şi valorilor universale. Apoi 
este modul Cioran care presupune o 
desconsiderare a limbii, a culturii 
româneşti de la o altitudine a culturilor 
mari, chiar o anihilare a virtuţilor 
autohtone. DI profesor Valeriu Rusu a 
ales cel mai rezonabil mod: primul, 
adică de a spori valorile noastre, de a 
duce în lume imaginea autentică a 
culturii româneşti, a României ca 
atare. Or, se ştie că nu atît imaginea 
politică, cît mai ales imaginea cul- 
turală e cea autentică a unei Ţări. 
Ceea ce face dl profesor V. Rusu în 
Franţa este demn de recunoştinţa 
noastră. In afară de excepţionalui 
manual de limba română, scris în 
franceză şi tradus de către revista 
“Limba Română” în ruseşte, pe care 
îl lansăm astăzi, a elaborat un manual 
sui generis de poezie românească 
pentru şi împreună cu studenţii de la 
Universitatea Provence. Remarcabil 
este gestul dlui profesor Valeriu Rusu 
de a transpune în franceză poezia 
basarabeană postbelică, deschizînd 
astfel noi şanse de receptare a ei şi 
lărgind cu certitudine orizontul de 
circulaţie a literaturii noastre. 

Tot ce face V. Rusu este în nu- 
mele literaturii, culturii româneşti, în 
numele creşterii prestigiului poporului 
nostru. Dînd o înaltă apreciere activi- 
tăţii dlui profesor Valeriu Rusu, Uniu- 
nea scriitorilor din Moldova a decis să-i 
confere titlul de membru de onoare al 
Uniunii Scriitorilor din Moldova. Felici- 
tări, Domnule Profesor, şi succes! 


INSTRUMENT 
MODERN | 
PENTRU ÎNVĂŢAREA 
LIMBII ROMÂNE 


Marcel DINU, 

Ambasadorul extraordinar 

şi plenipotenţiar al României în 
Republica Moidova 


Onorată asistenţă! 

Particip la această manifestare de 
suflet închinată Dlui Profesor Valeriu 
Rusu, un român autentic şi un împătimit 
basarabean. Am luat cunoştinţă de acti- 
vitatea Domniei sale şi cred că nu gre- 
şesc dacă afirm că domnul profesor se 
află printre vîrfurile diasporei româneşti 
şi că desfăşoară o activitate admirabilă 
acolo, în Franţa, pentru a ne apropia mai 
mult de occident, pentru a face cunos- 
cută civilizaţia şi cultura românească. 

Permiteţi-mi două reflecţii în 
legătură cu cărţile care sînt lansate 
astăzi şi care nu reprezintă decit o parte 
din activitatea prodigioasă a dlui 
profesor Rusu. Manualele domnului 
Valeriu Rusu denotă o abordare nouă, 
pragmatică de însuşire a limbii române 
de către străini. li învaţă limba română 
şi îi învaţă în acelaşi timp istoria Româ- 
niei, cultura României, geografia 
României. A doua reflecţie se leagă de 
apariţia acestor două volume pentru cei 
care au limba rusă ca limbă maternă. 
Acordul domnului profesor V. Rusu dea 
traduce manualele în rusește are o 
semnificaţie deosebită. Dînsul îşi dă 
seama că practic prin aceste cărţi nu 
face decît să sprijine realizarea în 
Republica Moldova a legislaţiei privind 
funcţionarea limbii de stat. Este o 
chestiune cu totul remarcabilă, pentru 
că se pune la dispoziţia tinerilor, care 
au limba rusă ca limbă maternă, un in- 
strument modern şi foarte bun pentru 
învăţarea limbii române. Aş vrea să-l 
felicit călduros pe dl Profesor Valeriu 
Rusu şi pentru aceste cărţi, dar şi pentru 
distincţiile pe care le-a primit, care 
constituie o emoţionantă expresie a 
climatului creat aici în jurul Domniei sale. 
Deşi, a venit numai pentru cîteva zile, 
sînt convins — el simte că a venitacasă. 


Eveniment editorial 

LIMBA ROMÂNĂ 
DEVINE UN LIANT 
ÎNTRE NEAMURI 


Acad. Grigore VIERU 


Apariţia la Chişinău acelor două 


manuale. Limba română. Limbă, 
literatură, civilizaţie şi Limba 
română. Cuvinte şi imagini semnate 
de dl profesor Valeriu Rusu este un 
eveniment cultural cu multiple 
semnificaţii. De această dată limba 
română, metaforic vorbind, se 
întoarce în Basarabia prin Franţa. Un 
basarabean din Mihăileanca face nişte 
manuale de română care satisfac 
curiozitatea şi exigenţa proverbială a 
francezilor. Le-am citit ca pe nişte 
cărţi de literatură. Sînt bine concepute 
şi foarte instructive nu numai din 
punct de vedere didactic, ci şi ca 
mesaj, încărcătură emoţională, şi nu 
în ultimul rînd, naţională. Studiind 
aceste două volume, înveţi nu numai 
limba română, ci şi istoria zbuciumată 
a neamului nostru, pătrunzi în 
universul spiritual al poporului, te 


familiarizezi cu tradiţiile, obiceiurile 
acestui pămînt. 

Transpuse competent şi, aş 
zice, cu dragoste în variantă ru- 
sească, de către colaboratorii revistei 
Limba Română, aceste două 
manuale oferă vorbitorilor de limbă 
rusă din Republica Moldova posibi- 
litatea de a cunoaşte limba şi tot ce 
avem noi mai de preţ în materie de 
cultură. Am aflat azi că aici, la 
U.L.I.M., tineri din Africa şi din Asia 
studiază limba noastră. Împreună cu 
ei vor învăţa, poate, limba română şi 
ruşii, şi ucrainenii, şi găgăuzii. Astfel 
limba română devine, şi prin 
intermediul acestor manuale, o punte 
de legătură, un liant între neamuri. 
Cred, acum, nu ne poate nimeni 
învinui de naționalism: sîntem 
internaţionali prin limbă şi dorim ca ea, 
limba acestui popor, să servească 
drept mijloc de comunicare 
interetnică. 

intr-un ceas bun, Domnule 
Profesor! Doresc din toată inima ca 
vizitele Dumneavoastră să devină 
simbol al ataşamentului faţă de 
baştină. O datorie comună avem faţă 
de pămîntul natai şi noi, cei rămaşi 
acasă, şi, Dumneavoastră, cei plecaţi 
în lume. 


Grigore Vieru: Am citit aceste manuale ca pe nişte cărţi de literatură. 


14 Limba Română 
GENIUL 
NEAMULUI NOSTRU 
E NESECAT 
Nicolae DABIJA, 
redactor-şef al săptămînalului Valeriu Rusu: Istoria acestor 
“Literatura şi arta” două manuale este istoria vieţii mele. 


Cîteodată am impresia că Ro- 
mânia a fost învățată să vorbească 
româneşte de către basarabeni. 

Or, cei mai de seamă lingviști 
români, de la Bogdan-Petriceicu 
Hasdeu ia Eugen Coşeriu sau Valeriu 
Rusu, s-au născut în Basarabia. 

Nu în zadar în Basarabia lupta 
pentru Limba Română a fost identifi- 
cată cu însăşi lupta pentru Fiinţa 
noastră naţională. 

In acea perioadă lucrările marilor 
noştri lingvişti erau armele noastre, 
ajutîndu-ne să învingem. 

Lucrările lui Bogdan-Petriceicu 
Hasdeu, cel care fusese membru al 
Academiilor de Ştiinţe şi al Societăți- 
lor de Lingvistică şi Filologie din Rusia, 
Serbia, Franţa, Bulgaria, Turcia, 
S.U.A. etc. 


Nicolae Dabija: Viaţa lui Valeriu 
Rusu e un elogiu adus Limbii Române. 


Cele ale lui Eugen Coșeriu, 
profesor titular la Universitatea din 
Tübingen, membru al Academiei 
Braziliene de Filologie, al Academiei 
Norvegiene, al Academiei Ştiinţifice 
din Heidelberg, membru al Societăţii 
Lingvistice Europene, Doctor honoris 
cauza a mai multor universităţi din 
lume, inclusiv al celei de la Chişinău. 

Cele ale lui Valeriu Rusu, 
membru asociat al Academiei din 
Aix-en-Provence (Franţa), azi direc- 
tor al Departamentului Lingvistică 
Comparată a Limbilor Romanice şi 
Română de la Universitatea Pro- 
vence. 

Din păcate Valeriu Rusu e mai 
cunoscut în lume decit la el acasă. 

De cel de care a auzit un sfert 
de planetă încă n-a auzit satul lui na- 
tal. 

Savantul, ale cărui lucrări sînt 
apreciate de lingvişti cu renume 
mondial, încă nu este membru al 
Academiei din Chişinău. 

Viaţa lui Valeriu Rusu e un 
exemplu care spune că, muncind, 
omul se poate impune, Îşi poate face 
un nume, poate răzbi oricum şi 
oriunde. 

Viaţa lui Valeriu Rusu e un 
elogiu adus Limbii Române. | 

Exemplul vieţii lui Valeriu Rusu 
e o dovadă în plus că geniul neamului 
nostru e nesecat. ; 

Bun venit Acasă, Valeriu Rusu! 

Vă mulţumim că nu ne-aţi uitat 
şi că de acolo, din Franţa, ne învăţaţi 
să vorbim corect dulcea limbă româ- 
nească. 


Eveniment editorial 

INIMA MEA TREMURĂ 
PENTRU BASARABIA 


Prof. Valeriu RUSU, 

directorul Departamentului 
Lingvistică Comparată a 
Limbilor Romanice şi Română, 
Universitatea Provence 


Dragi colegi, stimaţi studenţi, 
onorată asistenţă! 

intîlnirea de astăzi este un mo- 
ment unic în viaţa mea şi, recunosc, 
m-aţi copleșit. Sînt convins că nu 
merit tot ce s-a afirmat despre mine 
şi toate gesturile de solidaritate pe 
care mi le arătaţi. Insă pentru că 
interpretez tot ce s-a întîmplat aici 
mai ales ca pe un gest de solidaritate 
culturală, decît drept un semn de 
preţuire a ceea ce am făcut, le ac- 
cept cu multă plăcere şi vă mulţu- 
mesc călduros. 

Vreau să vă spun că istoria 
acestor două manuale pe care le 
vedeţi aici, este istoria vieţii mele. 
Cînd aveam 6 ani, şi hălăduiam cu 
copiii din Niorcani, în jurul iazului, 
într-o seară mama, care avea doar 
două clase primare, mi-a spus: Tu, 


băiete, vei fi profesor de română. 
Fratelui mai mare, Vadim, i-a spus: 
Tu vei fi agronom, vei lucra pămîntul. 
Atunci nu am acordat atenţie spuselor 
ei. Dar destinul a vrut să îndeplinesc 
această poruncă a mamei, poruncă a 
locului şi să devin profesor de limba 
română. De atunci, de la acea vîrstă 
petrecută la Niorcani, Donduşeni, s-au 
scurs ani, s-au scurs decenii, au fost 
vremuri tulburătoare pentru mine. A 
venit apoi anul 1987, cînd am plecat 
la Aix-en-Provence. Mama murise 
deja în 1981. A venit anul 1990, cînd 
a murit fratele meu şi nu am putut să 
merg la înmormîntarea lui. in 1991 a 
murit tatăl meu, şi nu am putut să 
merg la înmormîntarea lui. Şi atunci, 
în 1991, după 40 de ani de cercetări 
şi de activitate, mi-am zis: acum inima 
şi mintea mea sînt coapte pentru a 
scrie, pentru a face un elogiu limbii 
române. Şi m-am apucat în acele 
momente foarte tulburătoare pentru 
sufletul meu să scriu aceste manuale. 
Ele poartă amprenta tremurătoarei 
aspirații de a transmite ceea ce am 
moştenit de ia părinţi, ceea ce mi-a 
dat ţara, ceea ce mi-a dat satul. Aşa 
se explică că, destul de tîrziu, am 
purces la elaborarea acestor două 
manuale, pentru că a scrie un manual 
despre limba ta maternă, despre ţara 
ta, pentru străinătate, înseamnă a-ţi 
asuma o răspundere, o povară 
extraordinară. Şi dacă nu s-ar fi 


Valeriu Rusu: Noi toţi ar trebui să trăim şi să murim acolo, unde ne-am 


născut, acolo unde am văzut lumina zilei. 

întîmplat aceste momente cruciale din 
viaţa mea, nu sînt sigur că aş fi avut 
curajul să mă apuc de această 
zăbavă. 

Evenimentul pe care-l sărbăto- 
rim aici, lansarea în versiune rusească 
a celor două manuale, are o semnifi- 
catie cu totul excepţională. Am plecat 
aproape, mi-e şi teamă să spun acum, 
peste jumătate de secol din satul meu. 
Am peregrinat peste tot, la Bucureşti, 
în Europa şi după 53 de ani, cărţile 
mele revin la locul de baştină. Este 
cel mai frumos omagiu pe care l-am 
adus vreodată Basarabiei. Prin 
editarea acestor cărţi mă văd reîntors 
la baştină. Or, aşa cum afirma cineva, 
noi toţi ar trebui să trăim şi să murim 
acolo, unde ne-am născut, acolo unde 
am văzut lumina zilei. Inima mea 
tremură neostenit pentru Basarabia. 
Aici este Patria mea, aici îmi sînt 
bucuriile şi durerile, alături de frumoşii, 
harnicii, bunii, chinuiţii şi triştii mei 
basarabeni. Mă întreb mereu: putea- 
voi oare să-mi onorez pînă la capăt 
datoria de fecior al acestui pămînt- 
martir? 

[...] Am avut o şansă să am 
profesori extraordinari la facultate, am 
avut o şansă cînd am putut să audiez 
cursurile lui lorgu lordan, Alexandru 
Rosetti, cursurile lui G. Călinescu. Am 
avut o şansă cînd încă am mai prins 
din vechea generaţie de profesori 
extraordinari, între care e Tache 
Papahagi. Nu vreau să-l uit deloc, deşi 
nu mi-a fost profesor direct, l-am 
frecventat pînă în ziua morţii lui. Ţin 
să aduc un omagiu acestui mare sa- 
vant şi mare patriot. Am avut apoi 
şansa şi curajul să-mi iau lumea în 
cap, pentru că trebuie să vă spun, 
este o şansă, dar este şi un curaj 
enorm să pleci în lume. Şi pot să spun 
că sînt fericit. Dar totuşi undeva.un 
grăunte, nu de mînie, de părere de rău 
există în inima mea: singura mea 
dorinţă e să mă întorc acolo unde 
m-am născut şi unde aş vrea foarte 
mult să fiu de folos. Anume aşa 
înţeleg să răspund la onoarea ce mi-o 
arătaţi ... 

M-am simţit extraordinar la 
Chişinău. A doua şedere a mea în 
Basarabia mi-a confirmat nişte lucruri 
pe care le simţeam. Aveţi nişte 


oameni extraordinari: de la redactorii 
de la radio, de la televiziune, de la 
Casa Presei la personalitățile pe care 
am avut ocazia să le întîlnesc la 
U.L.I.M. şi U.S.M,, la Academie, la 
Guvern, la Preşedinţie. Pretutindeni 
am descoperit oameni de o înaltă 
cultură, deschişi pentru dialog şi 
hotărîţi să schimbe soarta Republicii 
Moldova. Voi aminti doar cîteva nume: 
Grigore Vieru, Mihai Cimpoi, Nicolae 
Dabija, iacob Burghiu, Vasile Roman- 
ciuc, lulian Filip, Andrei Galben, 
Anatol Ciobanu, lon Melniciuc, 
Alexandru Bantoş, Leo Bordeianu, lon 
Conţescu, Valentina Tăzlăuanu, 
Ghenadie Ciobanu, şi nu în ultimul rînd 
Silviu Berejan, Haralambie Corbu, 
Andrei Andrieş. Am încredere în 
pămîntenii mei şi sînt foarte optimist 
pentru destinul neamului nostru, 
destinul limbii române. Sînt convins, 
că zile frumoase ne aşteaptă. Sînt 
sigur, că se apropie ceasul cînd 
românii, inclusiv cei din Basarabia, 
vor spune un cuvînt extraordinar de 
argumentat, de frumos pentru civili- 
zaţia Europei, pentru civilizaţia uma- 
nităţii. Aceasta este, aceasta trebuie 
să fie aspiraţia noastră. Sîntem legaţi, 
aici, de acest mic pămînt, de acest 
sat, Niorcani, sau de Sauca, dar avem: 
aspiraţia universalităţii. Să nu pierdem 
momentul, prilejui de a reintra în 
circuitul valorilor moderne şi să nu 
uităm că numai prin muncă onestă, 
istovitoare, permanentă, vom reuşi să 
saivăm satul, temelia existenţei şi 
rezistenţei noastre. | 

Dle preşedinte, stimaţi colegi, 
onorat senat! Nu voi uita nici odată 
zilele petrecute la Chişinău, care 
mi-au prilejuit clipe minunate, -de 
înălţare sufletească. Şi în momentele 
cele mai triste, mai dificile, care vor 
mai fi în viaţa mea, ele, aceste clipe, 
vor constitui unul dintre argumentele 
care mă vor îndemna, aşa cum altă 
dată numai tatăi putea să mă 
îndemne: Nu te da băiete! Mergi 
înainte! 


Fuziune 4i vedimentionate 


“... INDIFERENT 
DE VOLUMUL 
RESURSELOR CARE 
VIN DIN EXTERIOR, 
NUMAI EFORTUL 
PROPRIU 

ŞI MOBILIZAREA 
TUTUROR FORŢELOR 
INTERNE 

VOR PERMITE 
REPUBLICII MOLDOVA 
SĂ DEPĂŞEASCĂ 
DIFICULTĂŢILE 

__ ACTUALE 

ŞI SĂ-ŞI ASIGURE 

UN ALT DESTIN” 


Dialog: Alexandru BANTOŞ 
— Excelenţa sa 

Domnul Marcel DINU, 
ambasador extraordinar 

şi plenipotenţiar al României 
în Republica Moldova 


— Stimate Domnule ambasa- 
dor, dialogul nostru va fi publicat 
în revista “Limba Română” la 
început de an, motiv tocmai potrivit 
pentru bilanţuri. Vă rog să binevoiţi 
a face o trecere în revistă a schim- 
bărilor produse pe parcursul anului 
ce a trecut, 1997, în relaţiiie dintre 
România şi Republica Moldova. Ce 
momente semnificative putem 
astăzi evoca? 

— Anul 1997 este apreciat ca 
un an de referinţă pentru relaţiile dintre 
România şi Republica Moldova. 
Aprecierea făcută la laşi, la 4 decem- 
brie 1997, aparţine Dlui Preşedinte 
Emil Constantinescu şi este împăr- 
tăşită de Di Preşedinte Petru Lucin- 

„schi. Ceea ce cred că a caracterizat 
în acest an raporturile dintre România 


şi Republica Moldova o constituie 
abordarea pragmatică, realistă şi 
dinamică. Important a fost dialogul 
politic, faptul că cei doi preşedinţi s-au 
întrunit de cinci ori în acest an spune 
ceva. 

— E un record absolut în 
relatiile dintre România şi Repu- 
blica Moldova! 

— Da! Au fost întîlniri între prim- 
miniştri, între miniştri de externe, între 
preşedinţii comitetelor interminis- 
teriale pentru relaţiile cu România şi, 
respectiv, cu Republica Moldova, a 
avut loc o multitudine de întîlniri 
interparlamentare. În general, au 
crescut foarte mult contactele inter- 
umane. Şi cred că este un cîştig şi în 
acelaşi timp o premisă pentru con- 
solidarea în 1998 a acestor tendinţe. 

Pe planul relațiilor culturale s-au 
petrecut de asemenea multe lucruri, 
aş invoca cel puţin patru direcţii. Una: 
continuarea programului de pregătire 
de cadre în România. in prezent în 
România se află peste 11 mii de elevi 
şi studenţi din Republica Moldova în 
calitate de bursieri ai Guvernului 
Român. Un al doilea plan este cel al 
promovării cărţii în limba română, în 
afara unor donaţii impresionante 
făcute de Guvern, numeroase orga- 
nizaţii neguvernamentale făcîndu-şi 
din plin simțită prezenţa . Cred că în 
1997 am asistat la o dinamică nouă 
imprimată de legăturile directe dintre 
edituri, de apariţia unor lucrări şi în 
România şi în Republica Moldova 

editate în comun. Şi cred că a crescut 
foarte mult şi extinderea pătrunderii 
de carte în limba română din Repu- 
blica Moldova în România, îndeosebi 
cunoscuta Bibliotecă a şcolarului 
lansată de agenţia “Litera”. O a treia 
direcţie o constituie numărul mare de 
contacte între profesori, între univer- 
sităţi. E o legătură tot mai bună. 

În fine, aşa cum spuneam, a 
patra direcţie a fost intensificarea 
contactelor între cetăţeni. Peste un 
milion de cetăţeni din Republica 
Moldova au vizitat România în acest 
an. Mai puţin semnificativ, poate, este 
volumul relaţiilor comerciale, care se 
menţine în jurul cifrei de 180 de mili- 
oane de dolari, în ambele sensuri. 
Această aparentă plafonare a schim- 
burilor comerciale trebuie judecată şi 
în funcţie de posibilităţile efective, în 
condiţiile scăderii volumului de marfă 
din ambele ţări. Deci, în termeni rela- 
tivi, aş zice, că e vorba mai degrabă 
de o uşoară creştere. Este de remar- 
cat faptul că România este primul 
partener economic al Republicii 
Moldova în relaţiile cu ţările din afara 
C.S.I. Însă aici e un domeniu în care 
mai trebuie multe de făcut. 

— Vă rog, Domnule amba- 
sador, să reconstituiți împrejurările 
în care aţi luat cunoştinţă pentru 
prima dată de realităţile din Repu- 
blica Moldova. 

— Le-am cunoscut în împreju- 
rări bune şi mai puţin bune. Bune, 
pentru că am fost trimis de Ministerul 
român de Externe, în mijlocul anului 
1991, ca să sprijin organizarea Minis- 
terului de Externe din Republica Mol- 
dova. Eu şi la Bucureşti m-am ocupat 
de organigrame ale Ministerului, de 
regulamente de funcţionare şi, ia 
cererea Ministerului de Externe din 
Republica Moldova, am venit la 
Chişinău pentru a împărtăşi ceva din 
experienţa dobîndită în acest dome- 
niu. Deci aceasta a fost partea 
pozitivă. Partea mai puţin bună a fost 
că tocmai atunci conflictul din 
Transnistria începea să-şi atingă 
vîrfurile. Am fost implicat în eforturile 
cvadripartite pentru soluţionarea poli- 
tică a conflictului din raioanele de est 
ale Republicii Moldova, am făcut parte 
din comisia cvadripartită, ca repre- 


zentant al Ministrului român ai Aface- 
rilor Externe. Am fost unul dintre cei 
care au conceput reglementările 
privind observatorii militari, modul de 
acţionare şi, vreau să vă spun, că 
după părerea mea, lucrurile au mers 
bine pînă la momentul Tighina, cînd 
activitatea observatorilor militari din 
România, Republica Moidova, Ucraina 
şi Federaţia Rusă a luat sfirşit. 

Deci, repet, am fost în Republica 
Moidova, începînd cu anul 1991 şi 
practic, pînă a fi numit ambasador aici, 
în fiecare an am avut mai multe 
deplasări la Chişinău. 

— Care sînt, în opinia Dum- 
neavoastră, şansele, căile reale de 
soluţionare a diferendului transnis- 
trian? 

— Cred că solutionarea diferen- 
dului din Transnistria nu poate avea 
loc decît prin mijloace paşnice, prin 
mijloace politice. Eu exclud apriori 
orice fe! de altă rezolvare. Unele 
progrese, deşi foarte lente s-au făcut 
simţite şi în 1997. Şi eu împărtăşesc 
în întregime punctul de vedere al 
Guvernului de la Chişinău cu privire 
la accentele care se pun pe calea 
soluționării conflictului şi anume, pe 
de o parte, realizarea unui grafic 
pentru retragerea cît mai rapidă a 
armamentului, muniției şi a forţelor 
militare ale Federaţiei Ruse din Trans- 
nistria şi, pe de altă parte, intensi- 
ficarea eforturilor pentru a se ajunge 
la un statut special al Transnistriei, 
parte integrantă a Republicii Moldova. 
Nu se pune problema unei regle- 
mentări, care ar putea să se plaseze 
în afara respectării stricte a Consti- 
tuţiei Republicii Moldova, în afara 
menţinerii integrităţii, suveranităţii şi 
independenţei Republicii Moldova. 

— Să ne referim în continuare 
la segmentui Chişinău din bogata 
Dumneavoastră carieră profesiona- 
lă. Prin ce se distinge actuala misiu- 
ne diplomatică de precedentele? 

— in prezent, România are 
ambasade în foarte multe ţări ale lumii. 
Ambasada României în Republica 
Moldova are foarte multe trăsături 
specifice, pornind de la statutui 
relaţiilor privilegiate, speciale, priori- 
tare dintre Republica Moldova şi 
România. Aceasta înseamnă că în 


Vuziune 4i vedimensionate 

fiecare zi avem ceva important de 
făcut. Există un număr foarte mare 
de contacte, vizite, convorbiri. În 
plus, la Chişinău, la ambasadă, 
practicăm politica porţilor deschise. În 
orice altă ambasadă românească din 
lume există un program de lucru cu 
publicul. Eu aici nu-mi pot permite să 
fac un program de lucru cu publicul 
din respect pentru toţi cetăţenii din 
Republica Moidova care ni se adre- 
sează. Deci, caracterul activităţii este 
cu totul deosebit. 

— Una din misiunile prin- 
cipaie ale ambasadei României la 
Chişinău este promovarea culturii. 
In ce măsură, Domnule ambasador, 
instituţia în fruntea căreia vă aflaţi 
a devenit un centru de propagare a 
culturii şi civilizaţiei româneşti? 

— Este un domeniu în care 
ambasada nu poate desfăşura o 
activitate de sine stătătoare. E o 
preocupare prioritară a ambasadei, dar 
fără conlucrarea cu instituţiile de 
cultură, cu oamenii de cultură din 
România şi din Republica Moldova, 
ambasada nu poate realiza progrese 
deosebite. in momentul de faţă 
relaţiile în acest spaţiu cultural şi spiri- 
tual sînt bine închegate, dar există loc 
pentru dezvoltarea şi impulsionarea lor 
şi, probabil, că ar fi necesară şi o 
abordare nouă, în plan instituţional. 
Cred că ar fi deosebit de util dacă am 
avea aici, la Chişinău, un centru cul- 
tural comun, care să nu semene cu 
centrele culturale româneşti din diferite 
capitale ale lumii. Relațiile noastre 
sînt deosebite de, să zicem, relațiile 
României cu Franţa, Statele Unite sau 
Germania. Am în vedere un centru 
cultural care să fie un reper comun, 
să fie un catalizator, un organizator, 
un impresar, un manager pentru 
multitudinea de legături culturale, o 
instituţie de natură să realizeze 
osmoza dintre diferiţi factori ce 
contribuie la dezvoltarea acestor 
relaţii. Printr-o formă superioară de 
organizare pe plan instituţional, sînt 
sigur, noi putem să impulsionăm 
raporturile culturale dintre România şi 
Republica Moldova. 

— Cartea românească, şi 
datorită ambasadei, pătrunde tot 
mai mult în stînga Prutului. Cum e 


difuzată literatura în Republica 
Moldova? Ce perspective sînt în 
domeniul consolidării patrimo- 
niuiui bibliotecilor din republică cu 
concursul instituţiilor de cultură din 
Ţară? 

— Am făcut unii paşi foarte 
importanţi şi în această direcţie. In 
momentul de faţă funcţionează la 
Chişinău un număr de 4—5 biblioteci 
care sînt înfrăţite cu biblioteci din 
România şi, din cele 41 de raioane 
ale dumneavoastră, în cel puţin 20 
există biblioteci înfrăţite cu biblioteci 
din România. În cadrul acestor 
înfrăţiri, un număr apreciabil de carte 
românească este trimis anual în 
Republica Moldova, cel puţin în aceste 
biblioteci. Nu pot să nu remarc faptul 
că avem o colaborare bună, că exis- 
tă la dumneavoastră şi aici, în Chişi- 
nău, spaţii generoase pentru biblioteci, 
în condiţii în care, cred, că se face o 
presiune teribilă asupra spaţiului 
pentru buticuri, shop-uri şi alte localuri 
aducătoare de venituri, rapide. Or, 
faptul că pentru carte se găseşte 
spaţiu, mă face să subliniez că exis- 
tă foarte multă bunăvoință şi dorinţă 
din partea autorităţilor de a sprijini 
pătrunderea cărţii aici. O a doua 
direcţie importantă este cea a oferirii 
de carte, ca să spun aşa, pe cale 
instituţionalizată între Ministerul 
Culturii, Guvernul României şi Minis- 
terul Culturii din Republica Moldova, 
beneficiarul imediat fiind Biblioteca 
Naţională care, la rîndul ei, distribuie 
cărţile în diferite părţi ale Republicii 
Moldova. O a treia cale este cea a 
donațiilor de carte de către organizaţii 
neguvernamentale, şi, aici, în măsura 
în care ştim, pentru că sînt foarte 
multe donaţii care se fac şi de care 
noi luăm cunoştinţă din presă, încer- 
căm să sprijinim ca aceste donaţii să 
ajungă direct la sat, ia şcoală, la 
biblioteca sătească şi aşa mai 
departe. Este o tendinţă în creştere 
de a trimite cartea direct beneficiarului 
fără prea mulţi intermediari. Şi, în fine, 
există o a patra direcţie, cea a cărții 
de şcoală. În fiecare an un număr im- 
portant de manuale şcolare sînt 
tipărite în România pentru Republica 
Moldova. De exemplu, în anul trecut 
au fost trimise circa 150 de mii de 

manuale şcolare în valoare totală de 
peste 600 milioane lei româneşti. În 
general, pînă în prezent au venit din 
România în Republica Moldova peste 
un milion de manuale şcolare, de 
regulă prin intermediul Ministerului 
Educaţiei naţionale din România şi al 
Ministerului invăţămîntului, Tineretului 
şi Sportului din Republica Moldova 
care le distribuie şcolilor. Sigur, nu 
vreau să las impresia cumva că e loc 
de automulţumire. Evident, se poate 
face mai mult şi vom căuta căi şi 
metode care să înlesnească în viitor 
difuzarea cărţii româneşti celor care 
au nevoie de ea. 

— Publicaţiile de cultură 
editate în România, în general 
presa scrisă, continuă să aibă o 
răspîndire limitată la Chişinău. În 
ce mod ar putea fi soluţionată 
problema difuzării mai operative şi 
mai variate a presei româneşti în 
Republica Moldova? 

— Prezenţa presei româneşti în 
Republica Moldova continuă a fi o 
problemă deschisă. Soluţionarea ei 
este complicată şi datorită faptului că 
ziarele sînt independente, că nu sînt 
obligate să răspundă la chemările din 
partea autorităților. Au şi considerente 
de ordin economic, financiar. Presa 
este scumpă, distanţa este relativ 
mare, în sensul că mijloacele de trans- 
port fac ca presa, totuşi o marfă 
perisabilă, să vină cu întîrziere. Am 
încercat nişie soluţii, încercăm şi în 
continuare. De exemplu, ambasada 
încurajează, dar mi-e greu să spun că 
putem să depăşim acest stadiu de 
încurajare, posibilitatea apariţiei la 
Chişinău, a unui ziar săptămînal, cu 
ştirile semnificative din presa română 
în săptămîna care trece, un fe! de “di- 
gest” al presei române. Dacă am reuşi 
acest lucru, ar fi o chestiune foarte 
bună. Absența presei române este, 
însă, aici tratată, cîteodată, în valoare 


absolută. Nu cred, că este corect, 


pentru că presa română nu trebuie 
redusă numai la cea scrisă. Există şi 
presa electronică. Televiziunea pu- 
blică română, TVR, se recepționează 
aici într-un program de 14—16 ore pe 
zi. În oraşe e recepționat de aseme- 
nea ProTV-ul, canal particular de 
televiziune, de la anul, după cîte 


cunosc eu, ProTV-ul va emite în di- 
rect, la Chişinău pentru toată Repu- 
blica Moldova. Este ascultat de ase- 
menea postul de radio Bucureşti, şi 
în mod deosebit Bucureşti — Actuali- 
tăţi recepționat peste tot. Cred, că 
aceste mijloace electronice suplinesc 
într-o mare măsură absenţa, pe care 
o consider vremelnică, a presei 
scrise. 

— Schimbul de cadre didac- 
tice, în special în domeniul învăţă- 
miîntuiui, al ştiinţelor umanistice, 
este de strictă necesitate pentru 
Republica Moldova. Cum poate fi 
sporit numărul profesorilor care îşi 
perfecţionează cunoştinţele în 
instituţiile de învăţămînt din Româ- 
nia şi al cadrelor didactice din 
dreapta Prutului care vin să-şi 
împărtăşească experienţa în şcolile 
din Republica Moldova. Ce per- 
spective sînt în acest domeniu? 

— Există perspective favorabile 
pentru extinderea ariei în acest 
domeniu, mai ales că aici este vorba 
de o activitate care trebuie să ţină 
seama, dacă mă refer la mediul 
universitar, la autonomia universitară, 
dacă mă refer la şcoli, la faptul că 
şcolile de astăzi sînt subordonate 
autorităţilor locale. Guvernul trebuie să 
încurajeze, astfel de acţiuni dar iniția- 
tiva trebuie să fie pe plan local. Şi aici 
vreau să remarc două chestiuni. În 
luna noiembrie, anul trecut, se semna 
la Ploieşti un acord de colaborare între 
organizaţiile neguvernamentale ale 
autorităţilor publice iocale din România 
şi Republica Moldova. A fost o 
întrunire fără precedent. Toţi preşe- 
dinţii comitetelor raionale executive 
din Republica Moldova au fost la 
Ploieşti, s-au întîlnit cu toţi preşedinţii 
consiliilor judeţene din România. 
Repet, e o abordare fără precedent. 
Documentele au fost semnate de 
preşedintele organismului din Româ- 
nia, care este DI Duţu, Preşedintele 
consiliului județean Constanţa, şi, din 
partea Republicii Moldova, de primarul 
Municipiului Chişinău, Di Serafim Ure- 
cheanu. Este preconizată, între altele, 
o largă colaborare la nivelul şcolilor 
şi o înfrățire între judeţe şi raioane. 
Mie mi se pare că este calea cea mai 
potrivită pentru a încuraja contactele 

directe între şcoli, între comune, 
oraşe în cadrul unităţilor teritoriale-pe- 
rechi. O abordare asemănătoare o 
promovăm în contextul autonomiei 
universitare, stabilind legături directe 
între universităţi. Avem în vedere 
posibilitatea ca în 1998 să organizăm 
un fel de conferinţă a rectorilor din 
România şi Republica Moldova, care, 
pe de o parte, să consolideze contac- 
tele bilaterale, biuniversitare exis- 
tente, apoi să ducă şi la crearea unor 
noi perspective de colaborare. 

— Cum consideraţi starea ac- 
tuală a limbii de stat în Republica 
Moldova? Ce acţiuni ar trebui 
întreprinse pentru extinderea ariei 
de funcţionare a ei şi pentru 
ridicarea gradului de cultură a 
limbii scrise şi vorbite? 

— Pentru că pînă acuma v-am 

„dat nişte răspunsuri cam iungi, aici 
am să fiu extrem de succint: să fie 
respectată Legea din Republica 
Moldova cu privire ia funcţionarea 
limbii de stat, Dacă ar fi asigurată 
respectarea legii în spiritul şi litera ei, 
ar fi foarte bine. 

— Unii vorbesc cu îngrijorare 
despre cosmopolitismul care a 
copleşit societăţile postcomuniste. 
Prezintă oare pericol orientarea 
exagerată spre europenizare şi 
occidentalizare făcută adesea în 
dauna prestigiului valorilor noastre 
spirituale? Nu credeţi că este o 
modă care va trece, lăsînd doar 
nişte amare amintiri? 

— Eu sînt mai optimist, deşi, ar 
trebui să fiu poate mai conservator. 
Sînt mai optimist, pentru că, nu cred 
că e vorba de o orientare exagerată. 
În primul rînd, sînt convins că nu 
putem trăi izolaţi. Aici este un binom 
foarte interesant şi, anume binomul 
între cultura şi civilizaţia europeană, 
mondială şi cultura şi civilizaţia 
naţională. Eu nu cred că există 
pericolul de a ne dizolva cumva în 
civilizaţia occidentală, de a ne pierde 
identitatea. Europenizarea aceasta 
accelerată a fost foarte mult facilitată 
de progresele realizate în cadrul Pieţii 
Comune care se cheamă acuma 
Uniunea Europeană şi unde lucrurile 
sînt foarte avansate. Or, se ştie bine, 


toată lumea vrea să intre în lumea 
europeană, n-am auzit nici o ţară care 
vrea să iasă din lumea europeană, 
ceea ce, cred că într-o traducere liberă 
înseamnă că respectiva instituţie 
prezintă mai multe avantaje decit 
dezavantaje. Apoi nu am reţinut ca în 
urma consolidării Uniunii Europene 
Franţa, de exemplu, şi-ar fi pierdut 
identitatea naţională în favoarea 
Germaniei sau invers. Menţineraa 
identităţii culturale naţionale, diversi- 
tatea culturală ca una din marile valori 
ale umanităţii constituie o dimensiune 
importantă a conceptului privind 
integrarea europeană. Deci, una dintre 
tendinţele care prevalează programul 
general de integrare europeană, este 
menţinerea şi dezvoltarea identităţii 
culturilor naţionale şi nu dizolvarea lor 
într-o soluţie amorfă. Sigur, vin multe 
pericole din'altă parte şi Europa se şi 
apără în acest domeniu. Ştiţi că ex- 
istă o regiementare europeană, care 
impune, de exemplu, posturilor de 
televiziune ca să aibă cel puţin 50 la 
sută filme europene. Există şi măsuri 
de autoprotecţie a identităţii europene 
şi în interiorul identităţii europene, a 
identităţilor culturale naţionale. 

— In cunoscuta poezie din 
juneţe Eminescu întreba, nu doar 
retoric: Ce-i doresc eu ţie, dulce 
Românie? Cum am răspunde astăzi 
la această întrebare? 

— Dle Alexandru Bantoş, este 
întrebarea cea mai delicată pe care 
mi-aţi pus-o. Am în faţă frumoasa 
poezie a lui Eminescu şi nu pot să nu 
remarc actualitatea ei permanentă, 
Cum aş putea să doresc altceva 
României, decît La trecutu-ţi mare, 
mare viitor!? Cum aş putea dori 
altceva României, decît Viaţa în 
vecie, glorii, bucurie,/ Arme cu tărie, 
suflet românesc, / Vis de vitejie, fală 
şi mîndrie,/ Dulce Românie, asta ti-o 
doresc! idealurile eminesciene au o 
continuitate cu totul remarcabilă. 
Sigur, condiţiile istorice, politice aie 
vremurilor în care Eminescu a scris 
această extraordinară poezie sînt 
diferite de cele de acum. Probabil că 
duşmanii pe care îi avea în minte 
Eminescu atunci, sînt alţii acum. 
Totuşi, mai sînt. Dar nu mai sînt 

popoare, naţiuni duşmane, ci sînt 
pericole la adresa umanităţii, pericole 
de altă natură, ceea ce se spune 
astăzi, într-o terminologie specifică 
anumitor categorii sociale, riscurile la 
adresa securităţii statelor sînt de altă 
natură decît cele armate. Dar aceste 
riscuri totuşi mai sînt şi probabil că 
trebuie tratate tot în spiritul viziunii 
eminesciene din care doresc din nou 
să citez: 


Visul tău de glorii falnic triumfînd, 
Spună lumii large steaguri tricoloare, 
Spună ce-i poporul mare, românesc... 


— Ce gînduri aţi vrea să adre- 
saţi acum, la sfîrşit de mileniu, la 
confluenţa dintre ani, Republicii 
Moidova? 

— Mai degrabă la sfîrşit de an 
vechi şi început de an nou, fiindcă 
pînă la sfîrşit de mileniu mai sînt 
peste 700 de zile. Aş adresa tuturor 
locuitorilor Republicii Moldova urări de 
progres pe calea foarte dificilă a 
democraţiei şi, mai ales, a reformei. 
Viaţa arată că, din păcate, între a dori 
şi a realiza sînt mari diferenţe şi, 
probabil, că dificultatea principală pro- 
vine de la asigurarea resurselor nece- 
sare. Am certitudinea că indiferent de 
volumul resurselor care vin din exte- 
rior (acestea nu vor fi niciodată 
suficiente!), numai efortul propriu şi 
mobilizarea tuturor forţelor interne vor 
permite Republicii Moldova să depă- 
şească dificultăţile actuale şi să-şi 
asigure un alt destin. Este acut 
necesară o abordare nouă, modernă, 
a tuturor problemelor şi trebuie să 
privim cu încredere spre viitor, spre o 
Europă unită. Deci, aş dori tocmai 
această depăşire a dificultăţilor, 
relansarea economică şi socială, cu 
relaţii cît mai strînse cu România, cu 
ţările europene, într-o Europă unită, 
într-o lume a păcii şi securităţii. 

— Stimate Domnule amba- 
sador, cititorul revistei noastre este 
în special intelectualul Republicii 
Moldova, profesorul de română, 
studentul, elevul... Ce aţi dori să le 
spuneţi lor, acum, la început de an 
nou? i i 

— Se întîmplă că sfîrşitul/înce- 


putul anului, aşa a vrut Dumnezeu, 
să fie iarna. Le-aş dori tuturor cititorilor 
o iarnă uşoară, ca să poată să-şi con- 
tinue procesul de învăţămînt în mod 
normal. Le-aş dori să găsească mijloa- 
cele ca să aibă şi materialele cu care 
să poată să-şi desfăşoare procesul de 
învăţămînt. Mă refer la cărţi, manuale, 
mijloace vizuale şi aşa mai departe. 
Şi ceea ce le-aş dori cel mai mult, 
este ca pasiunea aceasta care a 
caracterizat întotdeauna categoria 
largă a pedagogilor, corpul didactic, 
să constituie o permanenţă şi un viitor 
pentru că la urma urmei învățătorii, 
profesorii au fost în tradiţia noastră şi 
mai ales în ultimele secole, în perioada 
modernă, adevărate făclii ale culturii 
şi civilizaţiei. Sînt convins că vor găsi 
resursele materiale şi spirituale nece- 
sare ca să ducă mai departe procesul 
acesta foarte important, pentru că la 
urma urmei ce se întîmplă în învăţă- 
mînt astăzi? Astăzi în învăţămînt se 
croiesc cadrele pentru mileniul urmă- 
tor. Gîndiţi-vă foarte bine că cei care 
termină acum studiile, care sînt înro- 
laţi astăzi în învățămînt, liceal sau 
universitar, vor fi cadrele anilor 2000. 
De ei va depinde evoluţia economică, 
culturală, politică, socială din Repu- 
blica Moldova. Trebuie, aşadar, să se 
acţioneze în domeniul învăţămîntului 
avînd perspectiva clară a acestui 
viitor, şi cu hotărîre deosebită să fie 
asigurată ziua de mîine a Republicii 
Moldova. 

— Vă mulţumesc, Die amba- 
sador, pentru amabilitatea de a ne 
acorda acest dialog. 

— Şi eu vă mulţumesc pentru 
intenţia de a susţine această disenţie. . 
Adresez, în încheiere, calde felicitări 
cititorilor revistei dumneavoastră, edi- 
torilor revistei “Limba Română”, dum- 
neavoastră personal. Rămîn cu con- 
vingerea că faceţi o treabă bună, 
pentru că dumneavoastră, după cîte 
am înţeles, faceţi cultură, educaţie, 
instrucţie. Sigur, a face instrucţie şi 
cultură, înseamnă a face politică cul- 
turală, dar asta nu este legată de 
partizanat politic, şi cred că se face 
un lucru bun. 

Incă o dată felicitări cu prilejul 
noului an şi toate cele bune! 


Cam vorbim, cum scriem 

CUVINTE 
MARGINALIZATE 
PE NEDREPT 


Timp de mai bine de cincizeci 
de ani s-a vorbit numai despre 
influența chipurile binefăcătoare a 
limbii ruse asupra limbilor nationale 
ale popoarelor neruse din fosta 
U.R.S.S. Chiar şi atunci cînd limba 
rusă strimtorase la limită folosirea 
limbii materne a băştinaşilor din 
republicile unionale tot de influenţă 
benefică se vorbea: despre aşa-zisa 
îmbogăţire a lexicului, despre 
internaţionalizarea lui etc. Se ajunsese 
pînă la afirmaţia aberantă despre 
constituirea unui fond lexical comun 
în exprimarea eterolinguală a celora 
care reprezentau aşa-numitul “popor 
sovietic”. 

Abia după căderea Imperiului 
sovietic specialiştii în materie de 
limbă au calificat procesul nefiresc al 
interacțiunii (dirijate) dintre limba rusă 
şi limbile naţionale în termenii 
adecvaţi: rusificare forţată, eliminarea 
din sferele vitale de activitate a limbilor 
naţionale. Referitor la limba română 
din Republica Moldova, s-a vorbit în 
termeni ceva mai eufemistici despre 
o deromanizare a lexicului (A. 
Ciobanu), deşi deromanizarea, în 
cazul dat, este aceeaşi rusificare. De 
ce să nu le spunem lucrurilor pe 
nume? | 

În cele ce urmează ne propunem 
să atragem atenţia cititorilor (dar şi a 
funcţionarilor care veghează aplicarea 
legislaţiei lingvistice) asupra unui caz 
de înlăturare din circuitul lingvistic al 
românilor moldoveni a ceior mai 
elementare cuvinte uzuale tradiţionale: 
lăptărie, pescărie, brutărie, ceasor- 
nicărie, berărie, tutungerie, tocilărie, 


lăcătuşărie, tăbăcărie, marochinărie, 
tinichigerie, blănărie, plăpumărie, 
cizmărie, spălătorie, uscătorie etc. 
Sunt cuvinte derivate pe teren propriu 
cu sufixul mai vechi - ărie (el însuşi 
constituit, de multe ori, din două 
elemente detaşabile: sufixul -ar ce 
formează nume de agent: /apte+ar= 
lăptar, ceasormic+ar = ceasornicar, 
blană+ar = blănar şi sufixul -ie, care 
denumeşte locul unde prestează 
munca agentul în -ar: lăptartie = 
lăptărie, ceasornicar+ie = ceasor- 
nicărie, blănar+ie = biănărie), fie, 
moştenite din latină ori împrumutate 
cu acest sufix — cel mai des în 
varianta -erie — din limbile romanice 
surori (în mod curent — din franceză); 
marochinărie, parfumerie, tapiterie, 
patiserie, fie formate prin analogie pe 
teren românesc: lăcătuşărie, gogo- 
şerie etc. Unele din ele, deşi s-ar 
părea că au în structura lor acelaşi 
sufix compus, pe terenul limbii 
contemporane nu au decît sufixul -ie: 
stolerie (format din stoler+ie, frizerie 
(format din frizer+ie) ş. a. Structura 
altora a devenit de-a dreptul 
inanalizabilă din punctul de vedere al 
limbii române contemporane: 
distilerie, imprimerie, infirmerie ş. a. 

Ceea ce ne interesează aici, 
însă, nu e atît componenţa lor 
morfematică (rădăcină, sufix, 
terminaţie), cît, mai ales, faptul că în 
limba română din spaţiul basarabean 
ele au fost, încetul cu încetul, 
marginalizate, apoi uitate şi, în 
consecinţă, cu excepţia cîtorva: 
(ospătărie, frizerie, croitorie, florărie, 
lemnărie, fierărie), scoase din uzul 
generaţiilor postbelice, mai ales al 
celor de la oraş. Ne referim în special 
la unul din sensurile fundamentale pe 
care îl au cuvintele din acest cîmp 
semantic şi anume: cel care e legat 
de noţiunea de “loc” (“locul unde se 
produc..”; “locui unde se vînd...”; 
“locul unde se află...” anumite obiecte, 
produse ş. a. m. d.), făcînd abstracţie 
de celelalte sensuri ale lor (cu 
excepţia, poate, a celui care 
desemnează o colectivitate de 
obiecte, căci el e prezent chiar atunci 

cînd ne referim la un anumit loc, ò 
anumită încăpere — locali, prăvălie, 
dugheană, raion dintr-uri magazin 
etc.). Un copil basarabean de ia ţară 
ştie că locul cultivat cu pepeni verzi 
(harbuji) şi galbeni (zemoşi) se 
numeşte harbuzărie; pentru el 
bostănăria e numai locul unde se 
cultivă bostani şi aproape că nu 
cunoaşte cuvîntul pepenărie “loc 
cultivat cu pepeni”, care, pentru un 
copil din România, este un cuvînt 
comun, sinonim atît cu bostănărie, cît 
şi cu harbuzărie (ultimul avînd, pentru 
românaşul din Ţară, un colorit re- 
gional, moldovenesc). Acelaşi basa- 
rabean de la ţară ştie că pescăria e 
locul unde pescarii ies la mal după ce 
au pescuit şi deşartă peştele prins (o 
parte din el punînd-o în vînzare chiar 
aici, pe loc), pe cînd basarabeanul de 
la oraş a uitat de-a binelea că prăvălia 
sau numai un raion dintr-o alimentară 


unde se vinde peşte şi produse din . 


peşte se numeşte de asemenea 
pescărie. 

Un om de la ţară ştie ce 
înseamnă şi mai foloseşte deo- 
camdată în exprimare cuvinte ca 
lutărie (“loc, groapă de unde se scoate 
lut”), lemnărie (“local, atelier în care 
lucrează lemnarul; tîmplărie”), 
tîmplărie, dulgherie: (“atelierul 
dulgherului”), fierărie (“atelier în care 
fierarul prelucrează fierul, con- 
fecţionînd diverse obiecte”), tăbăcâănie 
(“locul unde se argăsesc pieile; 
atelierul tăbăcarului”), pielărie (“locul 
unde se tăbăcesc pieile; tăbăcărie”, 
dar şi “prăvălie în care se vînd piei 
prelucrate”), bărbierie (“atelier pentru 
tuns sau ras, frizerie”), măcelărie 
(“prăvălie în care se vinde carne”), dar 


aproape că a uitat sau nu mai: 


întrebuinţează în mod curent cuvinte 
ca arămărie (“fabrică sau atelier în care 
se produc obiecte de aramă; prăvălie 
în care se vind obiecte de aramă”), 
alămărie (“fabrică sau atelier în care 
se produc obiecte de alamă; prăvălie 
în care se vînd alămuri”), a/vițărie 
(“fabrică în care se produce ori 
prăvălie sau dugheană în care se 
vinde alviţă”), ceasomicărie (“atelier 


sau prăvălie unde se repară ori se 
vînd ceasornice”); covrigărie (“local 
unde se fabrică şi se vînd covrigi”), 
gogoşerie (“local unde se fac şi se 
vînd gogoşi”), blănărie (“prăvălie în 
care se vînd blănuri”), plăpumărie 
(“atelier în care se fac sau prăvălie în 
care se vînd plăpumi”), şelărie (“loc 
unde se confecţionează sau se vînd 
şei ori alte obiecte de harnaşament”), 
curelărie (“prăvălie sau raion într-un 
magazin unde se vînd curele şi 
articole de piele”), marochinărie (“ate- 
lier unde se prelucrează sau magazin 
în care se vînd obiecte făcute din 
marochin”), şepcărie (“atelier unde se 
confecţionează sau prăvălie în care 
se vînd şepci”), mezelărie (“fabrică 
sau prăvălie de mezeluri”), hămurărie 
(“locul unde se fac sau unde se vind 
hamuri”), țig/ărie (“locul unde se fac 
sau unde se vînd ţigle”), în timp ce 
consîngeanui lui mutat cu traiul la 
oraş nu ie mai întrebuinţează nici pe 
primele, nici pe cele de la urmă. 

S-ar putea să ni se reproşeze 
că unele au un colorit arhaic (şepcă- 
rie, şelărie, hămurărie, curelărie etc.), 
meseria însăşi devenind rarisimă sau 
dispărînd cu totul. Am obiecta prin 
invocarea argumentului că revenim la 
unele din vechile forme de gospodărire 
şi de proprietate, cînd vor renaşte 
neapărat şi meseriile de odinioară pe 
cale de dispariție, iar drept consecinţă 
— şi, denumirile lor, precum şi ale 
acţiunilor, activităţilor, obiectelor 
adiacente. Vor convieţui, adică, şi 
tractorul, dar şi calul; şi şenileie, dar 
şi hamurile şi şeile; şi turnătoriile şi 
oțelăriile, dar şi hămurăriile şi 
şelăriile... 

Țăranul şi orăşeanul din fosta 
Moldovă Sovietică nu vor întîlni nici 
în Chişinăul de astăzi din aşa-zisul 
stat independent şi suveran inscripţii 
în limba maternă de tipul spălătorie 
auto, brutărie (“local în care se fabrică 
sau în care se vinde piine”), franze- 
lărie (“brutărie în care se pregătesc 
sau prăvălie în care se vînd franzele”), 
benzinărie (“loc unde se aprovi- 
zionează cu benzină”), berărie (“local 
în care se bea bere”), vinărie (“loc în 

care se păstrează şi se vinde vin”), 
rachierie. (“loc unde se fabrică sau 
unde se vinde rachiu”), papetărie 
(“magazin sau raion într-o librărie, 
unde se vînd caiete, creioane, pixuri, 
hîrtie etc.”), tapiterie (“atelier sau 
prăvălie în care mobila se capito- 
nează, se înveleşte cu stofă, cu 
mătase etc. sau, respectiv, se vinde”), 
patiserie (“local în care se vînd şi se 
consumă pateuri, plăcinte; plăcin- 
tărie”), rotiserie (“local în care se 
servesc fripturi la grătar”), mercerie 
(“prăvălie în care se vînd tot felul de 
mărunţişuri — aţă, nasturi etc. — 
întrebuințate la cusutul, ia garnisirea 
sau la repararea îmbrăcămintei”), 
simigerie (“local în care se fac şi se 
vînd simiti, covrigi, plăcinte ), 
imprimerie (“atelier în care se imprimă 
ţesături”), infirmerie (“încăpere într-un 
internat, într-o cazarmă ş. a. în care 
se examinează sau se îngrijesc 
boinavii”), gogoşerie (“locai unde se 
fac şi se vînd gogoşi”), lăcătuşărie 
(“local unde se fac sau se repară 
lacăte, broaşte, chei etc.”), tocilărie 
(“local în care se ascut instrumente 
de tăiat”), sifonerie (“local în care se 
încarcă sifoanele cu apă gazoasă”), 
braserie (“local în care se servesc 
preparate culinare, specialităţi de 
cofetărie şi de patiserie, precum şi 
băuturi”; à propos, inscripţia kynn- 
Hpne, întîinită pînă nu demult în mai 
toate oraşele noastre, este absolut 
inadecvată pentru denumirea localului 
în care se vînd preparate din carne!), 
tutungerie (“prăvălie în care se vînd 
ţigări, tutun, chibrituri, brichete ş. a.”), 
tinichigerie. (“atelier sau prăvălie în 
care se lucrează şi se vînd obiecte 
de tinichea”), pompiene (“locul, sediul 
în care se află maşinile de stins 
incendiile”), ceainărie (“local în care 
se serveşte ceai”), casierie (“încă- 
pere, serviciu într-o instituţie sau 
întreprindere, unde se primesc, se 
păstrează şi se distribuie bani”), 
bragageriă (“loc unde se prepară sau 
se vinde bragă”), mustărie (“loc unde 
se vinde must”), iaurgerie (“prăvălie 
în care se vinde iaurt (şi alte produse 
iactate)”), cofetărie sau confiserie (“lo- 


cal în care se vînd şi se consumă 
dulciuri”), lampisterie (“loc unde se 
păstrează şi se repară aparate de 
luminat”), trezorerie (“oficiu unde se 
păstrează şi se administrează 
tezaurul public”), feculerie (“fabrică de 
produse făinoase, de amidon) ş. a. Le 
vor auzi, poate, din gura feciorilor ori 
fiicelor lor care îşi fac studiile ia laşi, 
Cluj sau Bucureşti, însă nu le vor 
prinde din zbor, cîtă vreme limba 
română nu funcţionează liber la ea 
acasă. În schimb cuvinte şi îmbinări 
ca MO/104Ha3, 4aliHnaa, cocncodHaa, 
[lom 6bira, npumepo“Has, moeuHaa 
(pînă şi murureinaa, rparaphaa!) 
ne-au inundat oraşul şi ne-au întunecat 
minţile, de nu mai ştim cum îi zice 
grebiei pre româneşte. Nu e oare 
timpul să declarăm un război hotărît 
atît barbarismelor-rusisme, cît şi 
indiferenţei, lenei şi ignoranței şi să 
facem ordine în gospodăria noastră 
lingvistică? 

Quousque tandem abutere, 
ignoratio, patientia nostra?... 

lon MELNICIUC- 


Chişinău 


CAPCANELE 
PLEONASMULUI 


Mă sună într-o bună zi un cu- 
noscut şi mă întreabă prompt: 

— Cum înţelegi sintagma exem- 
plul pildei? 

— İn ce context? încerc să 
precizez. 

— E o rubrică de ziar, îmi răs- 
punde conlocutorui. 

— E un pleonasm, adică o 
greşeală de exprimare constînd în 
folosirea alăturată a unor cuvinte, 
construcţii cu acelaşi înţeles. 

— Deci, e o greşeală propriu- 
zisă? 

— Nu întotdeauna. Vorba e că 
pleonasmul nu este numai o greşeală 
de exprimare, ci şi o figură de stil. în 
cazul nostru (exemplul pildei) e o 
situaţie aparte. Sintagma de la sine, 
în afara unui context favorabil desci- 
frării semantice, nu ne spune nimic. 
Or, scopul stilistic pe care şi l-a propus 
autorul e ascuns. Cititorul, nedumerit, 
rămîne la ideea că, într-adevăr, e o 
expresie superfluă. Dat fiind faptul că 
pleonasmul se prezintă ca un fenomen 
lingvistic negativ, dar şi pozitiv, cine 
intenţionează să-l folosească în 
scopuri stilistice trebuie să ţină cont 
de această stare de lucruri şi să fie 
mai explicit în exprimare. 

Un lucru însă e cert: pentru a 
delimita pleonasmul-greşeală de 
pleonasmul-figură de stil e absolut 
necesar să cunoaştem cele două 
trăsături definitorii ale sale: în primul 
caz — folosirea inutilă a două cuvinte 
alăturate cu acelaşi înţeles ţine de 
subconştient, adică vorbitorul nu-şi dă 
seama de.greşeaia comisă, pe cînd 
în al doilea caz (al figurii de stil) avem 
de-a face cu un act de conştiinţă, o 
voită dublare semantică a primului 
element din sintagmă. Scopul e trans- 
parent: a exprima mai energic, mai 


convingător ideea sau imaginea res- 
pectivă. Una-i cînd spunem adevărul 
adevărat, a ieşi afară, a cobori în 
jos, vorbirea omenească, cerneală 
neagră, repriza a doua ş. a. pe care 
uzul (norma) le acceptă, şi cu totul e 
altceva cînd spunem scurtă alocu- 
țiune. Numai pentru cine nu ştie că 
alocuţiunea înseamnă “scurtă cuvîn- 
tare ocazională” e posibilă îmbinarea 
pleonastică scurtă alocuţiune, care 
echivalează semantic cu “o scurtă 
scurtă cuvîntare”. lar de aici şi o altă 
greşeală — amplă alocuţiune, adică 
“o mare scurtă cuvîntare”. E o 
absurditate. Dar, din păcate, greşeala 
mai persistă în vorbirea persoanelor 
indiferente faţă de modul de expri- 
mare. 

Pleonasmul întotdeauna s-a 
bucurat de atenţia speciaiiştilor în 
materie de limbă, fie ca figură de stil, 
fie ca greşeală de exprimare. . 

Ceea ce ne-a determinat să 
reluăm în dezbatere această problemă 
este, fireşte, faptul că greşelile de 
pleonasm persistă în publicaţiile 
periodice, în vorbirea orală, în emisi- 
unile radio şi TV. 

Persoanele care comit atare 
greşeli uită de un simplu adevăr: 
cuvîntul, înainte de a fi lansat în uz, 
trebuie bine cîntărit, analizat în parte, 
dar şi bine potrivit cu alt cuvînt. 

Efectul scontat este obţinut în 
cazul cînd plasăm cuvîntul la locul 
potrivit. Cineva numea greşelile de 
pleonasm exces de zel. La figurat, 
desigur. Într-adevăr, cum am putea 
explica altfel expresia pleonastică 
aniversarea a 5 ani decît sîrguință 
exagerată de a-şi formula cu maxi- 
mum de precizie gîndurile, ideile sale. 
Autorul exemplului cu pricina involun- 
tar, probabil, a dublat conţinutul se- 
mantic al substantivului aniversare 
prin alăturarea la acesta a substan- 
tivului an, fără a observa prezenţa lui 
în primul cuvînt — aniversare. Gre- 
şeala am atestat-o în ziarul “Tineretul 
Moldovei” din 20 noiembrie '96: 
“Aniversarea a 5 ani de la indepen- 
denţă, pe care am marcat-o la 27 au- 
gust 1996, este un act semnificativ” 
al unor realizări politice, dar nu şi 
economice ...”. | 

Cazul este cu atit mai regretabil, 


Cam vorbim, Cum actriem 

cu cît se şiie că exemplele de acest 
fel au fost analizate nu o singură dată. 
lată, însă, un exemplu original în felul 
său: “Fetele, mai cu seamă cele 
nemăritate , prin diferite procedee 
magice pot să-şi vadă ursitul (în 
oglinda unei ape, în fereastră etc.) şi 
să afie cum va fi acesta (urît sau 
frumos, bogat ori sărac, tînăr sau 
bătrîn)” (“Vocea poporului”, 10 decem- 
brie '96). 

Fată, conform dicţionarelor ex- 
plicative, înseamnă “persoană de sex 
feminin, necăsătorită”. Prin urmare, 
dacă am spus fetele, nu mai era 
nevoie să precizăm necăsătorite. 
Îmbinarea dată nu cadrează cu logica 
lucrurilor. Cititorul e derutat şi se poate 
întreba: există şi fete căsătorite? 
Astfel, ne-am ales cu un paradox. 

În plus, exemplul mai şochează 
şi prin o altă asimetrie logică. 
Observaţi: fetele pot să-şi vadă 
ursitul ... şi să afle cum va fi acesta: 
urît sau frumos, bogat ori sărac, tînăr 
sau bătrîn. Prima pereche de califica- 
tive ale ursitului distonează de cele- 
lalte două prin faptul că pe primul plan 
e situat atributul negativ (urît), apoi 
cel pozitiv (frumos). În mod obişnuit 
orice fată îşi doreşte un băiat frumos. 
Deci, era firesc, logic, să spunem 
frumos sau urit, ca şi în cazul pere- 
chilor ulterioare. 

Şi ca să revenim la pleonasm, 
mai analizăm cîteva greşeli. Una am 
auzit-o într-o emisiune radiofonică: 
“Voi exemplifica două exemple 
edificatoare ...”. 

A exemplifica înseamnă “a 
ilustra ceva prin exemple”. 

La ce bun atunci reluarea inutilă 
a substantivului exemple? Situaţia e 
similară şi în cele ce urmează. 

1. Cele mai multe lecţii sînt de 
familiarizare iniţială cu materia. 

În accepţie didactică a-i famili- 
ariza pe elevi cu materia nou studiată 
înseamnă a le aduce la cunoştinţă, 
pentru prima oară, noţiuni elementare 
privind tema predată. Firesc ar fi să 
spunem simplu: lectiile de famili- 
arizare cu noile noțiuni. Greşeala e cu 
atît mai regretabilă cu cît a fost 
atestată într-un studiu de metodică. 

Pleonasmele sînt comise chiar 
şi în titlurile sau rubricile de ziar. Într- 


un trecut nu prea îndepărtat unele 
publicaţii periodice de la noi abundau 
în titluri de tipul: Economia trebuie 
să fie economicoasă. Involuntar, te 
întrebi: este şi economie risipitoare? 
Astăzi, slavă Domnului, am renunţat 
la economie economicoasă. Dar 
n-am reuşit să renunţăm însă şi la 
pleonasm. Chiar nu demult mi-am 
notat următorul titlu al unui articol de 
ziar: imperativul — să ne adunăm 
împreună grămăjoară. Autorul, e 
uşor de ghicit, pur şi simplu, n-a 
meditai îndeajuns asupra expresiei 
pleonastice împreună grămăjoară. 
Deci, o mică neatenţie i- a jucat festa. 
Oricine înțelege că nu poţi fi grămă- 
joară fără să fii împreună. Prin 
urmare, era suficient să spunem doar 
“imperativul — să ne adunăm grămă- 
joară”. 

La radio un vorbitor şi-a permis 
o expresie cu totul ieşită din comun: 
“Azi, anul curent ....”. 

Dacă e azi, clar că nu poate fi 
alt an decît cel în curs. 

Supărătoare sînt şi pleonasmele 
de mai jos. 

Un specialist în domeniul co- 
merțului afirma într-o emisiune tele- 
vizată că 80 de procente la sută din 
pîine va fi vîndută la preţ stabil. 

Oricine ştie că procent are 
sensul de “a suta parte dintr-o 
cantitate”. 80 la sută înseamnă “80 
de sutimi dintr-o cantitate”. Alăturate, 
aceste expresii reliefează un evideni 

“exces de zel”. 

Numai vorbitorii care nu stăpi- 
nesc cuvîntul sau nu cîntăresc înde- 
ajuns semnificaţia sintagmelor consti- 
tuite din cuvinte cu sensuri apropiate 
(identice) pot nimeri în capcanele 
pleonasmului. Elocvente în acest plan 
sînt şi exemplele: 

1) ... am vrea să ridicăm cu 
mare nebucurie un netoast în ne- 
cinstea măriilor dumneavoastră 
(L.A.). Spunem, de obicei, Măria ta, 
Măria sa, Măria voastră — formule de 
politeţe construite din termenul de 
reverență Măria şi un pronume pose- 
siv (ta, sa, voastră). Nu e firesc, însă, 
a plasa după termenul de reverență 
un pronume de politeţe (dumnea- 
voastră), compus din domnia 
+ voastră, căci, astfel, facem loc 

pleonasmului. 

2) Pe doamna (omitem, fireşte, 
numele — n. n.) ..., redactor la 
Telematinaiul TV, o admir de mai 
multă vreme (L. A.). 

De vreme ce am spus Telema- 
tinal, nu mai era nevoie de TV, care, 
de fapt, e acelaşi lucru. 

3) Radioul transmite în toate 
anotimpurile colinde, lucru ce con- 
stituie, după părerea mea, o lipsă de 
respect faţă de tradiționala datină de 
preamărire a sărbătorilor Naşterii 
Miîntuitorului (L. A.). 

Adjectivul tradiţională, pe lingă 
substantivul datină, este în plus, 
deoarece semnificaţia lui se conţine 
în însuşi termenul datină, care denotă 
sensul de “tradiţie, obicei consacrat, 
deprindere devenită tradiţională şi 
colectivă”. Prin urmare, îmbinarea 
datină tradiţională este echivalentă, 
în plan semantic, cu “tradiţie tradiţi- 
onală”, îmbinare pe care nimeni nu o 
poate accepta. 

4) Lucrările scrise ale elevilor 
contribuie la îmbogățirea vocabu- 
larului de cuvinte al elevilor. 

„ Exemplul l-am atestat într-o 
comunicare a unui profesor şcolar la 
o conferinţă într-un centru raional. 

Desigur, expresia şochează prin 
vecinătatea nefirească a termenilor 
vocabular şi cuvinte, ştiindu-se că 
vocabular nu e altceva decit “o tota- 
litate de cuvinte”. Admiţînd îmbinarea 
în cauză, acceptăm în mod conştient 
o greşeaiă gravă de exprimare: 
totalitatea cuvintelor de cuvinte. 

5) Similar e şi următorul exem- 
plu: Ne-am adresat la municipiul 
oraşului Chişinău (TV). 

Termenul municipiu a fost 
repus de curînd în circulaţie şi, posibil, 
vorbitorul cu pricina nu-i cunoaşte 
conţinutul semantic, dacă şi-a permis 
să-l alătureze la oraş. Însuşi muni- 
cipiu înseamnă “oraş cu un număr 
mare de locuitori şi cu o viaţă eco- 
nomică, politică şi social-culturală 
dezvoltată avînd o anume autonomie 
administrativă”. Concluzia nu poate fi 
decît cea dezaprobantă: e o greşeală 
ieşită din comun. 

În nici un fel nu pot fi justificate 
exemplele spicuite din diferite publi- 
caţii periodice de la noi. 


6) încă o dată 1 în gtis trahi 
noştri au confirmat că vor pămînt. 

7) Pămîntul este proprietatea 
noastră proprie. 

8) Studenţii-practicanţi vor stu- 
dia particularităţile individuale ale 
fiecărui elev în parte. 

9) Trebuie să acordăm ajutor 
studenţilor-practicanţi în organizarea 
tice. _ 

În greceşte didactikes însemna 
“instruire”. Or, didactic, îmbinat cu 
instruire, nu adaugă o nouă încărcă- 
tură semantică, ci, mai degrabă, gene- 
rează un nonsens. 

Expresia frazeologică a tăcea 
chitic e cunoscută de toţi vorbitorii 
de limbă română şi e folosită corect 
în sensul de “a nu spune absolut 
nimic, nici un cuvinţe!”. Dar nu fiecare 
s-a întrebat ce înseamnă chitic. 
Poate anume de aceea şi am atestat 
pleonasmul de mai jos: *... şefii noştri 
cei mai mari şi toţi ceilalţi dregători 
tac chitic, ca peştii ...” (L.A.). 

Dacă autorul acestor rînduri ştia 
că chitic e “un nume generic dai 
peştilor mărunți”, nu recurgea la o atare 
comparaţie. Descifrată semantic, 
comparaţia echivalează cu “a tăcea 
(ca un) peşte mic, ca peştii”. 

Tocmai de aceea trebuie să 
evităm pleonasmul cînd acesta nu 
are valoare stilistică. 

Alteori constatăm doar un 
aparent pleonasm. De ex.: ...nua 
putut să-şi amintească de Mihail 
Kogălniceanu, care a fost şi primul 
prim-ministru ai României (L. A.). 

Deşi numeralui ordinal primul 
se conține ca element de compunere 
cu autonomie semantică în prim- 
ministru, nu putem vorbi de o 
repetare inutilă a aceluiaşi cuvînt, 
deoarece ele (numeraleie) denotă 
semnificaţii diferite: primul are 
sensul de “ce! dintii (în spaţiu sau în 
timp)”, iar prim atribuie substantivului 
ministru valoare, importanţă şi 
înseamnă “întfiul în categoria respec- 
tivă; situat pe cea mai înaltă treaptă”. 

Concluzia se cere de ia sine: 
pleonasmul! propriu-zis trebuie delimi- 
tat de cel aparent, căci oricînd ne pot 
surprinde capcanele lui. 


Cam vorbim, cum scriem 


Nona VRABIE 
U.L.LM., Chişinău 


DECALAJUL ÎNTRE 
SISTEM ŞI NORMĂ 
ÎN FUNCȚIONAREA 

UNOR CUVINTE 


Corelaţia între sistem, uz şi 
normă, ca fenomen generai, caracte- 
ristic tuturor limbilor, a fost abordată în 
plan teoretic mai demult, într-un studiu 
capital, de către ilustrul lingvist Eugeniu 
Coşeriu, însă la nivelul unei limbi aparte 
ea are o multitudine de aspecte 
neelucidate. Prezintă un deosebit 
interes cercetarea decalajului între 
sistem, uz şi normă şi a posibilităţilor 
nebănuite ale sistemului de a crea fapte 
de limbă. 

Este deosebit de interesantă şi 
examinarea fenomenului în cazul în care 
faptele de limbă sînt împrumuturi sau 
caicuri. 

Vom examina doar cîteva 
exemple de decaiaj între sistem, uz şi 
normă,. cazuri în care formele 
corespunzătoare sistemului, uzului şi 
normei nu şi-au încheiat încă evoluția 
şi de aceea utilizarea lor mai prezintă 
încă dificultăţi şi fluctuații. 


AVIZAT 


Funcționarea substantivului aviz în 
limba română este conformă cu normele 
literare şi, în anumită măsură, cu 
sistemul limbii. Se constată o coinci- 
denţă deplină a formelor atestate în uz 
cu cele recomandate de norme şi, 


parţial, cu cele oferite de sistem. Sub . 


aspectul conţinutului cuvîntului respectiv 
constatăm în uz, în sistem şi în normă 
aceleaşi două sensuri cunoscute: 1. 
Înştiinţare scrisă cu caracter oficial; 
anunţ; 2. Apreciere competentă emisă 
de cineva asupra unei probleme în 
dezbatere. a i 
Verbul a aviza are aceleaşi forme 
în sistem, în uz şi în normă (considerăm 
de prisos a le prezenta aici). Conţinutul 
verbului respectiv include două sensuri 

analoage ceior pe care le are 
substantivul aviz: 1. A înşiiinţa în scris 
pe cineva în mod oficial despre un fapt; 
2. A-şi exprima părerea autorizată într-o 
chestiune aflată în dezbatere pentru a 
aprecia ceva. Doar participiul avizat 
(conversionat în adjectiv) generează un 
decalaj serios între conținutul lui, oferit 
de sistemul limbii, cel recomandat de 
normă şi cel atestat în uz. Vom prezenta 
în detalii acest decalaj. 

În sistemul limbii lucrurile se 
prezintă în felui următor: 

1. Dacă a aviza înseamnă, în 
primul sens, “a înştiinţa pe cineva”, este 
norma! şi în spiritul limbii, adică în 
conformitate cu sistemul, ca participiul 
avizat (conversionat în adjectiv) să 
însemne “cel înştiinţat”. Această rațiune 
are ca suport logic analogii de tipul: 

— dacă supraveghem pe cineva 
(sau ceva), obiectul asupra căruia este 
îndreptată acţiunea se defineşte ca “cel 
supravegheat”; 

— dacă iubim pe cineva (sau 
ceva), obiectul la care se referă senti- 
mentul nostru se defineşte ca “cel iubit”; 

— dacă criticăm pe cineva (sau 
ceva), obiectul la care se referă critica 
se defineşte ca “cel criticat”; 

— dacă însărcinăm pe cineva, 
obiectul căruia îi este dată sarcina se 
defineşte ca “cel însărcinat”. 

in concluzie: dacă avizăm pe 
cineva, obiectul căruia îi este adresat 
mesajul se defineşte ca “cel avizat”. 

Să aplicăm aceste formule 
abstracte într-un enunţ concret: 
Secretara îl avizează pe preşedintele 
consiliuiui despre materialele primite. De 
aici reiese că: preşedintele consiliului 
este avizat despre materialele primite, 
fapt care confirmă o dată în plus că 
sistemul limbii oferă participiului avizat 
sensul de “înştiinţat, pus la curent”. 
Pentru facilitarea sistematizării 
structurilor în cauză vom marca acest 
sens prin A. 

2. Dacă a aviza înseamnă, în 
sensul al doiiea, “a-şi exprima părerea 
autorizată într-o chestiune aflată în 
dezbatere pentru a aprecia ceva”, este 
normal şi în spiritul limbii, adică în 
conformitate cu sistemul, ca participiul 
avizat (conversionat în adjectiv) să 
însemne “cel apreciat. Vom arăta, după 
cum am procedat şi mai sus, cîteva 

analogii care formează sistemul şi care 
servesc ca suport logic în definirea 
sensului participiului în cauză: 

— dacă se evaiuează patrimoniul 
unei unităţi economice, obiectul supus 
evaluării se defineşte ca “cel evaluat”; 

— dacă se analizează manuscri- 
sul unei monografii, obiectul supus 
analizei se defineşte ca “cel analizat’; 

— dacă se apreciază valoarea 
unei opere literare, obiectul supus 
aprecierii se defineşte ca “cel apreciat”; 

— dacă se contestează decizia 
unei instanţe de judecată, obiectul supus 
contestării se defineşte ca “cel contestat”. 

În concluzie: dacă se dă un aviz la 
un proiect de lege, proiectui evaluat în 
aviz se defineşte ca “cel avizat”. Prin 
urmare, conform sistemului limbii am 
putea spune că un proiect de lege (o 
lucrare, un manual etc.) este avizat în 
sensul că este “apreciat printr-un aviz”. 
Vom marca acest sens prin B. 

În norma literară cuvintul avizat 
este dat ca adjectiv cu menţiunea despre 
oameni şi cu sensul “care dovedeşte 
informare, pregătire, competenţă (într-un 
anumit domeniu) (a se vedea 
Dicţionarul explicativ al limbii române). 
Vom marca acest sens prin C. 

În uzul limbii române, în special în 
comunicarea orală, cuvîntul avizat este 
atestat cu toate cele trei sensuri arătate 
'mai sus (A, B, C). E de remarcat faptul 
că sensurile A şi B sunt mai frecvente în 
mediul vorbitorilor mai puţin instruiți, iar 
sensul C este atestat preponderent în 
limbajul celor ce respectă normele 
literare. 

Din cele de mai sus se poate 
observa că funcţionarea participiului 
(adjectivului) avizat generează sub as- 
pect semantic un decalaj între ceea ce 
oferă sistemul, ceea ce recomandă 
norma şi ceea ce atestă uzul. Cauza 
acestui decalaj constă în faptul că avizat 
este un împrumut (din limba franceză) 
care încă nu şi-a încheiat perioada de 
acomodare în limba română. Norma 
recomandă a-l folosi cu sensul preluat 
din limba franceză (avisé), sistemul 
exercită o.presiune pentru a-l asimila, 
iar uzul îi admite funcţionarea atit cu 
sensul recomandat de normă, cît şi cu 
cele oferite de sistem. Cu alte cuvinte, 
participiul adjectivizat avizat este 
deocamdată într-o stare de “fermentare”, 


uzul fiind acela care va decide 


funcţionarea lui şi va determina norma. 
A LICENŢIA 


Unul din sensurile substantivului 
latinesc licentia era “îngăduinţă de a 
face ceva; libertate”. E interesanta se 
confrunta în acest sens adjectivul licens 
şi adverbul licenter, ambele însemnînd 
“liber”. 

Din latină cuvîntul /icentia a fost 
moştenit în franceză în forma licence cu 
sensul iniţial de “permisiune excepţio- 
nală”, iar din franceză a fost împrumutat 
în română în forma licenţă cu mai multe 
sensuri evoluate din care în cazul de 
faţă ne interesează în special sensul 
“autorizaţie eliberată de anumite organe 
competente pentru desfăşurarea unor 
activităţi”. Astfel, observăm că în toate 
cele trei limbi (latină, franceză şi 
română) cuvîntul exprimă ideea de 
libertate, permisiune. 

Substantivele /icencis în franceză 
şi, respectiv, licenţiat în română sunt, în 
mod absolut normal, în legătură logică 
cu licence şi, respectiv, cu licență, 
numind persoana care a obţinut o licenţă 
de activitate la absolvirea studiilor 
superioare. 

Verbul românesc a licenția, 
continuînd seria logică şi formînd un 
microsistem semantic împreună cu 
substantivele /icență şi licenţiat, ar trebui 
să însemne, conform sistemului, “a 
elibera cuiva o licenţă”. „Vom aa 
acest sens prin A. 

Norma literară recomandă a se 
folosi verbul a licenția, ca în limba 
franceză, cu sensul de “a concedia pe 
cineva dintr-un serviciu”. Vom marca 
acest sens prin B. 

Deşi s-ar părea că sensul B mai 
păstrează o anumită legătură (slabă) cu 
ideea de a elibera (ea poate fi istoriceşte 
restabilită), totuşi el este incompatibil cu 
sensul A şi chiar în relaţie opozitivă, de 
antonimie. A se observa: “a da cuiva 
permisiunea de a desfăşura o activitate” 
(A) şi “a lua cuiva permisiunea de a 
desfăşura o activitate” (B). 

Tocmai de aceea atestăm în uzul 
oral a licentia cu două sensuri 
distonante, a căror existenţă şi 
concurenţă este inexplicabilă pentru 
majoritatea vorbitorilor. Fireşte că 


Cam votbim, cum scriem 

persoanele care cunosc bine norma 
literară utilizează cu sensul B cuvîntul 
examinat, iar cealaltă parte de vorbitori 
“(presupunem că e majoritatea) — cu 
sensul A. i 


A CONGEDIA 


Conform normelor literare verbul! 
a concedia, ca şi etimonul lui franțuzesc 
congedier, înseamnă “a elibera pe 
cineva dintr-o funcţie, din serviciu”. 

Substantivul concediu, format 
probabil din verbul a concedia după 
modelul franţuzescului congé, are 
sensul de “interval de timp stabilit legal, 
în care salariaţii sunt scutiţi de a presta 
munca, primind pe parcursul acestui 
timp remuneraţia cuvenită”. 

Asemănarea aspectului sonor al 
verbului a concedia şi al substantivului 
concediu şi legătura derivativă a acestor 
cuvinte presupune în mod normal şi o 
legătură semantică între ele, care ar 
forma un microsistem. Tocmai această 
legătură s-a şi realizat în conştiinţa 
vorbitorilor din Basarabia, conso- 
lidîndu-se astfel microsistemul care, 
după cum am arătat mai sus, există în 
mod obiectiv. 

Vorba e că în uzul limbii române 
din Basarabia substantivul concediu a 
avut şi are pînă în prezent o frecvenţă 
normală, funcţionînd ca în limba literară. 
insă verbul a concedia a fost utilizat cu 
o frecvenţă imcomparabil mai scăzută, 
sensul acestuia fiind asociat de către 
mulţi vorbitori cu sensul substantivului 
concediu, sesizat ca un cuvînt deja 
“aşezat” în limbă. Acest fapt a făcut ca în 
uzul oral din Basarabia a concedia să 
fie folosit atît cu sensul de “a elibera pe 
cineva dintr-o funcţie, din serviciu”, cît şi 
cu sensul de “a da cuiva un concediu”. 
Ce-i drept acest din urmă sens se 


întîlneşte muit mai rar, în special în' 


limbajul unor vorbitori neinstruiţi. 

Seria exemplielor de mai sus, care 
poate fi continuată, demonstrează 
starea funcţionării unor neologisme şi 
decalajul între normă şi sistem, generat 
de ele. Problema acestui decalaj este 
complexă, atît sub aspectul conţinutului, 
cît şi al formei. Însăşi mişcarea perma- 
nentă a sistemului presupune în mod 
necesar anumite incongruente structu- 
rale şi o presiune firească, de asimilare, 


asupra tuturor elementelor noi. Şi este 
foarte important ca specialiştii care 
stabilesc normele literare să ţină cont 
de acest fapt, considerîndu-l drept 
condiţie primară la stabilirea normelor 
respective. În caz contrar se ajunge la 
un uz fluctuant (de exemplu, să 
suspendeze şi să suspende). Vorbitorul 
spune să suspendeze, comparînd 
asociativ această formă cu altele (de 
asemenea neologice) de tipui să 
abordeze, să apeleze şi înţelegînd-o ca 
fiind conformă cu sistemul, însă norma 
îl derutează obligîndu-l să utilizeze 
varianta să suspende. 

E interesant că uneori constatăm 
cazuri de decalaj între sistem şi normă 
chiar şi în cuvinte neaoşe. De exemplu, 
în unele localităţi forma ardei e sesizată 
ca fiind în exclusivitate a pluralului (a se 
confrunta cu colonei, cercei), de aceea 
vorbitorii respectivi simt necesitatea 
presantă de a găsi forma singularului. 
Şi o formează conform sistemului: arde! 
(după modelul colonel, cercel). 

Şi încă un exemplu, de asemenea 
din vocabularul autohton: verbul a copili 
îşi are forma derivată de la copil, de 
aceea, conform sistemului, ar trebui să 
aibă şi sensul derivat de la aceeaşi 
sursă. Adică ar trebui să însemne “a face 
să fie (cu) copil”. Pentru conformitate am 
putea confrunta: 

— usturoi — a usturoia cu sensul 
“a face să fie cu usturoi”; 

— vîrf— a virfui cu sensul “a face 
să fie cu vîrf’. : 

În realitate însă, şi uzul, şi norma 
înregistrează verbul a copili cu sensul 


de “a tăia lăstarii laterali, nepurtători de 


rod; a curăța de copili”. Conform 
sistemului acest sens ar trebui să fie 
exprimat de verbul a descopili. lată 
cîteva repere ale sistemului: 

— moştenire — a dezmoşteni cu 
sensul “a lipsi de dreptul la moştenire”; 

— rob — a dezrobi cu sensul “a 
elibera din robie”; 

— cleşte — a descleşta cu sensul 
“a elibera din cleşte”. 

Deci: copil— a descopili cu sensul 
“a elibera de copili”. 

Încheiem aici consideraţiile 
noastre, subliniind încă o dată interesul 
pe care l-ar prezenta cercetarea faptelor 
de limbă văzute prin optica triadei 
sistem-uz-normă. 

CONSIDERAŢII 
DESPRE PRINCIPIUL 
LOGICO-SEMANTIC 
AL SINTAXEI 
FUNCŢIONALE 


În prezent manualele şcolare 
conțin la compartimentul sintaxă o serie 
de teme care diferă în ce priveşte 
tratarea lor teoretică. Faptul a generat 
multiple discuţii, polemizîndu-se 
îndeosebi pe marginea tipologiei 
subiectului şi predicatului. Este vorba 
„de utilizarea diferitelor principii meto- 
dologice de cercetare a faptelor de 
limbă şi diferitelor criterii puse la baza 
delimitării variantelor structurale ale 
unităţilor sintactice. 

În. lingvistica generală se pro- 
filează pregnant două căi în cercetarea 
sintactică: de la conținut la formă şi 
invers — de ia formă la conţinut. În 
consecinţă, s-au stabilit două principii 
metodologice de cercetare: principiul 
logico-semantic şi funcțional şi princi- 
piui structural-gramatical. 

În prezentul articol luăm în dezba- 
tere esenţa principiului logico-semantic 
şi funcţionai, (pledînd pentru el) în raport 
cu cel structural-gramaticai. 


Astăzi sintaxa constituie 
centrul preocupăriior oamenilor de 
ştiinţă, întrucît, ea a generat şi gene- 
rează o gamă întreagă de probleme 
gramaticale, printre care corelaţia 
dintre formă şi conţinut, noţiunea de 
formă în gramatică, principiile şi 
metodele de cercetare ale unităţilor ei. 

E necesar să convenim că între 
obiectu! de studiu, pe de o parte, şi 
principiul metodologic pe de altă parte 
există o corelaţie strînsă, o inter- 
acţiune, o interdependenţă chiar. Deci 
specificul principiului metodologic al 
sintaxei este determinat de obiectul 


propriu-zis Pa stii al ei, fapt sustitut 
şi de prof. F.P. Filin: “Teoriile şi 
metodele speciale de cercetare sînt 
determinate de particularităţile spe- 
cifice ale obiectului”!. 

Dacă acceptăm afirmaţia cer- 
cetătoarei G. K. Zolotova, potrivit 
căreia “sintaxa coordonează în mod 
nemijlocit procesul gîndirii şi cel al 
comunicării”?, trebuie numaidecit să 
pledăm pentru o corelaţie a sintaxei 
cu logica şi semantica. O interacţiune 
dintre aceste trei domenii nu poate fi 
concepută decît numai în baza 
contextului şi în situaţii concrete. 
Sintaxa funcţională (numită şi consi- 
tuativă)* se bazează pe principiul 
logico-semantic al metodei analizei 
funcţionale, despre care cercetătorul 
Sorin Stati afirmă că ea “caută ceea 
ce este pertinent, relevant, distinctiv 
pentru realizarea funcţiei supreme a 
limbajului uman, adică a za ide 
comunicaiive”?. 

A. V. Bondarko consideră că o 
asemenea analiză “constă în stu- 
dierea unităţilor sintactice din punctul 
de vedere al funcţiei lor, ai legăturii 
lor de funcţionare şi a legăturii lor 
sintactice faţă de unităţile comu- 
nicative':. La utilizarea principiului 
metodologic al analizei sintactice 
funcţionale tratarea materialului de 
limbă se efectuează volens-nolens 
conform procedeului “de la semni- 
ficaţie spre expresie (de la funcţie 
spre formă). Anume logica şi seman- 
tica, ce se întrepătrund în sintaxă, 
constiiuie factorii ei primi ce o 
determină şi-i stabilesc în general 
statutul de compartiment lingviste 
independent. 

Principiul logico-semantic vine 


\ în opoziţie cu cei structural-formal al 


lingviştilor generativişti şi glose- 
maticieni, care deseori îl elimină în 
favoarea criteriilor pur “formale”, în 
care forma ocupă un loc central. După 
părerea cercetătorului M. Mahmou- - 
dian, a reduce obiectul lingvisticii 
numai la studierea structurii limbii 
înseamnă a o aduce în impas." 

__ Spre deosebire de structuralişti, 
în conceptia funcţionaliştilor părţile de 

propoziţie sînt “nişte segmente ale 
gîndirii”, “părticele” ale acelei informaţii 
generale pe care o căpătăm după 
contopirea tuturor părţilor de pro- 
poziţie. Această contopire ne furni- 
zează doza de informaţie necesară şi 
suficientă pentru “a acţiona asupra 
ascultătorului în direcţia dorită de 
vorbitor”. O atare înţelegere a esenței 
părţilor de vorbire se apropie de 
părerea profesorului A. M. Peşkovski 
care afirmă că “părțile de propoziţie 
sînt părţile de vorbire în mişcare aN 

Aşadar, constatăm că întregul 
complex de relații ce se stabilesc în 
baza unităților sintactice (comu- 
nicative) sînt determinate de conți- 
nutul semnificativ şi logic, alcătuind 
la un loc factorul logico-semantic, 
fără de care nu poate avea loc o 
comunicare verbală. Anume din acest 
considerent principiul logico-semantic 
de cercetare a unităţilor sintactice (de 
la conţinut spre formă) este mai 
rezultativ, mai fructuos, şi mai firesc. 
Modul dat de studiere l-am putea 
expune pe scurt în felul următor: de 
ia conţinutui informativ (substanţă — 
S) şi funcţie (f) la exprimarea lingvisti- 
că (forma gramaticală — F): (S (f) > 
F). 

În continuare vom aplica criteriul 
datîn baza cîtorva cazuri dificile, care 
se pretează, după părerea noastră, 
mai multor interpretări sintacti- 
co-funcţionale. E necesar să tinem 
cont că asemenea ambiguităţi se 
manifestă în întregul sistem sintactic 
relaţional, noi însă ne vom referi la 
unele ce ţin de tipologia subiectului 
şi a predicatului. 

Subiectul, ca membru al relaţiei 
de interdependenţă bilaterală, impune 
predicatului persoana şi numărul, ceea 
ce înseamnă că subiectul exprimă 
agentul acţiunii, cînd e vorba de o sin- 
gură persoană, şi agenţii acţiunii, cînd 
e vorba de două sau mai multe per- 
soane, Prin aceasta subiectul îşi asi- 
gură într-un enunţ poziţia iniţială față 
de predicat. Însă subiectul împreună 
cu predicatul formează conţinutul pre- 
dicativ al propoziției bimembre, deoa- 
rece ambii deţin indicii ei predicativi: 


modul, timpul, numărul, persoana şi 
diateza. Subiectul comportă numai 
indicii numărului şi ai persoanei. De 
aceea, la identificarea subiectului din 
propoziţie şi la delimitarea lui tipolo- 
gică în baza principiului pentru care 
pledăm, ţinem cont strict de acest 
factor. 

Bunăoară, subiectul unor propo- 
ziţii de tipul mi-e foame, ti-e dor, ni-i 
jale, vi-i somn, Ii-i frig ş.a. poate 
admite mai multe variante de interpre- 
tare a valorii lui sintactico-funcţionale. 
Dacă punem la baza delimitării 
criteriul semantic, observăm că atare 
unităţi sintactice exprimă variate | 
senzaţii sau stări sufleteşti, iar agentul 
(în cazul dat persoana-posesor al 
acestor calificative) se prezintă în 
formele scurte ale pronumelor perso- 
nale la cazul dativ (mi, fi, ni, vi, 1i). În 
aceste propoziţii, conform principiului 
în cauză, pronumele sînt considerate 
subiecte logice la cazui dativ, iar 
verbul a fi împreună cu substantivele 
formează un predicat nominal. 

Într-o situaţie mult mai delicată 
se prezintă subiectul propoziției 
subiiniate din fraza: “Aşa, pesemne, 
şi era, căci lucrul acesta nu-l tăgăduia 
nici badea Cireş, recunoscînd la un 
pahar de vin că draci se prea poate 
să n-aibă, dar ceva nesfinţit nu- 
maidecit o fi rămas într-însul, fiindcă 
totdeauna simte un imbold de-a face 
păcate, în vreme ce el e om cuminte 
şi biînd de felul lui, încît îi face mare 
plăcere, cînd stă de vorbă singur cu 
dînsul” (I. Druţă). În asemenea cazuri 
criteriul logico-semantic şi funcţional 
ne obligă să ţinem cont neapărat de 
macrocontext. Numai macrocontextul 
ne face să determinăm că subiectul 
unităţii Aşa, pesemne, şi era îşi are 
suport logic, explicaţie semantică în 
fraza anterioară: “Chiar şi cei din 
Butuceni, care rîd'numai o dată pe 
an, cînd scoate cloşca pui, au trebuit 
să recunoască şi ei: 

— „Bre, mulți draci mai are 
Cireş..." 

Considerăm că anume consta- 
tarea din propoziţia Bre, mulți draci 
mai are Cireş stă la baza formării 

subiectului logic al propoziției Aşa, 
pesemne, şi era, întrucît ea vine ca 
o continuare logico-semantică, si- 
tuativă, foarte consecventă a textului 
propoziției precedente, echivalînd 
semantic cu: (Această constatare a 
celor din Butuceni) aşa, pesemne, şi 
era. 

Dacă aplicăm criteriui structu- 
ral-gramatical şi formal, această 
propoziţie pare să nu aibă subiect. 

Problema tipurilor de predicate 
şi ciasificarea lor constituie baza 
doctrinei ştiinţifice despre propoziţia 
bimembră şi nucleul ei — predicatul. 
intelesul de “tip” presupune existenţa 
trăsăturilor general-esenţiale, care 
apar atît în unităţi concrete, cît şi în 
structuri diferite. Sensul de “tip” (toi 
aşa ca şi “clasă”, “categorie” etc.) este 
relativ, deoarece e! ne apare legat de 
distribuirea sau clasificarea unui 
anumit material. Un tip de predicat îl 
separă, îl determină şi îl delimitează 
pe altul, adică se opune altui îip.? 

Pentru predicat ca bază a 
clasificării se ia semnificaţia (se- 
mantica) indicilor predicativi, iar tipurile 
predicatelor trebuie să se opună con- 
form modului de exprimare a 
acestora. 

La delimitarea tipurilor de predi- 
cate şi la clasificarea lor s-a procedat 
în mod diferit. Tema “Predicatul în 
limba română” este abordată frecvent 
în literatura de specialitate. Multe 
probleme legate de această parte prin- 
cipală a propoziției au fost deja eluci- 
date. Cu toate acestea, în plan teoretic 
şi aplicativ, mai rămîn o serie de 
momente neciarificate, contradictorii 
şi discutabile. De exemplu, nu s-a 
ajuns la un acord comun în ceea ce 
priveşte structura compoziţională a 
predicatului şi a felului de determinare 
a esenței lui sintactice. 

Punînd la bază principiul logi- 
co-semantic şi funcţional, adică 
onomasioilogic, care prevede stu- 
dierea fenâmenelor sintactice “de la 
conţinut spre forma de expresie”, am 
conchis că predicatul în limba română 
nu poate fi limitat la un număr restrîns 
şi rigid de tipuri de realizare. E! mai 


include în componenţa lui o serie de 
expresii cu verbe desemantizate, 
unele construcții infinitivale cu verbul 
a avea, pleonasme, repetiţii verbale 
etc. Aceste fenomene de limbă 
formează la nivel sintactico-funcţional 
un predicat. În viziunea noastră ele 
sînt unităţi sintactice formate din două 
şi mai multe elemente ce constituie 
un tot întreg logico-semantic şi func- 
tional, comportînd anumite semni- 
ficaţii suplimentare: de durată (limitată 
sau nelimitată a acţiunii), de intensi- 
tate, de gradatie, de progresie etc. Ele 
se manifestă în toate tipurile tradi- 
tionale de predicate: PVS, PVC, PN, 
PVN. În exemplele ce urmează; 1) 
“Sapă, frate, sapă, sapă, / pînă cînd 
vei da de apă”. (L. Blaga); 2) 
“Făt-Frumos a luat şi s-a pomit în 
lume”. (M. Eminescu); 3) “Indată după 
plecarea Greuceanului, Faurul-pă- 
mîntului se apucă şi făcu chipul lui 
Greuceanu”. (P. Ispirescu); 4) “De 
vorbit nu poate vorbi, că măseiele şi 
dinţii i-au căzut mai bine de o mie de 
ani...” (|. Creangă), 5) “impăratul n-avu 
nici el ce mai zice şi îi dete fata”. (P. 
Ispirescu); 6) “De milostiv milostiv 
eşti, de bun la inimă bun ai fost, nu-i 
vorbă, dar de ia o vreme încoace, ... 
te-ai făcut prea nu ştiu cum”. (|. 
Creangă) elementele subliniate intră 
în componenţa predicatului, deoarece 
exprimă un tot întreg logico-semantic 
şi o singură funcţie sintactică. Eie 
mai conţin, pe lîngă semnificaţia 
substanţial-gramaticală de bază, şi 
semnificaţii suplimentare. În exemplul 
4 — un îndemn insistent, în 2 — o 
decizie promptă, în 3 — un aspect 
incoativ-terminativ, în 4 — o consta- 
tare a incapacității efectuării acţiunii, 
în 5 — obiectul acţiunii, în 6 — o 
constatare de ordin calificativ. 

Cele arătate ne permit să deli- 
mităm în fiecare model structural al 
predicatului forme de bază şi forme 
angrenate ale aşa-zisului predicai 
angrenat (PA). Esenţa PA constă în 
faptul că, neschimbîndu-şi fondul 
structural al tipului respectiv, alături 
de semnificaţia substanţială de bază, 
mai exprimă semnificaţii suplimentare 

prin concursul elementelor angre- 
nante. 

Forma gramaticală a predi- 
catului se constituie, în genere, din 
unitatea semnificaţiilor general-gra- 
maticale şi din mijloacele ei structu- 
rale de exprimare. Aceleaşi semni- 
ficaţii gramaticale pot fi exteriorizate 
prin diverse mijloace. Astfel, paralel 
cu formele de bază ale PVS, PVC, 
PN, PVN, delimităm respectiv şi 
formele angrenate ale PVS (angr.), 
PVC (angr.), PN (angr.), PVN(angr.). 
Exemplificărn fără comentarii, indi- 
cînd numai tipul: 1) “Bătrînul le-o fi 
spus ce le-o fi spus, [PVS (angr.)] 
după care tătarii şi-au scos săbiile...” 
(|. Druţă); 2) “Erau cîteva foiţe, dar 
soacra a acoperit nişte hladuneţe, le-a 
făcut unsuroase şi măcar ia şi plîngi 
[PVS (angr.)] — nici hîrtie, nici toc”. 
(|. Druţă); “Insă dacă vrei şi vrei nu- 
maidecit să te duci [PVC (angr.)], eu 
nu te opresc”. (|. Creangă); “Eu îs bun 
cît îs bun, [PN (angr)], dar şi cînd 
m-a scoate cineva din răbdare...” (|. 
Creangă); “Paştele este sărbătoarea 
sărbătorilor”. (PN (angr.)] (dicton 
biblic). 

Analiza formelor gramaticale ale 
PVS (angr.), PVC (angr.) şi PN (angr.) 
face posibilă delimitarea diferitelor 
variante ale acestor tipuri structurale. 
Elementele constitutive ale acestor 
tipuri se prezintă ca un sistem com- 
plex, cu o exprimare unitară, com- 
pactă a semnificației gramaticale şi 
substanţiale într-o îmbinare de cuvinte 
lexicalizată. Actualui sistem de forme 
structural-gramaticale ale PA functio- 
nează paralel cu cei de bază. Trebuie 
să menţionăm că cele mai utilizate 
forme structurale ale predicatului în 
limba română sînt cele de bază, iar 
formele angrenate îşi fac apariţia 
numai în cazurile cînd sînt invocate 
de vorbitor, pentru a preciza anumite 
nuanţe adăugătoare de sens. 

Comentariul dat ne conduce la 
concluzia că principiul logico-se- 
mantic în sintaxă este mai rezultativ, 
deoarece prevede cercetarea de la 
conţinut spre formă, sub aspectui 
relaţiilor comunicative, în baza unei 


semantici şi iogici naturale, pentru a 
identifica corelaţia semnificației 
substanţial-gramaticale ca bază a 
indicilor predicativi ai unităţii şi, în 
general, ca bază a predicaţiei, 
fenomen ce alcătuieşte esenţa 
propoziției. 

REALITĂŢI 

ŞI IMPLICAŢII 

. TERMINOLOGICE 
ÎN LEXICUL ROMÂNESC 
ACTUAL 


1.0. Cantitatea enormă de 
informaţie specifică epocii contem- 
porane, realizată prin cele mai diferite 
mijloace, determină, în mod firesc, o 
avalanşă de neologisme, ea cuprinzînd, 
în plan foarte larg şi vag, atît împru- 
muturile numeroase din limbi străine, cît 
şi cuvintele noi, mult mai puţine, create 
pe teren românesc. 

Pornind de ia această premisă, 
articolul de faţă îşi propune să facă o 
evaluare succintă a măsurii în care viaţa 
societăţii a contribuit la îmbogățirea 
lexicului. Baza documentară în acest 
scop, o constituie atît publicistica actuală 
scrisă din Republica Moldova, prin 
natura sa extrem de receptivă şi 
promptă în refiectarea din plin a 
elementelor lexicale noi, cît şi unele 
apariţii recente cu tematică variată. Ne- 
am străduit ca publicaţiile analizate să 
fie cît mai reprezentative, de orientări 
diverse şi să aibă un aspect cît mai 
îngrijit din punctul de vedere al 
corectitudinii limbii. 

2.0. Mijloacele de informare în 
masă furnizează cititorului/ vorbitorului 
de limbă română o serie de termeni şi 
expresii pentru a căror înţelegere acesta 
este nevoit să apeleze la dicţionare. Ne 
dăm seama că chestiunea nu este deloc 
simplă, pentru că dincolo de însuşirea 
sensului acestor termeni se pune 
problema ortografiei şi ortoepiei. În 
consecinţă, în faza iniţială unele 
neologisme prezintă deformări fonetice, 
căci oricît ar fi de receptiv faţă de 
elementul lexical nou, omul mai puţin 
instruit nu-l poate asimila dintr-o dată. 
Astfel se scrie şi se pronunţă: blef (bluf)! 
(Basarabia, 1990, nr. 11, p. 110), ginşi 


(blue-jeans) (Săptămîna, 1.X!1.95, p. 20; 
Curierul de seară, 17.1.92, p. 1), dizain 
(design) (Făclia, 15.V1.90, p. 5), dizainer 
(designer) (Columna, 1991, nr. 3, p. 81; 


Săptămîna, 29.X!l.95, p. 8), cocktail 


(cocteil) (Programele Teieradio, 1996, nr. 
9, p. 8) etc. 

Unii termeni pătrunşi relativ recent 
în limbă au suferit un dublu sau chiar un 
triplu tratament: o mică parte a publicului 
a continuat să-i citească şi să-i scrie 
corect, în timp ce majoritatea a început 
să-i folosească ignorînd cu desăvirşire 
ortografia. Un exemplu conciudent în 
acest sens ne pot servi formele 
fluctuante ale cuvintelor management, 
pronunţat şi scris mănăgiment (Nistru, 
1990, nr. 5, p. 7), manajment (Peda- 
gogul, 1990, nr. 2, p. 56, la rubrica 
Cultivarea limbii), manager/ măneger 
(Nistru, 1990, nr. 5, p. 7) şi meneger 
(Făclia, 1.V1.90, p. 4), businessman/ 
biznesmen/ biznesman/ bussinisman/ 
businesman (Viaţa satului, 13.V1.90, p. 
2; Glasul, 12.VII.90, p. 4; Basarabia, 
1993, nr. 9, p. 219—220 şi 1993, nr.4, 
p. 174), rating / raiting/ reiting/ reyting/ 
rayteeng (Moldova sportivă, 1990, 
3.VII.90, p.6; Tineretul Moldovei, 1991, 
nr. 24—25, p. 3; Programele Teleradio, 
1996, nr. 28, p. 1), racketeer/ racketir/ 
racketier/ raketir. (Săptămîna, 1.VII.94, 
p. 7; 19.1.96, p. 7; 29.X1.96, p. 10).2 

Situaţia ambiguă a neologismelor 
continuă să persiste şi aceasta nu numai 
pentru că termenii au pătruns recent în 
limbă. A existat şi există o terminologie 
internaţională care face ca unităţile 
lexicale noi să-şi păstreze multă vreme 
aspectul grafic sau fonetic originar. 
Lexicul internaţional, în general, tinde să 
devină unitar, iar această unitate 
determină în parte neadaptarea fonetică 
a unor cuvinte intrate deja în limbă. 

2.1. Folosirea neologismelor 
prezintă şi alte aspecte. Astfel, scriitorul 
sau ziaristul are conştiinţa că utilizează 
termeni care uneori nu sînt înţeleşi de 
către masa cititorilor şi el consideră că 

1 Formele din paranteze sînt 
recomandate de Dicţionarul ortografic, 
ortoepic şi morfologic al limbii române, 
Bucureşti, 1989. 

2 Exemplele din. paranteze le-am 
redat aşa cum le-am găsit în textele 
excerptate din presă, tocmai pentru a ilustra 
fluctuațiile existente în scrierea acestora. 

este necesar să-i explice prin cuvinte mai 
cunoscute. Acest procedeu, numit în 
literatura de specialitate glosare (vezi 
2), trebuie interpretat ca un indiciu al 
introducerii lor recente în limbă şi, în 
acelaşi timp, ca o dovadă a faptului că 
ele nu au pătruns încă în vorbirea 
marelui public. De exemplu, daytime 
drama (serial dramatic de după-amiază) 
(Săptămîna, 3.X1.95, p. 22), depilare 
(înlăturarea părului de prisos) (Săptă- 
mîna, 2.1.96, p. 8), en detail (cu 
amănuntul) (Săptămîna, 16.11.96, p. 4), 
imitație croco (crocodil) (Săptămîna, 
29.X1i.96, p. 8), spirometrie (determi- 
narea volumului plămînilor) (Săptămîna, 
8.1X.95, p. 18) etc. 

2.2. Un număr relativ mare de 
cuvinte, aproape toate actuale, se află 
ia graniţa dintre numele comune şi 
abrevieri: CD (compact disc) (Săptă- 
mîna, 2.11.96, p. 21), C.FM. (Căile 
Ferate ale Moldovei) (Săptămîna, 
2.1.96, p. 21), C.S.. (Săptămîna, 
2.11.96, p. 21), FM.I. (Fondul Monetar 
Internaţional) (Săptămîna, 2.11.96, p. 4), 
LP (disc) (Săptămîna 1.111.96, p. 21), 
TVR (Săptămîna, 1.11.96, p. 21) etc. 

După cum se poate uşor obser- 
va, toate sînt formate din literele inițiale 
pronuntate, pe care vorbitorii le atribuie, 
de obicei, numelor comune. Odată cre- 
ate, noile unităţi se comportă ca şi 
celelalte cuvinte ale limbii: se încadrează 
în una dintre clasele lexico-gramaticale 
existente şi se conformează regulilor 
flexionare şi combinatorii ale clasei res- 
pective. De exemplu: C.F M.-ist (Lite- 
ratura şi arta, 2.X1.95, p. 1), ceseist 
(Literatura şi arta, 7.X1\1.95, p. 3), 
C.S.|.-zarea învățămîntului (Ţara, 
18.X.96, p. 1), teverist (Săptămîna, 
3.X1.95, p. 22), CD-uri (Săptămîna, 
2.1.96, p. 21), LP-uri (Săptămîna, 
1.11.96, p. 21), bețeist (de la BŢI) (Ţara, 
9.1V.96, p. 2), perecemist (de la PRCM) 
(Săptămîna, 14.V!.96, p. 4), pefedeu şi 
pefedemist (de la PFD) (fara, 26.11.96, 
p. 2) etc. 

Se ştie din istorie că limba îşi are 
propriul. sistem de selecţie. Ea reţine, în 
sfera vocabuiarului activ, numai acele 
elemente care îi sînt necesare şi care 


corespund spiritului său şi respinge tot. 


ce îi este străin sau îi prisoseşte. 
Lingviştii au datoria doar să atragă 
atenţia asupra unor aspecte ale 


fenomenului în discuţie, cum ar fi: 
înțelegerea sensului acestor cuvinte, 
încadrarea lor fonetică şi morfologică, 
ortografia, funcţionalitatea etc. 

2.3. Lexicul terminologic cu- 
noaşte o serie de cuvinte a căror 
prezenţă este justificată prin lipsa unui 
echivalent românesc precis, de 
exemplu: embargo (Basarabia, 1991, nr. 
5, p. 93), cargo (un avion cargo) (Țara, 
1994, 28.VIII.94, p. 7), factoring 
(Moldova suverană, 9.VII.91, p. 4), 
luping (Basarabia, 1992, nr. 11, p. 46), 
tweed (Săptămîna, 29.X11.95, p. 8) etc. 

Printre avantajele utilizării lor se 
numără: precizia, simplitatea structurii 
în comparaţie cu perifrazele româneşti 
şi caracterul international care facilitează 
schimbul de informaţii simple şi rapide 
între specialişti. Comparati: engl. single 
(Flux, 30.VIII. 96, p. 20) — rom. disc 
care conține o singură piesă; germ. 
Kitsch (Săptămîna, 29.11.96, p. 17) — 
rom. imitație de calitate proastă; engl. 
summit (Lumea deschisă, 7.1.96, p. 1) 
—rom. întîlnire la nivel înalt; engl. flash 
(Lumea deschisă, 7.1l.96, p. 1) — rom. 
informaţie transmisă cu prioritate; engl. 
thriller (Flux, 30.VIIl.96, p. 18) — rom. 
roman, piesă de teatru sau film de 
groază. 

Această neologizare este bine 
venită, doar acolo unde, conform 
spuselor lui T. Maiorescu, astăzi lipseşte 
în limbă un cuvint, iar ideea trebuie 
neapărat introdusă (2, p. 270). 

Urmînd acest îndemn, ne-am fi 
putut lipsi de unele neologisme care 
dublează cuvintele româneşti şi intră în 
raport de sinonimie cu termenii 
autohtoni, ceea ce nu este caracteristic 
terminologiei. Comparaţi: dealer 
(Reclama, 22.X1l.95, p. 1) — comer- 
ciant; spot (Săptămîna, 29.11.96, p. 21) 
— aviz; pressing (Viaţa satului, 28.11.90, 
p. 14) — presiune; remake (un film re- 
make) (Săptămîna, 10.V.96, p. 24) — 
un film refăcut; chiler ți. Lupan, În 
aşteptarea marii adunări, Chişinău, 
1993, p. 15) — asasin; live (muzică live) 
(Săptămîna, 29411.96, p. 21) — muzică 
pe viu, fără fonogramă; song (Săptă- 
mîna, 15.X11.95, p. 21) — cîntec; lea- 
sing (Moldova suverană, 9.VIll.91, p. 4) 
— contract; audit (P. Lucinschi, Ostaticii, 
Chişinău, 1993, p. 10) — control, revizie; 
tender. (Moldova suverană, 7.1X.96, p. 

2) — ofertă, ofertant, etc. 

2.4. Pătrunderea neologismelor nu 
este legată numai de ezitări de natură 
formală. Fixarea sensului definitiv, 
sesizarea corectă a acestuia, se face 
treptat: în cursul procesului de adaptare 
a neologismului se observă imprecizii de 
sens, precum şi tendinţa de a încadra 
termeni noi în familii de cuvinte 
cunoscute, fapt ce se explică fie prin 
cunoaşterea insuficientă a semnificației 
lor, fie prin analize etimologice eronate. 
Dar asemenea cazuri sînt atît de 
răspîndite, încît se pune problema în ce 
măsură mai putem vorbi de o greşeală 
şi nu de o evoluţie semantică, de o 
schimbare a sensului cuvîntului. Este 
edificatoare, în această ordine de idei, 
evoluţia unităţii lexicale pluralism, care 
în dicționarele actuale este înregistrat 
cu sensul de doctrină politică. 
Mass-media de la noi folosesc frecvent 
acest cuvînt cu sensul de pluralitate, 
adică “caracter a ceea ce este numeros” 
(de la lat. pluralis). Comparaţi: Opera po- 
etică a lui Stănescu ... este o operă cu 
o pluralitate de semnificaţii artistice 
(RLŞL, 1994, nr. 2, p. 26) sau pluralitățile 
artei (V. Cosmescu, Cu tot ce-a fost 
odată, Chişinău, 1992, p. 33) şi plura- 
lism de idei, pluralism de opinii, 
pluralismul hotărtrilor, pluralismul 
posibilităţilor chiar şi pluralism politic, 
pluralism constructiv (Basarabia, 1991, 
nr. 3, p. 81; 1993,nr. 11—12, p. 33; 
Luceafărul, 29.VIlI.96, p. 2; Limba 
Română, 1993, nr. 3, p. 44). 

3.0. Sub raport lexicografic de 
specialitate milităm pentru stabilirea unor 
priorităţi lexicale terminologice, alături de 
vocabularul fundamental, indispensabile 
pentru înţelegerea mesajului informa- 
țional, care se pot concretiza în 
alcătuirea de lexicoane, cu conţinut se- 
mantic, în tiraje de masă. Aceasta ar 
aduce lumină cel puţin acolo unde mulţi 
vorbitori consideră că limba română din 
zilele noastre este greu de înţeles. Căci 
am putea să ne întrebăm, în ce măsură 
încap aceşti termeni în dicţionarul 
nostru, care nu este o enciclopedie, ci, 
înainte de toate; un dicţionar al limbii 
comune: Or, o mulţime de creaţii lexicale 
recente şi foarte recente rămîn în afara 
celor mai bogate dicţionare din simplul 
motiv că nici un lexicograf nu este în 
stare să ţină pasul cu ritmul prea rapid 


de îmbogăţire. a vocabularului. Dar în 
afară de aceste considerente întocmirea 
lexicoanelor este necesară şi din punct 
de vedere didactic. În fiecare an şcolile 
profesionale tehnice, facultăţile tehnice 
sînt absolvite de mii de specialişti al 
căror vocabular tehnic se formează în 
timpul studiilor. Acest vocabular este 
lăsat însă pe seama profesorilor, care 
pot fi savanţi excelenți sau tehnicieni 
buni, dar cu mai puţin interes sau 
aptitudini pentru problemele lingvistice. 
Uneori şi lipsa de timp îi face pe profesori 
să-şi aleagă termenii fără prea mult 
discernămînt, împrumutîndu-i din limbi 
străine. La rîndul lor inginerii şi tehnicienii 
folosesc aceste cuvinte în contactul lor 
zilnic cu lucrătorii, fapt ce duce la 
deformarea acestora şi a sensului lor. 

4.0. În concluzie, menţionăm că e 
necesară o aplicare consecventă a 
normelor literare referitoare la neolo- 
gisme. lar cum principiul fundamental al 
ortografiei româneşti este cel fonetic, ar 
fi mai firesc să se recomande scrierea 
care concordă cu pronunţarea. De ce 
n-am scrie, de exemplu, reiting, gheim, 
conform pronunțării de tip englez? Doar 
s-a adaptat şi s-a consolidat la noi forma 
lider, scrisă în engleză leader, întilnită 
şi în presa basarabeană (Basarabia, 
1991, nr. 7, p. 45; Literatura şi arta, 
12.V.94, p. 8) şi recomandată de unele 
dicţionare (F. Marcu, C. Maneca, 
Dicţionar de neologisme, Bucureşti, 
1986). 

Deci se impune: 1) o selectare a 
cuvintelor străine pe cale de pătrundere 
în limbă, reţinîndu-se numai cele 
necesare şi eliminîndu-se cele care sînt 
utilizate exclusiv pentru a produce 
impresie; 2) stabilirea unui principiu bine 
determinat al ortografierii cuvintelor 
recente şi respectarea întocmai a 
acestuia. 

FIDEL ADEVĂRULUI 
ŞTIINŢIFIC 


La 1 decembrie 1997 a avut loc 
conferinţa ştiinţifică Omagiu profesorului 
Grigore Cincilei. Şedinţa în plen s-a 
constituit dintr-o serie de referate şi 
comunicări în care s-a vorbit despre 
activitatea ştiinţifică a profesorului Gr. 
Cincilei: Procese de integrare 
lingvistică în relaţiile europene (acad. 
N. Corlăteanu), Omosemizarea vir- 
tuală în vorbire a unităţilor lexicale 
neechivalente ca sens (acad. S. 
Berejan), Prof. Grigore Cincilei şi unele 
probleme de sociolingvistică (membru 
cor. al A.Ş. a Moldovei A. Ciobanu), Prof. 
Grigore Cincilei — distins savant şi 
pedagog (prof. universitar lon Dumbră- 
veanu) ş. a. 

Conferinţa şi-a desfăşurat lucrările 
în trei secţii: Derivatologie şi morfologie 
lexicală, Gramatică, Semantică. 


Profesorul Gr. Cincilei a 
consacrat peste 50 de ani pedagogiei 
şi ştiinţei, începînd cu 1944, cînd a 
fost numit învăţător la clasele primare 
din satul natai Chetrosu, judeţul 
Soroca. Din anul 1960 e angajat la 
Universitatea de Stat din Moldova. În 
1965 este ales şef de catedră. În 
această funcţie Domnia sa a căutat 
să aplice metode noi de predare în 
domeniile lingvisticii comparative, 
foneticii şi gramaticii istorice, 
semasiologiei, lexicologiei etc. 
Totodată a publicat peste 130 de 
articole ştiinţifice, 4 studii mono- 
grafice, o serie întreagă de lucrări 
metodice. În studiile sale prof. Gr. 
Cincilei a menţinut echilibrul între 
teoriile vechi şi cele noi, între 
metodele vechi şi cele moderne de 
cercetare a fenomenelor lingvistice. 

. Putem vorbi atît despre Gr. 
Cincilei — pedagogul cu vocaţie 
aleasă, savantul onest, erudit, cît şi 
despre Grigore Cincilei — omul de 
cultură, patriotul, nutrind dragoste 
sacră pentru vatra strămoşească, 


pentru limba română, pentru datinile 
şi tradiţiile neamului românesc, 
luptătorul pentru deşteptarea najională 
a românilor basarabeni. 

Crezul ştiinţific al savantului 
Cincilei, care face totul “cu durere în 
inimă pentru ţară”, poate fi exprimat 
prin cuvinteie lui Eminescu: “A lupta 
cu idei contrare e uşor dacă eşti cu 
adevărul”. Gr. Cincilei a fost şi este 
cu adevărul pentru care au luptat şi 
Anatol Corobceanu, Nicolae Teste- 
miţanu şi Vasile Coroban; de la ei a 
însuşit întelegerea şi respectul 
reciproc, a învăţat a respinge vehe- 
ment învrăjbirea, ura, trădarea, 
invidia. 

Cei care şi-au făcut ucenicia la 
profesorul Gr. Cincilei au îndrăgit 
profesia de pedagog, au deprins 
respectul şi dragostea faţă de carte, 
au însuşit cele trei obligaţii ale omului: 
către Dumnezeu, către Părinţi şi către 
Ţară. 


Vasile MELNIC 
Chişinău 

REVENIND 

LA ASPECTUL 
CANTITATIV 
AL GENULUI 
GRAMATICAL* 


| Studierea pe scară largă a limbii 
franceze în învătămîntul din Republica 
Moldova ne permite să constatăm că 
greşeala tipică a românilor în acest 
proces ţine de genui gramatical. 
Complexitatea ei creşte dacă luăm în 
considerare necesitatea de a acorda 
cu substantivul părţile sintagmei 
nominale respective (cf. un livre 
intéressant, o carte interesantă) sau 
pronumele sintagmelor ori chiar ale 
frazelor adiacente (/! (ie livre) est sur 
le rayon). Astfel, în cazul cînd elevul, 
prin analogie cu materna, i-ar atribui 
substantivului livre genul feminin, 
greşeala ar fi multiplă. Greşeala 
privind genul gramatical este 
frecventă şi în cazul cînd francezii 
încep a vorbi româna de ex.: un prob- 
lem important, un tare de frumusitate 
rare — Radio “România”, 20.VI11.1994 
— discursul ţinut de organizatorul 
raliului francez în România). Faptele 
ne-au condus la supoziţia că între 
aceste două limbi înrudite există o 
substanţială deosebire de gen 
gramaticai nu numai în plan calitativ, 
ci şi cantitativ. Respectiv, o studiere 
comparată a genului şi elaborarea 
chiar şi a celor mai neînsemnate reguli 
care ar contribui la evitarea unor astfel 
de greşeli rămîn a fi o sarcină de viitor. 

Am început cu analiza con- 
trastivăra genului pe baza dicţionarelor 


* Lucrarea prezintă o variantă a 
comunicării ținute la Conferinţa ştiinţifică 
jubiliară, consacrată semicentenarului 
Universităţii “Al. Russo” din Bălţi (1995). 


bilingve. Prin anii '70 au fost publicate 
rezultatele unor investigaţii în acest 
sens. Aici am dori să revenim la unele 
date statistice şi comentarii publicate 
deja. O facem cu scopul de a-i 
familiariza pe colegii din învăţămînt 
cu un şir de date ce nu au apărut în 
română şi pe baza cărora am tras 
anumite concluzii. 

|. Unul dintre primele rezultate 
care ne-au dat de gindit a fost vădita 
disproporţie numerică între clasele de 
gen ale limbilor romanice din Apus, 
ale francezei îndeosebi, şi clasele de 
gen din română (v. Tabel A). Aici, deşi 
clasificarea pe bază de gen e ternară, 
clasei femininelor îi revine între 57 şi 
60% (în funcţie de dicţionar). Acest 
raport cantitativ în favoarea 
femininului e confirmat de toate 
dicționarele, începînd cu româna 
veche (sec. XVI—XVII) (v. Tabel A) 
şi terminînd cu dicţionarul de 
neologisme (v. Tabel B). 

La fel s-a calculat raportul nu- 
meric al opoziţiei de gen în franceză, 
unde clasificarea e binară: masculin 
(M) — feminin (F). In toate sursele 
începînd cu Dictionnaire fonda- 
menta! (DF) (G. Gougenheim, 1964; 
cf. 53%: 47%) şi terminînd cu 
Dictionnaire des mots contem- 
porains (DMC) (P. Gilbert, 1980) (v. 
Tabel A şi B), predomină numeric 
masculinul. 

E lesne de observat că ponde- 
rea masculinului în franceză este 
aproximativ egală cu cea afemininului 
în română. Cît priveşte masculinul în 
română, ei are aici un suport cantitativ 
de circa 4,5 ori mai mic decît în 
franceză. (in numărul inanimatelor 
ponderea ior e şi mai mică: numai de 
6%, după DLRM). Era de aşteptat ca 
acest mic număr de substantive 
româneşti să se traducă în franceză 
tot printr-un masculin. Şi ipoteza s-a. 
adeverit. Astfel, o analiză, bazată pe 
dicționarele bilingve, ne-a permis să 
stabilim regula următoare: substanti- 
vele masculine române au drept 
echivalent în franceză tot un mascu- 
lin. 

Ca orice regulă, şi aceasta 
cunoaşte exceptii (cazuri de traducere 
a unui masculin român printr-un 
feminin francez). Am propus mai 

multor grupe de studenţi şi profesori 
de franceză, la reciclare, să aducă 
exemple de excepții. Rar cine a fost 
în stare să reacționeze prompt. În aşa 
mod s-a confirmat necesitatea regulii 
stabilite. Precizez, că pe baza 
substantivelor din DF am depistat 
următoarele excepţii: cleşte m. — 
pince f., tenaille f.; dinte m. — dent 
f., morcov m. — carote f., muşchi m. 
— mousse f., obraz m. — joue f., 
ochelari m. pl. — lunettes f. pl., papuc 
m. — pantoufle f., snop m. — gerbe 
f., strugure m. — grappe f. şoarece 
m. — souris f. 

"1. E firesc să se caute o 
explicaţie a divergenţei de gen între 
română şi celelalte limbi romanice, 
franceza îndeosebi. Cunoscut e faptul 
că în procesul de formare a limbilor 
romanice, probabil, datorită reducerii 
unor sunete finale ale logoformelor 
nominale, substantivele neutre trec, 
curare excepţii, la clasa masculinelor 
(vinum n. > fr. vin m). Neutrele 
întrebuințate cu precădere ia plural, 
pe baza terminaţiei -a a acestuia, 
sunt interpretate ca fiind feminine (fo- 
lia n. pl. feuille f.). Pornind, în temei, 
de la exemple de acest fel, Leo 
Spitzer vorbeşte despre feminizarea 
neutrului în limbile romanice!. Se 
creează astfel impresia că întreaga 
clasă a neutrelor latine sau 
majoritatea lor ar fi fost feminizate. 
Că nu urma să fie întocmai aşa se 
poate argumenta prin frecvenţa mai 
scăzută a formei de plural a substan- 
tivelor, inclusiv neutre. Se ştie că 
subzistă logoforma cea mai frecventă, 
în cazul nostru — cea a singularului. 
Şi ea a dat în franceză substantive 
masculine. Acest postulat e confirmat 
şi de raportul numeric, stabilit între 
clasele de gen, M — F, la care au 
aderat fostele neutre latine. Pînă ia 
dispariţia neutrului, în latină, clasa 
masculinelor, numeric, era inferioară 
celei a femininelor (34, 55: 44,35). 
După dispariţia clasei neutrelor, în 
limbile romanice apusene, dimpotrivă, 
predomină numeric clasa masculi- 
nelor (v. Tabel A: spaniola — 52,56%, 
portugheza — 51,1%, franceza — 
57—60%, după clasificarea binară). 
Prin urmare majoritatea neutrelor nu 
s-a feminizat, ci a trecut la clasa 


masculinelor, s-a “masculinizat”. 

In Peninsula Balcanică, tendinţa 
romanică (şi latină) de a trece neutrele 
la masculine ar fi fost, după părerea 
lui Al. Graur, “contracarată timp de 
peste 1000 de ani de influenţa limbilor 
slave”?. Teza aceasta e discutabilă. 
Recent, ea a fost contestată de către 
românista din Italia Tereza Ferro’, 
care vine cu argumente de ordin 
etimologic. Convingătoare, în aceeaşi 
ordine de idei, sînt şi “peisajele 
lingvistice” ale lui Alain Guillermou‘. 
Rămîne, prin urmare, să determinăm 
ce a contribuit la supraviețuirea clasei 
neutrelor (ambigenelor). 

Aşadar, în română, clasificarea 
substantivelor după gen a rămas 
ternară. Ar fi logic să vedem în 
aceasta o continuare a modelului latin 
(cel puţin sub aspect semantic), în 
contextul Uniunii (Ligii) limbilor 
balcanice. investigaţiile de ordin sta- 
tistic, în principiu, confirmă această 
ipoteză. Ele însă mai vin să dove- 
dească că nu e vorba doar de o simplă 
continuare a modelului latin. Astfel, 
comparînd datele Tabelului (C), 
constatăm că limbile slave, la fel ca 
şi albaneza, au cu totul altă distribuţie 
cantitativă între cele trei clase de gen. 
Aici procentui cel mai înalt e al 
masculinelor, spre deosebire de 
română şi diaiectul aromân, unde 
predomină, la fel ca şi în greacă, clasa 
femininelor. Aşadar, se impune prima 
concluzie: supraviețuirea clasificării 
ternare de gen a românei nu se 
datorează influenţei limbilor slave. in 
favoarea acestei concluzii vom invoca 
faptul că numeric clasa neutrelor e net 
superioară în română (şi greacă) faţă 
de clasa respectivă în limbile slave. 
Or, o clasă puţin numerică nu poate 
“contracara” dispariţia clasei echi- 
valente, numeric net superioare, din 
altă limbă a aceleiaşi Uniuni. A doua 
concluzie: feminizarea substantivelor 
în romana balcanică, apoi în română 
se datoreşie, în ultimă instanţă, elinei. 
Drept argument ne serveşte faptul că 
romana balcanică nu numai că a 
păstrat relativa superioritate numerică 
latină a clasei femininelor, ci i-a şi 
imprimat un caracter mai extensiv. S-a 
obţinut astfel o majoritate absolută a 
femininului. Respectiv, în Tabel (D) 

raportul numeric dintre cele trei clase 
de gen confirmă ipoteza că româna, 
în acest plan, e mai aproape de greacă 
decît de latină. Lucru explicabil din 
punct de vedere istoric: Dacia se afla 
din totdeauna în sfera de influență 
greacă, chiar şi în timpul romanizării 
ei*. Influenţa respectivă se intensifică 
după ce adminstraţia romană pără- 
seşte Dacia (sfîrşitul sec. IIl):. 
(Probabil, această stare de lucruri a 
şi condiţionat formarea limbii române 
înaintea celorlalte limbi romanice, care 
rămîneau mereu sub influenţa latinei). 
Contactul cultural, inclusiv cel 
lingvistic, a jucat un rol decisiv. 

Aici pot apărea anumite întrebări: 
a) cum se face că în rezultatul 
feminizării în română ponderea 
femininelor a depăşit-o pe cea din 
limba greacă? şi b) cum se explică 
faptul că celelalte limbi balcanice (v. 
Tabel C), care au cunoscut de 
asemenea influenţa greacă, n-au fost 
“contaminate” de feminizare? Este 
dificil să formulezi un răspuns 
exhaustiv. 

Vom menţiona că deja în latină 
volumul clasei femininelor depăşea 
volumul clasei masculinelor. Peste 
acest raport cantitativ s-a suprapus 
cel din greacă, el fiind mai pronunţat 
decît în latină în favoarea femininului 
(v. Tabel D). Procesul a avut loc sub 
formă de calc gramatical şi împrumut 
direct din greacă. În această ordine 
de idei e semnificativ faptul că printre 
substantivele române împrumutate 
din greacă în perioada bizantină mai 
mult de 2/3 sunt feminine’. O 
încercare de răspuns la întrebarea (b) 
ar trebui corelată atît cu pronunţata 
diferenţă între clasele respective de 
gen, în plan cantitativ, cît şi cu durata 
mai scurtă de contact (începînd cu 
secolul a VI-lea) a limbilor slave cu 
greaca. 

imprumutul constant şi masiv 
din greacă a adus la schimbări 
sistemice în română: aici tipurile de 
derivație nominală (aspect onoma- 
siologic) se-văd tot mai des exprimate 
de semnificanţi cu sufixe feminine 
(aspect semasiologic), acestea fiind 
de origine greacă. Asifel în cele din 
urmă, majoritatea absolută de modele 
nominale de formare a cuvintelor 


“devine feminină. ex.: acelaşi tip 


a 


derivativ “denumirea acţiunii” în latină 
îşi găseşte expresia în modele mas- 
culine de formare a cuvintelor 
(assensus, auctus, conceptus, 
declinatus, deducius, defluxus, 
delapsus, descensus, digestus, 
excitus etc.), iar în română (aprobare, 
sporire, oprire (a apelor), evitare, 
cădere, scurgere, coborire, distri- 
buire, chemare) şi greacă (enkrisis, 
auxesis, kratesis, apophyge, ptosis, 
ecroe, epiklisis, katabasis, dianome, 
ekklesis), în modele feminine. E de 
menţionat şi faptul că în dicționarele 
fundamentale (care inciud numai 
cîteva mii de cuvinte şi un procent 
scăzut de sufixate) disproporţia nu 
este atît de pronunţată: masculinului 
în franceză şi femininului în română 
le revin respectiv circa 53%. Această 
stare de lucruri confirmă în mod di- 
rect teza enunțată privind rolul impor- 
tant al sistemului de formare a 
cuvintelor la “masculinizare” în 
franceză şi ia feminizare în română. 

Despre gradul feminizării în 
română şi mai cu seamă despre 
vechimea ei ne vorbesc, în anumită 
măsură, locuţiunile frazeologice: ele 
conţin, în majoritatea cazurilor, sub- 
stantive feminine (tare ca piatra, ada 
cinstea pe ruşine). E de remarcat 
îndeosebi că în absoluta majoritate a 
locuţiunilor pronumele sunt tot femi- 
nine (asta-i bună, ba asta, ba ceea, 
din una-n alta, toate cele bune!). 
Exemplele de felul acestora confirmă 
caracterul extensiv, nemarcat deci, al 
femininului în română. 

III. La determinarea caracterului 
intensiv/ extensiv sau marcat/nemar- 
cat? au fost folosite atît datele de ordin 
paradigmatic ale sistemului lexi- 
co-gramaticali, despre care am vorbit, 
cît şi datele privind combinarea, 
aspectul sintagmatic. Ne vom referi 
la coordonarea substantivelor, diferite 
ca gen. Se ştie că forma “modifi- 
catorului comun” e nemarcată (D. 
Greenberg). in română modificatorul 
comun se află la feminin: acest 
modificator este atît de frecvent, încît 
unii lingvişti îl consideră mai mult 
decît feminin — îi zic feminino-neutru 
(FIN), cf.: F şi N: Masa şi scaunul sunt 
albe (F/N); pentru F şi M: Masa şi 

sacul sunt albe — iarăşi avem acelaşi 
modificator comun feminin. Forma 
modificatorului comun rămîne 
neschimbată, feminină, chiar şi atunci 
cînd printre substantivele coordonate 
nu mai există nici unul feminin: N şi 
M: Garduli şi sacul sunt albe. Ba şi 
masculinele cu referent “incalculabil” 
cer coordonator comun feminin: M şi 
M: Laptele şi piperul sunt diferite?. 
Cît priveşte franceza, apoi aici 
modificatoru! comun e la masculin (La 
table, la chaise et le sac sont blancs). 
Prin urmare, el este şi genul nemarcat, 


lucru confirmat aici şi de formă”. 

Astfel, generalizînd, putem 
spune că şi sub aspect sintagmatic 
femininul în română se afirmă ca gen 
nemarcat, deşi în plan formal este 
marcat, cf.: copil m. — copilă f. prun 
m. — prună f. vecin m. — vecină f. 
etc. 

IV. Conchidem deci că şi 
categoria genului gramatical al 
substantivelor confirmă individua- 
litatea limbii române între limbile 
romanice". 


Tabei complex 


Ponderea numerică a ciaselor de gen, în % 


Limbile 


masculin 


latina 

româna veche (12) 
româna modernă 
aromâna (dialect) (13) 
portugheza 

spaniola 

franceza 


româna (neol.) 
franceza (DMC) 


albaneza 
sîrbocroata 
bulgara 

(cf.: rusa) 

greaca nouă 
aromâna (dialect) 
româna 


latina 

greaca veche 
greaca nouă 
aromâna (dialect) 
româna 


neutru/ambigen feminin 


44,4 


(44) 
(41,25) 
39 


47,4 
(67,3) 
57 


44,35 

(52) 
47,4 (53) 
(67,3) 
57 

limbii române între limbile romanice, 
2, Bucureşti, 1978. 

12 Claudia Tudose, Lista 
dicționarului fundamental al limbii 
române vechi // Sistemele limbii, 
Bucureşti, 1970, p. 124—148. 

13 Datele Tabelului complex sînt 
luate, cu excepția românei vechi (Tabel 
A) şi francezei “neologice” (Tabel B), din 
G. S. Cincilei, ep. cit., p.518. Procentul 
indicat în paranteze este stabilit pe baza 
unei. părţi a dicţionarelor consultate. 

DICŢIONARUL 
EXPLICATIV 
CONCENTRIC — 
O NECESITATE 


Dicţionarul explicativ în etapa 
actuală este privit “ca un produs al 
activităţii ştiinţifice, ca un mijloc de 
sistematizare a cunoştinţelor despre 
lume şi ale celor despre limbă” [1, p. 
5]. “Un dicţionar explicativ, trebuie să 
fie, în primul rînd, rezultatul cerce- 
tărilor ştiinţifico-teoretice ale alcă- 
tuitorilor (adică conceptual să reiasă 
din cercetări lingvistice preliminare)” 
[2, p. 10]. 

Numai avînd o temeinică bază 
teoretică dicţionarul explicativ îşi 
poate îndeplini funcţia practică — de 
a oferi cunoştinţe sub un aspect larg 
despre posibilităţile limbii şi de a da 
indicaţii de tip orientativ privind 
folosirea ei corectă [3, p. 308]. 

Sistematizarea dicţionarelor ex- 
plicative este o problemă mult 
discutată în lexicografia teoretică 
contemporană. Deşi nu există încă o 
tipologie unanim acceptată, clasifica- 
rea lucrărilor de acest tip se face în 
principiu pe baza următoarelor carac- 
teristici: a) cum e expus vocabularul 
şi b) pentru cine este expus. În 
dependenţă de modul cum sînt 
soluționate aceste probleme, se 
deosebesc dicţionare lingvocentrice şi 
dicţionare egocentrice. Primele sînt 
considerate lucrări despre limbă şi 
pentru limbă, deoarece ele tind să 
înregistreze şi să evalueze toate 
fenomenele ei. Obiectivul celor. din 
urmă este să influenţeze conştiinţa 
lingvistică a societăţii prin intermediul 
unei informaţii selectate intenţionat [v. 
4]. 


Dacă analizăm din acest punct 
de vedere dicționarele explicative 
româneşti, am putea spune că 
Dicţionarul limbii române (DLR) 
este lingvocentric, deoarece el 
înregistrează toate cuvintele atestate 
în limba literară generală şi în limbajul 
literaturii artistice, în vorbirea popu- 
iară şi regională, în textele vechi..., 
iar numărul de cuvinte-titlu şi de 
variante lexicale ale lor poate fi 
evaluat la cei puţin 150.000 [5, p. 75]. 

În cazul dicționarului egocentric, 
la stabilirea limitelor calitative şi 
cantitative ale informaţiei se ia în 
considerare destinatarul lui. Pe baza 
acestui principiu se disting: 

a) dicţionare pentru un public larg 
de cititori şi 

b) dicţionare pentru elevi. 

Din lexicorafia română drept 
exemplu pentru prima categorie pot 
servi DEX-ul, DELM-ul, DGLR-ul, iar 
pentru a doua — DEŞ, DREV, DEE 
etc. 

Unii cercetători consideră că în 
societate există cinci categorii de 
reali utilizatori ai lucrărilor respective 
— elevii din clasele primare, elevii din 
clasele a cincea — a opta, persoanele 
cu studii medii speciale, persoanele 
cu studii superioare, specialiştii bine 
pregătiţi din ramurile economiei 
naţionale — şi se insistă asupra ideii 
că dicționarele explicative sînt 
necesare pentru fiecare grup social în 
parte [6, p. 35]. 

Tendinţa de a spori utilitatea 
unui dicţionar prin limitarea cercului 
său de influenţă se face simțită, mai 
ales, în cadrul lexicografiei didactice. 
La multe dicţionare şcoiare atestăm 
în prefaţă, menţiunea “destinat tuturor 
elevilor şcolii medii și de cultură gene- 
rală”. Dar tentativa de a satisface în 
mod real, într-o singură lucrare, 
cerinţele tuturor categoriilor de elevi 
întîmpină anumite dificultăţi. De 
exemplu, autorii Dicţionarului limbii 
române pentru elevi (DREV) previn 
cititorul: “Nu trebuie să mire caracterui 
eterogen al tipurilor de expresie 
folosite în dicţionar, caracter impus de 
o stare prea ades neglijată: vîrsta 
copilului şi clasa căreia el îi aparţine. 
Atunci cînd unul şi acelaşi termen 
inclus în inventarul lucrării este ex- 

tras din manualele pentru clase foarte 
diferite, definiţia încearcă să reflecte 
aceste niveluri didactice deosebite, de 
obicei, cu ajutorul unei perifraze ex- 
plicative a cărei primă parte — mai 
generală şi mai explicită — se 
adresează elevilor din clasele mai 
mici, iar a doua parte — mai analitică 
şi mai specială — celor din clasele 
mai mari” [7, p. 4]. 

Definiţiile astfel concepute 
constituie o descriere scrupuloasă a 
sensurilor cuvintelor, cu multe amă- 
nunte şi detalii care dau articolului 
lexicografic dimensiuni impunătoare. 
De exemplu: explicaţia cuvintelor apă, 
legătură, reacţie ocupă pagini întregi. 
Cele mai mari dificultăţi la consultarea 
unui asemenea dicţionar le au, desigur 
elevii din clasele mai mici, care trebuie 
să-şi găsească partea necesară 
într-un volum de informaţie mai mare. 

De aceea o apariţie salutară în 
lexicografia didactică sînt lucrările de 
tipul Primul meu dicţionar (PMD) şi 
Dicţionarul învăţămîntului primar 
(DIP). Cu atît mai mult că în ultimul 
“timp se vorbeşte despre necesitatea 
unei “culturi iexicografice a societăţii”, 
înţeiegîndu-se prin aceasta “utilizarea 
reală şi cotidiană de către membrii ei 
a bogăției spirituale din dicționarele 
explicative”. Se consideră că membrii 
societăţii vor folosi cu succes aceste 
lucrări numai dacă îşi vor forma din 
copilărie deprinderile corespun- 
zătoare, deoarece pentru un neiniţiat 
dicţionarul este o carte plicticoasă (8, 
p. 49]. 

insă pentru formarea unor atare 
deprinderi sînt necesare lucrări uşor 
manevrabile şi utile prin caracterul 
informaţiei. Privite sub acest aspect, 
dicționarele explicative şcolare 
româneşti corespund modelului 
clasic, adică pot fi calificate drept 
“dicţionare-îndrumare”, deoarece au 
drept scop expiicarea numai a unor 
serii de cuvinte (istorisme, arhaisme, 
neologisme etc.), la înţelegerea 
cărora elevii întîmpină anumite 
dificultăţi 19, p. 168]. 

Or, în etapa actuală, pe îi lîngă 
modelul clasic, în lexicografi ia didac- 
tică mai aies, se impune aşa-zisa 
lexicografie constructoare. Esenţa 
acesteia constă în elaborarea unor 


serii sau a unor cicluri de dicţionare, 
care să reflecte integral vocabularul 
limbii. Deşi fiecare dicţionar dintr-o 
astfel de serie îşi are destinatarul său 
bine stabilit — elevul de o anumită 
vîrstă — prin modul de formulare a 
definiţiilor, seria în întregime 
constituie un sistem bine pus la punct, 
menit însuşirii şi utilizării corecte a 
limbii materne. integralitatea acestuia 
presupune, în primul rînd, gradaţia 
informaţiei. Prin urmare, volumul şi 
complexitatea ei este în concordanţă 
cu particularităţile vîrstei date [10]. 
Dicţionarele astfel construite pot 
fi consultate nu numai în cazuri 
aparte, ci pot deveni un instrument de 
lucru permanent, asigurînd o conti- 
nuitate în procesul cognitiv şi formînd 
o gîndire lingvistică logică. Un 
exemplu elocvent în acest sens sînt 
dicționarele explicative concentrice 
Oxford, Webster din lexicografia 
engleză [11, 12]. | 
Valorificarea tradiţiilor lexico- . 
grafice naţionale, a experienţei 
înaintate din lexicografia mondială ar 
permite, credem, elaborarea unor 
opere lexicografice de valoare, 
dispunînd de care vom putea contri- 
bui cu adevărat la formarea atît a unei 
conştiinţe iexicografice a societăţii 
noastre, cît şi a unor personalităţi ce 
vor depăşi nivelul mediu de cultură. 
Din aceste considerente în 
planul de activitate ştiinţifică al 
institutului de Lingvistică al A. Ş. a 
Republicii Moldova a fost inclusă 
elaborarea unui dicţionar explicativ 
concentric pentru elevi (DECE) — 
alcătuit din trei părţi succesive. 
Principiul concentric al acestei lucrări 
se va manifesta în felul următor: 
informaţia pentru primul volum e 
selectată şi organizată pentru eievii 
de şase—nouă ani. Această informa- 
ţie va intra integral în volumul doi, fiind 
completată cu o doză de cunoştinţe 
accesibile de acum elevilor de 
nouă-treisprezece ani, ca apoi să fie 


reluată şi în volumul trei unde procesul 


de completare continuă pînă la 
atingerea nivelului de instruire reco- 
mandat pentru adolescenţi (treispre- 
zece-şaptesprezece ani). Această 
reluare parţială a informaţiei din. 
volumul întîi în volumul doi şi din 

volümü doi în volimi trei nu va fi 
pur mecanică, ci cu o informație 
suplimentară. 

Dacă în volumul întîi articolul 
lexicografic va avea doar secţiunile: 
cuvîntul-titlu, formele gramaticale, 


definiţia sensului, relaţiile de 
sinonimie, expresiile frazeologice, 
exemple, în volumul doi ia acestea 
se vor mai adauga notele gramaticale 
şi prezentarea relaţiilor de antonimie, 
iar în volumul trei va mai apărea 
etimologia. Această reluare cantitativă 
va fi marcată şi de anumite schimbări 
calitative. Principiui general de 
modificare calitativă a articolului de 
dicţionar urmează să se materializeze 
în găsirea unor modalităţi adecvate de 
comprimare şi păstrare a informaţiei 
cunoscute deja din ciclul anterior şi 
de dozare raţională a informaţiei noi. 
Este bine cunoscut şi fenomenul 
relativităţii categoriilor lexicale în 
lexicografie [13]. 


Astfel de probleme ca deli- 


mitarea omonimiei de polisemie, 
ierarhizarea sensurilor cuvîntului etc. 
vor necesita o soluţionare diferențiată 
pentru fiecare volum, deci se va 
impune de fiecare dată, o nouă 
argumentare teoretică a tehnicii 
lexicografice utilizate la prezentarea 
categoriilor în cauză. 

La realizarea acestui proiect, de 
acum timp de doi ani şi ceva, lucrează 
un grup de cercetători (M. Onofraş, 
T. Popovschi, C. Rusu, L. Vrabie, A. 
Vulpe). Pe baza unei instrucţiuni de 
uz intern au fost fişate manualele 
şcolare şi s-a încheiat procesul de 
alcătuire a primului volum, destinat 
elevilor din clasele primare. După 
calculele preliminare acesta cuprinde 
circa şase mii de articole — numărul 
real de cuvinte întrebuințate de copii 


la această vîrstă. Registrul primei părţi 


a dicționarului va cuprinde în special 
cuvintele auto-semantice, cărora li se 
poate da o definiţie substanţială sau 
relaţională, iar cuvintele care necesită 
o definiţie structurată metalingvistic 
vor apărea treptat în volumele 
următoare, pe măsura completării 
cunoştinţelor elevilor cu noţiunile şi 
termenii respectivi. 

În cele ce urmează vom insista 
asupra cîtorva principii lexicografice 


de care s-a ţinut cont la alcătuirea 
DECE, apelînd pentru a argumenta 
necesitatea utilizării acestora şi la 
unele exempie din PMD. Aceasta este 
o lucrare cu un registru de peste trei 
mii de cuvinte, din prefața ei aflăm 
intenţiile autorilor: “Copilul are o 
fermecătoare gîndire poetică pe care 
ne-am gîndit să o înţeielgem şi să o 
stimulăm. De aceea în explicaţiile 
cuprinse în coloanele acestei lucrări 
am apelat ja un limbaj care să fie şi 
riguros ştiinţific, dar şi sugestiv” [14, 
p. 4]. Rigurozitatea ştiinţifică e şi unul 
dintre principalele obiective ale DECE. 
Alcătuitorii PMD, din motive de ordin 
subiectiv şi obiectiv, tocmai aici s-au 
dovedit inconsecvenţi. Autorii dicţio- 
narelor explicative recente dau 
prioritate definiţiei analitice; susţinînd, 
pe bună dreptate, că definițiile 
sinonimice nu le pot substitui pe 
acestea cu adevărat, iar uneori pot 
duce şi la situaţii confuze [15]. 

În primul volum al DECE s-a 
operat numai cu definiţii analitice, 
considerîndu-se că în această etapă 
eficienţa reflectării relaţiilor de 
sinonimie va fi maximă doar atunci 
cînd va avea o valoare adițională (pe 
lîngă definiţia analitică). Conform 


"acestuia toate cuvintele utilizate în 


cadrul definiţiei trebuie să fie incluse 
în registru şi invers. Autorii PMD, în 
general, n-au respectat acest principiu, 
dar în cazul cuvintelor “mai grele” au 
recurs la ajutorul unor explicaţii între 
paranteze. Astfel, în cadrul articolului 
lexicografic aerodrom cuvîntul 
decolează este însoţit de următoarea 
explicaţie “se ridică în aer” Li 
decolează (se ridică în aer). In 
articolui butelie vocabula recipient 
este urmată de precizarea vas — “ 
recipient (vas) ...”. 

Pentru elevii de această vîrstă 
are importanţă pronunţarea corectă a 
cuvintelor, deoarece fixarea accentului 
şi împărţirea în cazuri dificile în silabe 
contribuie, în mare măsură, la reţi- 
nerea informaţiei respective. În PMD 
aceste aspecte au rămas în afara 
atenţiei autorilor. 

O substanţială Ser All Lai à 
sensurilor definite sînt desenele. 
PMD cuvintele legumă, aeronavă z 
respectiv următoarele reprezentări 

grafice: un cartof şi un avion. llustra- 
rea numelor generice la această vîrstă 
poate crea situaţii derutante şi pentru 
a le evita în DECE s-a convenit să se 
impună anumite restricţii la selectarea 
cuvintelor ce urmează să fie însoţite 
de ilustraţii. Mai întîi, acestea ar trebui 
să fie cel mai puţin cunoscute de elevi 
şi în al doilea rînd, desenul trebuie să 
corespundă unei singure noțiuni, adică 
articolul lexicografic elefant, de 
exemplu, trebuie să facă referinţă la 
desenul elefant şi invers. 

Am scos în evidenţă unele 
inadvertenţe din PMD nu pentru a 
minimaliza valoarea acestei lucrări. 
Despre necesitatea şi utilitatea ei 
vorbeşte şi faptul că în multe şcoli ea 
a fost inclusă în lista de manuale 
obligatorii. Dar, ca şi orice alt dicţionar, 
PMD este o lucrare perfectbilă şi o 
perfectare pur cantitativă prin lărgirea 
inventarului de cuvinte, completarea 
cu noi exemple şi expresii nu mai este 
în corespundere cu cerinţele lexi- 
cografiei teoretice contemporane. 
Doar adoptarea de noi viziuni, concep- 
ţii ale operelor lexicografice va 
îmbogăţi lexicografia română cu lucrări 
originale şi de real folos. 


REFERINŢE BIBLIOGRAFICE 


1. Kapaynos IO. H., Cnosapb n 
uenogek// Teopus s3bika n cnoBapu, 
i il 1988. 

2. bepexan C. [., CopemenHbie 
TpeGoBaHus  NUHTrRUCTUUECKOIĂ 
Te0opHU M peanbHbie HyX/bi Npak- 
TUKU B cnogapHom nene // Teopus 
s3bika n cnoBapu, KuiuinHsy, 1988. 

3. Oprea, loan, Lingvistică şi 
filozofie, laşi, 1992. 

4. Mopkoskun B. B., OcnhoBbi 
yueGnoii nekcukorpauu, MockBa, 
1990. 

5. Seche, Mircea, Schițe de 
istorie a lexicografiei româneşti, v. ||, 
Bucureşti, 1969. 

6. ApGarckui D. N., O mocra- 
TOWHOCTU CEMaAHTMYCCKMX onpene- 
nennă// «Erie, AZbIKOZHAHNA” 
1975, nr. 6. 

7. Dicționarul limbii române 
pentru elevi (DREV), Bucureşti, 1983. 

8. ManaxoBckuii Jl. B., VueGnbie 


TONKOBbie CNoBapu n nekcukorpa- 
bnueckas Kynbrypa Hapona // 
Teopus s3biKa n cnoBapu, KuuiuHsy, 
1988. 

9. Lljep6a JI. B., Epemua H. J., 
TpuHuunibi NocTpoenua CHCTeMbI 
yueGHbiX TOJIKOBbIX CNoBapeii ponno- 
ro a3biKa // Teopua n npakruka 
COoBpeMeHHoi nekcukorpabuu, 
Jlenunrpaa, 1984. 

| 10. Manaxoackuiă Ji. B., Npun- 
UMIbi rpamyanbHocru B yueGnoii 
nekcukorpabpuu // fipoGnembi 
yueGHoii nekcukorpauu n o6yuenua 
nekcuke, MockBa, 1978. 

11. Epemus H. J., Mpunuunbi 
NOCTpoeHus cucTeMbi yueGnbix 
TONKOBbiX CNOoBapeii ponHoro a3bika 
// Teopua n npakTruka coRpeMeHHOIĂ 
neKcuKorpauu, Jlerunrpan, 1984. 

12. Cemeñy J. IO., Okcdopackaa 
cepua yueGnbiX TONKOBbIX cHoBapeñ 
// ÎlnrBUCTHuecKuHe ncenenoBanna, 
1986, Mockaa, 1986. 

13. Fak B. [., 06 orhocuTenb- 
HOCTUM NeKCHKONOrHYeCcKuUX KaTero- 
pui B nekcukorpacuu // TlpoGnembi 
yueGnoii nekcukorpauu n oGyuenua 
nekcuke, MockBa, 1978. . ! 

14. Primul meu dicționar (PMD), 
Bucureşti, Chişinău, 1994. 

15. bepexan C. T., CnocoGbi cno- 
BapHOÑ ỌMKCAUMM CHCTEMHbIX OTHO- 
IeEHMĂ NeKcHuecKuX. enuHuu // 
Budalex '88 Procedeengs, Budapesta, 
1988. 


DICŢIONARE 


1. DLR — Dicţionarul limbii ro- 
mâne (ser. nouă ac.), Bucureşti. 

2. DEX — Dicţionarul explicativ 
al limbii române, Bucureşti, 1984. 

3. DGLR — V. Breban, Dicţionarul 
general al limbii române, Bucureşti, 
1987. 

4. DELM — Dicţionarul explicativ 
ai limbiui moldoveneşti, Chişinău, v. Í, 
1977, v. il, 1985. 

5: DEŞ — Dicţionar explicativ 
şcolar, Chişinău, 1976. 3 

6. DEE — Dicţionar explicativ 
pentru elevi, Chişinău, 1991. 

7. DÎP — Dicţionarul învăţă- 
mîntului primar, Piatra-Neamţ, 1996. 

8. DECE — Dicţionar explicativ 
concentric pentru elevi (în proces de 
alcătuire). 

CRITERII 
STUCTURALE 

DE IDENTIFICARE 

A ELEMENTELOR 
LEXICALE INDIGENE 


1. Titlul denotă o nouă orientare, 
structuralistă, în cercetările etimolo- 
gice, orientare iniţiată şi promovată 
de noi prin conferinţe, simpozioane, 
congrese, studii şi articole din 1986 
încoace. ignorată, tratată cu nedume- 
rire, suspiciune sau iritare, perspec- 
tiva pe care o deschidem oferă soluţii 
nebănuit de fertile şi plauzibile pentru 
un domeniu situat la răspîntia tuturor 
incertitudinilor şi enigmelor. 

Ideea acestei viziuni derivă din 
postulatu! preponderenţei factorilor 
interni în geneza şi evoluţia limbilor 
naturale, adevăr unanim recunoscut 
teoretic, dar pretutindeni desconsi- 
derat practic. Dicţionarele şi studiile 
etimologice de pe diverse meridiane, 
ferm ancorate într-o tradiţie pe cît de 
merituoasă, pe atît de lacunară, con- 
tinuă să omită procesele imanente ale 
limbilor explorate, exagerînd rolul! influ- 
enţelor şi denaturînd proporţia reală a 
elementelor create, moştenite şi îm- 
prumutate. 

1.1. În concepţia noastră gene- 
za limbii e marcată de aceeaşi ten- 
dinţă obiectivă de organizare şi siste- 
matizare a proceselor şi a relaţiilor, 
relevată de structuralişti în raport cu 
nivelurile fonologic, sintematic, lexico- 
semantic, morfologic, sintactic şi 
stilistic. Ceea ce în aparenţă e disper- 
sat şi haotic în realitate e corelat şi 
structurat. Există şi în actul creaţiei 
lingvistice o anumită ordine, dictată 
de legi speciale. Efortul nostru de a 
descoperi modalitatea de structurare 
a tiparelor genetice şi legile care 


guvernează funcţionarea lor a dat 
următoarele rezultate: 

A. Am completat numărul nive- 
lurilor lingvistice identificate pînă la 
noi cu nivelul etimologic, degajînd 
unităţi specifice acestuia: etem, 
etemem, et şi aloet. 

Fixarea şi sistematizarea para- 
metrilor genetici se realizează biplan 
(conţinut-expresie), prin convergenţe 
asociative. Extrapolînd descrierea izo- 
morfică a nivelurilor cunoscute asupra 
domeniului recent detaşat, distingem 
în planul conţinutului de aici o unitate 
minimă, indivizibilă, pe care o numim 
— în consens cu terminologia emică 
din lucrările de orientare structuralistă 
— etem, concept de rangul semului. 
Etemul (sau motivemul, cum e numit 
uneori în literatura de specialitate [1]) 
e motivarea primară particulară, spe- 
cifică anumitei zone noţionale. De 
exemplu, <licăr> pentru spelb, ghilit 
sau bălan, <repezit> pentru nebun, 
bezmetic, tui etc., <a articula> (mai 
sugestiv: <a bate din limbă>, <a pro- 
duce zgomot>) pentru a vorbi, a 
pălăvrăgi, a bălălăi, a bleşti, a grăi, a 
trăncăni etc. 

Supraordonat etemului în planul 
emic al nivelului respectiv e ete- 
memul, definit ca un fascicul de ete- 
me sau ca o motivare generală. El e 
subordonat direct, la rîndul lui, siste- 
mului de motivare etimologică. De 
exemplu, etememul <<configuraţie>> 
e susceptibil de analiză în etemele: 
<subţire>, <ascuţit>, <rotund>, 
<umflat>, <îndesat> etc., etememul 
<<zgomot>> în <pocnet>, <foşnet>, 
<murmur>, <viîjîit>, <piuit> etc., 
etememul <<mişcare>> în <co- 
borîre>, <lovire> etc. 

Omolog al etemului din planul 
conţinutului e etul în planul expresiei. 
Ca entitate invariantă, etul e un triptic, 
în rădăcina cuvintelor, cu structura 
CVC, simplificată ori amplificată (CV, 
VC, CC, V, CVVC< CCVCC etc.)!, sau 
un diptic, în afixe, avînd structura VC, 
susceptibilă de simplificări sau 
amplificări (C, VCC, VC, VV etc.). 
Realizarea pluriformă a acestor 
structuri poartă numele de a/oete 
(variante). 

La articularea celor două planuri 
se produce actualizarea aloetică a 

etemelor. De exemplu, etemul <căi- 
cătură, umblet> e corelat în latină cu 
aloetele-rădăcini pl-, sol- şi pan- (din 
planta “talpa piciorului”, “picior”, solum 
“id”. şi pansa “om cu talpă lată sau 
plată”), în română cu tal- şi tab- (din 
talpă şi tablă “id”.) etc., etemul 
<mişcare zdruncinată> e multiplicat 
în aloetele-afixe româneşti: -or-, -fr-, 
-îc- etc. (din a (se) hodorogi, a se 
hodirmi “a se slăbi de la încheieturi”; 
“a se poviîrni”, “a se hodorogi” [3], a 
(se) hodicii “a se mişca ritmic într-o 


parte şi-n alta”, “a zdruncina” [3] etc.) 


sau etemul <intensitatea unei calităţi 


ori acţiuni> găseşte expresie în 
aloetele-afixe româneşti: -ob-, -op-, - 
of-, -0v-, -av-, -om-, -m- etc. (din a se 
coțobăni “a se cocoţa”, “a se rățoi” 
[4], a coțopeni “a cocoţa” [4], a se 
coţofeni “a se răţoi” [4], bolovan, 
bolohănos, Cladova, Caţaveică, 
Coţofăneşti, coțomedie “ciudăţenie” 
[3], Cotmăneşti, Moromete etc.). 

B. Am pus: în valoare două 
universalii lingvistice strîns corelate 
între ele: 

a) legea oscilaţiei fonematice 
nelimitate în cadrul aceluiaşi tip- 
vocoid-nonvocoid - de variaţie din 
structurile aloetice radicale şi afixale; 

b) legea schimbării sinestezice 
a sensurilor. 

=- Oscilaţia aduce amplificări şi 


modificări de conţinut (să se compare . 


radicalele latineşti ser- şi ter- din 
serpere “a se tîrî”, “a se căţăra” şi 
terere “a freca”, “a sfărîima”; “a roade”; 
“a bate drumurile”) sau nu provoacă 
schimbări în planul opus (de exemplu, 
rom. vor- şi mor- din vomicei? “tineri 
care invită la nuntă” şi morojini* “id.” 
[4], rom. săn- şi tăn- din sănchiu [san- 
chiu“ “ursuz”; “arţăgos”; “îndărătnic”; 
“bizar”; “zăpăcit”; “leneş” şi tănchiu 
“id”. [4] etc.). În ultima situaţie 
identificăm fenomenul neutralizării 
(descris în fonologie), însoţit de 
reproducerea conţinutului. 

` Aşa-zisele dezvoltări semantice 
de genul “a lovi” — “a turti” (“a îndesa”, 
“a rotunji”,. “a înfofoli” etc.) — “a 
fărîmiţa” — “a cofleşi” — “a muia” (“a 
se moleşi”, “a se îmbăta” etc.) — “a 
curge” — “a vorbi” — “a se repezi” — 
“a dobori (“a tăpşi”, “a netezi” etc.) — 


» u 


“a tăia” (“a zgîria”, “a sfişia” etc) — “a 

înfige” (“a ascuţi”, “a subţia” etc.) — 
“a strînge” (“a virfui”, “a grămădi” etc.) 
— “a sprijini” — “a azvirii” — “a ţişni” 
— “a sufla” — “a răsuna” etc. sunt un 
flux asociativ alimentat de 5 surse: 
vizuală, auditivă, tactilă, olfactivă şi 
gustativă. Liantul care asigură 
fuziunea lor într-o imagine coerentă 
şi mobilă, reflectată pe ecranul 
ercepţiei noastre, e factorul cinetic. 
n derularea perpetuă a filmului cog- 
nitiv descoperim pe fundalul mişcării 
imperceptibile treceri.de la o senzaţie 
la alta. Configuratii şi culori, sunete 
şi emanaţii, viscozităţi şi asperităţi — 
toate se topesc în creuzetul mişcării, 
formînd un amalgam care păstrează 
parfumul ingredientelor. Are perfectă 
dreptate Schuchardt cînd susţine că 
în limbile naturale verbul e mai vechi 
decît numele. [6, p. 272 — 274]: 
elementul dinamic se impune mai 
uşor atenţiei decît cel static. 

În lumina. taxinomiei şi a legilor 
menţionate anterior se explică conver- 
genţa semnificaţiilor în aceeaşi tranşă 
de expresie şi înnoirea perpetuă a 
“formei exterioare” (cum o numeşte 
W. von Humboldt [7]) sau a “formei 
expresiei” (conform terminologiei lui 
Hjelmslev [8]) sub impulsul unui con- 
ţinut modelat de trăirile noastre psi- 
hice, labile şi convertibile între ele. 

1.2. Relevat pînă la noi de H. 
Paul [2, p. 217 — 218], P. Papahagi 
[10, p. 646], Th. Capidan [12, p. 524 
— 526], L. Şăineanu [13], L. Spitzer 
[14, p. 96 — 100], Al. Ciorănescu [5], 
R. A. Aganin [15, p. 18 — 20, 95 — 
96], Al. Graur [16, p. 18 — 23], D. 
Udrescu [3] şi de alţi cercetători 
pentru numeroase. alte idiomuri din 
diverse familii de limbi [9, 14, 15], 
fenomenul oscilaţiei este explicat 
printr-un vag “instinct onomatopeic” 
[9, p. 218]P?, e redus la un procedeu 
de fabricare rimată a cuvintelor în 
formule de tipul tura-vura “vorbărie 
lungă şi fără rost” [10, 12, 15, 16],e 
atribuit dificultăţilor de pronunțare din 
limbajul copiilor [14], e raportat 
formațiilor expresive [13; 5] sau e 
consemnat fără pretenţia de a-i afla 
originile [11; 3]. . 

De fapt, extensiunea fenome- 
nului e mult mai largă decît cea 
presupusă în lucrările la care ne-am 

referit, iar rațiunea lui e mult mai 
subtilă decît cea invocată de autorii 
vizaţi: legea oscilației determină 
apariția sintagmelor rimate, nu vice- 
versa, modelînd toată “substanţa” [8, 
p. 71 — 85] primară a expresiei în 
tipare glotogonice simple şi eficiente 
şi imprimînd creaţiei lingvistice natu- 
rale ordine şi economie. 

Prin urmare, modificările rimate 
ale cuvintelor din graiul copiilor şi 
creaţiile onomatopeice evidente aie 
oamenilor maturi reprezintă nu premi- 
sele şi nici sfera exclusivă de mani- 
festare a legii în discuţie, ci conse- 
cinţeie şi o parte a domeniilor ei. 

Încercările recente [17, p. 93 — 
133] de a depista în insolitele 
schimbări vocalice şi consonantice 
eventuale asimilări, disimilări sau 
contaminări sînt, prin definiţie, sortite 
eşecului: realitatea specifică, diferită 
de cea a legilor fonetice cunoscute, 
reclamă alte căi de cercetare şi 
explicare (cf. [9, p. 217 — 218] şi [11, 
p. 92]). 

Ideile că “aceste fapte nu par 
prea vechi” şi că ar avea drept punct 
de plecare turca [16, p. 23] sînt 
dezminţite de datele limbilor clasice 
(cf. aloetele radicale latine cal-/bal- din 
calare “a chema” — balare “a behăi”, 
bol-/bul-/vol-/vul- din bolbus “bulb” — 
bulbus “id.”, volva “uter”; “pîntece”, 
“înveliş”, “pieliţă” — vulva “id.”, pal-/ 
tal-/col- din palus “par”; “stilp” —taiea 
“par”; “țăruş” — columna “coloană”, 
pan-ftan- din pangere “a înfige” — 
tangere “a atinge”, sin-/tin- — din 
sinum “vas larg de pămînt pentru 
lapte, vin” etc. — tina “vas pentru vin” 
etc.), precum şi de caracterul univer- 
sal al primenirii rotitoare a expresiei. 
Ultimul argument se desprinde pro- 


bant din similitudinea aceloraşi fapte - 


aparținînd unui variat şi larg spectru 
de limbi [14, p. 96 — 100; 15, p. 18 
— 20, 95 — 96]. 

2. Aplicarea legilor descrise la 
problema etimoiogizării elementelor de 
origine incertă sau obscură parcurge 
următoarea cale. Vom urmări traseul 
pornind de la verbul a zîmbi, al cărui 
etimon acceptat (v. sl. *zombiti sen 
<zombu “dinte”) suscită dubii: 

a) segmentăm expresia deta- 
şînd porţiunea zim-, care corespunde 


structurii obişnuite, menţionate mai 
sus, a rădăcinii cuvîntului; 

b) identificăm în vocabularul lim- 
bii române, inclusiv în cel regional sau 
dialectal, unităţile de origine necunos- 
cută sau îndoielnică ce poartă această 
rădăcină (sau aloetele ei): zimbîc 
“bîzdîc, toană” [3], zimboc “bulgăre”, 
arom. zîmbuc (sîmbuc) “soc” [18], 
simbure “parte care conţine sămînţa 
din interiorul unui fruct”, zîmbre 
“umflătură” [19], arom. jumbă 
(giumbă, şumbă) “id.”, jimb “strîmb”; 
“ştirb” [4], arom. jimbu (jumbu) “ştirb” 
[18], zîmbat “strîmb” [20], jîmbat 
“id.”, a jimi “a foi” [4], a jumuli “a 
curăța de pene”; “a smulge părul din 
rădăcină”, a .zomoii “a mozoli”; “a 
spăla prost rufele” [21], arom. 
zămbună “bizîitoare” [18], a zîmbri 
“a privi cu nesaţ” [20], a somni “a 
şopocăi singur, mişcînd uşor buzele” 
[2], şominlie “înşelătorie” [4] etc.; 

c) examinăm posibilitatea rapor- 
tării divergenţelor de conţinut ia un 
primum mobile, ceea ce ar demonstra 
originea comună şi indigenă a cuvin- 
telor depistate. Acest prim impuls e 
senzaţia neadormită a mişcării, trans- 
formată sinestezetic în reprezentări 
auditive sau vizuale, toate sedimen- 
tate în continuumul semantic acoperit 
de “germinarea” aloetică a tranşei res- 
pective. Justeţea raţionamentului 
nostru e confirmată şi de datele altor 
limbi. În rusă, de ex. consemnăm 
aceleaşi diversificări semantice, 
inexplicabile la prima vedere: kap 
“lovitură scurtă” şi kap “excrescenţă” 
[22], pinok (şpan”) “lovitură” şi “pinok” 
“bulgăre de pămînt îngheţat” [22], 
Igat' (lagat'”, lygat') “a minţi” [22] şi 
izlagat' “a expune”. Paralelismul cu 
limba rusă e concludent şi în privinţa 
motivării primare a rom. a zîmbi: 
relaţia lui ulybat'sja (Iybit' [22]) “a 
zîmbi” cu ulybnut' “a înşela” [22] 
lebezit' “a flata” [22], labzen' “frunte” 
[23], v. rus. lubu “craniu” [23], 
lebezdit' “a merge prin noroi” [23], 
lebeza “cazma pentru călăfătuit” [22] 
atestă o concreştere similară eteme- 
mică (<<cinetică>> — <<sonică>> — 
<<somatică>>)  —etemică (<a 
rotunji> — <a pleoscăi> — <a vorbi> 
— <a mişca uşor din buze>), spe- 
cifică creaţiilor interne. 

Ca marcă a indigenatului, oscila- 
ţia reclamă prudenţă, căci, uneori, se 
aplică analogic şi elementelor împru- 
mutate: şosea-susea [3]. Important 
e să controlăm prezenţa fenomenului 
în sistemul limbii respective. Dacă 
noua ipostază a tranşei radicale rămî- 
ne fără ecou în lexicul limbii, cum e 
cazul exemplului precedent, respin- 
gem probabilitatea originii ei expre» 
sive, iar dacă modificarea nu rămîne 
izolată, admitem o atare virtualitate. 
Astfel, schimbarea b-d din bezmetic 
“fără rost”, “fără căpătii”; “zăpăcit”, 
“năuc” — dezmetic “id.” ne dă certi- 
tudinea provenienţei indigene a aces- 
tor variante, fiindcă instabilitatea 
fonică originară (oscilaţia) e certificată 
de realitatea unor creaţii lexicale ca 
băzălău “zănatic” [3], băzăui “aiurit” 
[3], bîzdiganie “copil neastîmpărat” 
[3], bozometic “prost” [24], buzume- 
tic “id.” [24], bosomelnic “posac” [24], 
posoman “id.” [4], a se dăzminţi “a 
înnebuni” [3], dezmâț “destrăbălare”; 
“haos” etc. de evidentă factură suges- 
tivă. 

Reproşul ce ni s-a făcut în repe- 
tate rînduri că am exclude principiul 
istoric din cercetările noastre etimo- 
logice rezultă dintr-o regretabilă feti- 
şizare a istorismului. Cînd se invocă 


în sprijinul pretinsei origini apicale a . 


lui bezmetic observaţia lui Conachi: 
“albinele bezemeticesc fără matcă” 
[5], te întrebi: ce revelaţie aduce 
această evocare şi ce are cu diacro- 
nia? 

Situaţia se poate schimba însă 
radical dacă incursiunea în timp e 
necesară şi răsplătită cu descoperirea 
unor faze realmente edificatoare din 
punct de vedere etimologic, cum ar fi 
v. fr. pastă (sec. XII) [25] pentru 
actualul pâte “pateu”, fapt ce ne 
fereşte de căutări sterile în reţeaua 
elementelor interne ale limbii franceze. 
E o metodă indispensabilă nu numai 
etimologiei tradiţionale, ci şi celei 
structurale. 

Datele altor ştiinţe, în special 
ale istoriei, pot de asemenea avantaja 
eforturile etimologice. Ajungînd, inde- 
pendent şi pe căi diferite, cu i. Popes- 
cu-Sireteanu [26] la etemul <plaiul 
măgurilor> pentru Moldova [27], am 
comis, ambii, aceeaşi eroare, descon- 


siderînd un fapt istoric cunoscut, clar 
formulat de N. lorga la începutul seco- 
lului: “Românii n-au ştiut însă în ţara 
lor decît de văile rîurilor, în jurul cărora 
ei mărgineau o ţară mai mică: o Ţară 
a Oltului lîngă lungul rîu harnic, o Ţară 
a Crişului, a Mureşului, un ţinut al 
Someşului, al Tîrnavelor acolo unde 
străinii găsise un “Ardeal”; Ţara Bîrsei, 
lîngă culmile Carpaţilor, unde se 
strecura un rîuleţ de munte. Ţara 
Hategului, după numele ce a trebuit 
să aibă altădată Streiul de astăzi. 
Apoi, dincoace de culmile muntelui, 
şi o Ţară a Moldovei, şi aşa se va 
mai fi zis şi altora, fiecăreia, după 
puterea neadormită a rîului său” [27, 
p. 6]. l 

Ulterior am retractat sub presi- 
unea acestei evidențe [29]. 

Puşi în situaţia de a alege 
dintr-o serie de motivări pe cea prima- 
ră, să nu decidem înainte de a fi exa- 
minat eventualele sugestii şi soluții 
ce pot veni din alte sectoare de 
cunoaştere şi să nu uităm că ştiinţei 
obiective, chemate să deţină funcţia 


de arbitru extralingvistic, i se 
substituie adesea cunoştinţe 
închipuite. Istoricul de artă 


românească Al. Tzigara-Samurcaş, 
încercînd să elucideze originea 
numelui Samurcaş, invocă 
următoarele date geografice şi isto- 
rice: “La începutul veacului trecut 
membri ai neamului Samurcaş erau 
răspâîndiţi în întreaga ţară, din Oltenia 
pînă în Moldova. Dovadă că erau de 
mai multă vreme stabiliţi în ţară ne-o 
dau diferite numiri de localităţi purtînd 
numele lor. Avem astfel: |. Samur- 
căşeştii din lifov, pe apa Ciorogirlei, 
un afluent al Sabarului, cu mănăstirea 
cu acelaşi nume... Il. Samurcaşii din 
llfov, între Buftea şi Creţuleşti. HI. 
Samurcaşii din Buzău, comuna Gura 
Sărăţii... Alte ramuri au fost în nordul 
Moldovei. Numele de asonanţă româ- 
nească este însă de origine turceas- 
că, însemnînd sprînceană de blană 
de samur (Mustela Zibeilina), adică 
blonde. E porecla dată membrilor din 
familia Petropol, care funcționau ca 
dragomani sau cu alte însărcinări 
diplomatice la Sublima Poartă din 
Istambul!” [20, p. 15 — 16]. Logica 
explicaţiei e că o pretinsă poreclă 

turcească ar fi generat mai multe 
nume topice româneşti. De fapt, gene- 
za acestui nume a parcurs, ca în 
atîtea alte cazuri, o cale inversă: de 
la toponim la antroponim. Risipă inuti- 
lă de eforturi pentru cauza influențelor, 
atîta timp cît “solul”, indigen mai păs- 
trează urmele aloetice ale cuvîntului 
respectiv: a (se) zămirci “a se terciui”; 
“a bea”; “a subţia cu apă”; “a pălăvrăgi” 
[3], “a se îngreţoşa de mîncare [21], 
sămărit “vesel, voios” [4]. Deci, sen- 
sul etimologic al enigmaticului Samur- 
caş cu sonorități insolite, e obişnuitul 
calificativ autohton al vechilor aşezări 
româneşti: “apătos” sau “noroios”, iar 
informaţia geografică şi istorică ante- 
rioară serveşte drept paravan pentru 
a ascunde acest adevăr. 

Ce oferă etimologia structurală 
altor diviziuni şi subdiviziuni ale ştiin- 
tei, în special fonosimbolismului de 
care e legată organic? 

De la Platon [31] la H. Schu- 
chardt [6] şi M. Grammont [32], iar, 
mai încoace, la D. Caracostea [33], 
V. V. Leviţki [34] şi A. P. Juravliov 
[35], într-o perpetuă şi neostenită 
frămîntare de idei se demonstrează 
scepticilor şi contestatarilor că sune- 
tele limbajului natural evocă reprezen- 
tări acustice similare naturii lor fonice. 
Cercetările noastre validează relaţia 
dintre sunet şi imagine (idee) nu numai 
pe baza interjecţiilor propriu-zise, a 
onomatopeelor şi a cuvintelor cu sim- 
bolism fonetic [36, p. 172], cum se 
procedează în toate lucrările lingvis- 
tice consacrate acestei probleme, ci 
şi pe temeiui unei ample reţele de 
elemente lexicale care au pierdut 
motivarea absolută [36, ibidem] (nu- 
mită şi externă [37, p. 197]). 

Ponderea şi extensiunea nebă- 
nuită a motivării absolute la originile 
limbajului natural vin să confirme 
observaţiile etnografului francez 
Lucien Lévy-Bruhl’: toate limbile, 
indiferent de gradul lor de civilizaţie, 
parcurg aceeaşi cale evolutivă, intuită 
just de stoici şi epicurieni, de la 
-semnul motivat la cel arbitrar (cf. [39, 
p. 11]). 

Mulţi dintre cei ce resping afir- 
maţia saussuriană că imaginea acus- 
tică ar fi apărut accidental în .raport 
cu conceptul [40, p. 100 — 102] ad- 


53 


mit concomitent că. divergenţele de- 
nominative de la limbă la limbă s-ar 
datora întîmplării (fără a bănui, proba- 
bil, că preiau argumentul de la filozofii 
antici?). 

De ex. lat. mensa “masă” şi rus. 
stol “id.”, rom. stancă* “ceucă” şi rus. 
galka “id.” etc. 

Dar şi această concesie eo 
eroare, căci radicalul men- (man-) 
avea în latină aceeaşi motivare (“for- 
mă internă “[7]) multiplă ca şi v. sl. 
tol- (tal-j: <lovire> — <bătătorire> — 
<apăsare> — <aşezare>, cf. lat. 
manus “lovitură”; “aruncătură”, rus. 
stolocit' “a călca în picioare” [22], 
potolocit' “id.” [22], stalkivat' “a face 
să se lovească”, v. si. stolu “scaun”, 
bg. stol “id.”. Tot aşa, rom. tan- 
reprezintă acelaşi etem ca şi rus. gal- 
: <gureş>, cf. a tăndăli (a tindăli) “a 
pălăvrăgi” [4], a tăngăni “a face să 
sune un clopot, o talangă” [4], tancă 
“lovitură dată cu palma” [4], rus. 
galacit' “a face larmă” [22], galdet' 
“id.”. Oricare alte exemple vor dezmin- 
ţi părerea că n-ar fi existat la origini 
nici o legătură organică între diversele 
însuşiri ale obiectului şi suportul fonic 
al numelui respectiv. 

Pretinsa dovadă “forte” a scep- 
ficilor antici e bazată pe o argumentare 
sofistică: admiterea unui singur raport 
între sunet şi imagine (sau idee). 
Susceptibil să evoce mai multe repre- 
zentări, acelaşi sunet (sau complex 
de sunete) va materializa, chiar şi în 
cadrul unei limbi, denotate diferite şi, 
viceversa, acelaşi denotat va fi 
exprimat diferit, în ambele cazuri 
rămînînd distinct sau vag, în substan- 
ţa expresiei, amprentele formei in- 
terne. În străvechea dispută dintre 
adepţii teoriei naturale (physei) şi cei 
ai teoriei convenției (thesei), această 
simplificare derutantă a provocat me- 
reu ezitări şi oscilări (Democrit şi 
Platon fiind exemple ilustre în acest 
sens) sau exagerări (respingerea de 
către Aristotel, sofişti şi sceptici a 
legăturii naturale dintre nume şi obiect 
şi acceptarea fără rezerve a conven- 
tiei), pe care le vom recunoaşte, peste 
milenii, în discuţiile axate pe tema 
naturii semnului lingvistic. 

Relevînd importanţa crescîndă 
a sugestivităţii elementelor antropo- 

fonice pe măsura pătrunderii în negura 
vremurilor, cercetările etimologice 
structurale nivelează asperităţiie care 
separau pe adepţii originii naturale a 
limbajului: pe stoici, cu viziunea ono- 
matopeică, imitativă, asupra primelor 
cuvinte, şi pe epicurieni, cu concepţia 
exteriorizării reflexe, interjecţionale, a 
stărilor şi pornirilor sufleteşti în proce- 
sul de constituire primordială a vorbirii. 
Desigur, imitaţia a lăsat urme mult mai 
numeroase şi mai adînci în limbă 
decît creaţiile reflexe. Al. Philippide 
surprinde plastic şi convingător 
proporţiile de altădată ale fenomenului 
onomatopeic: “Pînă la ce grad trebuie 
să fi fost dusă această tendinţă de 
imitare la acel om — ori momiţă, dacă 
vrei — primitiv în nervii căruia se 
reflectau foşnitul frunzelor, fiorosul 
şuierat al şerpelui, vîjîitul vîntului, 
murmurul apelor ... cînd noi işti de 
astăzi nu avem pentru exprimarea 
aceloraşi lucruri decît cuvinte ca 
foşnit, şuierat, murmur ... imitătoare 
ale sunetelor produse de lucrurile 
înseşi!” [43, p. 68]. 

Contactul cu noua disciplină fur- 
nizează şi istoriei (adesea conco- 
mitent şi toponimiei) probe ce ade- 
veresc sau infirmă anumite ipoteze. 
Plasarea prezumtivă a cetăţii antice 
Sucidava moesică pe locul aşezării 
de astăzi Pîrjoaia — Izvoarele (pe 
Dunăre) [44] e probată de analiza 
aloetică şi etemică a numelui 
Sucidava. Sintematic, se detaşează 
radicalul Suc-, sufixele -id-, -av- şi 
terminația -a. Pentru a afla ce semni- 
fică radicaiul, îl comparăm pe Suci- 
dava cu toponimele din aceeaşi fami- 
lie fonică: Suceava, Suceveni etc. Or, 
varianta Ciuceava (Suceava) se lasă 
uşor etimologizată, fiind cunoscute o 
serie de nume comune cu acest radi- 
cal: ciuciur “şipot”, “jgheab de la fintî- 
nă” [4], ciucior “id.” [4], a ciuciuri “a 
susura”, “a murmura” [20], ciucioi, în 
expr. a fi (a face) ~ de apă “a fi (a se 
face) leoarcă” [3]. Deci, dacă 
Suceava (sau Suceveni, Suceviţa 
etc.) însemna “izvor (izvoare, izvoraş)” 
e firesc să admitem că şi Sucidava 
purta la origine aceeaşi semnificaţie. 
Supoziţia e confirmată de denumirea 
ulterioară a locului: Pîrjoaia — /zvoa- 
re. De altfel, ultimul nume e pleonas- 


tic, căci Pîrjoaia e în raport de 
omosemie cu /zvoare, cf. a pîrşni (a 
prîşni) “a (se) stropi”, “a (se) împroşca” 
[4]. Se spulberă, totodată şi legenda 
acreditată în medii filologice şi istorice 
că numele dace în -dava (Sucidava, 
Capidava, Comidava, Arcidava etc.) 
erau compuse cu -dava “cetate”. În 
realitate, reflexul lui -idava (ultimul cu 
structura: suf. -id- + suf. -ad- + term. 
-a) îl aflăm astăzi în nume ca Mol- 
dova, Cladova etc., incompatibile cu 
ideea de “cetate”. . 

Gheorghe Bezviconi, un pasio- 
nat cercetător al istoriei Basarabiei, 
punînd în lumină fapte şi figuri uitate 
legate de satul Tătătreşti din apropi- 
erea Străşeniului, se simte obligat să- 
şi edifice cititorii şi în privinţa etimo- 
logiei curiosului toponimic: “În Basara- 
bia găsim mai multe localităţi 
denumite Tătăreşti. Cîndva, printre 
români, au rătăcit cîţiva tătari, şi unor 
localităţi, cu totul româneşti, li s-a zis 
totuşi: Tătăreşti” [45, p. 101]. E un 
caz de ajustare forţată a conţinutului 
la capriciile expresiei, specific 
etimologiei populare: tăt- din tătărie 
“groapă mare şi prăpăstioasă” [4] se 
confundă cu radicalul omonim tăt- din 
tătăresc “tătar”. Că primul radical nu 


“e un derivat semantic al celui de al 


doilea, cum crede Al. Ciorănescu [5], 
sau o variantă a lui tar- din tartar cum 
admite DLR [4], ne-o dovedeşte 
sistemul de aloete şi eteme în care e 
angrenat cuvîntul tătărie: a tătăreza 
“a repara”, “a dereteca”; “a se gîndi 
profund” [4], a totoli “a mototoli” [4], a 
tătări “a certa” [4], a tutui “a suna”; “a 
alunga” [4], a (se) tutui “a (se) zăpăci” 
[4], tutufan “prostănac” [4], totoloț 


x s, 


“cocoloş” [4], totiriă “rotită” [4], tuturigă 
“roată”; “rotită” [4], totoret “lemn ro- 
tund” [4], tutulan “cîine mare” [4], 
tutuc “butuc” [4] tătarnică “scaiete” 
[4], tătăneasă “iarbă-băloasă” [4], 
tătăişă “nume dat mai multor plante 
erbacee” [4], tatniş “nemţişor”, totnici 
“id.” (cu oscilaţiile fonice: tăt-, tat-, tot- 
, tut-, etememele: <<mişcare>>, 
<<sunet>>, <<configuraţie>> şi ete- 
mele: <a se frămînta>, <a bate>, <a 
vorbi>, <a se mişca neîndemînatic>, 
<prost>, <repezit>, <zăpăcit>, 
<turtit>, <rotund>, <umflat>, <mare>, 
<răscolit>, <fărămiţat>, <mic>. 

NOTE 


1A se vedea şi consideraţiile lui A. 
Meillet [2, p. 386 — 341], în sensul 
acesta, cu privire la indo-europeană. 

2 Extras pretutindeni eronat, 
împreună cu vornic, din sl. avornicu 
“curtean”, 

3 [4]: et. nec. 

+ E cvasigeneral raportat (nejus- 
tificat) la tc. sanki “tăcut”. Opinie separată 
face Al. Ciorănescu: origine 
necunoscută [5]. 

“Sunt cunoscute o serie de fapte, 
care, deşi prin învelişul lor fonic şi prin 
conţinut fac impresia de elemente ono- 
matopeice, n-au fost la origine ono- 
matopee. Analizînd totuşi aceste cuvinte 
în ansamblu, vom fi obligaţi să renunţăm 
la ideea că suportul lor actual s-ar datora 
totdeauna hazardului. O importanţă 
deosebită prezintă în cazul acesta şi 
faptul că printre ele se întiinesc des 
variante foarte asemănătoare între ele 
cu sensuri foarte apropiate sau identice, 
variante care diferă, de regulă, printr-o 
vocală, fără a putea fi reduse, după 
legile fonetice cunoscute, laño formă 
unică iniţială. Şi în alte limbi se observă 
destul de des cuvinte care sună aproa- 
pe la fel între ele, dar care, conform legi- 
lor fonetice, nu potfi considerate ca înru- 
dite. 

Doar dintr-un instinct onomatopeic 
ar putea fi explicate şi anumite schimbări 
care afectează cuvinte deja formate. 
Una dintre cele mai caracteristice 
schimbări de acest gen e germ. de sus 
mediu gouch=germ. de sus modern 
Kuckuck “cuc”, cu formele intermediare 
guckauch, guckuch ş. a. Aceste formaţii 
imită şi ele parţial sunete, parţial mişcări 
agitate. Evident, asemenea schimbări 
n-au nimic comun cu evoluţia obişnuită 
a suneteior, ci reprezintă, de fapt, creaţii 
parţiale” [9, p. 217 — 218]. 

ê Elocventă, în acest sens, e nedu- 
merirea lui S. Puşcariu: “Desigur că 
variantele onomatopeelor se pot pro- 
duce şi prin alte mijloace fonetice, 
precum ar fi substituirea consonantelor 
de acelaşi gen întreolaltă. Astfel în 
bleaşcă-fleaşcă-pleaşcă... labialele de 
la începutul cuvîntului se schimbă, fără 
să putem preciza de ce. Tot astfel nu pot 
fi întîmplătoare nici variantele ce se nasc 
prin schimbul între consonantele afone 
şi fonice. Alături de tulpina cfr- avem 
tulpina înrudită gir-, alături de chiorăi 
pe ghiorăi, alături de foş-căi pe foj-găi, 
alături de hiîrşii (hirşcăi, hîrşii) pe hiîrjii 
etc. Care sînt condiţiile ce -determină 
alegerea acestor variante? Deocam- 
dată nu putem răspunde.” [11, p. 92]. 

exprimă totdeauna reprezentări despre 
obiecte şi acţiuni exact sub aspectul în 
care aceste obiecte şi acţiuni se înfăţi- 
şează ochilor şi urechilor [...]. Tendinţa 
generală a acestor limbi e să nu descrie 
impresia persoanei care percepe, ci să 
fixeze forma, configuraţia, poziţia, 
mişcarea obiectelor în spaţiu, într-un 
cuvînt, ceea ce poate fi perceput şi 
desenat” [38, p. 184]. 

83 Formulat, expressis verbis, de 
Sextus Empiricus: “Căci în ce fel va 
putea decide stupiditatea gramaticilor 
că denumirile se datorează naturii sau 
convenției sau că unele se datorează 
uneia şi altele celeilalte? Şi ne gîndim 
că nici aceia care au atins o culme în 
cunoaşterea naturii nu pot uşor să 
hotărască în această materie, din cauza 
valorii egale a argumentelor, de ambele 
părţi. De altfel, se opune un argument 
puternic la aceasta, despre care se 
spune că gramaticii nu vor putea să-i 
doboare printr-un alt argument imaginat 
de ei, chiar dacă ar fi să folosească o 
catapultă. Căci, dacă denumirile s-ar 
datora naturii şi n-ar desemna lucrul in- 
dividuai prin convenţie, ar trebui ca toţi 
oamenii să înţeleagă toate limbile, deci 
grecii să înţeleagă pe barbari, barbarii 
pe greci şi barbarii pe barbari” [41, p. 
197]. 

° Toate dicționarele etimologice îi 
extrag din numele propriu (de ţigancă) 
Stanca, explicînd sau lăsînd să se 
înţeleagă că tipul de nominaţie e ana- 
log devierii metaforice cioară (pasăre), 
cioară. “ţigan”. Analogia e falsă, căci la 
originea denumirilor pentru etniile stră- 
ine nu stă elementul sonic, ci cromatic 
[42, p. 354]. In schimb, sfancă se înscrie 
perfect în seria denumirilor ornitologice 
cu marca etememică <<semna! 
sonor>>: cioară, coțofană, 
ciocănitoare, țigănaş, “bocănitoare, 
scorţar”, ţiglău (ţiglean), “piţigoi”, barză, 
cocostirc, turculeţ “sticlete”, turcunel 
“piţigoi”,turlie (turloi) “culic-mare”, 
barabete (brăbete, bribete, brebaţă, 
grăbete, vrăbete) “vrabie”, piţigoi, 
sticlete, vrabie etc. 

ÎNĂLTARE 


Cînd T. deschise borcanul cu 
fasole cu costiță, constată cu scîrbă că 
în lichidul gălbui de la suprafaţă zăcea, 
înecat, un gîndac. Era de talie mijlocie, 
castaniu şi evident cu labele ridicate în 
sus. | 

li culese cu o lingură şi-l azvîrli în 
coşul cu gunoi, spălă bine lingura şi vru 
să prînzească, dar se răzgîndi şi, 
dezgustat, aruncă în coş borcanul cu 
fasole cu tot. 

În ziua aceea se hrăni doar cu 
pîine şi apă. Era sărac şi orice cheltuială 
suplimentară, în condițiile epocii de 
tranziţie, îi era, fatalmente, interzisă. 
Recent pensionat, T. trăia singur, n-avea 
rude şi nici prieteni şi datorită lipsei 
mijloacelor materiale nu-şi putea 
permite luxul întreţinerii unui animal 
domestic, fie el cîine, pisică, papagal 
sau peşte exotic, care să-i poată îndulci 
solitudinea. 

A doua zi sau poate o zi-două mai 
tîrziu, aşezîndu-se la masă în minuscula 
sa bucătărie, zări, îngreţoşat, plimbîn- 
du-se pe şerveţeiul de hîrtie, un gîndac 
asemănător cu cel din conserva cu 
fasole. Doar că acesta era viu şi, 
simțindu-se observat, se opri din hoină- 
reală, privindu-l la rîndul său pe T. 

Se spionau reciproc, vizibil 
speriaţi, deopotrivă. 

T. puse capăt acestei expectative 
şi, scuturînd şerveţelui, făcu să cadă 
gîngania pe ciment. Vru să o strivească 
cu pantoful, dar fiindu-i iehamite, 

"renunţă şi aruncînd hîrtia întinată la coş, 
începu să mănînce, deşi pofta îi pierise. 
Gîndacul dispăru, dar a doua zi reapăru, 
acompaniat de altul. 

Cînd scoase pîinea din punga de 
plastic, îi zări lăfăindu-se pe alimentul 
perforat. Aruncă pîinea cu gîndaci în 
ghenă, sperînd că incidentul nu se va 
repeta. 

A doua zi era onomastica sa şi 
cum n-avea pe cine invita, se gîndi să 
se cinstească singur, cumpărîndu-şi 
cîteva bunătăţi pe care şi le etală pe 
masă, de-o manieră cît se poate mai 


atrăgătoare. Se căzni îndelung să 
destupe sticla de vin şi cînd, în sfîrşit, 
reuşi, şi umplu cupa, îngrozit văzu că pe 
toate delicatesele din farfurii, apăruseră 
o puzderie de gîndaci care, fără să-şi 
aştepte amfitrionul, începuseră să se 
ospăteze. 

Cu ură puse capăt diabolicului 
festin, deşeriînd oaspeţi şi bucate în WC 
şi trase apa, potop al mîniei divine, fără 
mîngiierea curcubeului. 

Se îmbătă, golind sticla cu vin, şi 
în ioc să închine ca de obicei pentru 
fericirea sa şi a întregii omeniri, pentru 
întîia oară în viaţă, blestemă. Blestemă 
gîndacii, dar şi pe Dumnezeu care i-a 
creat şi i-a trimis să-i pîngărească 
sărbătoarea. 

Cum se deşteptă din beţie, se 
duse întins la un magazin cu chimicale 
şi cumpără un insecticid foarte lăudat 
de vînzător care-l asigură că produsul e 
atît de puternic că poate ucide şi un taur. 
Spray-ul se dovedi eficace, atit de 
eficace că el însuşi fu pe punctul să 

“pariziene, cum cini 
-Saint Tobi: (Tob 
“sează mitic. 

sucombe. Gîndacii se zbăteau, 
horcăiau, îşi schimbaseră culoarea, 
devenind roşii şi plesneau ca nişte 
castane coapte pe jar, împroşcînd toată 
bucătăria cu sîngele lor. Spectacolul 
hidos ca şi duhoarea de gaz de luptă a 
insecticidului îl făcură să leşine. 

Nimeni nu poate spune cît timp 
zăcu, fapt e că atunci cînd îşi reveni, toată 
chicineta semăna cu o cameră de 
gazare de la Auschwitz, el fiind acoperit, 
în întregime, cu cadavre de gîndaci. 

Acest holocaust îl traumatiză 
într-atit, încît, cînd după un timp, aidoma 
păsării Phoenix, gîndacii renăscură din 
propria lor cenuşă, reapărînd în bucă- 
tărie şi chiar în frigider, T. se resemnă. 
Un sentiment obscur de culpabilitate 
(cea a nemților după război), îl împiedică 
să repete teribila experienţă şi cum 
trebui totuşi să se adapteze, acceptă (la 
început cu repulsie) să coabiteze cu 
scîrboasele vietăţi, mîncînd alimentele 
din care şi ele se înfruptau. 

De la o vreme (obişnuinţa e a 
doua natură), se acomodă într-atît cu 
nepoftiţii oaspeţi, încît începu să-i 
privească cu indiferenţă. 

Vederea lor nu-l mai dezgusta, 
aşa că putea să mănînce cu ei pe masă 
şi în jur, ca şi cum n-ar fi existat. 

Convieţuia cu gîndacii cum 
convieţuiesc doi soţi care de mult nu mai 
au ce-şi spune, nici măcar să se acuze 
şi să se insulte (totul a fost deja spus!) şi 
care stau împreună la masă, privind 
serialul de la televizor, ignorîndu-se 
reciproc. 

Cînd îi descoperea pe un aliment 
sau altul, îi scutura nepăsător şi atent 
să nu-i vatăme, fără greata de altă dată, 
consuma produsul antamat. 

Gîndacii, simțindu-se toleraţi, se 
înmulţiră şi într-o zi îşi făcură apariţia şi 
în camera de dormit şi în baie. Cîtva timp, 
imixtiunea lor dincolo de frontierele de 
facto admise îl nemulţumi. Prezenţa 
insectelor între paginile cărţilor sau 
printre ustensilele de toaletă i se părea 
dacă nu o agresiune, cel puţin o violare 
a unui pact tacit care stabilea drepturile 
şi obligaţiile unei minorităţi naţionale în 
sînul unui popor majoritar. 

T. încercă să-i respingă în cadrul 
vechilor graniţe, dar starea reînnoită de 
beligeranţă îl obosi repede şi în cele din 
urmă îi acceptă şi acolo unde se 
considera în intimitatea sa. 

Cel mai greu îi fu să se adapteze, 


cînd într-o bună zi (bună, vorba vine!), 
descoperi un gîndac mai obraznic în pat. 
il azvîrii indignat pe jos şi-l apostrofă 
(“Jigodie afurisită!”, cred că-i spuse), dar 
nu-i făcu nici un rău. 

Pare-se că nici ceilalţi gîndaci nu 
aprobară îndrăzneala semenului lor, 
căci incidentul rămase izolat. 

Veni iarna şi însingurarea perso- 
najului nostru se accentuă; ieşea tot mai 
rar, doar pentru a-şi procura cele 
necesare precarei existenţe. Se întîmpla, 
cînd viscolea şi drumurile erau impracti- 
cabile, ca zile în şir să nu vadă un om, 
să nu schimbe o vorbă. (Cu vecinii se 
ignora dintotdeauna şi, de altfel, datorită 
condiţiilor atmosferice, cu toţii se închi- 
deau în case, trăind în sînul familiei şi 
consumînd conservele făcute toamna.) 
Culmea, şi radioul său cu tranzistori 
amuţise (bateriile se consumaseră şi pe 
piaţă altele nu se găseau), aşa că T. 
(lipsit, fireşte, de televizor) suferea tot 
mai crunt de singurătate. 

Frigul avu efecte nocive şi asupra 
gîndacilor. Bucătăria (care era sediul lor 
vital datorită prezenţei alimentelor) fiind 
expusă vîntului şi intemperiilor (printr-o 
fereastră spartă pătrundea zăpada 
înăuntru), gîndacii se împuţinară simţitor. 
Venit într-o noapte în chicinetă să bea o 
gură de ţuică, T. văzu înfiorat cum un 
gîndac se zbătea, agonizînd, într-un 
pahar cu apă ce îngheţase. 

Gîndacul suspina cu o voce 
aproape omenească şi chinurile sale îl 
impresionară pe T. care se grăbi să 
spargă gheaţa şi să elibereze prizo- 
nierul. Îl luă cu delicateţe în mînă şi 
încercă să-l încălzească, suflîndu-i aer 
cald din gură, dar eforturile sale de a-l 
reanima eşuară şi gîndacul îşi dădu 
obştescul sfîrşit, sub privirile sale 
îndurerate. 

Această experienţă îl marcă, 
deşteptîndu-i mila pentru întreaga 
specie a gîndacilor, în pericol de dispa- 
riţie. Pentru a-i salva, decise în primul 
rînd evacuarea lor din bucătărie în ca- 
mera de dormit, mai protejată, şi cum, 
acolo, hrana le lipsea, începu el să-i 
alimenteze într-un colţ al încăperii 
transformat în rezervaţie naturală. 
Gîndacii sesizară imediat schimbarea 
radicală de atitudine a lui T. care, din 
duşman, le devenise protector şi păstor. 
Recunoscători, ei manifestară diverse 
semne de afecţiune faţă de bine- 
făcătorul lor. 

Cînd T. ieşea pentru a se apro- 
viziona, gîngăniile îl aşteptau la uşă şi, 
cum revenea, bucuroase i se gudurau 
la picioare, asemenea unor cîini 
credincioşi i se căţărau pe pantaloni şi 
pe braţe, dar nu-i intrau niciodată în ochi 
şi în gură (înţeleseră că asta îi displăcea) 
şi nici în aşternut. 

Nu făceau murdărie şi oricît ar 
părea de curios, chiar întreţineau 
curăţenia gospodăriei, urmele de praf 
sau de alte impurități dispărură ca prin 
farmec. 

Cum era de aşteptat, gîndacii erau 
tăcuţi, ştiind cît era T. de sensibil la 
zgomot. Doar dimineţile, la deşteptare, 
reuniți ca curtenii Regelui Soare la 
capătiiul său, intonau un imn fără 
cuvinte, la ora convenită de cu seară şi, 
astfel trezit, T. le sorbea cu încîntare 
privirile pline de iubire. 

La rîndul său, el începuse să-şi 
iubească protejaţii ca pe propriii copii, 
sînge din sîngele său. 

“Sărmanii mei orfani” îi numea şi 
tot îngrijindu-i şi hrănindu-i, le vorbea 
cîte în lună şi în stele. Incepuse să-i 
recunoască pe fiecare în parte, deşi se 
înmulţiseră iar şi-i boteza în fel şi chip 
cu prenume iudeo-creştine, dacice, 
musulmane, hinduse şi chiar shintoiste. 
Cum se năştea un gîndăcel, imediat îi 
dădea un nume şi oricît de numeroşi 
erau, nu-i confunda niciodată pe unul 
cu altul. Le recunoştea chiar sexul, aşa 
că insectele aveau parte, cum era şi 
normal, de nume masculine şi feminine. 
Surprinzător, gîndacii îşi învăţară cu toţii 
numele şi reacţionau de cîte ori erau 
chemaţi, unui cîte unul. Odată 
domesticiţi, T., pentru a-i mai înveseli, îi 
învățase tot felul de jocuri la care, ca 
frate mai mare, participa şi el. De pildă, 
de-a v-aţi ascunselea. Cîte un gîndac 
se ascundea, iar T. îl căuta în patru labe 
prin toate ungherele pentru a-l găsi şi 
dacă nu reuşea se îngrijora ca nu cumva 
să se fi pierdut sau să-i fi făcut de 
petrecanie vreun păianjen căpcăun. 

Noaptea, pentru a-i adormi, le 
istorisea basme, snoave şi poezii cu 
insecte (“Scarabeul de aur’ de E. A. Poe, 
“Păianjenul” de Ewers sau “Greierele şi 
furnica” de La Fontaine) şi le fredona 
cîntece de leagăn. 

Apoi, pe dragii săi copii adormiţi, 
îi învelea cu grijă să nu răcească, şi 
fericit, somnul venind şi pentru dînsul, 
visa că se transformase el însuşi într-un 


gîndac ca în “Metamorfoza” de Kafka. 

Într-o zi, T. căzu bolnav şi nu mai 
putu părăsi casa. Afară nămeţii ajunseră 
pînă în dreptul ferestrelor şi viscolea zi 
şi noapte. Mîncarea, de la o vreme, se 
terminase şi dacă pentru ei nu-i păsa, 
oricum boala îi tăiase orice poftă, lui T. i 
se rupea inima pentru gîndacii săi 
obligaţi să postească. 

Aceştia, tăcuţi, îi înconjuraseră 
patul pe care el nu-l mai părăsea şi-i 
vegheau, neputincioşi, agonia. Sta- 
rostele lor chiar îi propuse, în numele 
tuturor, ca ei, prin tragere la sorţi, să se 
sacrifice pe rînd, aruncîndu-se de vii 
într-o fiertură, ca să-l mai întremeze, dar 
T., cu oroare, refuză. 

Cînd ceasul cel din urmă îl ajunse, 
muribundul le tinu ultima predică, 
dîndu-le cele mai tainice învățături şi 
instrucţiuni pe care autorul acestor 
rînduri n-are dreptul să le divulge. 

Cînd termină, T. îi binecuvîntă şi 
înainte de a-şi da duhul, le ordonă: 
“Luaţi, mîncaţi, acesta e trupul meu! Beti, 
căci acesta e sîngele meu!” Gîndacii, 
atunci, pentru întîia oară cu toţii se 
urcară în pat şi-i acoperiră trupul ca un 
giulgiu negru. Într-o clipă, din sfîntul corp 
nu mai rămase nici o urmă. 

Deşi, zi în amiaza mare, se făcu 
brusc întuneric şi patul năsălie se 
ilumină ca şi cum mii de lumînări s-ar fi 
aprins. Radioul defect, rămas din alte 
vremi deschis, prinse glas şi în încăpere 
răsunară acordurile “Odei bucuriei” din 
finalul Simfoniei a IX-a de Beethoven. 


Epilog 

Alertate de un telefon anonim 
autorităţile locale parveniră să-şi 
croiască drum pînă la poarta casei lui T. 

Nu trebuiră s-o forţeze, căci ea nu 
era încuiată. 

Cînd pătrunseră înăuntru, nici 
urmă de cadavru şi nici de gîndaci. Se 
aşteptaseră să găsească murdărie şi 
harababură, chiar se echipaseră cu 
măşti de gaze pentru a se feri de 
miasme. 

Casa era pustie, toate mobilele şi 
obiectele dispăruseră. 

Zidurile şi plafonul erau proaspăt 
văruite cu un albastru pal şi totul era 
curat şi luminos. Parchetul lustruit şi 
ceruit, crăpase în centrul odăii principale 
şi din el se înalţă un copac cu flori albe, 
înmiresmate, ale cărui ramuri străbat 
acoperişul şi se pierd în cer. 

2.1.2. În Muntenia şi Moldova, 
spre deosebire de Transilvania, 
studiul limbii române nu a fost 
confruntat cu influenţa limbilor 
minorităţilor. Aceasta s-a întîmplat şi 
pentru că armenii sau saşii — datorită 
situaţiei lor economice prospere — au 
putut să-şi înfiinţeze propriile şcoli!. 
De fapt, minoritățile colonizate în 
aceste regiuni în diferite epoci istorice 
au avut o viață socială de grup, 
păstrîndu-şi autonomia culturală, 
ceea ce a dus la un tip de dezvoltare 
paralelă a studiului limbii materne. 
Contactele erau prezente în special 
în domeniul vieţii materiale, prin 
schimburi economice şi, în anumite 
epoci, în administraţie (cf. Fassel, 
1995). Multticulturalismul a fost aici 
rezultatul folosirii —în administraţie, 
în biserică şi în şcoală — a altor limbi 
oficiale decit limba română, şi anume 
slavona veche iniţial (pînă în secolui 
al XVII-lea) şi apoi greaca (între 
aproximativ 1639 şi 1821, vezi şi 2.1.). 
Desigur, în toate aceste domenii limba 
română era utilizată simultan, mai ales 
începînd cu secolul al XVI-lea. 

2.1.2.1. Faţă de secolul al 
XVI-lea, dominat de traducerile 
religioase, la începutul secolului al 
XVI-lea se traduc un cronograf (prima 
“istorie universală” în limba română), 
o carte laică, Alexandria?, şi una 
moralizatoare, Floarea darurilor, cărţi 


* Continuare. Începutul în “L. R.” 

care circulă însă în manuscris pînă 
aproape de secolul al XVII-lea’. 

În tipografia de la mănăstirea 
Trei lerarhi din laşi apare în 1643 
Carte românească de învățătură 
dumenecele de preste an, alui 
Varlaam, “opera cea mai populară a 
întregii noastre epoci vechi” (Mano- 
lescu, 1990, 33), culegere de cazanii 
tălmăcite din “limba slavonească”. 
Apariţia Bibliei de la Bucureşti, în 
1688, tradusă de Radu şi Şerban 
Greceanu, reprezintă pentru limba 
română ceea ce a însemnat pentru 
cea germană Biblia lui Martin Luther 
(cf. Călinescu, 1981 [1941], 10). 
Oferită românilor de peste tot, 
“românilor, moldovenilor şi ungro- 
vlahilor, ea reprezintă un document de 
consolidare a limbii literare” (ibidem). 

Datorită nivelului atins de limba 
scrisă în cursul deceniilor al patrulea 
şi al cincilea ale secolului al XVII-lea 
şi răspîndirea cîtorva cărţi luate ca 
model, după 1640—1650 se stabileşte 
tacit o normă a scrierii, respectată prin 
imitarea modelelor de majoritatea 
autorilor (cf. Coteanu, 1981, 99). 

Dezvoltarea literaturii, începu- 
turile filozofiei (eseul teologic şi 
filozofic original, Divanul sau gîlceava 
înțeleptului cu lumea, al prinţului D. 
Cantemir, apare în 1698) şi stră- 
duinţele evidente ale unora dintre 
cărturarii timpului de a argumenta 
ştiinţific istoria ţărilor româneşti, cu 
trimiteri la izvoare şi cu analiza lor 
critică, îndreptăţesc aprecierea că 
sfîrşitul secolului al XVII-lea a fost o 
eră de înflorire a culturii în limba 
naţională (Coteanu, 1981, 97). Apar 
cronicile“, considerate drept contribuţii 
fundamentale la complexa strădanie 
de înstăpînire a limbii naţionale în 
cultură şi, pe un pian mai larg, de 
zidire a conştiinţei naţionale. ideea de 
a restitui integral istoria “de la 
începuturi” domină, de fapt, gîndirea 
veacului al XVil-lea. 

La începutul secolului al 
XVII-lea, Neculce, prin letopiseţul 
său, dar mai ales prin O samă de 
cuvinte, culegere de anecdote isto- 
rice, face dovada geniuiui. său de 
“povestitor”, fiind — între cronicari — 
creatorul unui stil foarte apropiat de 
limba vorbită. Acest stil va lua trepiat 

locul celui savant, modelul pătrunzînd 
şi în povestirile literaturii populare. În 
1705 apare Istoria ieroglifică a lui D. 
Cantemir, roman alegoric şi baroc, 
construit printr-un joc rafinat de creaţie 
şi erudiție. 

Acestea sînt începuturile lite- 
raturii române şi ne-am oprit succint 
asupra lor pentru a concluziona că, 
deşi handicapul nesincronizării (vezi 
Martin, 1981, 15) cu contextul cultural 
european este considerabil (cronicarul 
Neculce este, de pildă, contemporan 
cu Swift), aceste texte au fost totuşi 
cele care au dat o formă literară limbii 
comune şi care au impus adevărurile 
esenţiale despre limba şi poporul 
român. De aici înainte, desfăşurarea 
istoriei literare pleacă de la un bun 
cîştigat?. 

2.1.2.2. Deşi profesorii secolului 
XVII din Ţara Românească şi Moldova 
au cunoscut ideile despre şcoala în 
limba maternă şi despre necesitatea 
unui învăţămînt raţional ale lui 
Comenius (care şi-a petrecut anii 
1650—1654 în Transilvania), totuşi 
rolul şcolii în dezvoltarea conştiinţei 
naţionale în această perioadă este 
destul de redus. 

În secolul XVII, programa şco- 
lilor slavo-române includea: scrierea 
şi citirea în limba slavonă şi în limba 
română, scrierea caligrafică, deco- 
rarea documentelor, noţiuni de istorie 
(cosmologie), diplomatica slavo-ro- 
mână, noţiuni elementare de aritme- 
tică, cîntări bisericeşti etc. (cf. 
Pîrnuţă, 1971, 79). În şcolile de dieci 
se învățau aceleaşi limbi, poate şi 
greaca, în plus cunoaşterea legilor 
ţării, noţiuni elementare de geometrie; 
nu se studiau aici cîntările bisericeşti, 
ceea ce ne demonstrează că aceste 
şcoli au făcut primul pas spre laici- 
zarea învăţămîntului. Lecţiile prac- 
tice erau de bază, un accent mare 
punîndu-se pe caligrafie (ibidem, 80). 
Manualele de bază în şcolile slavo-ro- 
mâne erau formate din gramatici şi 
lexicoane. Se foloseau şi diferite 
tipărituri şi manuscrise religioase, 
cronografe, cărţi de literatură orală 
{ibidem}, de asemenea, antologii de 
sentinţe morale. O primă încercare de 
alcătuire a unei gramatici româneşti 
se datorează dascăluiui Staicu de la 

predare erau greoaie, iar învăţarea 
literelor se făcea după metoda 
onomatologică. Pentru învăţarea de 
cuvinte şi de propoziţii se folosea 
metoda psihagogică. Erau utilizate, 
de asemenea, expunerea şi conver- 
saţia. Manuale, în genere cu conţinut 
religios, apar la Rîmnic (1726, 1749) 
sub formă bilingvă (slavo-română) sau 
numai română. Primul manual de 
metodică este tipărit în 1783 (De lipsă 
cărticea, întocmit de Mihail Roşu, 
avînd ca punct de plecare manualul 
lui J. J. Felbiger). 

Academia domnească de la 
Bucureşti, întemeiată de Constantin 
Brîncoveanu în 1694, va deveni, în 
scurtă vreme, instituţia de învăţămînt 
cea mai însemnată pentru toţi tinerii 
din cele trei ţări, dar şi pentru tinerii 
din Peninsula Balcanică, un centru de 
cultură şi de învățături înaintate. 
Reorganizarea academiei domneşti de 
la Bucureşti sub denumirea Sf. Sava 
(1707—1714) şi funcţionarea la laşi 
(între 1714—1821) a unei “academii 
domneşti”, ambele cu predare în 
limbile greacă şi latină, marchează un 
început de învăţămînt mediu şi supe- 
rior în istoria şcolii româneşti din 
Muntenia, respectiv Moldova, orga- 
nizat conform unei legislații anume, 
ceea ce însemna că era un învă- 
tămînt de stat (cf. Giurescu, 1971, 
72). Efecteie benefice ale şcolii 
greceşti — deşi nu toţi cercetătorii sînt 
de acord cu acest lucru — au constat 
în faptul că au introdus în Ţara 
Românească şi în Moldova ele- 
mentele de bază ale învăţămîntului 
superior laic, favorizînd, în acelaşi 
timp, pătrunderea ideilor luministe 
aici. Mai mult decit atît, aceste şcoli 
au fost lăcaşurile unde au început să 
predea într-un cadru instituţionalizat 
— dascălii români. Învăţarea de carte 
românească, deşi răspîndită şi prin 
mănăstiri, a fost încadrată într-o 
instituţie de sine stătătoare, supra- 
vegheată de stat, o dată cu fondarea 
învăţămîntului grecesc (ibidem, 73). 
Infiintarea şcolilor în limba naţională 
chiar în incinta şcolilor greceşti, 
demonstrează că multiculturalitatea 
reprezenta, în secolul XVIII, “un fel 
de comuniune spirituală, în care ceea 
ce era grec şi ceea ce era român pierd 
caracterele distinctive în năzuinţa lor 

simultană către cultură” (D. Popovici, 
apud Cornea, 1972, 61). 

Organizată ca o academie în 
1707%, aici s-au zămislit, în mare 
parte, ideile iuptei de eliberare 
naţională a popoarelor din Balcani, 
contribuind la dezvoltarea conştiinţei 
naţionale a elevilor săi. Mişcarea de 
emancipare naţională a românilor din 
cele două provincii “[...] se asociază 
în mod subtil şi contradictoriu cu lupta 
antiotomană a grecilor pentru restau- 
rarea Heladei. O bună bucată de 
vreme, cele două tendinţe colabo- 
rează, pentru ca, apoi, să se cioc- 
nească violent” (Cornea, 1972, 61). În 
secolul al XVIII-lea, limba greacă era 
utilizată ia curte, în administraţie şi 
biserică, iar învătămîntul superior din 
Bucureşti şi laşi avea caracter 
grecesc. Dincolo de unele reacţii 
xenofobe, de altfel nesemnificative, 
pătura de sus a societăţii româneşti 
a absorbit elementul grecesc, asi- 
milîndu-şi cultura fanariotă cu mare 
uşurinţă. În mod paradoxal, însă, 
tocmai perioada de maximă expan- 
siune a grecismului în Principate 
(1790—1821) corespunde cu o vie 
recrudescenţă a conştiinţei naţionale 
româneşti? (Cornea, 1972, 61). Căci 
boierii români nu simt o contradicţie 
între statutul lor naţional şi sprijinirea 
învăţămîntului grecesc (vezi “ana- 
foraua” din 1746) şi nu au conştiinţa 
unei rivalități între participarea la 
mişcarea de renaştere a elenismului 
şi contribuţia, în acelaşi timp, la 
dezvoltarea culturii româneşti (cf. 
Cornea, 1972, 62). Concluzia este că, 
în planul culturii, nu există o ostilitate 
împotriva greciior, iar afirmarea 
personalităţii naţionale româneşti se 
produce, o bucată de vreme cel puţin, 
în condiţiile cooperării, nu ale con- 
fruntării (ibidem, 63). De altfel, 
mişcarea de renaştere a Greciei 
reprezenta o chemare adresată tuturor 
popoarelor din Balcani de a se uni 
într-o luptă comună pentru scuturarea 
jugului otoman. 

În primele decenii ale secolului 
XIX se face simțită o tendinţă de 
segregare brutală a intereselor 
greceşti de cele româneşti. Cînd se 
iveşte un embrion de şcoală româ- 
nească la laşi, profesorul grec 
Govdelas şi colegii lui pun vehement 


problema legitimităţii acestui învă- 
tămînt, propus într-o limbă primitivă 
şi lipsită de termeni (Cornea, 1972, 
65). Această poziţie nu reprezenta în 
fapt o chestiune de orgoliu, ci era 
vorba de însăşi existenţa învă- 
ţămîntului grecesc, căruia i se 
prefigura sfîrşitul iminent. Căci era de 
presupus că majoritatea română a 
populaţiei şcolare se va îndrepta spre 
o şcoală apropiată aspirațiilor ei 
sufleteşti. Important în epocă a fost 
Regulamentul elaborat de domnitorul 
Caragea în 1817, care prevedea — 
referitor la limba română — că 
profesorii trebuie să îndrepte şi să 
curețe limba părintească, folosind 
cuvintele “cele mai obicinuite” ale ei, 
împrumutînd şi cuvinte noi, “tehnice” 
şi “idei înalte” numai dintr-o limbă, şi 
aceea să fie franceza. 

Mai mult, printr-o simplificare 
proprie momentelor “revoluţionare”, la 
1821, “grecismul” va fi identificat cu 
“fanariotismul”, astfel încît lepădarea 
de trecut va însemna implicit elibe- 
rarea de “grecism” (ibidem, 66). 

2.1.2.3. Semnul cel mai impor- 
tant al trezirii conştiinţei naționale, 
anterior prăbuşirii fanariotismului, îl 
constituie întemeierea învățămîntului 
gimnazial şi liceal în limba română, 
ia laşi, în 1814, de către Gh. Asachi, 
şi la Bucureşti, în 1818, de Gh. Lazăr 
(cf. Cornea, 1972, 69). Consimţă- 
mîntul domnitorului şi a celei mai mari 
părţi a boierimii pentru o formă 
sumară de învăţămînt românesc era 
firesc pentru Europa anilor 1815, 
deoarece, prin caracterul ei elementar 
şi pragmatic (care corespundea unor 
nevoi presante: pregătirea de siujbaşi 
mărunți şi de agrimensori), nu apărea 
nici subversiv, nici împotriva şcolii 
superioare greceşti (ibidem). Totuşi, 
introducerea limbii române şi predarea 
ştiinţelor reprezenta o primă breşă în 
sistemul atotputerniciei limbii greceşti. 
În Ţara Românească, datorită în bună 
parte vocației misionariste a lui Gh. 
Lazăr, învățămîntul capătă, dincolo de 
această orientare pragmatică, şi una 
naţională, mai pronunţată, avînd 
efecte incomparabil mai profunde 
decît în Moldova, unde Asachi se 
vede silit să-şi înceteze cursul în 
1818. Lazăr reuşeşte, de fapt, să 
creeze o generaţie de patrioţi militanti. 

Dintre aceştia, |. H. Rădulescu, îşi 
asumă — după 1821 — greaua 
sarcină de a continua opera pro- 
fesorului său. Trebuie să precizăm că 
planul lui Lazăr se încadra, de altfel, 
în proiectul Eforiei Şcolilor, depă- 
şindu-l însă. În ciuda aprobării date 
la 24 martie 1818, prin care se stipula 
caracterul elementar al Şcolii cu 
ştiinţe chiar în limba românească, 
Lazăr anunţă că şcoala românească 
va avea trei trepte: elementară, medie 
şi superioară. Mult mai semnificativ 
însă este faptul că, dincolo de 
împărtăşirea unor cunoştinţe pozitive, 
Lazăr întreprinde o operă de difuzare 
a unui crez cetăţenesc şi patriotic, cu 
consecinţe dintre cele mai însem- 
nate, 

După 1830, învățămîntul intră în 
atenţia statului şi capătă o organizare 
sistematică. Principiile funcţionării 
sale", enunțate de Regulamentul or- 
ganic, sînt binevenite, dar nu întot- 
deauna — din păcate — traduse în 
fapt. Regulamentul organic (prima 
constituţie românească, elaborată în 
1830) legiferează predarea în limba 
română’, fiind primul act care prevede 
caracterul permanent al învățămîntului 
în limba română şi imprimîndu-i 
direcţiile de dezvoltare. Limba română 
e decretată limbă oficială, impu- 
nîndu-se astfel în şcoală, admi- 
nistraţie şi biserică. Prin faptul că 
acelaşi regulament se aplică atît în 
Ţara Românească (1831), cît şi în 
Moldova (cu un an mai tîrziu), rolul 
lui în unificarea legislativă şi admi- 
nistrativă a celor două ţări este im- 
portant. 

Şcoala domnească din iaşi se 
reorganizează în 1835, funcţionînd 
aici trei secţii: filozofie, teologie şi 
ştiinţe juridice. in 1843 i se adaugă 
un curs de istorie naţională, pe care îl 


deschide Kogălniceanu. În gîndirea' - 


pedagogică a perioadei 1800—1848 
se face simțită influenţa pedagogiei 
germane, răspîndită, în special, de 
profesorii transilvăneni ajunşi în 
Principate, şi, desigur, influenţa Şcolii 
Ardelene. Manualele devin o preo- 
cupare a Eforiei şcoalelor, cad deci 
în grija statului. După 1800 se tipăresc 
table lancasteriene de citire, de 
aritmetică, de catehism, de istorie 
sfîntă; acestea conţineau şi instruc- 


ţiuni (îndrumări metodice) pentru 
învăţători. În ceea ce priveşte deprin- 
derea cititului, |. Heliade Rădulescu 
propune şi aplică principiul fonetic, 
ceea ce reprezintă un progres evident 
în acest domeniu. În predarea gra- 
maticii şi, în general la toate cursurile 
se folosea metoda concentrică 
(Pîrnuţă, 1971, 302). 

Un alt document important este 
Proclamaţia de la Isiaz (1848) a 
revoluţionarilor paşoptişti, în care sînt 
enunțate următoarele: principiul unui 
învăţămînt egal pentru toţi, gratuitatea 
instrucției, dreptul fiecărui cetăţean, 
indiferent de sex, de a urma şcoala 
potrivită cu puterile lui, folosirea limbii 
naţionale pe toate treptele învă- 
ţămîntului (Giurescu, 1971, 117). Mare 
parte din aceste principii nu au putut 
fi însă puse în aplicare imediat. 
Analiza regulamentelor şcolare elabo- 
rate în Principate arată că autorii lor 
au avut o sursă comună de inspiraţie, 
şi anume concepția pestalozziană 
despre şcoală şi educaţie. Intreaga 
perioadă e caracterizată, de fapt, de 
sedimentarea conştiinţei naţionale. 

M. Kogălniceanu — unul dintre 
cei mai străluciți promotori ai “duhului 
naţional” — afirma, de altfel, că acela 
care a ridicat fără echivoc steagul 
naţional şi a deşteptat ideea de naţiune 
a fost T. Vladimirescu. in acest con- 
text, nu trebuie uitat că M. Kogăl- 
niceanu însuşi avea o viziune mo- 
dernă asupra naţiunii. El nu era străin 
probabil nici de interpretarea demo- 
cratică a conceptului. Bazată pe 
ideea franceză a “contractului” de 
asociere voluntară a celor ce locuiesc 
între frontierele aceluiaşi stat, dar nici 
de ideea herderiană a unui “Volks- 
geist”. O asemenea presupunere 
este sprijinită şi de afirmaţia lui P. 
Cornea (1972, 461), potrivit căreia 
Kogălniceanu cunoştea şi lucrarea 
germanului Jahn, legată de “Volks- 
tum“, 

De altfel, la 1821—1822 e pe 
cale să se producă şi în Principate, 
ca şi în Ardeal pe vremea Sup- 
plex-ului, trecerea de ia conceptul ju- 
ridic de naţiune, la conceptul politic, 
care înlocuieşte calitatea prin can- 
titate, extinzîndu-se asupra tuturor 
conaţionalilor, chiar dacă ei ar fi simpli 
iobagi (Cornea, 1972, 465—466). În 

anii 1830—1840, ideea naţională 
înseamnă, în primul rînd, recu- 
noaşterea comunităţii de limbă, origine 
şi aspirații a românilor (subînţelegînd 
şi unitatea lor teritorială, însă în 
formulări mai evazive, din motive uşor 
de înţeles datorită, mai ales, stăpînirii 
otomane). Dacă “conştiinţa națională 
e compatibilă cu luminile (Eniighten- 
ment), naţionaiismui e deja ro- 
mantism, sau — în orice caz — îi 
anunţă venirea” (Cornea, 1972, 470). 
2.1.2.4. Pentru popoarele din 
sud-estul Europei, care se constituie 
în “naţiuni” spre sfîrşitul secolului al 
XVIII-lea, descoperirea folclorului 
echivalează cu o adevărată “regăsire 
de sine” (Cornea, 1972, 498). Herder 
atrăsese atenţia, cel dintîi, asupra 
acelor “Stimmen der Volker” — 
manifestări de “Naturpoesie”, impreg- 
nate de candoare, spontaneitate şi 
firesc, care traduc problemele eterne 
ale omului în limbajul existenţei 
virginale, străină alienărilor produse 
inevitabil de marea aventură a 
civilizaţiei. Romantismul este însă cel 
care conferă creaţiei folclorice 
importanţa unei experienţe inte- 
lectuale plenare şi semnificative. 
Cîntecele conservate veacuri de-a 
rîndul şi cizelate prin travaliul colectiv 
a nenumărate generaţii îi apar lui 
Herder şi ca întruchipări repre- 
zentative ale acelor frînturi de omenire 
care sînt naţiunile (ibidem). Herder are 
convingerea că “[...] dezvoltarea unei 
limbi nu se face pornind de la forma 
sa filozofică, ci de la cea poetică, 
originară [...], care singură oglindește 
trăsăturile specifice ale naţiunii ce a 
vorbit-o odată” (Herder, 1973 [18], 
24—25). In aceste condiţii, funcţia 
literaturii orale e să releve identitatea 
sufletească a popoarelor, să le 
justifice pretenţia la autodeterminare; 
ea serveşte drept reconfortare şi ar- 
gument (Cornea, 1972, 499). De- 
venind “[...] mijloc de a forma spiritele 
şi a întemeia cultul sacru al naţiunii” 
(ibidem), resurgenţa folclorică e totuşi 
mai intensă şi produce rezultate mai 
spectaculoase în ţările din estul şi 
sud-estul Europei. Aici ea capătă 
caracterul unei veritabile revanşe a 
naţiunilor aflate sub dominație străină 
sau care nu şi-au realizat încă 
unitatea. | 


În ţările române, descoperirea 
folclorului se produce relativ tîrziu, în 
Transilvania — aşa cum s-a văzut — 
în jurul anului 1830, iar în Principate 
în 1840, în vreme ce fenomenul se 
declanşase în plan internaţional la 
începutul secolului XIX. Cauza este 
— aşa cum arată Cornea (op. cit.) — 
faptul că literatura română cultă era 
continuu irigată de motive, expresii, 
imagini şi forme prozodice populare. 
Materia folciorică constituia, aşadar, 
una dintre dimensiunile esenţiale ale 
acestor opere, astfel încît procesul de 
conştientizare a rolului jucat de folclor 
trece pe un plan subsidiar (1972, 504). 
Kogălniceanu, şi apoi V. Alecsandri 
sînt cei care insistă asupra unui ele- 
ment ignorat pînă atunci, şi anume 
valoarea estetică a literaturii populare. 
Kogălniceanu, care cunoştea — aşa. 
cum menţionam mai sus — ideile lui 
Herder şi ecourile lor în Germania în 
epoca romantismului, intuieşte în 
folclor o “cultură” care nu este 
inferioară culturii propriu-zise, nici în 
desfăşurarea marilor teme existen- 
tiale, nici în facultatea de a face să 
vibreze corzile cele mai sensibile ale 
omenescului (Cornea, 1972, 508). 
Sistematizarea directivelor privind 
valorificarea patrimoniului popular 
este anunţată de programul Daciei 
literare (1840). Poetul V. Alecsandri 
va fi cel care realizează, în deceniul 
cinci, cele mai bune culegeri de 
folclor. 3 

2.1.2.5. In ceea ce priveşte 
studierea limbii, trei gramatici (D. 
Eustatievici, Gramatică românească, 
1757, Braşov; Macarie, Gramatica 
moldovenească, laşi, 1772 — ambele 
rămase în manuscris; Samuil Micu, 
Gh. Şincai, Elementa linguae ..., 1780, 
aceasta din urmă tipărită), elaborate 
în mai puţin de trei decenii în ţările 
române, sînt o dovadă concludentă 
că se simţea nevoia cultivării ştiinţi- 
fice a limbii naţionale (Coteanu, 1981, 
96). 

Gramatica lui lenache Văcă- 
rescu, apărută în 1787, este prima 
gramatică tipărită a limbii române în 
limba română. Privitor ia alfabetul 
limbii române, autorul precizează: 
“[...] noi, românii strămoşeşti [...] 
avem 24 de litere, iar slavoneşti şi cu 
totul streine, o spuză” (apud Grigoriu, 

1978, 179). Prima gramatică ela- 
borată şi tipărită în Moldova a fost cea 
a lui Săulescu, în 1828, care conţine 
însă ideea eronată că “[...] există două 
limbi, una vorbită de popor, şi alta 
siabilită şi folosită de gramatici, de 
filologi”. 

Perioada 1780—1860 are o 
semnificaţie deosebită pentru dezvol- 
tarea ulterioară a limbii române, 
deoarece au loc acum dezbateri ale 
intelectualităţii din cele trei provincii 
vizînd modernizarea şi perfecta uni- 
ficare a limbii culte. În acest context, 
Şcoala Ardeleană pledează pentru 
ortografie etimologică cu litere latine 
şi înlocuirea cuvintelor nelatineşti'cu 
termeni de origine latină sau împru- 
mutaţi din limbile romanice (Coteanu, 
1981, 104). Trecerea de la alfabetul 
chirilic la cel latin se face relativ uşor, 
însă treptat, după sistemul conceput 
şi susţinut după 1828 de |. Heliade 
Rădulescuf. Introducerea oficială a 
alfabetului latin se face între 1859— 
1861. Între timp, în epocă se utiliza 
în genere o ortografie mixtă, latină şi 
chirilică. În ceea ce priveşte scoaterea 
din uz a cuvintelor nelatineşti, ea este 
privită cu rezerve vădite, îmbogățirea 
şi înnoirea vocabularului făcîndu-se, 
în primul rînd, din izvoare lati- 
no-romanice'5. Deşi |. H. Rădulescu 
susţine în Gramatica” sa din 1828 că 
împrumuturile străine sînt acceptabile 
numai în măsura în care s-au adaptat 
şi respectă spiritul limbii române, 
după 1844, el optează în mod exclu- 
sivist pentru împrumutul din limba 
italiană (vezi şi Coteanu, 1981, 105). 
Opera de cultivare a limbii, întreprinsă 
de Heliade Rădulescu pînă în 1840, 
cu aspiraţia supremă de a-i asigura 
unitatea, relevă felul în care acesta 
concepea legătura indisolubilă dintre 
limbă şi naționalitate. Evident, toate 
acestea se vor regăsi şi la nivelul 
retoricii şi practicilor aferente vizînd 
studiul limbii materne. 

2.1.3. Perioada ulterioară Unirii 
celor două regiuni, Muntenia şi 
Moldova, este marcată — din punct 
de vedere istoric — de următoarele 
evenimente importante: reformele 
primului domnitor al României, Ale- 
xandru loan Cuza (1859—1866), 
instaurarea monarhiei constituţionale, 
prin instalarea dinastiei române, în 


1866, al cărei prim reprezentant a fost 
prinţul Carol | (fondatorul României 
moderne); Războiul de independenţă 
(1877), în urma căruia Principatele 
Unite (PU) ies de-sub suzeranitatea 
turcească şi recapătă Dobrogea 
(teritoriu cu populaţie românească 
situat între Marea Neagră şi Dunăre), 
dar îi sînt anexate de către Imperiul 
Țarist trei judeţe din sudul Basarabiei 


_ (cele din nord fuseseră acaparate încă 


din 1812); transformarea României în 
Regat (1881) şi, în fine, întregirea, 
adică înfăptuirea României Mari, sub 
regele Ferdinand (1918), care înseam- 
nă revenirea Transilvaniei, a Buco- 
vinei şi a Basarabiei la Patria Mamă. 

2.1.3.1. În plan cultural, asistărn 
la dezvoltarea impetuoasă a iteratunii 
artistice (este perioada “marilor 
clasici” ai literaturii române), la apariţia 
criticii moderne, la dezvoltarea 
teatrului în limba naţională şi, bi- 
neînțeles, la trecerea — în domeniul 
învăţămîntului — la reorganizarea şi 
modernizarea şcolii în limba română. 
În planul cercetării limbii române, se 
impun în această perioadă două 
personalităţi remarcabile: un lingvist, 
B. P. Hasdeu, şi un critic literar: Titu 
Maiorescu. 

B. P. Hasdeu, considerat cel 
dintii lingvist modern al nostru, avînd 
o cultură enciclopedică, este şi un 
patriot, cu vederi democratice înain- 
tate". În lucrarea Cuvente den bătrîni 
(1879), publică pentru întîia oară 
scrieri româneşti vechi cu caracter 
profan, acte şi zapise din secolul XVI, 
ceea ce deschide o nouă cale pentru 
studiul istoric al limbii române. 
Aceeaşi lucrare este şi o valorificare 
critică a cărţilor populare din secolui 
al XVI-lea, căci — pornind de la 
concepțiile lui Herder şi ale fraţilor 
Grimm — el consideră că studiui 
folclorului face parte din “filologia 
comparativă” (ibidem, 133). În Etimo- 
logycum Magnum Romaniae (1887), 
rămasă neterminată, Hasdeu încearcă 
să realizeze un monument al culturii 
poporului nostru, fiecare cuvînt al 
dicționarului fiind urmărit pe tot 
parcursul său istoric, în diversele sale. 
ipostaze (în graiul popular, ca şi în 
limba literară) şi cu raportări la diferite 
mentalități arhaice sau contemporane. 

Titu Maiorescu, mentorul so- 

cietăţii Junimea (în care s-au format 
cei. mai importanţi scriitori ai epocii), 
a reuşit să impună în cultura română 
cîteva. principii esenţiale ale spe- 
cificului naţional. El a fost un înte- 
meietor al culturii româneşti moderne, 
care a clădit, paradoxal, prin negaţie, 
făcînd, în Criticele sale, tabula rasa 
de evenimentele anterioare (vezi 
Manolescu, 1970). Articolul O cer- 
cetare critică a poeziei române de la 
1867 poate fi considerat actul de 
naştere al criticii literare româneşti. 

in domeniul limbii2, Maiorescu 
propune în 1880 un sistem ortografic 
propriu, în. spiritul unui fonetism 
raţional, ale cărui norme, reluate în 
1904, constituie fundamentul orto- 
grafiei române moderne. De ase- 
menea, a combătut coruperea limbii 
în unele provincii locuite de români, 
excesul împrumutării de neologisme 
şi a susţinut ideea că limba vorbită 
de popor este suverană, iar nu 
inovațiile filologilor. 

Importanţa pe care o acordă 
Maiorescu învăţării limbii române 
reiese clar din Anuarul amintit: “Primul 
pas de politică solidă este deşteptarea 
limbii şi a conştiinţei istorice a unui 
popor [...]. De la învăţarea limbii 
române în şcolile primare trebuie să 
înceapă regenerarea noastră inte- 
lectuală” (apud Macrea, 1978, 392). 

După Unire, principalul obiectiv 
al învăţămîntului românesc devine 
unificarea învăţămîntului din Princi- 
patele Unite (primul pas în. această 
direcţie fusese deja făcut prin Regu- 
lamentul organic). Dovada sprijinirii 
entuziaste a acestui ţel de către 
domnitorul Al. |. Cuza este Legea 
instrucției publice din 1864, care va 
proclama două principii moderne: 
obligativitatea şi gratuitatea instruc- 
tiei. Chiar dacă lipsa şcolilor şi a 
cadrelor didactice, condiţiile grele de 
trai ale ţărănimii au determinat 
aplicarea în mică măsură a acestei 
legi, ea a dus, în primul rînd, la 
desprinderea totală a şcolii de biserică 
şi la păşirea pe calea împletirii 
disciplinelor umaniste cu cele realiste 
(cf. Giurescu, 1971, 118). Reorga- 
nizarea şi modernizarea şcolii în limba 
română comportă, în această pe- 
rioadă, mai multe caracteristici: 
structurarea sistematică a obiectivelor 


învăţămîntului în planuri, programe pe 
ciciuri şi pe discipline, diversificarea 
profilurilor de învăţămînt, dezvoltarea 
învăţămîntului superior şi, nu în 
ultimul rînd, impunerea limbii române 
ca obiect de studiu. 

in ceea ce priveşte învăţarea 
limbii române, momentul cel mai 
semnificativ al acestei perioade este 
anul 1876. Limba română este pre- 
văzută acum în planul de învățămînt 
ca obiect de studiu separat. Argu- 
mentele lui Odobescu, scriitor şi 
pedagog, în favoarea acestei măsuri 
sînt următoarele: “Datoria cea dintii a 
şcoalei noastre este dar de a învăţa 
bine limba ţării, copiilor noştri de a-i 
face s-o cunoască, s-o iubească, s-o 
preţuiască. lată cum mai cu seamă 
şcoala va întipări simţămîntul patrio- 
tismului în sînul tinerimii” (Odobescu, 
1955, 321). Al doilea aspect semni- 
ficativ este introducerea manualelor 
de lectură literară destinate studiului 
limbii române. Necesitatea unor astfel 
de cărţi didactice este subliniată şi de 
M. Eminescu, care considera că “[...] 
lectura trebuie făcută în toate clasele 
pe cărţi regulate de citire, iar nu pe 
manuale de geografie, catehii sau 
altele” (apud M. Ştefan, 1958, 145), 
care — adaugă el — erau în genere 
scrise “[...] de autori proşti, c-o 
ortografie rea şi c-o limbă imposibilă”. 

O primă carte didactică de 
literatură? apărută în 1877, este cea 
a lui C. S. Stoicescu, care cuprindea 
fragmente din autorii români vechi şi 
moderni, însoţite de mici biografii ale - 
autorilor şi de notițe explicative 
asupra unor cuvinte şi construcţii mai 
dificile din textele respective. 

Pentru învățămîntul primar este 
important abecedarul lui |. Creangă din 


- 1868, Metodă nouă de scriere şi citire 


pentru uzul clasei | primare, prin care 
se introduce în şcoală metoda 
fonetică a scrierii şi citirii şi care 
cuprinde şi o parte de lecturi literare. 
După o activitate de 10 ani la catedră, 
marele povestitor arăta: “Scopul 
şcoalei este şi acela — şi poate cel 
mai esenţial — de a învăţa şi de a 
păstra cu cea mai mare sfinţenie 
limba naţională, de care se leagă tot 
trecutul unui popor — cu datinile 
străbune, jocurile, cimiliturile, pro- 
verbele, legendele şi cîntecele 

populare cele pline de dulceaţă”. De 
altfel, ideea aceasta a fost împărtăşită 
în epocă de toţi marii scriitori (Emi- 
nescu, Odobescu, Hasdeu, Slavici, 
Caragiale), care s-au implicat profund 
în efortul de modernizare a învăţă- 
mîntului limbii române. 
Preocuparea pentru reorga- 
nizarea învăţămîntului românesc este 
evidentă; la fel, însă şi instabilitatea 
produsă de numeroasele regulamente 
şi modificări de regulamente şcolare 
(numai între 1864 şi 1894 au fost 
elaborate 34 de astfel de documente). 
Perioada pe care o avem în vedere 
poate fi, cu atît mai mult, definită ca 
o etapă de efervescenţă creatoare în 
planul gîndirii curriculare şi filologice. 
De altfei, în 1867 se înfiinţează 
Societatea Academică Română, 
avînd ca obiective: determinarea 
ortografiei române, elaborarea grama- 
ticii limbii române şi a dicționarului 
român. În cadrul acestui for ştiinţific, 
dezbaterile filologilor din Transilvania 
şi Principatele Unite vor continua. 
Dominată de etimologişti, Societatea 
fixează în 1881 ortografia etimologică. 
Totuşi, problema ortografiei rămîne 
deschisă, căci hotărîrea ei nu se 
impune. După cum remarcă |. Co- 
teanu, “[...] în afara Academiei se 
scria cum părea fiecăruia mai bine, 
în genere mai aproape de pronunție, 
dar într-o mare diversitate, nu lipsită 
de confuzii” (Coteanu, 1981, 107). 
Atenţia deosebită de care se 
bucură studiul limbii române în şcoală 
în PU trebuie corelată cu situaţia 
îngrijorătoare a învăţămîntului în limba 
maternă din Transilvania, Bucovina şi 
Basarabia (provincii cu populaţie 
românească majoritară, primele două 
aflate sub dominaţia Imperiului 
Austro-Ungar, ultima înglobată impe- 
riului Țarist). Căci aici se petrecea un 
proces de deznaționalizare, care avea 
ca principală verigă şcoala. Dacă în 
Transilvania era vorba de maghia- 
rizare (vezi supra ...), în Bucovina, de 
pildă, şcoala şi învățămîntul în limba 
română se lupta în perioada 1906— 
1916 pentru supravieţuire?. La fel de 
dramatică este situaţia şi în Ba- 
sarabia, unde, după 100 de ani de la 
rapt (1812), deznaţionalizarea era 
realizată prin izgonirea limbii române 
din şcoli, nimicirea şcolilor iancaste- 


riene şi prigonirea elementului româ- 
nesc (Săvoiu, 1994). in aceste 
condiţii, este firesc ca românii din cele 
două principate unite să se simtă 
privilegiați în şansa lor de a-şi folosi 
şi a-şi învăţa limba maternă, iar 
cărturarii, pedagogii, scriitorii să-şi 
îndeplinească misiunea ca pe o 
datorie morală. 

in ceea ce priveşte documen- 
tele de tip curricular, se impun a fi 
făcute cîteva remarci. Astfel, în 1876 
se observă că programele şcolare sînt 
prea încărcate, excelînd prin enci- 
clopedism, şi, prin urmare, consiliile 
şcolare propun reducerea lor. Dintr-un 
plan de învăţămînt din acel an, 
observăm că, din punctul de vedere 
al orelor de studiu alocate fiecărei dis- 
cipline, limba română se situează pe 
locul şase (cu 18 ore /....7), după 
latină, fizico-naturale, istorie, franceză 
şi elină, ceea ce este totuşi notabil, 
avînd în vedere că este primul an în 
care această disciplină fusese 
introdusă ca obiect de studiu de sine 
stătător. Planul de învăţămînt la care 
ne referim este într-adevăr încărcat, 
reflectînd tendinţa enciclopedistă, 
deoarece el cuprinde, pe lîngă 
obiectele menţionate, geografia şi 
religia (la cursul inferior), germana şi 
filozofia (la cursul superior), cîntul şi 
desenul (la ambele cursuri). O lege 
importantă a acestei perioade este 
cea din 1898, modificată în 1901, care 
prevedea organizarea gimnaziilor şi 
liceelor pentru băieţi, a şcolii se- 
cundare de gradul | şi li pentru fete. 
Art. 38 preciza obiectele de studiu, 
româna situîndu-se, de astă dată, a 
doua, după religie. În ceea ce priveşte 
programele analitice (termenul s-a 
folosit pentru prima oară în 1891), 
acestea erau sumare, reduse la 
cîteva teme generale, stabilind scopul. 
şi mijloacele de studiu. Reproducem 
un scurt fragment din programa 
elaborată pe baza Legii învățămîntului 
secundar a lui Spiru Haret din 1898 
(cf. Hangiu, 1963): 

Scopul învăţămîntului limbii româ- 
ne în cursul superior de liceu este: 

1. Cultivarea sentimentului estetic 
literar (prin citire şi compoziţie). 

2. Studiul literar al limbii române 
şi aprecierea scriitorilor mai importanţi 
(prin citire). 

3. Cunoaşterea caracterelor dife- 
ritelor genuri literare (prin citire de bucă- 
ţi anume alese şi aşezate sistematic). 

4. Deprinderi şi exerciţii orale. 

Cursul de limba română trebuie 
să fie în general de natură mai mult 
practică, decit teoretică; el trebuie nu 
numai să facă pe şcolari a poseda un 
număr de cunoştinţe, ci să deprindă a 
se servi de acele cunoştinţe. 

Cursul de limba română cuprinde 
trei părţi: citirea, teoria, compoziţii (apud 
Hangiu, 1963). 

Desigur, programele pe ani de 
studiu erau mai detaliate, numind 
scriitorii, mişcările culturale ori 
curentele literare, genurile şi speciile 
literare ce urmau să fie studiate. 

Deoarece oferta cantitativă în 
domeniul manualelor este substan- 
ţială, Spiru Haret propune înfiinţarea 
concursurilor de manuale (realizate 
însă abia în 1908), ceea ce dovedeşte 
sporirea exigenţei faţă de materialele 
didactice şi preocuparea pentru 
calitatea acestora. Dintre nume- 
roasele manuale apărute acum, 
menţionăm Retorica română a lui 
Gusti (1852), un Curs elementar de 
istoria literaturii române, al lui |. G. 
Popescu (1878), un Manual de 
stilistică al lui M. Străjan (1880), 
Istoria limbei şi a literaturii române a 
lui |. Nădejde (1886), Noţiuni de istoria 
limbii şi literaturii româneşti de Gh. 
Adamescu (1894). 

Ceea ce credem că trebuie 
reţinut este faptul că predarea limbii 
române îşi lărgeşte sfera la sfîrşitul 
veacului al XIX-lea, urmărindu-se nu 
numai studierea limbii prin gramatică, 
ci şi prin lectura literară. Între 19184— 
19405/1947, studiul limbii române are 
loc în condiţiile unirii într-un singur stat 
— Regatul României — a tuturor 
teritoriilor locuite de români. România 
se prezintă în epocă nu doar ca un 
stat întins, avînd o populaţie nume- 
roasă, dar şi ca unul care dispunea 
de o constituţie modernă, demo- 
cratică, aliniată standardelor europene 
ale timpului. Cultura şi învățămîntul 
dobîndesc un avînt fără precedent. De 
altfel, marile personalităţi ale culturii 
române — E. lonescu, M. Eliade, C. 
Noica, E. Cioran, G. Palade, E. Co- 
seriu — s-au format în această 
epocă. 


Apare însă şi o problemă cu totul 
nouă pentru statul naţional român. 
Alături de români, în noul regat trăiesc 
cîteva milioane de minoritari: unguri, 
germani, sîrbi, slovaci, cehi etc. (în 
Transilvania), ruşi şi ucraineni (în 
Basarabia). Legislaţia pentru învă- 
ţămînt trebuie să facă faţă unei 
asemenea situaţii. Astfel, atît legea 
pentru învățămîntul primar (1924), cît 
şi cea pentru învățămîntul secundar 
(1928) abordează, în mod nuanţat, 
noua problematică. Deşi studiul limbii 
oficiale — româna — este obligatoriu 
la toate nivelurile, legea asigură 
dreptul la educaţia în limba maternă 
a minorităţilor, precum şi la educaţie 
religioasă aferentă. 

Trebuie spus, în acest punct, de 
la bun început că premisele unei 
asemenea legislații au apărut încă din 
1918, momentul realizării unirii (a se 
vedea şi supra, 2.1.3). Atunci, 
principalii fruntaşi ai luptei pentru unire 
s-au pronunţat împotriva posibilităţii 
de a repeta cu minoritățile din noua 
Românie greşelile politicii naționaliste 
şi şovine a Imperiului Rus şi, res- 
pectiv, Austro-Ungar — statele care 
stăpîniseră pentru o lungă perioadă 
străvechile teritorii româneşti ale 
Basarabiei şi ale Transilvaniei. Printre 
alţii, liderul transilvănean Vasile 
Goldiş, remarca necesitatea de a 
asigura — inclusiv prin învăţămînt — 
şanse egale pentru toţi copiii. 

Din punctul de vedere al docu- 
mentelor curriculare utilizate, al 
retoricii aferente, precum şi al 
practicilor. utilizate, evoluţia în 
comparaţie cu perioadele mie cb a 
este în afara oricărei îndoieli”. 
învățămîntul primar, adora 
scris-cititului rămîne aspectul esenţial 
în studierea limbii materne. Meto- 
dologia însă s-a îmbunătăţit simţitor, 
şi ca urmare a studiilor de didactică 
realizate înainte de 1918 (Ghibu, 1977 
[1911], 153 şi urm.). Calitatea şi 
numărul textelor literare din manuale 
creşte; conform tradiţiei, multe dintre 
ele au caracter patriotic. În învă- 
țămîntul secundar, accentul cade pe 
disciplinele umaniste, precum şi pe 
studiul limbilor moderne şi clasice. 
Este un învăţămînt în esenţă elitist, 
care îşi propunea formarea unei vaste 
culturi, în principal umaniste. Pro- 

gramele de limba română sînt fle- 
Xibile, deschise şi au caracter 
orientativ. Pe baza lor, funcţionează 
manuale alternative, introduse în 
sistem prin concurs şi confirmate de 
Ministerul Instrucţiunii2. 

Evident, studiul teoretic este 
preponderent. În cazul literaturii, 
paradigma este fie cea a “istoriei 
literare” — deci a unui studiu cro- 
nologic, fie cea a “studiului textului 
literar”. Un accent deosebit se pune 
pe aspectele de sti/ şi compoziție, pe 
înţelegerea literaturii ca artă a 
cuvîntului. 

in ceea ce priveşte gramatica, 
abordarea acesteia era relativ aca- 
demică, urmărindu-se, în general, un 
studiu în şi pentru sine al acesteia. 
Desigur, nu se putea vorbi despre o 
preocupare pentru comunicare — 
înţeleasă în sensul modern al cu- 
vîntului. Conform concepţiei elitiste, 
se urmărea dezvoltarea deprinderilor 
de comunicare scrisă, “elevată”; 
totodată, a exprimării orale, clare şi 
corecte în public. Abordarea comu- 
nicării pare să se fi produs, mai 
degrabă, dinspre stilistica funcţională, 
iar nicidecum dinspre o conştientizare 
foarte clară a caracterului pragmatic 
al fenomenului. Faptul era însă firesc 
pentru epoca la care ne referim. 
Oricum, este vorba, în esenţă, despre 
o paradigmă extrem de serioasă, în 
cadrul căreia învăţarea limbii române 
era privită ca mijloc principal al 
educaţiei prin şi pentru valori autentice 
— ideal uitat, apoi, pentru o lungă 
perioadă. 

intr-adevăr, la 30 decembrie 
1947 se instalează pentru 42 de ani 
regimul comunist totalitar. Procesul 
brutal de răsturnare a valorilor, de 
modificare a ierarhiilor şi de impunere 
forțată a unor “noi valori” — numit-cu 
o sintagmă bombastică drept “reconsi- 
derare a moştenirii culturale” — debuta 
chiar în incinta şcolii româneşti. Şi era 
firesc să fie aşa, de vreme ce 
îndoctrinarea comunistă a tineretului 
era considerată esenţială în politica 
noului regiñ. | 

` Astfel, Decretul nr. 175 pentru 
reforma învăţămîntului din 1948 
stabilea — pe baze “democratice, 
populare şi realist-ştiinţifice” — 
scopurile esenţiale ale şcolii. Se 


vorbea, printre altele, de “educarea. 
tineretului în spiritul democraţiei 
populare” şi de formarea unor spe- 
cialişti necesari “construirii societăţii 
socialiste” (cf. Bunescu [ed.], 1991, 
611). Se declara dreptul la educaţie 
al tuturor cetăţenilor“; învătămîntul în 
limbile naționalităților era garantat la 
toate nivelurile, iar limba română se 
studia obligatoriu din clasa |. Din clasa 
a IV-a, studiul limbii ruse era — de 
asemenea — obligatoriu (ibidem, 
612). 

Programele şi manualele devin 
unice şi, evident, vor fi refăcute pe 
aceleaşi baze “realist-ştiinţifice”. Altfel 
spus, se va elimina tot ce nu cores- 
punde concepţiei comuniste despre 
lume; valorile naţionale dispar din 
manuale, în locul lor apărînd “noi 
valori”, în fond mediocrităţi proso- 
vietice sau chiar sovietice. Manualele 
realizate de autorii români sînt 
puternic cenzurate, iar alte manuale 
sînt, pur şi simplu, traduse din 
rusește. 

„În studiul iteraturii va dăinui 
pînă prin 1965/68 “paradigma rea- 
lismului socialist”; curentele consa- 
crate ale literaturii sînt considerate 
mic-burgheze şi decadente, dacă nu 
chiar reacționare, din marii scriitori sînt 
selectate exclusiv opere care ilustrea- 
ză rigidele şi naivele scheme sta- 
liniste ale “luptei de clasă”. Nu există 
decît acea “moştenire culturală” care 
se ocupă de “viaţa grea a oamenilor 
muncii” sau de “lupta lor pentru 
libertate naţională şi socială”. 
manualele abundau de texte medio- 
cre, care nu aveau nimic cu literatura 
şi a căror unică preocupare era 
vulgarizarea ideologiei oficiale. Studiul 
gramaticii rămîne în continuare aca- 
demic şi relativ steril, dezvoltarea 
competenţei comunicative fiind total 
neglijată. Accentul cade — în întreaga 
perioadă — pe supralicitarea informa- 
tiei şi a aspectelor de ordin teoretic, 
în dauna dezvoltării deprinderilor şi a 
capacităţilor. Singurul fapt demn de 
remarcat din punctui de vedere al 
studierii limbii standard a fost că — 
din motive, mai degrabă propa- 
gandistice decît ştiinţifice — programa 
şi manualele de limba română pentru 
minorităţi aveau în epocă o structură. 
specială; cu alte cuvinte, ele erau 

construite în ideea învăţării limbii 
române ca o a doua limbă de către 
vorbitorii non-nativi ai limbii române. 

După 1965 situaţia se schimbă 
substanţial. Are loc un proces de 
liberalizare — caracteristică, de altfel, 
primei părţi a perioadei ceauşiste“. 
Pe fondul unei anumite “destinderi 
politice“ şi a unei deschideri culturale 
către Vest, studiul limbii şi literaturii 
“se aliniază” celor mai recente evoluţii. 
“Chiar dacă după 1971 regimul repliază, 
încercînd să aplice un soi de “revo- 
luţie culturaiă” de tip chinez, evoluţiile 
de tip liberal nu mai pot fi oprite, decît, 
eventual, la nivelul discursului poli- 
tic%. 

Curentele moderne din lingvis- 
tică şi din critica literară pătrund masiv 
prin traduceri publicate în tot cursul 
anilor ‘70 şi '80; acelaşi proces are 
loc şi în planul traducerilor din literatura 
beletristică cea mai recentă a lumii, 
care îşi pune amprenta asupra întregii 
culturi române din perioada res- 
pectivă. Dincolo de subcultura patro- 
nată şi dedicată Conducătorului, 
există — într-o manieră, paradoxal, 
tot oficială — şi o cultură autentică, 
susţinută cu suficientă discreţie de o 
elită neiubită de regim, dar de care nu 
se putea face abstracţie. 

Şcoala nu a fost străină de 
aceste avataruri. Cum nu a fost, de 
altfel, nici studiul limbii materne. 
Astfel, în domeniul studiului literaturii 
— în ciuda păstrării, dar şi cu 
“complicitatea” unei anumite retorici 
privind educaţia patriotică şi ideo- 
logică? — s-au putut reaşeza în 
manuale marile valori literare. Abor- 
darea lasă la o parte, pentru tot- 
deauna, tonul criticii aparţinînd 
realismului socialist, care nu va 
reveni, de altfel, niciodată în ma- 
nuale“”. Abordările sînt moderne, 
incitante, poate doar prea mult orien- 
tate spre formaţia de tip enciclopedic. 
Studiul gramaticii se preocupă mai 
mult, mai ales după 1980, de insti- 
tuirea unei “ecuaţii funcţionale” a 
predării. Abordarea comunicativă — 
deşi nu se impune integral — cîştigă 
tot mai mult teren. Lucrările de 
metodică tind, de asemenea, să 
adopte abordările cele mai actuale. 
Faptul acesta determină — la nivelul 
practicii — o deschidere a actului di- 


dactic, care dobîndeşte un caracter 
infinit mai dinamic şi flexibil, adop- 
tînd, pe lîngă vechea didactică de tip 
ex-cathedra, şi metode noi, interac- 
tive şi active. 


NOTE 


1 Cele mai multe comunităţi cato- 
lice din Moldova, datînd aici încă din 
secolul al XVI-lea, aveau şcoli catolice 
de ludi magister (cf. Bârsănescu, 1962, 
166). Armenii învățau la început în şcoli 
bisericeşti. Şcolile publice au apărut mai 
tîrziu, atît în Transilvania, cît şi în Mol- 
dova. O şcoală armeană a existat în 
Bucureşti din 1800. Pe lîngă şcolile 
publice, au existat şi şcoli armeneşti 
particulare, unele foarte bune; ia: bine- 
cunoscuta şcoală a lui Karakaş învățau, 
de pildă, nu numai armeni, dar şi români, 
germani şi maghiari, pentru că instruirea 
era structurată aici pe bazele peda- 
gogiei moderne. În 1841, printr-un hrisov 
domnesc, şcolile publice armene au fost 
luate sub ocrotirea Eforiei Învăţăturilor 
Publice, fiind puse pe aceeaşi treaptă 
cu celelalte şcoli publice româneşti şi 
s-a aprobat regulamentul lor de fun- 
cţionare. Prin acelaşi document, şcolilor 
armenești li s-a permis ca, pe lîngă 
celelalte materii, să se predea limba, 
religia şi istoria armenilor. 

Forma bilingvă a cărţilor 
populare — metoda juxtapunerii oferind 
o cale mai uşoară pentru învăţarea unei 
limbi — poate duce la concluzia că 
acestea au servit unor nevoi didactice 
(Pîrnuţă, 1971, 98). 

3 În general, cărţile încep să 
circule mai ales după 1715, cînd Da- 
maschin, episcopul Rîmnicului, a hotărît 
să înceapă traducerea cărţilor din limba 
slavonă şi greacă “în limba noastră 
românească”. Tipăriturile de ia Rîmnic 
au avut o contribuţie importantă la 
opera de unificare a limbii, fiind desti- 
nate “tuturor ţărilor şi ținuturilor româ- 
neşti” (cf. Pîrnuţă, 1971). i 

+ Cronicarii secolului XVII sînt 
Grigore Ureche, Miron Costin şi Cons- 
tantin Cantacuzino. Ideile principale pe 
care le susţin aceştia sînt următoarele: 
devenirea neîntreruptă a poporului 
român, identitatea şi apărarea propriului 
trecut (românii din toate provinciile avînd 
aceeaşi origine — “noi de la Rîm ne 
tragem” —, fiind moştenitorii unei 

strălucite civilizații — cea romană), 
latinitatea limbii române. 

5 Astfel, apariţia, în 1840, a revistei 
Dacia literară, constituie sfîrşitul pe- 
rioadei de pionierat şi căutări şi înce- 
putul alteia, configurate în jurul unui pro- 
gram întocmit cu luciditate şi spirit critic, 
promovînd hotărît directiva naţională 
drept temelie a noii culturi. Repre- 
zentanţii epocii paşoptiste — deopotrivă 
scriitori şi oameni politici — au depăşit 
reminiscenţele şcolii greceşti, ei trăind 
sub imperiul mişcării de deşteptare a 
naționalităților şi al romantismului li- 
beral. Ei îmbină lupta culturală cu cea 
politică şi îşi asumă rolul de a promova 
literatura naţională. Sursele de inspiraţie 
sugerate sînt istoria şi folclorul. Pe 
terenul limbii, au apărat principiul fonetic 
în ortografie şi au susţinut necesitatea 
împrumutării de neologisme, însă prin 
adaptare la firea limbii române şi numai 
în cazurile de reală trebuinţă. Cel mai 
mult au ajutat paşoptiştii la perfec- 
ționarea instrumentului lingvistic prin 
propria creaţie. 

ê Chiar dacă majoritatea ma- 
nualelor aveau acelaşi conţinut religios 
ca cele folosite la şcolile slavo-române 
şi bisericeşti, nu exista obiectul de studiu 
ca atare. 

7 În prefaţă, autorul precizează 
rolul gramaticii ca mijloc de comunicare 
a ideilor între oameni, îndreptar al 
exprimării corecte în scris şi oral (Pîrnuţă, 
1971, 83). Lucrarea — bilingvă (cu text 
în română şi slavă) — are o importanţă 
deosebită pentru istoria didacticii româ- 
neşti deoarece introduce terminologia 
gramaticală românească (ibidem). 

8 Trebuie menţionat — ca un fapt 
extrem de semnificativ — că prin 
“hrisovul” din 1755 se înscrisese şi limba 
română printre limbile care se studiau 
la Academia domnească de la Sf. Sava 
(greaca, latina, franceza, italiana). 

° Aflată iniţia! într-un spaţiu do- 
minat de neocelenism, direcţia naţională 
în cultură nu tinde decit să facă act de 
prezenţă şi să-şi semnaleze dreptul de 
a exista. Grigore Rîmniceanu, de 
exemplu, în prefața Logicii, insistă 
asupra necesităţii de a cultiva limba 
românească, dînd ca exemplu celelalte 
neamuri ale Europei la care “[...] erau 
muzele închise în mănăstiri şi în palaturi”, 
cîtă vreme se slujeau de limba latină, 
dispreţuind idiomurile naționale. ideea 
este herderiană, căci iluministul german, 
precursor al romanticilor, se ridică şi el 
împotriva folosirii limbii latine, şi mai ales 
a suprapunerii unei limbi universaie 


moarte, diferitelor limbi naţionale, reven- 
dicînd afirmarea şi dezvoltarea elemen- 
telor originare, specifice unor civilizaţii 
înăbuşite de cucerirea romană şi de 
răspîndirea creştinismului (cf. prefata la 
Herder, 1973, 24—25). Totuşi, atît pentru 
Grigore Rîmniceanu, cît şi pentru 
lenăchiţă Văcărescu, efortul de a 
dezvolta cultura română era compatibil 
cu prezenţa tutelară a grecilor. Nu la fel 
se întîmplă însă cu Naum Rîmniceanu 
sau Zilot Românul, partizani vehementi 
ai boierimii pămîntene şi adversari 
implacabili ai fanarioţilor. 

10 În 10 decembrie 1817, membrii 
Eforiei propun un. plan de organizare 
“[...] pentru luminarea poporului ... prin 
învăţătură”. Se prevede deschiderea 
unei şcoli cu trei dascăli, la Sf. Gheorghe, 
în care să se predea “studiile gramaticale 
[...] şi catehismul sfintei noastre religiuni 
şi cîteva din cele mai de trebuinţă ştiinţe, 
ca să poată din această şcoală să se 
formeze buni impiegati pentru cancelarii 
şi judecătorii. Prin actul din 15 decem- 
brie 1817, domnitorul Caragea dispune, 
în plus, ca toţi candidaţii să urmeze, cel 
puţin 6 luni înainte de hirotonisire, 
cursurile şcolii de la Bucureşti.” 

"1 Între altele, se prevedea: gra- 
daţia ciclurilor de învăţămînt, extinderea 
instrucţiunii în mediul urban, promo- 
varea studiului limbii materne, a istoriei 
şi geografiei patriei. 

12 Deşi — aşa cum am arătat— se 
preda în limba română în şcoli începînd 
cu secolul al XV-lea, al XVI-lea (în 
Transilvania, la Şcheii Braşovului, în 
Moldova, la Putna şi în Ţara Româ- 
nească la Menedic şi la Sf. Gheor- 
ghe-Vechi din Bucureşti), iar preocupări 
pentru o şcoală naţională în limba 
poporului existau (a se vedea proiectul 
organizăriii şcolii româneşti alcătuit în 
1817 de Caragea), Regulamentul or- 
ganic este documentul care oficiază 
acest lucru. 

13 4/olksgeist”-ul din concepţia lui 
Herder a fost înţeles în România ca “[...] 
o realitate transindividuală, totalizînd 
coordonatele majore ale psihismului 
colectiv, care se exprimă în limbă, 
cutume şi foiclor” (Cornea, 1972, 461). 

14 Jahn arăta că “Volkstum”-ul este 
“ceea ce e comun unui popor, esenţa 
sa inerentă, mobilitatea vieţii, forţa de 
regenerare, facultatea sa reproductivă” 
(cf. Cornea, 1972, 461). 

15 În Gramatică ca şi în ziarul pe 
care îl editează (“Curierul românesc”), 
Heliade reduce alfabetul chirilic la 30 
de slove, eliminînd dubleteie grafice. 

“5 Între limbile romanice, franceza 
era principala sursă de împrumuturi 
lingvistice. 

17 Este “cea dintii gramatică norma- 
tivă a limbii române, operă remarcabilă 
pentru acea vreme şi care îşi păstrează, 
în parte, valoarea pînă azi” (D. Macrea, 
1978, 105). În Gramatica sa, el pledează 
(iar evoluţia ulterioară a limbii i-a dat 
dreptate) pentru scrierea fonetică a 
limbii române, combătind etimologismul 
latinizant. iată cum argumentează 
această opţiune: “Pentru cel ce nu 
cunoaşte limba latinească este în zadar 
oricum vor fi scrise zicerile [...]. Aşa dară, 
pentru ce să nu scriem după cum pro- 
nunţăm, cînd scriem pentru cei care 
trăiesc, iar nu pentru cei morţi?” (apud 
Macrea, 1978, 107). 

18.1, H. Rădulescu se adresa astfel 
tinerilor săi compatrioți: “Ocupaţi-vă, 
vorbiţi şi scrieţi, junilor, de limba naţiona- 
lă; ocupaţi-vă a o studia, a o cultiva [...]. 
Limba singură uneşte, întăreşte şi 
defineşte națiunea. Ocupaţi-vă de dînsa 
mai înainte de toate şi nu. veţi face prin 
aceasta decît cea mai fundamentală 
politică: veţi pune fundamentele naţio- 
nalităţii” (apud Macrea, 1978, 119). 

„1 “Patriotismul — spune el — e 
dreptul cel mai scump şi cea mai sacră 
datorie a fiecărui cetăţean, nu însă 
pentru a deveni în ştiinţă o piedică în 
cercetarea adevărului [...]. Dacă se iartă 
unui filolog de a-şi arăta patriotismul, 
apoi nu în falsificarea realităţii după un 
calapod premeditat, ci numai în pre- 
ferinţa pe care cu tot dinadinsul o va da 
studiului propriei sale limbi în compa- 
rațiune cu celelalte” (apud Macrea, 1978, 
125). 
2 În 1864, ca director al Şcolii 
normale de la Trei lerarhi, Titu Maio- 
rescu' editează un Anuar, în care publică 
Reguliie limbii române pentru înce- 
pători. Aici, definea şi exemplifica 
elementele de bază ale gramaticii 
elementare: alfabetul, litera şi sunetul, 
silaba şi părţile de vorbire. Faţă de 
gramaticile şcolare româneşti ale timpu- 
lui, Regulile lui Maiorescu se disting prin 
claritatea şi metoda pedagogică a 
expunerii (inductivă şi aperceptivă). În 
1879, Regulile sale sînt retipărite şi 
însoţite de îndrumări pentru folosire, 
elaborate de fostul său elev, marele 
prozator lon Creangă, care — aşa-cum 
s-a văzut — a introdus în şcoală primul 
abecedar conceput după principiul 
fonetic. 

21 Pînă atunci, ea era numai limba 
de predare a unor cunoştinţe diverse 


sau se studia în paralel cu alte limbi (de 
ex., Legea din 1864 prevedea predarea 
limbii române în paralel cu studiul limbii 
latine). 

2 Un curs de “istoria literaturii şi 
versificațiunii române” se desfăşoară, 
începînd din 1837, ia Academia Mihăi- 
leană din laşi, dar, în mod obişnuit, 
literatura română se preda fie în cadrul 
istoriei românilor, fie împreună cu istoria 
literaturii universale. 

% George Tofan, secretar al “So- 
cietăţii pentru cultura şi literatura română 
din Bucovina” afirmă, în urma unei 
statistici din 1912, tota! defavorabilă 
şcolilor româneşti, că de “decenii 
românii din aceste locuri se luptă pentru 
cîştigarea de şcoli româneşti în satele 
în care, deşi trăiesc români sau aproape 
numai români, sînt şcoli rutene sau nu 
sînt şcoli deloc” (apud Săvoiu, 1994). 

2 În anul 1918 se produce unul 
dintre ceie mai importante momente din 
istoria României. La 27 martie 1918, 
“Sfatul Ţării” de la Chişinău declară 
unirea Basarabiei cu România, aşa cum 
se prezenta ea în graniţele din 1859. La 
cîteva luni distanţă — în urma adunării 


- populare de la Alba-lulia — la 1 de- 


cembrie 1918 se proclamă unirea 
Transilvaniei cu România. Prin tratatul 
de ia Versailies (1919) şi, respectiv, 
Trianon (1920), ambele acte primesc o 
confirmare juridică. Apare astfel Ro- 
mânia Mare, unul dintre cele mai întinse 
state din centrul Europei. 

%5 În iunie 1940, în urma pactului 
Ribbentrop-Molotov, printr-un ultimatum 
al lui Stalin, Basarabia este reîncor- 
porată — ca republică sovietică — în 
U.R.S.S, situaţie care, sub o altă formă, 
se perpetuează şi acum. În august 1940, 
prin Diktat-ul de la Viena, i se răpeşte 
României şi o mare parte din Transil- 
vania. Aceasta se va întoarce însă în 
graniţele. ţării după Tratatul de la Paris 
(1947). În 1947 — sub presiunea URSS 
— are loc abolirea abuzivă a monarhiei, 
ieşirea României din rîndul demo- 
craţiilor occidentale şi plasarea sa sub 
sfera de influenţă comunistă a Moscovei. 

% Constituţia — votată în 26/27 
martie 1923 — stipula libertatea cuvîn- 
tului, a presei, egalitatea în drepturi a 
tuturor cetăţenilor. 

7 Legea din 1924 menţionează: 
“Învățămintul primar... se predă în limba 
română. În comunele cu populaţie de 
altă limbă decit româna [...] se vor înfiinţa 
şcoale primare cu limbă de predare a 
populaţiei respective [...]. în aceste 
şcoale studiul limbii române va fi însă 

obligatoriu în numărul de ore stabilit prin 
regulament. Cetăţenii de origine ro- 
mână, cari şi-au pierdut limba maternă 
sînt datori să-şi instruiască. copiii numai 
la şcoaliele [...] cu limba română de 
predare” (Bucureşti [ed.], 1991, 327). De 
asemenea, în şcolile pentru învățătorii 
care urmează a preda la minorităţi, 
învăţarea limbii acestora era obligatorie 
(p. 379). 

In cadrul învăţămîntului secundar, 
unde predarea se desfăşura, în prin- 
cipiu, în limba română, se puteau totuşi 
înfiinţa clase în care disciplinele să se 
predea în limba minorităților. Condiţia 
era, însă, ca să existe cel puţin 30 de 
solicitări, iar istoria şi geografia Româ- 
niei, precum şi instrucţiunea civică să 
se predea în română. (cf. Legea din 
1928 — Bunescu [ed.], 1991, 410— 
411). Evident, tot corpul profesoral 
trebuia să cunoască româna. Totodată, 
Legea învățămîntului particular — 1924 
— permitea o educaţie în limba maternă, 
precum şi o educaţie religioasă, prin 
înfiinţarea unor “aziluri religioase 
evreieşti, şi musulmane” (Bunescu [ed.], 
1991, 401). 

2 “Naţiunile trebuie să fie libere, 
ca astfel între egale drepturi şi condițiuni 
să poată încheia acea mare unire a 
popoarelor care va fi chemată să repre- 
zinte o concepţie superioară pe scara 
civilizaţiei [...]”. Pentru aceasta trebuie 
reafirmat “[...] principiul libertăţii adevă- 
rate a tuturor neamurilor şi cel al egalităţii 
condiţiilor de viaţă pentru fiecare individ 
al fiecărei naţiuni” (Marea Unire de la 1 
Decembrie 1918, 89). 

2 Una dintre cauze este, fără 
îndoială, şi dezvoltarea puternică a 
pedagogiei româneşti (cf. Stanciu, 1995, 
154—219). Printre numeroase curente 
dominante — pedagogia filozofică, cea 
sociologică, cea experimentală şi, în 
fine, cea psihologică — un Íoc cu totul 
special a fost ocupat de încercările de 
fundamentare a unei “pedagogii na- 
tionale româneşti” (Ghibu, 1977 [1941], 
a unei “etno-educaţii' sau “etno-pe- 
dagogii” (S. Mehedinţi — apud Stanciu, 
1995, 208), adaptate la modul specific 
de a fi şi la mentalităţile poporului 
român. 

% În epocă funcționau manuale 
de o foarte bună calitate. Mai important 
este, însă, că fiecare dintre acestea avea 
o “personalitate” distinctă, oferind o 
ecuaţie didactică originală a disciplinei. 

31 Declaraţia era pur demagogică, 
de vreme ce la educaţia secundară şi 


a, 


universitară au avut acces, pînă la 
începutul anilor '60, numai tineri pro- 
veniţi din familii de muncitori şi ţărani 
sau cei cu vederi aliniate la exigenţele 
noului regim; 

2 Absurdul mergea pînă într-atit 
încît în universitate operele marilor 
scriitori erau expediate în cîteva ore şi 
în scheme convenţionale, în timp ce 
“autorii momentului” — cu totul ne- 
semnificativi — se studiau timp de 
semestre întregi. 

% Tradiţia aceasta s-a menţinut 
pînă la începutul anilor '80. După acea 
dată — dintr-o pornire naționalistă greu 
de înţeles, promovată în ultima parte a 
regimului ceaușist, dar şi din motive 
“triumfaliste” —, s-au folosit aceleaşi 
programe şi manuale, indiferent de 
limba maternă a elevilor. Efectul a fost, 
cum era şi de aşteptat, îndepărtarea 
copiilor aparţinînd “minorităţilor geogra- 
fic izolate (de comunităţile româneşti)” 
de limba română; lucrul este explicabil, 
de vreme ce aceşti copii trebuiau să 
abordeze limba de pe aceeaşi poziţie 
ca şi colegii lor români, cu toate că ei 
porneau de la un nivel cu totul inferior 
de “cunoaştere preliminară” a limbii 
române. 

% Procesul a fost încurajat şi de 
retragerea, încă în 1957, a armatei 
sovietice de pe teritoriul românesc. 

% Deşi în România nu a existat 
decit o slabă disidenţă politică explicită, 
disidenta implicită constituie unul dintre 
fenomenele cele mai interesante ale 
epocii. Cultura nu s-a ridicat făţiş 
împotriva ideologiei oficiale, dar — 
într-un mod foarte subtil — o bună parte 
a ei, elita intelectualităţii, făcea comple- 
tamente abstracţie de aceasta, “văzîn- 
du-şi, pur şi simplu, de treabă”. 

___% Astfel, legea din 1968 şi — mult 
mai pronunţat — cea din 1978 men- 
ţionau că unul dintre scopurile funda- 
mentale ale învăţămîntului era educarea 
în spiritul “idealurilor socialismului” (cf. 
Bunescu (ed.], 1991, 617; 664—666). 
De asemenea, printre obiectivele funda- 
mentale ale studierii limbii materne un 
loc de cinste revenea dezvoltării “dra- 
gostei faţă de patrie şi partid, faţă de 
trecutul glorios al poporului nostru”, 
formării unui “om nou”, educat în spirit 
comunist. 

37 Interesant este că, deşi în ma- 
nualele pentru gimnaziu apăreau 1—2 
texte dedicate partidului sau Con- 
ducătorului, la nivel liceal lipseau cu 
desăvirşire. Pînă şi din literatura de după 
1947 au fost incluse opere realmente 

valoroase, care nu prea aveau a face 
cu “spiritul comunist”. Este adevărat, 
însă, că discursul de manual avea 
uneori accente rigide şi lipsite de 
nuanţă. Din interpretări lipseau, în 
genere, referinţele religioase, iar “isto- 
rismul” rămînea deseori singura cheie 
a abordărilor. 

ÎNTRUNIRE UTILĂ 


La 16—18 octombrie, în 
municipiul Bălți a avut loc 
seminarul cu tema Modalităţi 
de predare-învăţare în învă- 
fămîntul formativ desfăşurat 
în baza Acordului General de 
Colaborare încheiat de către 
Ministerul invăţămîntului, Tine- 
retului şi Sportului din Repu- 
blica Moldova şi Fundaţia 
Soros Moldova. intrunirea a 
fost organizată din iniţiativa 
profesorilor-formatori de limba 
şi literatura română Larisa 
Guza (Bălţi) şi Mihai Olenschi 
(Biruinţa, Sîngerei). 

Programul de lucru al 
seminarului — variat şi inte- 
resant —s-a dovedit a fi bine- 
venit pentru inspectorii şi 
profesorii care organizează 
întîlniri similare cu profesorii din 
teritoriu. 

Aria tematică a semina- 
rului a inclus: 

— Predarea comunicativă 
a gramaticii; 

— Competența lingvistică 
şi creativitatea; 

— Metoda simulării glo- 
bale; 

— Modalităţi de însuşire a 
limbii în plan functional; 

— Modalităţi de predare şi 
fixare a minimumului grama- 
tical la alolingvi; 

— Lucrul asupra unui text 
de poezie; 


— Proiectarea activităţilor 
didactice; 

— Teste docimoliogice 
(computerizate) pentru eva- 
luarea cunoştinţelor şi capa- 
cităţilor. 

in cadrul seminarului s-au 
manifestat în mod deosebit 
profesorii: Monica Vasiliu, 
Centrul internațional! de limbi 
moderne laşi; Larisa Guza, 
Liceul lingvistic rus Bălţi; Mihai 
Olenschi, Şcoala medie Bi- 
ruinţa, Sîngerei; Valentin 
Bîrsan, Liceul lingvistic rus Băiţi 
ş. a. Comunicările au suscitat 
interesul participanţilor la semi- 
nar prin originalitatea expunerii, 
analiza minuțioasă a moda- 
lităţilor de lucru (pe ateliere, 
echipe, în grup) etc. 

Foarte instructivă pentru 
participanţii la întrunire a fost 
Ora de răgaz pregătită de prof. 
Larisa Guza şi Angela Cojo- 
caru. Spectacolul prezentat de 
elevii Liceului lingvistic rus s-a 
impus atît ca o manifestare ar- 
tistică, cît şi ca o dovadă a 
cunoştinţelor şi abilităţilor 
copiilor în materie de limbă, 
literatură şi civilizaţie româ- 
nească. 


CRONICAR 

Maria VATAMANIUC 
lulia IORDĂCHESCU 
Gimnaziul nr. 7, 
Chişinău 


EVALUAREA 
REZULTATELOR 
ŞCOLARE 


Evaluarea performanţelor elevilor, 
cu alte cuvinte, evaluarea “curri- 
culum-ului atins” rămîne o problemă 
centrală a cercetărilor şi a practicilor 
educaţionale actuale. 

Al. Crişan 


Ne vom referi în cele ce 
urmează la evaluarea formativă 
(continuă sau sumativă). Evaluarea 
continuă are loc pe parcursul 
procesului de învăţămînt, avînd un 
caracter permanent. Acest tip de 
evaluare are rolul de diagnosticare 
şi ameliorare a procesului 
educaţional. 

Dintre mai multe metode şi 
procedee de evaluare continuă vom 
acorda prioritate testelor docimo- 
logice. Testele docimologice conţin 
seturi de itemi cu ajutorul cărora se 
evaluează nivelul asimilării cunoş- 
tinţelor şi al capacităţilor de a opera 
cu ele. 

Utilizarea testelor docimologice 
are priză la elevi, dat fiind faptul că 
ele sînt o metodă relativ nouă de 
apreciere a cunoştinţelor şi abilităţilor, 
un instrument obiectiv şi valid de 
evaluare. 

Vă propunem două teste de 
evaluare. a cunoştinţelor şi 
capacităţilor elaborate şi aplicate în 
activitatea de învăţare a limbii 
române. = 


TEST 
de evaluare a cunoştinţelor şi 
capacităţilor la literatura română în 
clasa a IX-a 


Tema: Bătrîneţe haine grele, |. 


Druţă (elevul are la dispoziţie textul 
nuvelei). 

Obiectivele: Elevul va fi 
capabil: 

— să construiască propoziţii 
corecte şi coerente; 

— să formuleze un alt titlu; 

— să selecteze răspunsuri 
corecte din mai multe propuse; 

— să ordoneze ideile într-un 
eseu. 

Timp de lucru: 45 minute. 

Instrucţiuni pentru elevi: 
citeşte textul, răspunde la întrebările 
testului. Mult succes! 

|. Defineşte noţiunea de 
“bătrîneţe”. (1-2 propoziţii/ fraze) 


2. Propune un alt titlu pentru 
nuvelă. Argumentează alegerea (1- 


2 propoziţii). 


3. Încercuieşte răspunsul 
corect. 
3.1. Această lucrare este: 
A. o povestire 
B. o nuvelă 
C. o legendă 
3.2. Badea Cireş este: 
A. pădurar 
B. harnic 
C. glumet 
3.3. Sătenii l-au numit “Cireş” 
fiindcă: 
A. era cunoscut în tot satul 
B. era înalt şi vînjos ca 
lemnul cireşului 
C. îi plăceau cireşele 
D. era mic de statură 
3.4. Badea Cireş a răsădit de-a 
lungul anilor mai mulţi copaci dintre 
care şi un: 
A. alun 
B. pădureţ 
C. salcîm 
D. gutui 
4. Alcătuieşte şi scrie propoziţii/ 
fraze (4) cu cuvintele omonime: vie 
(adjectiv) — vie (substantiv), vin 
(verb) — vin (substantiv) 


5. Continuă dialogul (2-3 
replici). Utilizează formulele populare 
date: draga moşului, bădiţă, bade, 
matale. 

— Unde mergi, bade Cireş? 

— Mă duc să-mi văd via. 
— Mare vier ai fost în viaţă! 
— Da, mi-a plăcut... 


locului uimit — pădureţul adus din 
pădure, dase în floare. Avea numai 
vreo două floricele în vîrf, dar 


înflorise. A rîs pentru întîia oară în 

ziua ceea şi badea Cireş: — Am să 

6. Citeşte fragmentul.Co- te scot, mai neică, nu mai rodi...” 
mentează (8-10 prop.) semnificaţia 
pădureţului în viaţa lui badea Cireş. 
*... A intrat în ogradă şi a rămas 


Schema de notare (pentru profesor) 


i a ltemi Răspunsuri corecte Punctaj 

E 1. Alcătuirea a 1/2 propoziţii corecte şi coerente| 2x3= 6 
2. Intitularea nuvelei 2 i 
2.1. Alcătuirea a 1/2 propoziţii corecte şi coerente| 2x3 = 6 | 


B. nuvelă 
C. glumeţul 
B. era înalt şi vînjos ca lemnul cireşului 
B. pădureţ 


PUN 


Alcătuirea a 4 propoziţii corecte şi coerente 


Continuarea dialogului (pentru fiecare replică 
se acordă cîte 2 puncte 


Pentru fiecare propoziţie corectă şi coerentă 
se acordă 3 puncte. 


x3=12 | 


al a [www 


10 x 3 = 30 


i 


Notă: + Pentru comiterea a mai mult de 4 greşeli gramaticale | 


(itemii: 2; 2.1; 4; 5; 6) răspunsul se penalizează cu 1 | 
punct pentru fiecare propoziţie. 

| + Pentru propoziţiile incoerente nu se acordă nici un 

! unct. 

- p 

| Notele: 

| 10 — 67 — 72 p. 5 — 25 — 31 p. | 

9 — 57 — 66 p. 4 — 19 — 24 p. j 

8 — 48 — 56 p. 3 — 13 — 18 p. 

7 — 39 — 47 p. 2—7 —12p. i 
| 6 — 32 — 36 p. 1—1—6p. ! 
l j 

TEST 


de evaluare a cunoştinţelor şi capacităţilor la literatura română 
în clasa a XI-a 


Tema: Creaţia lui T. Arghezi 
Obiectivele: Elevul va fi capabil: 

— să selecteze răspunsul corect; 

— să formuleze şi să scrie propoziţii; 
— să comenteze versuri; 

— să pună verbele la timpul cerut. 

Timp de lucru: 45 de minute 
Instrucţiuni pentru elevi: Răspunde la întrebările propuse. La sigur că 
vei reuşi. Mult succes! 


1. Încercuieşte răspunsul corect. 
1.1 T. Arghezi este pseudonimul poetului şi provine de la numele vechi 


Argeş. A. a rîului 
B. al rîului 
C. rîului 
1.2. Poetul a avut o copilărie plină 
A. cu neajunsuri 
B. în neajunsuri 
C. de neajunsuri 
1.3. El părăseşte casa părintească de 11 
ani. 
A. la vîrsta 
B. în vîrsta 
C. din vîrsta 
2. Scrie cuvinte înrudite (5) ale cuvîntului a crea. 
2.1 Alcătuieşte şi scrie un enunj cu unul dintre cuvintele scrise. 
„3. Citeşte textul. Scrie verbele din paranteze la imperfect. 
in scurtele vacanțe pe care le (a lua) sau atunci cînd (a fi) 
bolnav mi-amintesc că nu-i (a lipsi) hîrtia şi creionul. Poetul, extrem 
de exigent cu el însuşi (a scrie) şi (a rescrie) „0 
dată, de două ori sau pur şi simplu (a arunca) totul în foc şi (a 
relua) de la capăt. (Mitzura Arghezi, Mărturisire de suflet) 


3.1. Incercuieşte răspunsul corect. 
Poetul era extrem de: 
A. meticulos 
B. convingător 
C. exigent 


4. Transcrie textul, înlocuind cuvintele subliniate cu sinonime adecvate. 

Trenul a venit în gară. La o oră tîrzie ne-am luat rămas bun. 

Cu multă tristeţe în suflet m-am despărţit de ea. Zimbetul ei nu-l voi 
uita niciodată. 


5. Răspunsul corect este: 
A: poezia lui T. Arghezi se numeşte Tatăl meu 
publicată în revista “Liga ortodoxă”. 
A. prima 
B. primei 
5.2. T. Arghezi înfiinţează satirică “Bilete 
de papagal”. 
A. o revistă 
B. revista 
5.3. Cuvinte potrivite se începe cu poezia Testa- 
ment. 
A. un volum 
B. volumul 
6. Citeşte propoziţia. Scrie verbele din paranteze la timpul trecut, perfectul 

compus. 
“Pentru noi, dar mai întîi pentru mama,” sora, mama şi iubita, cum i-/a 
plăcea/ s-o alinte peste ani / a căuta/ şi /a 


întemeia/ Mărţişorul. (M. Arghezi, Mărturisiri de suflet) 
6.1. T. Arghezi în primul rînd a întemeiat Mărţişorul pentru: 
A. sine 
B. mama 
C. prieteni 


7. Comentează versurile de mai jos/ 5—6 propoziţii/. 
Arghezi nume ce aduce versuri, 
Arghezi nume zburător, durut, 
Arghezi, litere de lut 
Arse la stelele din Universuri 
(L. Damian). 


Schema de notare (pentru profesor) 


ltemii Răspunsuri corecte Punctaj 


al rîului 
de neajunsuri 
la vîrsta 


creator, creare, creatură, creativ, creaţie 
Alcătuirea corectă şi coerentă a propoziției 


lua, era, lipsea, scria, rescria, arunca, relua 
exigent 


revista 
volumul 


i-a plăcut, a căutat, a întemeiat 
mama 


Pentru fiecare propoziţie coerentă se acordă  6x 3 = 18 
cîte 3 puncte. 


Total: 67 p. 


Notele: 

“10” — 65 — 67 p. “5” — 22 — 30 p. 
“9” — 57 — 64 p. “4” — 14 — 21 p. 
“8” — 49 — 56 p. “3Y —8 — 13 p. 
“7” — 40 — 48 p. “2? — 4—7 p. 
“6” — 31 — 39 p. “1 —0— 3p. 

Larisa GUZA 
Liceul lingvistic, Bălți 


ZIARUL PREFERAT, 
REVISTA PREFERATĂ 


PROIECT DIDACTIC 


Obiectul: Limba română. 

Clasa: a XI-a. 

Timpul necesar: 90 de minute. 

Tipul lecţiei: Mixtă. 

Scopul lecţiei: Exersarea ele- 
vilor în exprimarea orală şi scrisă, 
dezvoltarea deprinderilor de a discuta 
despre preferinţe, trezirea interesului 
faţă de presa periodică. 

Obiectivele operaţionale: 

Elevii vor fi capabili: 

— să enumere titluri de ziare şi 
reviste; 

— să prezinte ziarul/revista 
preferată; 

— să redacteze reclama ziaru- 
lui/revistei preferate, un articol pentru 
ziar/revistă, sugestii, scrisori către 
echipa redacțională etc.; 

— să cunoască o serie de 
cuvinte noi la temă, să le explice 
sensul, să le utilizeze în context; 

— să pregătească o comunicare 
verbală în baza temei “Presa şi 
societatea”; 

— să fie buni cititori, dornici să 
cunoască inovațiile vieţii cotidiene; 

— să lucreze în grup. 


Materiale didactice: 

— ziare, reviste republicane şi 
locale; 

— fişe cu tehnici de exersare a 
exprimării orale; 

— Dicţionarul explicativ al limbii 
române, dicţionare de sinonime; 

— fişe cu cuvinte de reper 
pentru elevi. 


Demersui didactic: 

I. Moment organizatoric 

II. Captarea atenţiei — tehnici 
de exersare a exprimării orale 


Se propun atenţiei elevilor 
următoarele cuvinte: ziar, revistă, 
carte, televiziune, radio, cinema 
scrise pe cartonaşe. Fiecare elev îşi 
alege cîte un cuvînt, argumentează 
alegerea făcută. (Se rezervă 6 minute) 


III. Lucrul asupra lexicului 


Lucrul în grup. Grupurile sînt 
invitate să scrie în coloniţă cît mai 
multe substantive la fiecare dintre 
cele 6 cuvinte propuse. Spre exemplu: 


ziar revistă 
* jurnalist + copertă 
+ redactor è imagine 
+ săptămînal + sumar 
+ articol + presă 
* rubrică * cititor 
* interviu * tipografie 
+ reporter e tiraj 
+ redacţie + tipar 
+ pagină + chioşc 
carte televiziune 
+ autor + emisiune 
+ editură è crainic 
e cotor + televizor 
+ file * realizator al 
+ capitol emisiunii 
* paragraf + telespectator 
e titlu 
+ librărie 
* bibliotecă 
+ debut 
+ fasciculă 
radio cinema 
+ program + actori 
+ informaţii + spectatori 
+ prezentator + regizori 
+ reportaj + film 
+ noutăţi + dublor 
+ ascultători + decor 
+ inginer-video 
* scenarist 


+ aranjament 


Cuvintele nu trebuie să se repete 
pe parcursul întregii lucrări. 

Cu 2 cuvinte (la alegere) să se 
alcătuiască 2 fraze. (Se rezervă 10 
minute. 

Prezentarea rezultatelor. Elevii 
completează coloniţele cu cuvintele 
care lipsesc. 

Se propune întrebarea: 

— În ce cuvînt-ocean se revarsă 
aceste cuvinte-rîuri (ziar, revistă, 
carte, televiziune, radio, cinema)? 

— Mass-media. 

Etimologia acestui cuvînt este: 

mass — masă de oameni, pu- 
blic; 

media — din engleză — mijloc 
de comunicare. 

Un loc primordia! în mass-media 
îl ocupă presa. 

Model: 

cotor — partea laterală a unei 
cărţi, unde se leagă foile (şi de care 
se fixează coperta). 


IV. inteligenţa personală 


Elevii numesc publicaţiile pe- 
riodice ce apar (se editează) în R. 
Moldova: 

Ziare/săptămînale: “Literatura 
şi arta”, “Făclia”, “Ţara”, “Moldova Su- 
verană”, “Flux”, “Virtual”, “Momentul ” 
etc. 

Reviste: “Limba Română”, “Ba- 
sarabia”, “Moldova” etc. 

Ziare ce se editează în muni- 
cipiul nostru (Bălţi): “Curierul de Nord”, 
“Cugetul”, “Glasul Bălţi”. 


V. inteligenţa verbală 


Lucrul în grup 

Pe masă se află un set de ziare 
şi reviste. Liderul fiecărui grup (a cîte 
4 elevi) alege la dorinţă o revistă şi 
un ziar. Fiecare grup primeşte o foaie 
cu criteriile de descriere/ prezentare: 

a unui ziar/ a unei reviste 

1. Denumirea publicaţiei. 

2. Ce fel de publicaţie este? 

3. Din ce an apare? 

4. Data editării. 

5. Preţul. 

6. Numele redactorului-şef. 

7. Cîte pagini conţine? 

8. Tematica paginilor (sumarul). 

Doi elevi (din fiecare grup) 
prezintă ziarul ales , iar ceilalţi doi — 
revista. (Se rezervă 10 minute.) 


Evoluarea participanţilor. 
Elevii sînt foarte atenţi pentru a 
evidenția cea mai reuşită prezentare 
a ziarului / revistei. 


VI. inteligenţa interpersonală 


Lucrul în perechi 

Prima pereche pregăteşte recla- 
ma ziarului/ revistei prezentate; a 
doua pereche pregăteşte sugestii 
pentru echipa redacțională. Perechea 
a treia alcătuieşte o scrisoare către 
echipa redacțională. (Modele de 
reclamă, sugestii, scrisoare sînt 
prezentate în Anexă.) 

Elevii îndeplinesc probele, 
profesorul dirijează, îndrumează 
activitatea acestora. Profesorul îi 
atenționează pe elevi ca discuţiile 
între ei să se realizeze numai în limba 
română. (Se rezervă 15 minute.) 


Prezentarea rezultatelor 
VII. Totalurile lecţiei 
VIII. Tema pentru acasă 


1. Fiecare pereche de elevi 
pregăteşte prezentarea ziarului/ 
revistei preferate, argumentînd 
opţiunea. (Elevii primesc cîte o fişă 
de reper care le va facilita lucrul.) 

2. Elevii pregătesc cîte un 
articol, o compunere, o poezie (creaţie 
proprie) pe temă liberă pentru ziarul/ 
revista preferată. (Tema pentru acasă 
se pregăteşte timp de o săptămînă.) 


ANEXĂ 


Modele de reclamă 

Dragi cititori! Echipa redacțională 
a revistei “Limba Română” vă anunţă 
că s-a început abonarea la revista 
noastră. Grăbiţi-vă! Publicaţia “Limba 
Română” vă va ajuta să fiţi la curent cu 
toate noutăţile din domeniu. 

Nu rataţi şansa!... 


Sugestii, scrisori 

Dragă redacţie a săptămînalului 
“Literatura şi arta”! 

Vi se adresează un grup de elevi 
din clasa a XI-a a Liceului lingvistic din 
Bălţi. Sîntem cititori permanenţi ai 
publicaţiei dumneavoastră. Vă aducem 

cele mai sincere mulţumiri pentru 
informaţiile din domeniul culturii, artei, 
literaturii etc. Ele ne trezesc interesul 
faţă de adevăratele valori ale spiri- 
tualităţii româneşti. 

Am dori pe viitor să includeți pe 
paginile săptămînalului “Literatura şi 
arta” articole despre ... 

Cu mult respect (Semnăturile.) 


Fişă de reper pentru elevi (model) 
Imi place (prefer) să citesc ziarele/ 
revistele: ... 


Nu-mi place (nu prefer) să citesc 


Din ziare / reviste aflăm... 

Ele contribuie la... 

Cel mai mult prefer ... deoarece... 
Mi-au plăcut, îndeosebi, articolele 


Sînt abonat(ă) la ... nu sînt abo- 
nat(ă) la ... dar îl/o procur sistematic la 
chioşc. 

Cu mare interes citesc materialele 
despre ... 

(Fişa poate fi continuată de 
profesor) 


ORA A II-A 


Obiective operaţionale: 

Elevii vor fi capabili: 

— să aprecieze răspunsurile 
colegilor săi la tema dată; 

— să-şi argumenteze opinia; 

— să elaboreze un model de ziar 
al liceului/ şcolii; 

— să întocmească o pagină de 
ziar/ revistă; 

— să lucreze în grup. 

Materiale didactice: 

— ziare/ reviste, 

— fişe. 


Strategii didactice: 
|. Momentul organizatoric 
||. Verificarea lucrului de acasă 


Se alege comisia de experţi — 
elevii câre posedă mai bine limba ro- 
mână. Ei vor aprecia răspunsurile 
colegilor. Ceilalţi elevi prezintă oral 
informaţia pregătită acasă (în pe- 
rechi): 


+ prezentarea ziarului / revistei 
preferate, argumentînd opţiunea; 

+ prezentarea articolului, com- 
punerii, poeziei, (creaţie proprie) 
pentru pagina de ziar/ revistă. 

Comisia de experţi îşi expune 
părerea şi este evidenţiată cea mai 
bună prezentare şi cei mai buni 
przentatori. 

(Materialele învingătorilor vor fi 
publicate în ziarul liceului / şcolii). 


III. Anunţarea obiectivelor 
IV. Inteligența vizual-spaţială 


Lucrul în grup. Concurs pentru 
cel mai bun model de ziar al liceului. 

Elevilor li se propune să elabo- 
reze un model de ziar al liceului: 

a) Denumirea ziarului. 

b) Numărul de pagini. 

c) Data publicării, tipografia. 

f) Responsabili de ediţie. 

e) Conţinutul paginilor (titluri, 
articole, avizuri, noutăţi, imagini etc.) 

Elevii sînt anunţaţi din timp să 
dispună de rechizitele necesare 
pentru lucru: 

* creioane colorate/ carioca, 

+ foarfece, 

* clei, 

+ hîrtie etc. 

Elevii sînt antrenați în lucru, iar 
profesorul dirijează activitatea lor. (Se 
rezervă 20 de minute. 

Participînd la concurs, elevii 
trebuie să comunice între ei numai în 
limba română. 


Prezentarea rezultatelor: 

Fiecare grup îşi alege un lider 
care va prezenta modelul de ziar al 
liceului pregătit de întregul grup. 

Este evidenţiat cel mai reuşit 
model de ziar al liceului. 


V. Consolidarea informaţiei 


Elevii vor răspunde la între- 
bările: 

— Ce aţi aflat nou la tema “Presa 
periodică”? 

— Care activităţi v-au plăcut 
mai mult? 

— Ce nu v-a plăcut? De ce? 

— Consideraţi că aţi obţinut ceva 
util la aceste lecţii? Ce anume? 

VI. Teme pentru acasă Varianta ||. Să se enumere 
Varianta |. Să se facă o relatare calităţile unui ziarist modern? 
despre profesia de ziarist (cîte ceva (profesionale, intelectuale, morale). 
din istoria ei). 


VII. Lucrul cu materialul autentic. 


Aveţi în faţă patru articole de ziar. Alineatele sînt expuse la întîmplare. 
Citiţi-le rapid şi aranjaţi-le în ordinea cuvenită. Citiţi apoi articolele. Intitulaţi-le. 
Formulaţi întrebări. 

1. Linia dreaptă convine demnităţii lor de romani. Dar ta ei 
acasă, în Roma, cu ochii întorşi spre imperiu, ei s-au lăsat 
înăbuşiţi de drumul măgarului. Totuşi ei au fost singurii mari 
urbanişti din Occident. 


2. Avem toate motivele să presupunem că 
primele zăgazuri făcute de om nu erau mai 
complexe decit cele ale castorilor. 


3. De-a lungul timpului omul şi-a creat şi perfecţionat mereu 
uneltele de scris. 


4. Una dintre cele mai fascinante personalităţi 
ale lumii ştiinţifice antice este Arhimede (cca. 287— 
212 î. Hr.), învăţat grec din Siracuza. 


5. Romanii erau mari legislatori, mari colonizatori, mari 
oameni de afaceri. 


6. El născoceşte “un condei portărej, fără sfirşit, alimentindu-se 
singur cu cerneală”, idee pentru care obţine în 1826, la Viena, un brevet 
de invenţie. În anul următor “condeiul portăreţ, fără sfîrşit” este brevetat 
şi în Franţa. 


7. lată de ce credem că, în urmă cu mii de ani, omul înzestrat 
cu inteligenţă a avut, în multe părţi ale lumii, posibilitatea de a 
studia modul în care lucrează castorul. 


8. El a descoperit principiul fundamental al hidrostaticii, 
cunoscut sub denumirea de “legea lui Arhimede”, a formulat 
legile pirghiilor şi a inventat numeroase sisteme de pirghii şi 
scripeţi, maşini şi dispozitive de luptă... 


9. Cînd ajungeau într-un loc, la întretăierea drumurilor, pe 
malul rîurilor, ei luau echerul şi trasau oraşul rectangular pentru 
ca să fie clar şi ordonat, uşor de controlat şi de curăţat, pentru a 
se orienta cu uşurinţă, pentru a-l parcurge cu plăcere. 


10. Castorii trăiesc nu numai în America de Nord, ci şi 
în unele părţi din Europa şi din Asia, iar în antichitate aveau 
o arie de răspîndire mult mai întinsă decit acum. 


11. În matematică s-a ocupat de calculul lungimii pîrghiilor, 
al raportului dintre diametru şi lungimea cercului şi de proprietăţile 
spiralelor. Despre el se povestesc îmtimplări deosebite, rămase 
multe la graniţa dintre adevăr şi ficţiune. 


12. inventarea stiloului, trecerea de la pană şi călimară la 
tocul-rezervor nu e lipsită de importanţă, iar inventatorul stiloului 
este socotit românul Petrache Poenaru (1799—1875). 


13. S-ar putea prea bine ca tocmai activitatea acestor animale 
să fi sugerat omului ideea construirii primului zăgaz. 

Victor PRIMAC 
Gimnaziul nr. 7, 
Chişinău 


GEORGE BACOVIA — 
SIMBOLISTUL 


PROIECT DIDACTIC 


Obiectul: Literatura română. 

Clasa: a XI-a. 

Tipul lecţiei: de fixare a 
cunoştinţelor şi abilităţilor de vorbire. 

Obiective operaţionale: 

Elevii vor putea: 

— să cunoască bogăţia 
tematică a creaţiei lui G. Bacovia; 

— să manifeste dorinţa de a 
cunoaşte mai profund viaţa şi opera 
poetului; 

— să depisteze esenţialul în 
creaţia lui G. Bacovia; 

— să selecteze răspunsuri 
corecte; 

— să poată argumenta părerea 
proprie; 

— să formuleze corect întrebări; 

— să analizeze, să compare, să 
sintetizeze cunoştinţele acumulate; 

— să formuleze păreri proprii, 
judecăţi de valoare şi să le comunice 
în discuţii, într-un limbaj adecvat, flu- 
ent şi corect; 

— să selecteze esenţialul 
dintr-un articol de ziar; 

— să manifeste interes pentru 
presa de limbă română. 

Resurse: creaţia poetului G. 
Bacovia (volume, fotografii, citate). 

Metode: textul, jocul didactic, 
conversaţia, problematizarea, lucrul în 
grup, lucrul cu material autentic. 

Mijloace: conspectul, poezii de 
G. Bacovia, vederi din Bacău, dese- 
nele elevilor. 


|. Captarea atenţiei elevilor 


Profesorul recită un catren din 


poezia Decembre pe fundalul unei 
melodii de muzică folk: 


Ce cald e aicea la tine 

Şi toate din casă mi-s sfinte, — 
Te uită cum ninge decembre... 
Nu rîde ... citeşte nainte. 


Cu toate că afară nu ninge şi nu 
prea avem dispoziţie să ridem, eu aş 
vrea să vă imaginaţi, dragi copii, 
următoarea situaţie: “În luna mai 1998, 
la Chişinău, va avea loc săptămîna 
bacoviană. Vor fi selectaţi cei mai 
buni dintre cei mai buni ghizi, crainici 
şi prezentatori ai acestei acţiuni 
culturale”. 


Il. Anuntarea obiectivelor: 


Astăzi în cabinetul nostru va 
avea loc preselecția. Testul are două 
probe: una scrisă şi una orală. 

Pentru a învinge trebuie: 

— să selectați răspunsuri 
corecte; 

— să vă argumentaţi părerea; 

— să precizaţi esențialul. 


m. Obtinerea performantei: 


Elevii primesc testele şi 
lucrează independent. 


TEST 
Timp de lucru: 10 minute. 
Instrucţiuni pentru elevi: citeşte 
cu atenţie poezia Pastel. Răspunde 
la întrebările testului. Mult succes! 


PASTEL 


Adio, pică frunza 

Şi-i galbenă ca tine, — 
Rămii, şi nu mai plînge, 
Şi uită-mă pe mine. 


Şi s-a pornit iubita 

Şi s-a pierdut în zare — 
lar eu în golul toamnei 
Chemam în aiurare ... 


Mai stai de mă alintă 

Cu mina ta cea mică, 

Şi spune-mi de ce-i toamnă 
Şi frunza de ce pică... 

1. Încercuieşte răspunsul 
corect: 
1.1 G. Bacovia s-a născut 
Bacău. 


1.2 Culoarea violetă semnifică 
în poezia Bacovia 
frigul. 

A. lui 

B.alui 

C. al lui 

1.3 G. Bacovia este numit poet 

anotimpurilor. 


C. ai 

2. Selectează din Pastel şi scrie 
şase verbe la modul imperativ. Cu unul 
dintre ele alcătuieşte o propoziţie / 
frază. 


3. Scrie trei cuvinte întîlnite 
frecvent în creaţia poetului şi 
alcătuieşte cu unul dintre ele o 
propoziţie/ frază. 


4. Propune un alt titlu. pentru 
poezia Pastel. 

5. Imaginează-ţi o întîlnire cu G. 
Bacovia. Care ar fi prima întrebare 
adresată poetului”? 


Un ghid trebuie însă să mai şi 
cînte frumos. Urmează interpretarea 
cîntecului Adio, pică frunza. 

La proba orală vom lucra în trei 
grupuri. 


IV. Asigurarea FEED- 
BACK-ului 


Întrebare: Ce culoare predomină 
în cîntecul interpretat? 

Răspuns: Culoarea galbenă. 

Pe tablă sunt atîrnate toate 
culorile bacoviene: 

[verde] [roşu] [galben] [gri] [vio- 
let] [negru] [alb]. 

Indicaţi culoarea pe care o 
preferaţi şi motivele alegerii făcute. 
Cum apare această culoare în opera 


lui G. Bacovia? 

Modele de răspunsuri: 

Am ales culoarea albă care 
înseamnă, după părerea noastră: 
puritate sufletească, ceva curat şi 
frumos ca în pastelul larna de V. 
Alecsandri. G. Bacovia o vede “can- 
cer şi ftizie”, pe “albe stahii feminine”. 

Preferăm culoarea neagră. Ea e 
culoarea pămîntului pe care trăim şi 
care ne hrăneşte. Pentru G. Bacovia 
negrul este o culoare funebră pe care 
Renoir a numit-o “regina culorilor”. 


A. Evaluarea performanţelor 


Grupurile audiază Ecou de ro- 
manţă. 

Întrebare: Despre ce anotimpuri 
este vorba? Argumentaţi răspunsul. 

Răspuns: În prima strofă este 
evocată primăvara. Primăvara baco- 
viană e lipsită de speranţe. 

Strofa a treia e în decor autum- 
nal. De regulă, la G. Bacovia toamna 
este lipsită de speranţe, mohorită, 
murdară, putredă. E anotimpul 
tuberculoşilor: 


Toamna e foşnet, e somn... 
Copacii pe stradă oftează; 
Cu tuse, e plînset, e gol... 
Şi-i frig, şi burează ... 


B. Un concurs — surpriză 


Aveţi în faţă cîteva obiecte: 

1) tabelul iui Mendeleev: 2) un 
clopoțel; 3) o armonică; 4) o vioară; 
5) o frunză; 6) nişte plumb. 

Întrebare: Ce legătură este între 
aceste obiecte şi creaţia lui G. 
Bacovia? 

Răspuns: Elementul nr. 82 din 
tabel este Plumbul, care e un motiv 
frecvent în opera lui G. Bacovia. O 
atmosferă de plumb marchează strada 
unde locuia poetul, între abator şi 
cimitirul “în care pluteşte obsesia 
morţii”. 

Bacovia cîntă la vioară şi 
compară sunetele ei cu starea sa 
sufletească de tristeţe şi de 
singurătate. 

C. Profesorul: Un prezentator 
trebuie să fie la curent şi cu noutăţile 
din presă. Să vedem ce mai scriu 
ziarele şi revistele noastre. 

Răspuns: În revista de ştiinţă 
şi cultură filologică “Limba Română” 
din anul 1997, ianuarie— aprilie, a fost 
publicată poezia lui G. Bacovia De- 
cor, care reprezintă spaţialitatea spe- 
cifică bacoviană. Tabloul transmite 
stări de spirit, factorul psihic 
declanşator, disconfortul sufletesc. 

Răspuns: În cartea Poezii de 
Bacovia, în prefaţă, Tudor Opriş a 
accentuat prin cuvintele lui N. Mano- 
lescu: “Bacovia se foloseşte de toată 
recuzita simbolistă explorînd-o însă 
din exterior cu o distanţă ce merge 
de la ironia imperceptibilă la parodie”. 


D. Profesorul: Un ghid trebuie 
să recite expresiv. 

Reprezentanţii grupurilor recită 
cîte un catren, care apoi este 
comentat de altă echipă. 

De exemplu: 


Piouă, ploua,plouă... 
Vreme de beţie 

Şi s-asculţi pustiul 
Ce melancolie! 
Plouă, plouă, plouă! 


Răspuns: Apa, ca şi focul, şi 
aerul stau la baza creaţiei lui G. 
Bacovia alături de plumb. Apa duce 
la putrezirea şi destrămarea lumii. 


E. Profesorul: Să vedem 
acum ce puteţi spune la rubrica: ştiaţi 
oare...? 

Răspunsuri: 

— că primul volum, Plumb, G. 
Bacovia şi-l publică în 1916? 

— că de numele lui Bacovia e 
legată şi apariţia (la Bacău) a două 
reviste literare; Orizonturi noi (1915) 
şi Ateneul cultural (1925)? 

— că poezia lui G. Bacovia a 
fost influenţată de Verlaine, Rimbaud? 

— că Bacovia a scris peste 250 
de poezii? 

— că elementele preferate ale 
poetului au fost culorile? 

— că în poezia lui G. Bacovia 


fiecărui sentiment îi corespunde o 
culoare? 

— că George Bacovia, Tudor 
Arghezi, Lucian Blaga sunt primii 
ctitori ai poeziei româneşti de 
structură modernă? 


F. Profesorul: Proba-surpriză. 
Imaginaţi-vă că în faţa voastră, stă 
George Bacovia. Ce întrebări i-ati 
pune? 


Întrebări-model: 

— In copilărie v-aţi jucat cu 
copiii? 

— De ce aţi scris atît de mult 
despre tristeţe şi singurătate? 

— Aţi iubit cu adevărat pe 
cineva? 

Finalul lecţiei e folosit pentru 
concluzii la temă şi comentarii. 

Leo BORDEIANU 
pantoful de aur al poeziei 


fiecare a extras poezia în felul său 

unii din răsărituri şi asfinţituri 

alţii din ierburi din copaci din inima munţilor 
din dragoste din prietenie din mici răzbunări 
au fost şi de acei care nu au ieşit din casă 

o găseau în cadrul uşii într-un buchet de flori 
în ikebana de pe pervaz 

în ploaia de după geam 

în ninsoarea din imaginaţie 

nu puţini au curtat-o la baluri 

în jurul meselor 

o salutau ceremonios pe funduri de pahar 
în bodegi 

în zone exotice de agrement 


ea a acceptat cele mai diverse variante 

a făcut contracte şi avansuri 

s-a lăsat convertită însă a dispărut 

în ultima clipă din faţa altarului 

a fost blindă şi ascultătoare dar mai mult 
destrupată ca şi cum inexistentă 

a fugit pierzîndu-şi uneori pantoful de aur 


temele au rămas bine conturate devenind 
sarcofage doldora de idei şi subiecte 

fă cu ele ce vrei 

am cunoscut pe cineva care citea cărţi 
pentru a-şi alege cuvinte 

aşa cum adolescenţii ies pe bulevard 
pentru a ochi fete 


tomuri noi au rămas intacte 
hîrtia şi cea simplă şi cea luxoasă 


rteugare ca obstacole 89 - 


se vede întoarsă înapoi în meandrele 
vegetalului 

nu demult am deschis un volum gros 

între copertele lui s-a ascuns un şoarece 

fluturii din cărţi ţin locul stelelor de pe cer 

unele poeme mai trăiesc 

altele s-au mumificat au fost ceruite sau 

împăiate 

o bună parte s-au alterat au prins mucegai 

s-au volatilizat au devenit 

ilizibile 


autorii au rămas cu mai puţin păr 

cu mai puţini dinţi cu mai puţine miini picioare 
vezicule rinichi 

fără bucăţi întregi de stomac 

fără ochi 

unele poezii frumoase şi mîndre fiind 

le contestă paternitatea 

altele îi privesc cu tristeţe 

cum păşesc 

de-a lungul balustradelor fără capăt 

Ana BANTOŞ 
Chişinău 


EUGEN CIOCLEA: 
DECONSTRUIRE ŞI 
RECONSTRUIRE 


Poezia lui Eugen Cioclea (năs- 
cut la 4 august 1948 în satul Druţă, 
Rîşcani) este elaborată pe parcursul 
unei experienţe vitale mai puţin 
obişnuită în condiţiile de viaţă ex- 
sovietică, încadrată de obicei în 
şabloane. Autorul a absolvit Facul- 
tatea de Matematică a Universităţii 
“M.V. Lomonosov” din Moscova, în 
1971. A lucrat în calitate de tradu- 
cător-interpret, muncitor şi ajustor de 
maşini-unelte cu programare auto- 
mată. 

Publică volumele de versuri 
Numitorul comun (1988) şi Alte 
dimensiuni (1991), lansîndu-se şi în 
ziaristică (în 1992 este redactor-şef 
al ziarului Tineretul Moldovei). Scrie 
o poezie spirituală iscată dintr-un 
limbaj democratizat, cultivîndu-şi în 
acelaşi timp, un fel de imunitate faţă 
de banalitate. Spirit de frondă, pus 
pe gilceavă (un fel de “gîlceavă a 
înţeleptului cu lumea”), Eugen Cioclea 
înfruntă în versurile sale tot ceea ce 
ţine de conformism. Romantismul său 
ia aspectul dur al secolului: 


Pe cel ce-i biciuit de-un vis 
cu-adevărat doar moartea 
îl alină, 


argumentează autorul. Este de- 
mascat “confortul lipsei de ruşine al 
celor smulşi din rădăcini” şi e apărată 
credinţa în “valoarea neconvenţională 
a frunzei”. 

Meritul lui Eugen Cioclea constă 
în faptul că a reuşit să stoarcă poezie 
dintr-o realitate sufocantă. “Dălăcit de 
realitate” el se vede recrutul lansat în 


lupta pentru redescoperirea izvoarelor 
sacre ale vieţii. Ironia este strunită de 
(sau îmbinată cu) umorul bonom, 
popular, simplu şi direct. Cuvîntul 
neaoş, plin de savoare îşi face loc 
comod între cuvintele ce ţin de un 
limbaj elevat ce pare că divulgă 
uneori, orientarea spre un fel de 
dandism literal: 


Intru în cuvînt 
Ca într-un habitaclu. 
Rampa-i intactă. Axul e superb. 
Ce văd în jur e-un patrimoniu 
sacru 
Număr invers. M-am şi lansat, 
acerb. 
Simt timpul greu în umere şi-n 
ceafă, 
Un 00 familiar în gît. 
De sensul lui, 
de n-o să fac vreo gafă, 
vom mai vorbi. Cînd mă întorc. 
Atît 
(Rampa). 


Tonaiitatea discursului este a 
unui dandi ce se revendică dintr-o 
ironie rece amintind de cea beaude- 
laireană. Imaginea personajului liric 
uneori este superficializată intenţionat 
pentru a se ajunge la efectul invers: 
la impresia de profunzime, suprafaţa 
fiind învestită, la el, cu adîncime. 

Marca de vagabond printre 
oameni cumsecade trebuie citită 
invers: cumsecădenia poate fi înşe- 
lătoare, poate fi doar o mască. 
Insingurarea se opune anecdotei de 
larg consum şi fastului devenit 
cotidian; 


Prieteni vin să întîmpine 
nu ştiu ce sărbători de ocazie. 
Prezenţa lor mi se răsuceşte 
în creier 
ca un tirbuşon. 
Şi numai prezenţa mea 
printre ei 
mai continuă să rămînă o 
enigmă 
(Prinderea cîinelui roşcat). 


Anecdota e prezentă, după cum 
se poate observa din chiar exemplul 
citat, însă numai după ce e curățată 

de banalitate, trecută prin “etuva” 
ironiei şi învestită astfel cu putere de 
fascinaţie: 


— Linişte, cetăţeni! Las” pe noi, 
că nu-i decît un cîine pîrpilit 
şi roşcat! 
lar în timp ce-mi întinde plasa 
de sîrmă, 
un copil mă arată cu degetul 
ca pe un coşmar, 
fascinant. 


! Excentrismul verbal la data 
apariţiei primelor sale poezii este şi 
mai evident, pe un fundal general al 
limbajului de lemn răspîndit în epocă. 

Delimitarea de tot ceea ce e 
obişnuinţă, în sfera scrisului poetic, 
este preocuparea generală a optze- 
ciştilor. Veşmîntul cugetării, primul 
fapt de care cititorul ia cunoştinţă, 
cînd intră în contact cu universul unei 
poezii, este provocator şi impune fuga 
de banal, de uniformizare, de “înre- 
gimentare” a gustului artistic. Arta 
mînuirii măştii se remarcă, la Eugen 
Cioclea, prin simplitatea gestului şi 
neglijenţa jucată sau prin tactica 
bravadei. Superioritatea dispreţuitoare 
afişată sau afişarea absenței 
sensibilităţii (faptul se vrea citit în 
sensul de tiflă dată sentimentalismului 
fad), gestul teatral şi efectul urmărit 
cu orice preţ explică plasarea perso- 
najului liric într-un decor teatralizat şi 
el. Perifericul, fie că e vorba de locul 
geografic (satul natal dintr-o extre- 
mitate nordică relativă a Basarabiei, 
sau Kamceatka, unde şi-a făcut 
serviciul militar sau unde a călătorit), 
sau de locul în societate (soldatul 
recrut şi proletarul, nu agent al 
revoluţiei ci produs al acesteia), 
trădează un gust, incurabil, pentru exo- 
tic. Gestul teatral se face prezent şi 
în felul cum este manevrat travestiul 
de la adolescentul cu trup străveziu 
şi diform, la soldatul încălțat în cizme 
de chirză sau la cîinele roşcat. 

Dar de după cortina acestui 
teatru al unui singur actor ne priveşte 
lucidul personaj ce nu se lasă prins 
în entuziasmul eciectic şi nu se 
resemnează în joc, ci îşi asumă 

regulile dure ale acestuia din urmă: 


Nu resemnaţi, nu sceptici. 
O funcţie-n vigoare 
va desemna continuu “un joc 
secund mai pur”, 
dar deocamdată fiindcă 
chiar roua pe picioare 
ne aminteşte lanțul de ieri, 
se joacă dur 
(Regula jocului). 


Dramatismul (poate chiar tra- 
gismul) strîns înfăşurat în ţinuta de 
efect a spectaculosului nu pune la 
îndoială refuzul autorului de a-şivedea 
efortul minimalizat: 


Nu mai suntem entuziaşti 
eclectici 
Suntem exact pe-a timpului 
măsură. 
Din neamul Cantemirilor 
tot sfetnici, 
de nu loveşte băţul peste gură 
(Regula jocului). 


Să nu trecem pe neobservate 
aici peste ecoul actual al spuselor lui 
Mihai Eminescu despre însemnătatea 
eforturilor şi a sacrificiilor la naţiunile 
mici puse în situaţia să sacrifice 
indivizi, bani, inteligenţă, timp, 
sănătate, adesea chiar libertatea, 
pentru ca, prin intermediul jurnalisticii, 
bunăoară, “cu mijloace mici să urmă- 
rească scopuri mari.” În acest mo- 
ment punctul de vedere al autorului 
Altor dimensiuni coincide cu per- 
spectiva decisivă a limbajului ca 
sistem de posibilităţi. De aici încolo 
autorul nostru se înscrie pe linia unei 
descătuşări, a unei deschideri şi 
deconspirări care precede decon- 
structivismul: 


A dispărut întregul. Şuguim. 
Mai mult sau mai puţin cu 
aroganță... 


Totul este supus unui vîrtej al 
schimbărilor, al substituirilor, contami- 
nărilor, juxtapunerilor care modifică 
traiectoria sensurilor, inversîndu-le 
chiar: 

De la o vreme, parcă întorși 
pe dos, 

Organ de simț ni-i fierea. Cu 
rărunchii 
cum aş putea să distilez invers 

lumina ce-au băut-o unchii? 


Autorul este acaparat de o 
matematică a diminuării, a scăderii, 
ce Îi trezeşte frica: 


Cred că adun şi mă trezesc 

că scad 

din miei balade — restu-i 
pielicica! 

Scad din prieteni ce mi-a 
fost mai drag, 

Scad c-o plăcere sadică. 
Mi-e frică! 
(Numitorul comun). 


Adrian-Paul Iliescu, autorul 
Filosofiei limbajului şi limbajului 
filosofiei, sublinia “caracterul tonic 
al demersului constructiv — în 
opoziţie cu povara psihologică a 
criticismului sistematic, care acumu- 
lează disonanţe cognitive, menţinînd 
o anume stare de tensiune şi incerti- 
tudine spirituală”. Din perspectiva 
filozofiei critice, al cărei demers 
caracteristic este deconstructivismul, 
lucrurile se prezintă în aşa mod, încît, 
“erodînd convingerile în loc de a le 
forma, ea reprezintă conştiinţa trează 
a inaccesibilităţii Adevărului ultim al 
lumii a indiscernabilităţii realului 
absolut”. 

“Filozofia constructivă, susţine 
în continuare autorul citat, act de 
înfăţişare, reprezintă un tip de 
cunoaştere care ar putea fi numit 
“monologa!”, pe cînd cea critică, act 
de analiză, de examen şi de argu- 
mentare, este un exemplu de discurs 
“dialogal”. Acesta din urmă pretinzînd 
examinarea argumentelor şi a contra- 
argumentelor, presupunînd confrun- 
tare, deci cadre intersubiective de dia- 
log (...) exclude dogmatismul şi 
apodicticul; în cazul ei convingerea 
poate fi rezultatul exclusiv al demon- 
straţiei, al recunoaşterii irefutabilităţii 
argumentelor. În cazul dintii convin- 
gerea poate fi însă rezultatul exclusiv 


al unei adeziuni psihologice la o 
viziune şi doar în subsidiar al forţei 
argumentelor”. 

“A deconstrui, precizează 
Adrian-Paul Iliescu, înseamnă a se 
sustrage prizei unei ontologii domi- 
natoare şi, deci, a redeschide calea 
gîndirii, a reinaugura efortul creaţiei 
ontologice”?. 

Revenind la poezia lui Eugen 
Cioclea, constatăm o anume stare de 
experienţă care însoţeşte, de fapt, 
intrarea poeziei într-o nouă fază a 
relaţiei sale cu cititorul. Explorarea 
realului se face acum de pe alte 
poziţii. Funcţia poeziei de culturalizare 
este acum înţeleasă altfel decît nu cu 
puţin în urmă, la Liviu Damian, poetul 
care la începutul anilor '80 a între- 
deschis portita spre “proza” vieţii şi 
pe care Eugen Cioclea, cu o mişcare 
vijelioasă, o aruncă în aer desfiinţind 
orice îngrădire ce separă un domeniu 
de celălalt. 

O dată cu afirmarea optzeciştilor 
în peisajul spiritual basarabean se 
schimbă statutul poeziei şi al citi- 
torului. Eugen Cioclea se evidenţiază 
prin “acţiunile” sale lirice “prospective” 
şi de tatonare a terenului în vederea 
schimbărilor de amplasament ale 
discursului poetic. 

Deconstruirea sensurilor începe 
de la constatarea că “totul e spus 
aproape”. Tăcerea şi saturaţia de 
vorbe se îngemănează la Eugen 
Cioclea: 


Noi prin tăcere-n sensuri 
am pătruns 
şi, saturați de vorbe,-n poezie. 


Rimele mint cu înverşunare de 
la bun început — asemuite cu cojile 
de seminţe din care se aşteaptă să 
răsară lanuri mănoase. Convenţionalui 
presupune chelia, şi cu mănuşile 
cauciucate nu pipăi adevărul. Consta- 
tarea că: 


Tot ce-i frumos e şi tragic, 

din simplu motiv 

că nu există oglinzi să ne 
restituie chipul, 

determină detaşarea categorică de 
convenţionalisme: 

Mai bine eretic decit bigot, — 
concluzionează autorul. Viaţa, deşi 
reală, necesită dovezi (Sînt, dar 
trebuie să dovedesc că sînt). 

Limbajul este jonglat cu abilitate, 
registrul înalt alternînd cu cel coborit 
de pe ultima treaptă. Zicerea solemnă 
este desolemnizată, limbajul de lemn 
este la tot pasul persiflat. Metaforei i 
se aplică un rost convertit de a fi în 
care se mai păstrează “calmul, 
sinceritatea şi ironia”. lată doar un 
singur exemplu: 


Şi numai 

de pe mormîntul poetului 

(acest ultim cucui de pomină 
din ceafa planetei, 

unde va fi în curînd amenajată 
o staţie de benzină + discoteca 
cu bar), 

consumatorii 

de băuturi delicate, la gheaţă, 
admira-vor picioarele de balerină 


bătrînă 
ale Europei 
şi munţii Asiei 
chiar 
(Biografia poetului). 


Deconstrucţia, modalitatea 
predilectă a postmodernităţii, se face 
prezentă în versurile lui Eugen Cioclea 
în urmărirea deteriorării structurilor 
fixe, inclusiv a celor întemeietoare. 
Gara, un loc marcat de instabilitate şi 
de concentrare maximă a etero- 
genităţii, este, la poetul nostru, o 
“arenă” destinată nu atît acţiunii, cît 
mai degrabă aşteptării: 


Orice gară cu eşapamentul ei 
caracteristic 
sălilor de aşteptare, 
deplasărilor, 
somnului ieftin 
cu căpăţîna pe umărul vecinului, 
involuntar 
descopsrind plăcerea comodă, 
clănţănitul de dimineaţă 
al viselor 
ca o garnitură de tren 
(Studiu în gară). 


Reproducerea în serie (ca în 
garnitura de tren), asemănarea dintre 
pasageri (Aici toţi se aseamănă unii 
cu alții) vorbesc despre golirea 
formelor de conţinut. Montarea 
reglementară a personajului pe 
picioare se produce în condiţiile unei 
dimineţi acompaniate de atributele 
disconfortului specific al unei vieţi în 
tren. Dar formula atracției universale 
nu este uitată de către autor, el 
adresîndu-i-se unui tînăr astfel: Învață 
să strîngi într-un pumn universul. 
Structural eul poetului se regăşeşte 
pe un fundal inundat de mulţimea, 
care, în forfotă, “recuperîndu-se se 
consumă”. Adeziunea la postmo- 
dernitate constituie accentul final al 
acestui Studiu..., în care totuşi, 
deconstrucţia nu acaparează definitiv 
spaţiul: 


Sunt poate pe veci de-un peron 
priponit 

ca un semafor ce insistă 

pe verde. 


Focalizarea pe un individualism 
deschis constituie momentul hotăritor 
de trecere de la premodernism la mo- 
dernism, observa pe bună dreptate şi 
Alexandru Muşina. Individul, fiind mai 
întîi o ficţiune culturală a empiriştilor 
englezi şi a iluminiştilor francezi şi “un 
produs asemantic şi asintactic”, este 
“omul în sine, omul natural, dar care 
are înscrise în el toate valorile 
culturale”?. Înscrierea valorilor cultu- 
rale în destinul omului presupune o 
regrupare în jurul misterului vieţii şi al 
sacralităţii ei. Faptul este determinat 
de relativitatea cunoaşterii în general. 
Să spunem aici că în conformitate cu 
afirmaţiile lui Michel Foucault “cu- 
noaşterea pozitivă a omului este 
limitată de posibilitatea istorică a 
subiectului care cunoaşte, ceea ce 
face ca momentul finitudinii să se 
dizolve în jocul unei relativităţi de care 
nu se poate scăpa şi care functio- 
nează în ea însăşi ca un absolut. A fi 
finit nu ar fi, deci altceva decît a 
asculta de legile unei perspective 
care îngăduie o anumită aprehendare 

— de felul percepţiei sau a înţelegerii 
—, pe care, o împiedică însă, în 
acelaşi timp, să devină vreodată 
intelecţie universală şi definitivă. 
Orice cunoaştere îşi are rădăcinile 
într-o viaţă, într-o societate, într-un 
limbaj, care, toate, au o istorie: şi 
tocmai în această istorie găseşte ea 
elementul care îi permite să comunice 
cu alte forme de viaţă, cu alte tipuri 
de societate şi cu alte semnificaţii” . 

În toate acestea Michel Foucault 
vede “motivul pentru care istorismul 
implică întotdeauna o anumită filo- 
sofie sau, cel puţin, o anumită 
metodologie a înţelegerii vii (în 
elementul lui Lebenswelt), a comu- 
nicării interumane (pe fondul orga- 
nizărilor sociale) şi a hermeneuticii (ca 
surprindere, prin intermediul sensului 
manifest al unui discurs, a unui sens 
deopotrivă secund şi prim, adică şi 
mai ascuns, dar şi mai fundamental). t 

“Metodologia înţelegerii vii” 
presupune la poetul nostru plasarea 
înţelesurilor propuse de versurile sale 
în contextul dictat de istoria univer- 
sală fără însă a neglija pe cea locală: 


O, cum ţara mea, nodul meu 
gordian, 
colaps centripet de lumine, 
mai liber, prea poate, 
ca un gardian 
să fluier la ziua ce vine. 


Eugen Cioclea ne propune un 
recurs la balada Mioriţa în sensul unei 
polemici antiblagiene: 


Nu văd motivul ce m-ar obliga 
S-accept oricum sentinţa 
capitală. 
Maică preatristă, nu mai lăcrima, 
S-a strecurat în matrice-o 
greşeală! 
(Recurs la baladă). 


Dacă la Grigore Vieru sacra- 
litatea este disimulată, să zicem, în 
victima ispăşitoare a copiilor de sub 
pămînt sau “în corul invalizilor de 
război”; la Nicolae Dabija în aerul 
vechi de baladă şi în atmosfera 
liturgică, apoi la Eugen Cioclea 


sacralitatea se ascunde la intersecţia 
dintre actul construirii şi cel al 
deconstruirii, sau cu alte cuvinte, în 
spatele jocului ce rezultă din trecerea 
de la un proces la celălalt. Dar şi la el 
casa părintească, alias, tot ceea ce 
ţine de poporul său, constituie “axul” 
şi în funcţie de îndepărtarea sau 
apropierea de acesta se “acumulează” 
credinţa în rostul sacru al omului pe 
pămînt: 


Vin acasă. 

Cu sufletul scîlciat. 

Cu toate visele zdruncinate, 

ca nişte mere într-un sac, 

purtat mereu de ici-dincolo. 

Cine mi le mai cumpără? 

Nici de pomană n-am cui le da 
(Autobuzul spre provincie). 


Un limbaj ce ţine de istoria 
culturii universale şi de cel al presei 
cotidiene “dictează” ţinuta noului Don 
Juan: 


Te citeam lacom, cu înflăcărare 
Şi crîncen într-un tren suburban, 
pierdut între realitate şi vis. 
Ca pe L'Humanite-Dimanche 
te citeam, 
Cu dicţionarul şi curios la 
culme să ştiu 
oare cum 
ai fi arătînd în sanscrită, 
ferindu-te în buzunarul interior 
de la piept 
de limba infectă a străzii, 
mereu în delir 
şi răstită 
(Metamorfoză). 


Tentaţia proiectării în sacra- 
litatea reprezentată prin sanscrita 
opusă limbajului profan al străzii, face 
ca dezaxarea să poată fi omisă. 
Metamorfoza se produce fără a negli- 
ja prezenţa sacralităţii. Însăşi pers- 
pectiva transformării iubitei în ziar de 
perete 


lubito, slabă cum eşti, îţi şi văd 
perspectiva. 
Spun şi mă bat peste gură. 
O să ajungi în curînd gazeta mea 
de perete 

sau gînguritul pruncului îngrijit de iubită 
anticipează “un înţeles profund”, 
corespunzător sensului vieţii pe 
pămînt. 

De remarcat că în timp ce 
pleiada Nicolae Dabija — lon Ha- 
dîrcă, — Vasile Romanciuc — Arcadie 
Suceveanu nu era total detaşată de 
poezia senzorială a lui Grigore Vieru, 
Eugen Cioclea, postmergătorul aces- 
tora, nu va urma vreun model basa- 
rabean oarecare. Grotescului de care 
este ispitit îi contrapune o credinţă 
senină în redescoperirea sacralităţii 
menţinută în subsidiar. Faptul acesta 
îl plasează în postmodernitatea în 
care sentimentul şi raţiunea îşi 
cedează reciproc locul fără a se 
neutraliza completamente. Ambiva- 
lenţa, mai exact plurivalenţa, este o 
sursă sigură de alimentare a viziunii 
într-o modernitate tîrzie ce pledează 
în primul rînd pentru o poetică a 
autenticităţii. in acest moment vom 
ține cont de aşa-numita “voinţă a 
autenticităţii” care, din perspectiva 
cercetătorului clujean Liviu Petrescu, 
reia, pe un alt nivel al spiralei istoriei 
literaturii, “voga trăiristă interbelică 
axată pe principiul unei proze trăite”. 
Amintim că în poezia basarabeană 
postbelică iniţiativa revenirii la “proza 
vieţii” aparţine lui Liviu Damian, Eugen 
Cioclea situîndu-se în apropierea 
imediată a autorului Inimii şi tune- 
tului. 

În alt plan, al tonului confesiv, 
exploziv “sentențios, tenibilist, goliar- 
dic” (Mihai Cimpoi) el se raliază unei 
familii de spirite din care fac parte 
Aureliu Busuioc şi Nicolae Esinencu, 
iar mai înainte — Nicolae Costenco, 
poetul al cărui destin este legat, în 
perioada interbelică, de publicaţia 
Viaţa Basarabiei. Eugen Cioclea se 
deosebeşte de predecesori prin 
evadarea sa din poezie în realitate şi 
prin dorinţa de a umple limbajul de un 
nou conţinut. “Jocul” în aceste condiţii 
devine mecanismul poeziei şi condiţia 
ei sine qua non. Punctul de început 
al jocului, al dorinţei de a nu atinge 
finitudinea coincid, la Eugen Cioclea, 


cu adolescenţa şi primăvara, atît 
prima cît şi a doua fiind pe măsura 
setei sale de descătuşare şi de 
sinceritate: 


Ard ruguri prin grădini. 
De-alaltăieri. 
Din nou dormim cu 
uşile deschise. 
Vine-o lumină peste noi 
de-s străvezii şi-a teatrelor 
culise. 


Adolescenţa, care la pleiada lui 
Nicolae Dabija echivala cu implozia 
sau revărsarea energiilor în interior şi 
cu entuziasmul eclectic, la Eugen 
Cioclea ia formula unui entuziasm 
dinamic: o forță.reactivă / pe verti- 
cală ne împinge-n/ sus; Nu mai 
sîntem o limbă recidivă, un nasture 
la uniformă-n plus, scrie autorul. Din 
această perspectivă nu trecutul 
explică faptele actuale, ci invers, 
starea actuală de fapte explică 
trecutul: dacă sîntem astăzi mai 
descătuşaţi decît ieri, este pentru că 
şi ieri potenţiala libertate a existat în 
firea noastră: 


Declinul nu se mai declină 
Deciît din viitor înspre părinţi. 


Deschiderea culiselor, nece- 
sitatea de a spune (Aveam ceva de 
spus. Să fi uitat?) se proiectează într- 
un spaţiu în care contează comu- 
nicarea, faptul de a spune şi de a 
impune punctul de vedere. Aici 
rostirea individualizată primează şi nu 
suportă înlocuitori bo/navi de limbă cu 
certificat vorbind pe dibuite. 


Decît aşa mai bine e s-ascult 
ce zice-un tei dezmoştenit 
de floare 
sau stau lipit cu fruntea strîns 
şi mult 
de burta unei pietre oarecare 
(Decit aşa ...). 


Transpare în aceste rînduri 
desolidarizarea tacită de metafizică, 
pe care însă nu o neagă total. 

leşirea dintr-un timp al tota- 

litarismului se soldează, la autorul 
nostru, cu violentarea limitelor şi 
persiflarea permanentă a domesti- 
cismului. Gara, rampa, scena, cos- 
modromul .transfocatorul sînt emble- 
me ale unor “acțiuni” constructive 
menite să reevalueze valoarea ţinută 
la index, să redimensioneze spaţiul 
în care acestea urmează să fie 
amplasate. Este parodiat produsul în 
serie: 


Incubatorul o fi bun, nu zicem, 

de fapte mari şi demne de 

“pohvală” el ar putea, 

de-o vorbă să producă 

altoi de conştiinţă generală 
(Incubatorul). 


Din această perspectivă, Eugen 
Cioclea este un hidalgo ce luptă 
contra golirii de sens a formelor, deci 
se opune în aparenţă instaurării 
modernităţii tîrzii. Dar mijloacele sale 
de luptă sînt postmoderniste: spadei 
îi ţine locul transfocatorul. lată-l, spre 
exemplu, menţinîndu-şi condiţia de 
zbor cu-o încrîncenare absurd de 
frumoasă sau interesat de “învestirea” 
bunurilor în eternitate şi proiectîndu- 
le (casa, limuzina frumuşică) într-o 
istorie parodiată: 


Treceţi în cadru. Nu vă sfiiţi. 
Ulcerul nu se vede. Aşa. 
Capul sus. Ambiţioşi. 
Păsărica 
(Transfocator). 


Se remarcă gestul aventurier al 
autorului de a pune modalităţile 
postmoderniste de redimensionare a 
artisticului în serviciul unui romantism 
a cărui condiţie sine qua non este 
sentimentul. lată de ce mărind 
fotografii de ambele sexe, “format la 
alegere”, înviază pentru maica plinsă 
şi neagră bărbatul şi fiii căzuţi în război 
“mărime naturală, întreagă”, presoară 
“pe creştetul pruncilor flori de tei — 
să nu sg lege nenorocul şi durerea de 
ei.” Este de presupus că nararea 
simplă, uneori, în stil labişian a 
faptelor cotidiene are scopul de a 
captura un alt fel de poetic ce pluteşte 


în aerul epocii. Dar rafinăria din 
versurile lui Eugen Cioclea este pusă 
în acord cu nişte principii postmo- 
derniste. Aşa se face că “nu mai sînt 
taine”, “nu mai poţi să minţi, sinceri 
sînt toţi”: 


Avem atît de multe azi de spus 
C-ar trebui toţi să vorbim odată. 
Limbă pe limbă s-a şi suprapus, 
decît pe turnul Babel, 
mai ciudată 
(Acum). 


Nevoia de comunicare abso- 
lutizată în stil postmodernist, la Eugen 
Cioclea este orientată spre o limită de 
unde începe absurdul: 


Astfel şi eu, 
timid ca un arici, 
în seara asta printre voi, ferice 
Şi mîngiiat de soartă ca 

de-un brici, 
Încerc să joc cu inima 
popice 

(Acum). 


La această limită vorbim de 
parcă am arunca unii în alţii cu piatra 
ruinelor Tumului Babel. Deconstrucţia 
şi reconstrucţia corespund atmosferei 
unei lumi, pe de o parte, “necru- 
țătoare”, iar pe de alta, “prea blîndă”. 
Intemeierea cărţii are ca bază sacra- 
litatea limbii materne, poetul jurînd cu 
braţul stîng pe dicţionarul limbii 
materne — unică biblie din matricea 
căreia, ca din cromosomi, se alege o 
carte, cu toţi nuferii ei şi cu spinii. 
Potrivindu-şi “vertebrele pe verticală”, 
precizînd că “aici demnitatea înlo- 
cuieşte firul de plumb”, autorul 
mizează pe efectul glisant al limba- 
jului selectat din domeniul fizicii. 

Felul lui Eugen Cioclea de a 
construi în poezie este dublat de 
acţiunea dezasamblării. Pentru el este 
importantă schimbarea din mers a 
codurilor limbajului utilizat. Astfel se 
urmăreşte scoaterea din inerția 
comunicării după şabloane perimate. 
Se dă preferinţă melanjului de limbaje 
luate din domenii diverse şi ameste- 
cului de plumb ce ţin de tehnici 

postmoderniste avansate. Zefle- 
meaua atacă seriozitatea găunoasă. 
Jocul ce permite sustragerea de la 
constrîngerile de ordin social se 
soldează cu restituirea spontaneităţii 
artei cuvîntului. Plictisul din versurile 
sale este generat de realităţile prea 
rigid instalate şi suficiente sieşi. 
Uneori însă starea de apatie ia forma 
unei plictiseli. Alteori este promovat 
cultul eului ca imediat să aibă loc 
autosuprimarea. Demolarea şi reclă- 
direa se suspendă reciproc: 


„„. dacă te mai poate ceva încălzi, 
de astăzi încolo, 
acesta e numai pămîntul natal 
aruncat cu lopata 
peste trupui tău de 1 m 79 cm 
lungime, 
pămîntul natal aruncat cu lopata, 
aruncat cu lopata, aruncat 
cu lopata 
(Ce te mai poate încălzi). 


La intersecţia de gînduri: cel al 
deconstrucţiei şi cel al construcţiei/ 
cel al năruirii şi cel al zidirii, sau cel 
al necredinţei şi cel al credinţei apare 
personajul liric cu chip de Toma 
necredinciosul: 


Aşterneţi pentru lacrimile 
sfîntului 

un pat hiperbolic. 

Astupaţi gaura din podea 

să nu se scurgă 

legenda. 

Fixaţi-l în cuie 

să-l văd cum e... 

Dar numai punctul, 

punctul lăsaţi-l 

la marginea 

gravitaţiei. 


Sfirşitul, însă, regizat în ma- 
nieră teatrală sau în spiritul unei 
înţelepciuni populare (de a muri cum 
se cuvine), este uşor persiflat: 


Doamne, de ce insişti să 
_ mă cununi 
Cu roţile tramvaiului din faţă?! 


Parcă ţi-am spus că vreau să 
mor frumos 
(Dacă-i să mor). 


Dispreţul faţă de pedantism (Mai 
bine eretic decît bigot, spune autorul) 
vorbeşte în favoarea unui sentiment 
postmodernizat al orientării într-un 
peisaj în care sacrul se împleteşte cu 
profanul sau se ascunde după el. Să 
amintim aici că Mircea Eliade afirma 
că în spatele profanului întotdeauna 
se află şi sacrul. 

Prin însăşi ţinuta sa în poezie 
Eugen Cioclea este un boem eretic. 
Dar boema sa este de natură să 
restabilească echilibrul unui umanism 
trecut prin furtunile secolului. Numi- 
torul comun la care aspiră autorul 
este o dimensiune de domeniul unor 
arhiconcepte asemănătoare celor 
descrise de Jacques Derrida, menite 
să dizolve opoziţiile bipolare ierarhi- 
zate valoric. De aici, pe de o parte, 
aderarea la tradiţia populară, pledoaria 
în favoarea susţinerii valorii etice a 
satului, a adolescenţei, iar, pe de altă 
parte, piedoaria în favoarea unei 
hermeneutici negative: “Dălăcit de 
realitate” autorul Altor dimensiuni 
evocă tinereţea gladiatorului: 


Să intri în poezie ca un gladiator, 
Sfidînd cu un suris adolescent 
tribuna. 


Plin de orgoliu, el se vrea 
apărător al luminii (Vreau din lumini 
să recoltez lumini), al stelei (Stelei 
sub care ochii am deschis reazem să-i 
fiu). Din împletirea luminii cu întu- 
nericul, a bocetului cu seninătatea 
rezultă o afecţiune lucidă ce lasă în 
urmă torentul sentimentelor înlăcri- 
mate şi confirmă o schimbare radicală 
de optică în peisajul liric basarabean: 


Vai nouă, vai, 
ce drum pavat cu gropi 
lăsăm în urmă şi ne sare-n faţă, 
dar nu, o nu, o nu sîntem miopi! 
Noaptea-i pe ducă. Bună 
dimineaţa! 
(Bocet senin). 


Setea de o lume resacralizată 
reiese din constatarea că aşa precum 
din lumină poţi recolta lumină, din 

profanare nu poate rezulta decît 
profanare: “În fiecare zi acelaşi hîrb 
murdar mai cere-un miel şi-o faptă de 
prihană” (Bocet senin). “Stropit cu 
rouă ca de-agheasmă”, ocrotiţi de 
frunza de pe ram (ce aminteşte şi de 
“rîul, ramul” eminescian), cunoscîndu- 
şi “sălaşul din lumină” şi fără a face 
“zîmbre” să ajungă în rai, poetul 
pledează în favoarea raiului de pe 
pămînt echivalent cu viaţa: 


Îndrăgostit de dînsa sunt— lulea, 
Chiar dacă ştiu că ride-ades de 
mine — 

ea-i demnitatea şi umilinţa mea, 
Cana de apă, marginea de piine 
(Recurs la baladă). 


Cu alte cuvinte, intuind absenţa 
structurilor imuabile, stabile, autorul 
demolează realitatea 5uficientă sieşi 
dar nu-şi poate suprima pornirea 
contrară de a lansa printre rînduri un 
principiu ordonator al universului. 
Acesta corespunde unei atitudini 
afective, încifrate, codificate în 
emblema ironicului sau în crîmpeie de 
mituri. Deşi alteori demolată, viaţa, 
citită în sensul sacralităţii “dînsei”, 
este cea care îl “adună” pe autorul 
care se autodărîmă, dragostea de 
viaţă ţinînd locul apei vii din poveştile 
populare. Mai mult decît atît, viaţa îi 
apare în dimensiunile ei fireşti atunci 
cînd eul se raportează la colectivitate, 
la neam. Vom remarca, de asemenea, 
că în ciuda bufoneriilor pe care se 
mizează uneori, s-ar putea vorbi 
despre un anume spirit de jertfă în 
versurile lui Eugen Cioclea. “Cana de 
apă”, “marginea de pîine” şi “mielul de 
jertfă” sînt argumente în acest sens. 

În felul acesta iese în evidenţă 
următorul fapt: în momentul în care 
eul vorbeşte în numele colectivităţii 
sau, mai exact, al neamului său, aşa 
cum se întîmplă şi în poezia Recurs 
la baladă, în care e vizat multcontro- 
versatul miorjtism, tactica autotratării 
eului este cu totul alta: “Eu n-am să 
mor nicicînd de flori de cuc”, scrie 
autorul. 

În acest punct atitudinea dispre- 
ţuitoare faţă de tot şi toate este 


abandonată, autorul schimbînd maca- 
zul în direcţia căutării şi afirmării 
surselor şi semnelor resacralizării. 

In peisajul liric basarabean 
Eugen Cioclea este un ultim hidalgo 
care îşi îmbracă sentimentul în armura 
medievală a cuvîntului, în care autorul 
intră “ca în habitaclu”. Ulterior 
discursul devine manifestare a 
limbajului în propria lui consistenţă. 
Absolutizarea formelor de comunicare 
stimulează deposedarea acestora de 
conţinut. 

“Lipsa de conţinut a postmo- 
dernismului se explică prin aceea că 
el doreşte să-şi elaboreze capacitatea 
de adaptare şi în acelaşi timp, să se 
nutrească din această adaptabilitate.» 

Sacrul în aceste condiţii se 
confundă cu voinţa de a depune 
mărturie despre prezenţa în timp şi 
spaţiu. Este o tendinţă caracteristică 
poeziei postmoderne, în care se 
înscrie şi creaţia lui Eugen Cioclea. 


NOTE 


' Adrian-Paul lliesu, Filosofia lim- 
bajului şi limabjul filosofiei, Editura 
ştiinţifică şi enciclopedică, Bucureşti, 
1989, p. 209—210. 

2 Adrian-Paul Iliescu, ibidem, p. 
223. 

3 Alexandru Muşina, Poezia şi 
crizele modernităţii, “Basarabia”, nr. 
9—10, 1995, p. 97. 

4 Michel Foucault, Cuvintele şi 
lucrurile, Editura Univers, Bucureşti, 
1996, p. 435. 

5 Liviu. Petrescu, Optzecism, 
textualism, postmodernism, “Steaua”, 
nr. 3, 1996, p. 25. 

ê Todde Hitlin, Viaţa în lumea 
postmodernă, “Basarabia”, nr. 4, 1993, 
p. 179. 

LITERATURA ROMÂNĂ 
POSTBELICĂ: INTEGRĂRI, 
VALORIFICĂRI, 
RECONSIDERĂRI 


MANUAL-STUDII 
PROBLEMATIZAT PENTRU 
ŞCOALA UNIVERSITARA ŞI CEA 
PREUNIVERSITARA 


ÎN CURS DE APARIȚIE 


La elaborarea acestei masive şi 
temerare lucrări colective, care şi-a 
pus drept scop să interpreteze într-o 
nouă lumină şi din perspectiva 
exigenţelor superioare ale momentului 
întregul proces literar postbelic din 
Republica Moldova, cu cea mai mare 
parte din individualităţile lui creatoare 
de reală valoare, precum şi să 
integreze în procesul respectiv un 
impunător număr de scriitori (prozatori, 
poeţi, dramaturgi, critici literari) din 
România, şi-au dat concursul cei mai 
avizaţi critici şi cercetători ştiinţifici 
din republica noastră — de la acade- 
micieni pînă la doctoranzi, cei mai 
experimentați profesori şi conferenţiar 
de la Universitatea de Stat din 
Moldova, Universitatea Pedagogică 
de Stat “|. Creangă” din Chişinău, 
Universitatea de Stat “Alecu Russo” 
din Bălţi, Universitatea de Stat din 
Tiraspol (cu sediul la Chişinău). N-am 
intenţionat să-i înglobăm pe toţi marii 
artişti ai cuvîntului românesc (obiectiv 
irealizabil deocamdată şi neprevăzut 
de programele de îmvăţămînt), ci am 
făcut o selecţie, ţinînd cont de cea 
existentă deja, completînd-o, desigur, 
din raţiuni pedagogice bine conştienti- 
zate, cu nume noi, vorba fiind de unii 
scriitori marginalizaţi de regimul 
totalitar, de unii “disidenţi” propriu-zişi, 
de unii oameni de litere de origine 
română din alte literaturi. Am căutat 
să nu ne scape din vedere talentele 
redutabile de origine basarabeană. 
Ne-a preocupat îndeosebi afinităţile, 
interferenţele, confluenţele, într-un 
cuvînt, influenţa benefică a întregii 
literaturi române asupra celei 


basarabene prin marii ei reprezentanţi 
Lucian Blaga, Tudor Arghezi, Mihail 
Sadoveanu, Liviu Rebreanu, Nicolae 
Labiş, Nichita Stănescu ş. a. În 
cazurile unor autori complecşi sau 
opere complexe, ale unor aspecte 
tratate într-un mod cu totul netra- 
diţional, inedit chiar, ne-am permis să 
includem cîte 2-3 materiale la aceeaşi 
“temă”, conducîndu-ne de principiile 
teoretice ale “operei deschise” 
(Umberto Eco), care presupun mul- 
tiple interpretări critice. Nu lipsesc şi 
anumite capitole de clarificare po- 
lemică a unor destine scriitoriceşti 
dramatice sau contradictorii (pe 
vremuri subapreciate sau supra- 
apreciate). Atît capitolele de sinteză 
asupra bogatului spectru de aspecte 
ale procesului literar postbelic, cît şi 
capitolele-portrete literare sau de 
analiză concretă — din diverse per- 
spective cu tentă modernă — a 
scriitorilor şi a operelor de căpătii sau 
de dezbatere a unor aspecte insolite 
(sacrul, elementul religios, metafizicul, 
oniricul, absurdul, transcendentalul 
etc.), au fost realizate prin prisma 
criteriului “generaţionist” şi al celui 
privind orientările artistico-stilistice, 
obiectivul final fiind conturarea unei 
imagini integrale a tuturor generaţiilor 
de creaţie, cu reprezentanţii lor de 
frunte, cu principalele curente artistice 
îmbrăţişate, cu mutaţiile estetice 
caracterizante. 

Elaborat din perspectiva exigen- 
telor învăţămîntului modern şi urmă- 
rind sincronizarea programelor de 
literatură de pe cele două maiuri ale 
Prutului, prezentul manual-studii 
propune o primă încercare amplă de 
integrare, revizuire şi valorificare a 
literaturii postbelice din Republica Mol- 
dova şi din România, utilizînd moda- 
lităţi de analiză şi sinteză dintre cele 
mai variate şi multilaterale, mai efi- 
ciente şi atractive. 


Mihai DOLGAN, 
alcătuitor, coordonator, coautor 
şi redactor ştiinţifico-stilistic al lucrării 


În numărul de faţă al revistei publicăm 
două capitole din această lucrare: Un 
promotor fervent al onirismului — poetul 
Leonid Dimov de lulian Ciocan şi Valenţe 
suprarealiste în proza lui Mircea Cărtă- 
rescu de Mihai Vaculovschi. 

Mihai VACULOVSCHI 
Institutul de Istorie şi Teorie 
Lierară al A.Ş. M., 

Chişinău 


VALENȚE 
SUPRAREALISTE ÎN 
PROZA LUI MIRCEA 

CĂRTĂRESCU 


Pe lîngă volumele de poezie 
care i-au făcut un nume de unii 
adorat, de alţii detestat, dar în nici un 
caz nelăsîndu-ne indiferenți, unde 
găsim “tot ce postmodernismul a putut 
da mai coerent şi mai bine articulat în 
poezie, la noi”!, şi anume, Faruri, 
vitrine, fotografii (1980), Poeme de 
amor (1983), Totul (1985), Levantul 
(1990), Dragostea (1994), Mircea 
Cărtărescu (născut la Bucureşti, 
1956) este, fără îndoială, tot atît de 
original şi ca prozator. Pînă acum a 
semnat trei romane: Nostalgia (iniţial 
avea titlul Visul, deţinător al Premiului 
Academiei Române în 1989, care, 
fiind tradus în limba franceză, a 
cucerit şi publicul din Franţa, învred- 
nicindu-se de Premiul pentru cea mai 
bună carte străină în 1992 şi Premiul 
Medicis), Travesti, şi primul roman 
din trilogia Orbitor — Orbitor (aripa 
stîngă). 

Încă în 1983, într-un eseu 
publicat în "România literară” din 4 
august, Proză şi modernitate, repro- 
dus apoi de Gheorghe Crăciun în 
antologia sa Competiţia continuă. 
Generaţia '80 în texte teoretice, 
Vasile Andru intuia că “scrisul actual 
evoluează spre un efort de totalizare, 
de sinteză a celor mai eficiente 
direcţii titerare ale secolului”?. M. 
Cărtărescu — prozatorul poate fi 
considerat un suprarealist pur, cu care 
s-ar fi mîndrit şi Andre Breton, 
părintele acestui curent literar con- 


temporan. În toate cele trei romane 
M. Cărtărescu este un visător definitiv, 
care acordă visului ceea ce refuză 
deseori realităţii şi, ca şi autorul 
primului manifest al suprarealismului, 
bănuieşte că anume visul e cel care 
te face să îmbătrîneşti, mai exact — 
să trăieşti. “Visez enorm, colorat în 
demenţă, am în vis senzaţii pe care 
nu le încerc niciodată în realitate. 
Mi-am notat sute de vise de-a lungul 
ultimilor zece ani, dintre care unele 
se repetau convulsiv, tîrîndu-mă pe 
sub aceleaşi furci caudine ale ruşinii 
şi urii şi singurătăţii” (Nostalgia). 
La M. Cărtărescu visul se 
împleteşte atît de natural cu realitatea, 
încît deseori cititorul se surprinde că 
nu înţelege unde e ficţiune şi unde e 
realitate. “Eu cred în viitoarea rezol- 
vare a acestor două stări atît de 
contradictorii în aparenţă, care sunt 
visul şi realitatea, într-un fel de 
realitate absolută, de Suprarealitate, 
dacă i se poate spune aşa”?, zicea 
acelaşi A. Breton. Această rezolvare 
e realizată de scriitorul român. La 
aprecierile lui A. Breton: “Swift este 
suprarealist în răutate./ Sade este 
suprarealist în sadism./ Chateau- 
briand e suprarealist în exotism..."* am 
adăuga că M. Cărtărescu e supra- 
realist în proză. lată cum se explică 
senzaţia cititorului că profesorul de la 
Universitatea din Bucureşti nu taie 
nimic din scriitura sa, textul citit fiind 
într-o stare iniţială, neprelucrată, pură, 
asemănătoare cu un vis în care nu 
poţi cenzura nimic. Aceasta e, de fapt, 
metoda de bază a suprarealismului: 
obţinerea unui monolog fulgerător pe 
care nu-l poate jena nici un spirit critic, 
nici o judecată, care să scape de 
orişice urmări şi care să fie cît mai 
exact posibil gîndul vorbit. 
Cetăţeanul visului M. Cărtărescu 
urmăreşte îndeaproape tehnicile şi 
ideile lui A. Breton, încît, insistînd 
asupra lor, uneori plictiseşte nu numai 
cititorui, ci chiar şi personajul, aşa 
cum se întîmplă în povestirea REM 
din romanul Nostalgia, unde naratorul 
e un păianjen: “Povestea ta mă obo- 
seşte fizic”, o bruschează Vali pe 

Svetlana, care nu se satură să-şi 
amintească întîmplări din copilărie, 
prea lungi şi monotone. În REM 
ficţiunea e pe prim-plan, realitatea 
fiind doar o ramă, o carcasă, o 
schemă. Ideea e că trăim într-o 
ficţiune. “Dacă păstrează oarecare 
luciditate, el (omul) nu poate decit să 
se întoarcă atunci spre copilărie, care, 
oricît de masacrată i-a fost de 
supravegherea educatorilor, nu i-a 
părut mai puţin plină de farmec”, spune 
A. Breton. Şi la M. Cărtărescu 
majoritatea personajelor centrale sunt 
copii sau maturi care se întorc în 
permanenţă în copilărie sau în 
adolescenţă. În Nostalgia, naratorul 
din povestirea Ruletistul, care ne 
spune că viaţa e un risc, un joc, o 
ruletă, îl cunoaşte pe personajul cen- 
tral, ruletistul, anume din copilărie. În 
Mendebilul, Mircea, personajul 
narator, e un copil, ca şi lolanda sau 
Dan Nebunul, tot el, mendebilui, apare 
în copilăria naratorului-scriitor ca o 
iubire la 80 de ani şi-i cucereşte pe 
toţi colegii de joacă doar cu cuvîntul 
şi inocenta sa. A. Breton zicea că şi-ar 
fi trăit viaţa ca să provoace confi- 
denţele nebunilor, care sunt oameni 
deosebit de oneşti şi candizi. Mende- 
bilul e un copil cu idei, cu acţiuni şi 
lecturi mature, superior celorlalţi copii, 
care, tocmai din această cauză, pînă 
la urmă, e împroşcat cu pietre şi 
eliminat din viaţa celorlalţi. 

Şi personajele centrale din 
Gemenii, Andrei şi Gina (un intertext 
cu Symposion de Platon, în care 
întîlnim mitul androginului), se întorc 
încontinuu în copilărie. Gemenii se 
începe cu sfîrşitul. Ea, travestită în 
el, se îmbracă în haine feminine şi se 
sinucide. El, travestit în ea, se aşază 
la masă şi scrie: amintiri din copilărie, 
din adolescenţă, întîlnirea cu ea, casa 
de nebuni. Finisează povestirea, tîrîie 
tot în mijlocul odăii, se suie în vîrful 
acestui tot şi dă foc. Ambii deci se 
sinucid. Unul — la începutul povestirii, 
celălalt — la sfîrşit. Un fel de inel 
compozițional care uneşte fondul cu 
forma. Epilogul romanului, Arhitectul, 
este ca şi prologul, Ruletistul, o 


povestire similară cu cea a perso- 
najului Vali din REM. Novator în Nos- 
taigia e faptul că povestirile sunt 
legate de unele personaje secundare 
şi nu de personaje centrale, cum se 
întîmplă, de obicei, în proza modernă. 
Semnificativă ni se pare schimbarea 
titlului din Visul în Nostalgia. La 
început accentul cădea pe latura 
fictivă din vis. Acum, deşi ficţiunea 
rămîne pe primul plan, ea devine mai 
ascunsă, lăsînd cititorului şi o iluzie 
a realului, desprinsă dintr-un trecut 
mai mult imaginar. 

In centrul romanului Nostalgia 
(1993) se află, ca şi în celelalte două, 
motivul singurătăţii. Naratorul din 
Ruletistul de cîţiva ani doarme agitat 
şi visează un bătrîn care înnebuneşte 
de singurătatate. Personajul principal 
din Mendebilul e alungat din cetate 
tocmai din cauza că se deosebea de 
ceilalţi, adică era singuratic. Andrei din 
Gemenii de multe ori se trezea 
plîngînd de singurătate. Se simţea 
nesfîrşit de singur, iar Gina îi spunea 
că e mai singur ca oricînd. Svetlana 
din REM era stăpiînită de o singurătate 
fără ieşire, fără speranţă. lar Emil 
Popescu din Arhitectul e un singu- 
ratic cronic. Mendebilul din Men- 
debilul, Andrei din Gemenii, alungitul 
din REM sunt între ei asemănători, 
legaţi prin aceeaşi dorinţă şi aspirație 
— foamea de TOT. Această obsesie 
cărtăresciană de a cunoaşte totul 
poate fi privită şi ca o opoziţie sau 
chiar o ripostă directă dată concepţiei 
filozofico-poetice a lui Lucian Blaga, 
după care o cunoaştere totală e 
imposibilă, alogică sau stupidă. Toate 
aceste personaje au multe afinități cu 
Victor din Travesti (1990), alt roman 
de factură suprarealistă. Cu toate că 
pe copertă se accentuează cu litere 
mari şi roşii că avem de a face cu “un 
roman despre splendoarea şi abjecţia 
adolescenţei” (la început detectăm 
similitudini cu La un pas de prăpastie 
a prozatorului american J. Salinger), 
după lectură observăm că tema cen- 
trală se dovedeşte a fi complet alta 
— căutarea insistentă a propriului eu, 
încercarea cunoaşterii de sine, 

dezlegarea himerei vieţii, vindecarea 
de maladia minţii. Personajul se agaţă 
ca de cel din urmă pai (comparaţia îi 
aparţine) de gîndul că va putea totuşi 
dezlega atît cît mă ţin puterile, ghemul 
ăsta, încurcătura asta de intestine, 
mandala asta întrețesută în creierul 
meu. Descifrarea acestei enigme este 
căutată cu înfrigurare diabolică pînă 
la sfîrşitul romanului. 

in centrul atenţiei se află o 
singură persoană, Victor, surprins în 
două ipostaze: în anii de maturitate 
şi în perioada adolescenţei. Dezle- 
garea enigmei îi fac pe cei doi Victori 
să devină un tot întreg. În primul caz 
subiectul narator e scriitorul Victor de 
34 de ani, omul care încearcă din toate 
puterile să rezolve problemele legate 
de propria cunoaştere pe calea 
scrisului. În cel de-al doilea caz 
subiectul e singuraticul adolescent de 
17 ani Victor, care acţionează după 
legile sale nescrise, mai bine zis, 
neglijind orişice lege. După cum e şi 
firesc, aceste două planuri se inter- 
sectează, Victor cel de 17 ani (din 
1973, adică din trecut) trăind în visurile 
şi amintirile lui Victor cel de 34 de ani 
(din 1990, adică din prezent). Acţiunea 
romanului durează o săptămînă la 
masa de scris a scriitorului Victor şi 
o săptămînă la tabăra Budila, pe cînd 
Victor era adolescent, moment asupra 
căruia se opreşte personajul pentru a 
descifra enigma vieţii sale, care îl 
chinuie mereu. Budila însemna 
nespus de mult pentru limpezirea 
lucrurilor ce devenise atît de necesară 
de la un timp. De reţinut importanţa 
acestui loc din descifrarea topo- 
nimului de către protagonist: “în acest 
cuvînt, Budila — budă, closet, cloacă 
nebunească şi împuţită, dar şi gigan- 
tic Buddha zîmbitor, cu pleoapele 
coborîte, înconjurat de un nimb de 
perle şi flacără vie, — e concentrat 
totul”. ; 

Dacă ar fi să urmărim fabulația 
romanului, aceasta ar fi următoarea. 


Un scriitor, torturat de tainiţele. 


necunoscute ale vieţii saie, se 
izolează la o vilă, fiind hotărît să le 
descopere cu orice preţ. Apelînd la 


propriile amintiri şi visuri, el reuşeşte 
să iasă învingător. O face prin 
intermediul scrisului. Căci scrisul, în 
credinţa personajului, este o terapie 
ce poate vindeca. De aceea el speră 
în puterea lui întremătoare. Acest gînd 
îl face să miînjească filele nu cu 
cerneală, ci cu supuraţia rănii vechi, 
nădăjduind că toată purulenţava trece 
în aceste pagini, el mîntuindu-se 
astfel de veninul ce-l năpădeşte. 
Pentru Victor scrisul este unica ieşire 
din situaţie, unica salvare. E o luptă 
psihologică din care ori va ieşi 


„vindecat, spune el, ori nu va ieşi 


niciodată. Cu ajutorul scrisului 
personajul încearcă să se apropie de 
himera insuportabilă, ca “o insectă 
străvezie de coaja becului fierbinte şi 
orbitor”, scrisul fiind asemeni impreg- 
nării cu sînge şi cu puroi a tifonului 
înfăşurat pe o rană. Chiar din propo- 
ziţia a doua aflăm că singurul om 
pentru care scrie şi a scris vreodată 
e dragul, apropiatul, singurul cititor, 
unicul prieten Victor, adolescentul de 
17 ani. Victor-maturul nu-l uită pe o 
clipă pe Victor-adolescentul, proza- 
torul făcîndu-ne în permanenţă 
martorii frecventelor dialoguri dintre ei. 

Un simbol folosit des de M. 
Cărtărescu este oglinda, prezent şi în 
poezia sa. În volumul de versuri 
Dragostea (1994) oglinda întru- 
chipează chiar acelaşi simbol ca şi 
în roman: oglinda din mijlocul minţii, 
de care trebuie să ne ţinem mai 
departe, căci încep apoi nişte trepte, 
aceleaşi trepte-perioade ca în roman, 
pe care personajul le coboară pentru 
a obţine şansa de a putea păşi înainte. 
Adesea se întîmpla ca scriitorul Vic- 
tor să se uite în oglindă. Şi întot- 
deauna îl vedea pe adolescentul Vic- 
tor, aşa cum Andrei, uitîndu-se în ochii 
Ginei (Nostalgia), vedea imaginea 
Ginei: nu era de fapt faţa mea, ci a 
ta, Victor, dragul şi scumpul meu 
prieten. 

Personajul, cu o totală dăruire, 
scrie zi şi noapte, tremurat, zgîriind 
de fapt pagina, fiindcă trebuie să 
scrie. Narațiunea decurge încet, căci 
rana e profundă şi durerea săgetează 

pînă şi din cele mai banale amănunte. 
Dar îl ajută la timp chipul lui Vic- 
tor-adolescentul. Acel Victor torturat 
de visuri şi singuratic, deosebit de 
ceilalţi colegi ai săi, care îşi dorea un 
viitor măreț doar din punct de vedere 
profesionist, vrînd să scrie Cartea 
Totală şi apoi să moară. Fiind licean 
la tabăra Budila, Victor, împreună cu 
încă vreo şapte gălbejiţi, recita poezii 
la un cenaclu, în timp ce majoritatea 
colegilor săi se distra la discoteci: 
Vulgaritatea îl revoltă, fără a înţelege 
însă că aşa era stilul vremii. Victor 
era un om al spiritului, om care citea 
şi care, mai tîrziu, avea să scrie, 


colegii săi însă erau oamenii cărnii, 


cei care, fericiţi şi cretini, vieţuiau ca 
nişte plante, strigînd obişnuitele 
cîntece porcoase, care i-au încărcat 
tinereţea ca un strat gros de jeg în 
urechi. Aceasta era realitatea timpului, 
cele mai răspîndite obiecte fiind pe 
atunci casetofonul, discotecile şi 
revistele porno. Toate ideile şi 
preocupările colegilor ajungeau pînă 
la urmă la dragostea care era pentru 
ei un roman care se termina cu 
introducerea. 

Prin Victor-adolescentul M. Căr- 
tărescu creează un personaj cu totul 
aparte, neobişnuit, care poartă în gînd 
un roman nesfirşit şi ilizibil ce ar 
cuprinde Totul, visîndu-se scriitorul 
Total, produsul final şi absolut al uma- 
nității. Chiar din prima seară din tabăra 
Budila Victor rămîne singur în odaie, 
aşa cum avea să fie pînă la rugul de 
la închidere: Eram absolut singur, un 
nechemat, un strigoi. Era atît de 
însingurat că uneori avea senzaţia că 
ar fi o fiinţă invizibilă, în aceste cazuri 
dorind sincer să devină ca şi ceilalţi. 
Dar tot atunci se ruga să fie lăsat în 
pace, în propria-i stihie a felului lui de 
a fi. Victor visa să devină totul, să-l 
privească în ochi pe Dumnezeu, să 
trăiască doar pînă atunci cînd va 
termina Cartea ce va avea ca filigran 
cea-mai-frumoasă-poveste-de-dra- 
goste, “în care Prinţesa-Ovul se 
contopea cu Prinţul-Spermie...”. 

La 34 de ani Victor se lasă 
frămîntat de o altă întrebare: cum să 


scape de acel furuncul infiltrat în 
pielea singurătăţii sale, maladie pe 
care o va numi Lulu, “axă a vieţii mele 
aşa cum viermele cu antene şi 
picioruşe este axa fluturelui”. Lulu era 
un coleg de-al său de liceu, un flăcău 
sturlubatic, care avea slăbiciune 
pentru cîntece grosolane, ţipînd 
fiecare vocabulă, “de parcă ar fi vrut 
să compenseze cumva statura lui 
minusculă şi mutra obraznică de 
ciocănitoare”. Întotdeauna elţinea în 
dinţi o pipă şi se remarca prin rînjetul 
său zălud şi inconfundabil. Acesta e 
realul Lulu. insă Victor are şi un Lulu 
închipuit, inventat de el, un simbol al 
abjecţiei vieţii sale, pe care l-a simţit 
atunci cînd nu deosebea lumea de 
mocirlă, de Budila adolescenţei. 
Luiu-realul şi Lulu-imaginarul se 
prezintă ca un centru opus lui Victor, 
care avea nevoie de această balanţă, 
pînă la urmă hotărîtoare pentru 
descifrarea marii întrebări, a marilor 
neînţelesuri,a tainelor din viaţa sa, 
simbolizată prin acel păianjen veşnic 
prezent în visuri, care îl ia în prizo- 
nierat pe LULU, întîlnit, de altfel, şi în 
Nostaigia. Autorul utilizează ambele 
genuri cînd e vorba de Lulu. Realul 
Lulu, la balul de încheiere a taberei, 
se travesteşte în femeie, moment 
important pentru descifrarea Enigmei. 
Păianjeni mulţi îmi caută inima, recita 
buimac Victor-adolescentul. Acest 
păianjen apare în cele mai diferite şi 
mai atrăgătoare visuri ale perso- 
najului. El se arată şi în formă de 
soare, dar un soare criminal. În unul 
din nenumăratele visuri acest mira- 
culos păianjen care locuia în creierul 
lui Victor, sugînd şi îngrăşîndu-se din 
amintirile, din sîngele, din bucuriile, 
din poemele şi din frica personajului, 
după ce-l prinse în mrejele sale pe 
Lulu, care îl urmărea neînduplecat, îl 
ghemuise şi pe Victor. Trebuia ori să 
rămînă acolo şi să moară ca un 
gîndac, ori să se întoarcă şi să-l 
înfrunte. Cesa ce în adolescenţă 
părea un vis, o halucinație, acum se 
întîmpla aievea. Victor-adolescentul 
declarase război acestui păianjen, cu 
care se lupta pe viaţă şi pe moarte. 

Travestitul Lulu, abjectul(a), 
falsul(a): Lulu din visurile sale, căci 
realul Lulu murise cu puţin timp după 
Budila, îl condusese ia alt vis-amin- 
tire: soră-sa, despre care mamă-sa nu 
dorea să-i povestească nimic, nici 
unde se află, nici dacă mai trăieşte, 
nici să-i arate mormîntul. În majo- 
ritatea visurilor sale apare această 
soră, cu filme de familie şi cu gheare 
teribile pe care tintea să le împlînte 
în corpul lui Victor. Fiinţa aceasta se 
iveşte ca un chin groaznic, ca o rană 
veşnic sîngerîndă. 

Cu ajutorul amintirilor şi, mai 
ales, al visurilor Victor se întoarce 
întrebător la deprinderile mamei sale 
de a-i îmbrăca pînă la patru anişori în 
haine de fetiţă şi de a-i da pentru joacă 
doar păpuşi. in aceleaşi visuri 
personajul, privind. atent în ochii 
“surorii” ridicaţi spre el, îşi recunoaşte 
propriii ochi, “căci ochii aceia negri şi 
fermi, genaţi delicat, erau ochii mei, 
aşa cum mi-i văzusem de atîtea ori 
în oglindă, în prima copilărie”, iar 
“fiinţa cu cozi împletite stîngaci, în 
rochita cu un desen în piept, ştiam 
acum, eram eu”. 

Sub pretext că este dus la 
verişoara Ancuţa să se joace cu 
jucăriile ei, Victor e condus într-ozonă 
necunoscută a oraşului, unde se află 
un imens spital — o intrare câtre altă 
lume. “Să fii cuminte, mi-a zis mama, 
şi m-a lăsat, urlînd după ea, pe un 
culoar nesfirşit, în grija unei femei în 
veşmînt alb. M-am pomenit pe o 
masă cu cearşaf aspru pe ea, sub o 
mare farfurie plină de becuri orbitoare. 
Un cap bărbos s-a aplecat deasupra 
mea, am maiţipato dată, cu disperare 
şi n-am mai ştiut nimic. Am plins apoi 
săptămîni întregi după rochiţele şi 
păpuşile mele, dispărute pentru 
totdeauna...”. Acest citat cuprinde 
semnificaţiile cele mai importante ale 
romanului Travesti de M. Cărtărescu. 
Rîndurile de mai sus reprezintă 
principala “enigmă, ia descifrarea 
căreia trudeşte. din răsputeri Vic- 
tor-scriitorul. Anume această scenă 
misterioasă i-a şi schimbat cursul 
vieţii protagonistului. lar sora sa 

“geamănă” pierdută a fost găsită din 
nou în urma deschiderii uşii interzise, 
nedescuiată încă de nimeni. Este un 
alt moment simbolic de importanţă, 
care, în sfîrşit, îl face pe narator să 
se simtă vindecat. Acum îşi dezvăluie 
semnificaţia şi multe alte momente 
criptice din român. Scriitorul! Victor 
iese victorios, acesta fiind şi numele 
său — Victor —, “căci nu asta 
înseamnă numele nostru?”. De retinut, 
eroul zice “al nostru”, nu “al meu”. Căci 
acum, cînd Enigma vieţii sale îl ţinea 
pe loc, îl urmărea insistent, ea era 
deja descoperită. Victor-scriitorul îl 
mai priveşte pe Victor-adolescentul o 
dată în oglindă, spunîndu-i: “Dispari”. 
Acum Victor putea găsi alte trepte. 

Travesti este romanul omului 
singuratic, ieşit din comun, care se 
întreabă de ce se întîmplă acest lucru 
cu el, căutînd totodată răspunsul. E 
un roman modern ce ne ţine trează 
curiozitatea pînă la sfîrşitul său. E 
ieşit din comun şi numărul visurilor 
neobişnuite, enigmatice, obsedante, 
dar şi simbolice în acelaşi timp, 
majoritatea prezentîndu-l pe ado- 
lescentul Victor, urmărit fiind de 
păianjenul mare şi soră-sa mică. Ironia 
şi umorui său amintesc de cele ale 
lui J. Salinger şi G. Călinescu. 
Descrierile sunt romantico-fantastice 
în unele cazuri şi generatoare de 
groază — în altele. Romanul abundă 
în aspecte naturaliste şi explorează 
cu multă eficacitate cele mai diverse 
tehnici ale postmodernismului. 

În romanul Orbitor (aripa stîn- 
gă) (1996), în miezul căruia “nu se află 
altceva decit un urlet galben, orbitor, 
apocaliptic”, “cel mai interesant şi mai 
controversat reprezentant al ultimei 
generaţii de poeţi români”? continuă 
şi aprofundează ceea ce făcuse în 
primele romane. E, de asemenea, un 
roman suprarealist pe tema singu- 
rătăţii, avînd aceeaşi foame de Tot, 
care acum are numele Orbitor şi 
chipul meu (naratorul omnipotent şi 
omniprezent fiind El, cel trimis,care 
îi dă vedere unui orb, dar nu oricăruia, 
ci numai celuia care îl recunoaşte: 
“Eşti Mircea”), aceleaşi tehnici 

dezvoltate şi multiplicate: auto- 
biograficul, textualismul, intertextua- 
litatea etc. Fapt pe care M. Cărtă- 
rescu nu-l ascunde, ci, dimpotrivă, îl 
evidenţiază, folosind un intertext cu 
celelalte două romane şi chiar cu unele 
personaje, cum e Victor din Travesti, 
Gina din Nostalgia sau Egor alungitul, 
cel care păstra ceva din copilărie, ce 
îl făcea să poată controla visele proprii 
şi chiar visele altora, fiind convins că 
“acolo e totul”. “Din clipa cînd visul 
va fi supus unui examen sistematic, 
cînd, prin metode determinate vom 
reuşi să ne dăm seama de vis în 
integritatea lui, cînd curba lui se va 
dezvolta cu o regularitate şi o 
amploare fără pereche, atunci putem 
spera că misterele inexistente vor face 
loc marelui Mister”, scria A. Breton, 
marele Mister bretonian fiind sinonim 
cu Totul cărtărescian. Obsesia visului 
e obligatorie şi în romanul Orbitor 
(aripa stingă). Aici se întrevăd 
adevărate canale între visele care se 
leagă aşa cum comunică unele cu 
altele toate construcţiile din Bu- 
cureşti, spune naratorul. Visul orbitor 
îl aruncă pe erou în trecut, îi 
proiectează prezentul, îi împrumută o 
clarviziune profetică. 

Uneori visul e profund personal, 
alteori e colectiv, alteori cameleonic. 
Naratorul poate vedea nu numai 
“visele lui tataie, lîngă capul cărunt al 
căruia îmi odihneam capul”, ci şi 
visele cititorului. Poate că tocmai visul 
în accepţia lui Freud-Cărtărescu 
reprezintă acel Tot spre care rîvnim 
cît trăim: “De parcă visul ar fi 
partenerul nostru interior, femeie dacă 
suntem bărbaţi şi bărbat dacă suntem 
femei: el ne excită, ne stîrneşte 
lichidele seminale, lubrifianţii, ne-ncin- 
ge minţile cu fantasme şi-ncolăciri... 
Să ejaculăm în uterul visului nostru, 
să ne fecundăm, ca melcii, pe noi 
înşine, să facem dragoste cu noi 
înşine între pereţii de caolin ai testei 
noastre — asfa dorim mereu şi ne-am 
dorit-o poate întotdeauna”. Înzestrat 
cu o bogată fantezie dictatorială, M. 
Cărtărescu exploatează din plin 
ficţiunea biografică. Totuşi, în roma- 


nele lui nu putem vorbi de o multitu- 
dine de planuri. Mai degrabă e un 
mozaic de întîmplări, povestiri, 
amintiri, căutări, visuri din mai multe 
perioade ale vieţii personajelor: 
naratorul, mama, bunicul, mătuşa, 
cunoscuţii etc., deci şi personajul e 
de vîrste diferite. 

Mircea Cărtărescu caută răs- 
punsuri la cele mai grave şi mai 
complexe întrebări ale condiţiei omului 
contemporan, utilizînd în acest scop 
variate şi eficiente tehnici ale scriiturii 
(post)moderne, dovadă că el “crede 
în ceea ce face şi are o pasiune 

aproape mistică pentru literatură”. 

UN PROMOTOR 
FERVENT 

AL ONIRISMULUI — 
POETUL LEONID DIMOV 


A vorbi despre poezia lui Leonid 
Dimov (s-a născut la Ismail în 1926, s-a 
stins din viață în 1987) înseamnă, întîi 
de toate, a discuta despre onirism. 
Grupul oniric (Leonid Dimov, Dumitru 
Țepeneag, Virgil Mazilescu, Daniel 
Turcea, Emil Brumaru, Sorin Titel, Florin 
“Gabrea ş.a.) ia fiinţă în 1966, la doi ani 
după venirea la putere a lui N. Ceau- 
şescu, deşi L. Dimov şi D. Țepeneag au 
teoretizat “onirismul” încă pe la 1960. 
Aceştia doi — L. Dimov în poezie şi D. 
Țepeneag în proză — au fost de fapt 
liderii grupului. Au conlucrat pînă în 1975 
cînd lui Țepeneag i s-a retras cetăţenia 
română prin decret prezidenţial. Într-o 
convorbire cu criticul Eugen Simion 
prozatorul D. Țepeneag spunea: “Cuplui 
nostru funcţiona de minune şi pe plan 
teoretic, pentru că ne îmboldeam şi ne 
sprijineam unul pe altul. Fiecare de unul 
singur nu cred că am fi reuşit să ajungem 
atît de repede la ideea onirismului 
estetic (căci voiam să-l deosebim de cel 
suprarealist). Dimov venea din Arghezi, 
mai ales din lon Barbu, eu trecusem prin 
fantasticul eminescian (romantic) şi 
încercam să scap de sub gheara lui 
Kafka. Cunoşteam amîndoi supra- 
realismul şi admiram poeţii anilor '40, 
în frunte cu Tonegaru, dar respingeam, 
ca prea facil şi monoton, dicteul auto- 
mat”. 

Referindu-se la onirism în gene- 
ral şi la Leonid Dimov în special, criticul 
Mircea lorgulescu menţiona că e vorba 
de “prima încercare serioasă de a 
scoate literatura de sub tutela ideo- 
logiei”. Într-adevăr, L. Dimov şi D. Țepe- 
neag au fost nişte nonconformişti care 
nu au agreat toată viața regimul comu- 
nist, iar onirismul, înainte de a fi o teorie 
literară, a fost mai întîi un mod de viață. 


Ce a fost totuşi onirismul? Ce a 
adus el nou în literatura română? O 
explicaţie plauzibilă găsim la acelaşi D. 
Țepeneag: “Noi nu visăm, noi creăm 
vise. Textul literar e pentru noi un discurs 
care se naşte supunîndu-se unor ope- 
raţii analoage acelora din vis. Onirismul 
nostru e textual şi structuralist. Nu 
anecdota contează, ci mecanismul 
narativ sau poetic. Ca şi visul, textul 
oniric nu se raportează neapărat la o 
realitate anterioară scriiturii, chiar dacă 
n-are nevoie de incongruenţă şi de au- 
tomatism pentru a o dovedi... Negăm 
(dialectic) suprarealismul şi refuzăm 
dicteul automat”. Această explicaţie pe 
care o dă D. Țepeneag ne conduce la 
concluzia că deosebirea dintre supra- 
realişti şi onirici ţine în fond de facerea 
textului. 

Imaginarul haotic şi incoerent nu 
este la suprarealişti un scop, ci rezultatul 
neaşteptat al unei doctrine literare. Pe 
de altă parte, autorul oniric îşi propune 
deliberat să construiască (să simuleze) 
această lume incoerentă, el o fabrică cu 
meticulozitate şi ştie foarte bine ce vrea 
să obţină. Facerea textului suprarealist 
este mai spontană, mai naturală, în timp 
ce facerea textului oniric este mai artifi- 
cială. De fapt, anume sentimentul 
convenţionalităţii artei îl desparte pe L. 
Dimov de poetica anilor '60. Onirismul 
este în acest sens o primă probă de 
postmodernitate în literatura română. 
Postmodernii sunt cu atît mai veritabili 
cu cît sunt mai artificiali în facerea 
textului. Nimic, dar absolut nimic nu este 
întîmplător la postmoderni şi onirici. Ei 
calculează pînă şi efectele pe care textul 
trebuie să le exercite asupra cititorului. 

Să revenim însă la poezia lui 
Leonid Dimov şi să vedem confirmarea 
acestor idei teoretice în creaţia sa. 

Leonid Dimov debutează în 1966 
cu volumul Versuri, după care au urmat 
7 poeme (1968), Pe malul Styxului 
(1968), Carte de vise (1969), Eleusis 
(1970), Semne cereşti (1970), Deschi- 
deri (1972), Litanii pentru Horia (1975), 
Dialectica vîrstelor Can Tinerețe 
fără bătrîneţe (1978) ş. a. În opinia lui 
Lucian Raicu “Leonid Dimov este unul 
din marii poeţi români contemporani, un 
maestru al limbii stăpînite în toate 
secretele articulaţiilor ei, al metaforelor 
complexe, al imaginilor abundente şi 
precise, amestecînd suveran realitatea 
şi visul, spontaneitatea şi luciditatea, 
magia şi ironia...”. Într-un interviu mai 

recent D. Țepeneag mărturisea că a 
învățat ironia de la L. Dimov. 

Ceea ce ar trebui să remarcăm în 
primul rînd este despărțirea lui L. Dimov 
de poetica generației '60. Poezia lui 
renunță la misionarism şi la implicarea 
socială confesivă în favoarea ludicului, 
a jocului pur. lată de ce, dacă ar trebui 
să numim un poet de la care L. Dimov a 
învăţat ceva, acesta ar fi, întîi şi întîi, Ilon 
Barbu. Criticul Al. Cistelecan susţine că 
“Dimov scoate poezia de sub dominaţia 
sensului şi a semnificației, îndepăr- 
tîndu-se de limbajul emfatic şi de tirania 
conţinutului. El este exemplul cel mai 
coerent al fanteziei dictatoriale şi al 
imaginaţiei. Poezia lui vrea doar să 
seducă”. Într-adevăr, cititorul, relaţia cu 
acesta este pentru L. Dimov ceva foarte 
important. Poetica sa este, în ultimă 
instanţă, una a surprizelor şi a şocurilor 
programate. L. Dimov foloseşte deseori 
un limbaj figurat netraductibil, motivat 
în primul rînd de faptul că şi visul este în 
fond o metaforă netraductibilă, în care 
substituitul şi substituentul nu se mai 
caracterizează prin similitudine. Poetul 
ne prezintă o lume inedită, fascinantă, 
o lume paralelă, dacă am putea spune 
aşa, în care, spre deosebire de cea 
reală, miracolul este iminent. Structura 
poemelor repetă şi ea fondul, căci, după 
cum am mai spus, oniricii îşi construiesc 
visele, nu le transcriu prin dicteu au- 
tomat. 

Poeziile lui L. Dimov au o structură 
liberă şi descentrată, ele sunt un fel de 
desfăşurări caleidoscopice ale unor 
elemente extrem de variate şi eclectice. 
Al. Cistelecan spunea în acest sens: 
“Devenită un joc demiurgic fără finalitate 
şi consecinţă, exultînd în pură gratuitate, 
poezia lui Dimov mizează pe specta- 
cularitatea limbajului şi a existenţei. Poet 
baroc, Dimov şi-a structurat poezia pe 
două motive tipice acestei categorii 
culturale: — al lumii ca teatru şi al vieţii 
ca vis”. Transpare şi aici postmo- 
dernitatea poeziei lui L. Dimov, lumea 
este pentru el un teatru sau un teatru în 
teatru, o realitate ca atare nu există 
pentru L. Dimov, iar (autojironia şi 
creaţia prin joc sunt la el momen- 
tele-cheie. 

Semnificativ în această ordine de 
idei este Poemul odăilor, care deschide 
volumul 7 poeme (1968) şi pe care îl 
reproducem în întregime, pentru a ne 
pătrunde mai bine de împletirea or- 
ganică a realului şi transcendentalului, 


a profanului şi a sacrului, precum şi de 
simbolistica polivalentă a celor opt culori 
de echilibru cosmic din cele opt odăi — 
ipostaze ale destinului uman în per- 
petuă metamorfozare: | 


Ca seria spre fund să fie calmă 
Sunt scoase uşile din loc în loc. 
Adună-ţi umerii cei reci sub 
palmă, 
Rămii alături, să privim din toc. 


E verdele grădinii primăvara 
Înviorat cuminte, din brocart, 
i scoica venusiană cu ghitara 
nchisă-n ea de-un Odiseu 
de cart. 


E purpura adîncă-n draperie 
Cu fluturi de email în 
cute-ascunşi 
i mantii de prelați plecaţi să fie 
n reci bazilici de pontife unşi. 


E galbenul spătarelor de jeţuri 
Cu bumbi albaştri în reţea 
dispuşi, 
Din glastre cafenii cînd suie 
ceţuri 
Şi scîrţiie-n peisaje cărăbuşi. 


E capa de mătase violetă 
Nepăsător răsfrîntă pe sofa 
Cînd aşteptarea înlemni, secretă 
Capacul cu păstori de besactea, 


Este sideful spart peste platouri 
Adus de caravele din ocean, 
E-un alb veşmînt înăbuşind 
ecouri 
Din catedrale, la sfirşit de an, 


E marele chivot portocaliu 
Cu sfinţi de sînge presăraţi 
în stea 
Şi poartă-n miez. Mîneru-i 
negru-l ţiu 
Din răsputeri: îl trage careva. 


E ultima în care apoi zac 
Culorile din fiece odaie. 

O scenă de irozi cu vîrcolac, 
Împreunarea lor, în mijloc, taie. 


“Dincolo de o primă citire literară, 
logică a textului, — constată lustina Itu, 
— imaginile, devenite simboluri, conţin 
semnificaţii adînci, care vizează raportul 
dintre individ şi destinul său. În fond, 
poetul ne invită să vedem dincolo de 
realitatea imediată, de obiectele ce 
înconjoară lumea noastră, a oamenilor, 

reflectată în obiecte şi culori. “Scoica 
venusiană cu ghitara” reprezintă “gra- 
ţiosui şi muzicalul”; verdele, culoarea 
lumii vegetale, sugerează prospeţime, 
vitalitate, vocaţie creatoare. Alternanţa 
între culorile vii (roşul, violetul) şi culorile 
calde, senine (albastrul şi galbenul) 
poate fi sugestia unei permanente 
alunecări a destinului uman de la lumină 
la întuneric, dinspre realitate spre 
idealitate, de la concretul lumii materiale, 
la dimensiunile lumii spirituale... Ultima 
strofă se vrea o sinteză, o concluzie cu 
valoare de simbol. Toate culorile sunt 
înmănuncheate într-un tablou icono- 
grafic... De la realitatea concretă a 
obiectelor se trece la reaiitatea lumii 
spirituale. Poetul sugerează astfel ideea 
că prin artă omul accede spre transcen- 
dent, spre lumea dumnezeirii”!. lar prof. 
dr. lon Bălu intuieşte următoarele desci- 
frări: “Cromatica poemului şi structurile 
lui simbolice se întorc într-o proiecţie 
metaforică a sacrului camuflat în 
veşminte profane, cum observa Mircea 
Eliade. Edenul profan al lui Leonid 
Dimov pare o replică modernă la 
empireul sacru imaginat de Dante în 
cercul al nouălea din Paradisul. Din 
această perspectivă, poemul contu- 
rează o idee mai profundă: trăim într-o 
lume de imagini, culori, lumini şi umbre, 
dar ele nu sunt decît laturile vizibile ale 
unei existenţe primordiale. În esenţă, 
realui — lasă Leonid Dimov să se 
înţeleagă — este profund simbolic, dar 
obişnuinţa noastră de a lua în conside- 
raţie doar elementele exterioare ale 
obiectelor şi ale fenomenelor ne limi- 
tează posibilitatea de a pătrunde dincolo 
de vizibil'2. 

O poezie dominată de vizionarism 
total şi constituită în întregime din 
metamorfozări bizare şi şocante este 
Eternitate (un tînăr înecat se transformă 
în pămînt, apoi devine glastră; glastra 
este cumpărată de o femeie, care, fiind 
ucisă de doi prieteni ai celui înecat, 
ajunge să se preschimbe într-o boabă 
de peruzea; prietenii, la rîndul lor, vor 
continua aventura sub formă de ciob şi 
peruzea). 

Aparenta incoerenţă a poemelor 
lui Dimov,.trecerea bruscă de la un 
detaliu la altul, metaforele şi simbolurile 
netraductibile sunt, aşadar, procedee 
deloc întîmplătoare, căci visul le justifică 
pe toate. Simbolul central al poemelor 
sale, figura dominantă a eului poetic e 


cea a bufonului, a măscăriciului care se 
simte foarte bine în spaţiile scenice, 
teatrale pe care tot el le-a creat. L. Dimov 
vrea să ne spună că literatura nu este 
altceva decit un joc, că viaţa de toate 
zilele nu trebuie confundată cu litera- 
tura. lar după cum spunea cel mai bun 
prieten al lui L. Dimov — prozatorul D. 
Țepeneag: “Jocul presupune convenţia, 
artificialul, nu decurge din necesităţi 
vitale. Jocul spre deosebire de orice 
activitate necesară din timpul vieţii, face 
complet abstracţie de moarte... la joc se 
aplică în totul definiţia cunoscută a 
libertăţii: eşti liber în măsura în care 
înţelegi regulile jocului...”. 

Leonid Dimov este, aşadar, unul 
dintre marii poeţi români contemporani, 
un lider al onirismului estetic şi, poate, 
primul poet postmodern din literatura 
română. Singurul care a rămas fidel 
onirismului pînă la capăt. D. Țepeneag 
mărturisea: “Vraciul tribului oniric a 
rămas tot Dimov. Eu eram deja atras de 
alte sirene avangardiste, fugeam cu 
ochii, pe urmă cu piciorul, spre alte 
ţinuturi. El a rămas locului, ca un stilp”. 


NOTE 


1 Literatura română pentru clasa 
a XII-a. Comentarii şi sinteze, Ediţia a 
II-a, Coordonator: prof. lustina Itu, Braşov, 
Editura Orientul Latin, 1994, p. 200. 

2 lon Bălu, Literatura română 
pentru clasa a XIl-a de liceu şi baca- 
laureat. Culegere de texte şi comentarii, 
Bucureşti, Editura Minerva, 1994, p. 230. 

NICOLAE IORGA, 
BRAD BĂTRÎN SAU 
“ARBORE COSMIC” 


Mutîndu-se din Vălenii de Munte 
la Sinaia, din cauza cutremurului de 
la începutul lui noiembrie, lorga avea 
să fie ucis mişeleşte la 27 ale 
aceleiaşi luni, a anului 1940, şi 
trunchiul său, odinioară falnic ca 
bradul, fu lăsat să zacă pe arătura 
brumoasă a Strejnicului, între cer şi 
pămînt. 

“Muri astfel cel mai mare dintre 
luptătorii noştri... de mîna acelora pe 
care-i dusese la biruinţă, din porunca 
unui oaspete pe care-l iertase pentru 
răul făcut... Şi trupu-i ciuntit zăcu pe 
cîmpie” — sunt cuvintele cu care 
Nicolae lorga încheiase Istoria lui 
Mihai Viteazul, apărută în 1935. 

Numai cu o zi înainte, la 26 
noiembrie, în vila sa din Calea Codrului 
— premoniţie? avertizare din stră- 
fundurile fiinţei sale? efuzie testa- 
mentară? — auzise un vuiet “din 
pădurea sumbră”, un glas păgiîn, 
scrîşnit; o jelanie ca de bocet, “c-au 
fost tăind un brad bătrîn”. Sub frea- 
mătul acestui glas, un zbucium venit 
din adîncuri de timp şi nemărginiri de 
spaţii, aşternuse cele cinci strofe ale 
unei oraţii funebre; nu o lamentaţie, 
ci un cînt mioritic răscumpărător de 
moarte, în care nu ciobanul din 
crucea muntelui fi-va sacrificat, ci 
bradul acela a cărui rectitudine 
incomoda nu un loc, o “ţară”, ci 
lumea... ` 

Vizionar şi profetic, poetul alege 
cel mai vertical dintre arbori, cel care 
cu piramidala sa sobrietate înfruntă 
fără preget şi în fălnicie vijeliile, 


vitregiile, destinul. E!, bradul, îl 
figurează pe magul ce fusese “la drum 
o călăuză”, măsurîndu-şi forţele cu 
furtunile în confruntările în care cerul 
se amestecase cu pămîntul. De 
aceea mortu! acesta se cheamă cu 
un nume cosmic: Brad, iar poetul îl 
mai denumeşte şi Bătrîn. 

Simbol ascensional, bradul îşi 
află mediul propice în înălțimile pure 
şi înzăpezite, străjuind cu solemnitate 
piscurile şi părînd să asalteze cerul, 
de la care şi-a luat albastrul sever al 
frunzelor. 

Dar nu misterul sumbru, ver- 
de-albastrui spre negru al frunzelor, 
nici hieratica siluetă a trunchiului rețin 
gîndirea poematică, ci simbolismul 
funerar, cu care, din antichitate, a fost 
încărcată imaginea acestui arbore. 

Înţelepciunea-i spune poetului 
că nu e posibil să înfrîngi cu vigoarea 
cugetului şi erudiţia minţii — o, nu! 
nu poţi sta înaintea bestialităţii 
dezlănţuite, debilităţii brutale, fero- 
cităţii plătite. 

intr-o epocă de resuscitare a 
iraţionalismului barbar şi sinucigaş — 
şi istoria a cunoscut, repititiv, un 
asemenea timp —, gigantul simțind 
rostul lumii surpîndu-se, nu poate 
decît să se întrebe cu tristeţe şi un 
fel de silă mai tare decît “orice senti- 
ment de groază”: De ce? 

Dacă-i atît de aproape ca- 
tastrofa, de ce graba amnezică şi 
toantă? De ce nemernicia profa- 
natoare a vieţii? De ce mîrşăvia 
ucigaşă pentru tot binele făcut cu 
vajnică şi demnă cutezanţă? La ce 
bun sacrificarea călăuzei? a stră- 
moşului, demn şi drept? 

“Mă cuprinde uneori un fel de 
silă de viaţă. ... În realitate îmi dau 
seama că e un dezgust de toate cele 
ce se petrec, o imposibilitate de 
acomodare şi de urmărire a verti- 
ginoaselor transformări. ... De azi pe 
mîine se răstoarnă toate: valori, 
oameni, instituţii...”. “Nu pot scrie 
nimic. Nici măcar o însemnare. Mă 
simt parcă inutil într-o lume smulsă 
din făgaşurile ei.” Liviu Rebreanu, 
Jurnai, 8 şi 14 octombrie 1940. Răul 

se generalizase — zbuciumul se 
instaurase în sufletele tuturor — hăul 
se căscase înfiorător în pragul lumii. 

Şi atunci? Să fie acesta datul 
nostru? Datul pulberii şi cenușii? Locul 
fărădelegii şi al pîngăririi la o margine 
de drum? Cele patru scînduri, 
morganatica arcă a Morţii, emblema- 
tică pentru tot ce-i născut, pot ele 
instaura imperiul pustiului şi al 
absurdului, fără ca nimic să nu se 
poată recupera? Fără pedeapsă? Fără 
memorie? 

Ca şi Eminescu, lorga credea 
posibilă crearea şi transmiterea unei 
direcţii spirituale specifice poporului 


nostru ale cărei principii formative le 


purtăm în noi prin firul generaţiilor. 

“Din rădăcini proprii, în adîncime 
proprii, răsare civilizaţia adevărată a 
unui popor”, scrisese redactorul de la 
“Timpul”, la 25 octombrie 1881. 

Atunci cînd trunchiul a fost 
retezat — căci bradul nu se-ndoaie a 
trădare sau a ploconire —, se-nvio- 
şează cu şi mai mare vigoare rădă- 
cina, un sumum al totalităţii deve- 
nirilor, şi capătă dimensiunea de ax, 
un ax al profunzimilor, dînd sens şi 
revelaţie adîncului dinamism al 
străfundurilor, fibrelor celor mai 
tăinuite ale vieţii organice, într-o uni- 
versală imagine a vegetalului uma- 
nizat. 

Prin expresia “casă de brad”, în 
Transilvania, se subînţelege sicriul, 
adică exact versurile finale din poem: 


“O, mort acuma cînd se duce 
Ce alta poate-a vă aduce 
Deciît doar încă un sicriu?”. 


Dar tot în mitologia populară 
aflăm şi o imagine salutară, aş zice 
justiţiară fără nici un drept de apel, 
aceea a “bradului-zînelor” la limita 
lumilor vieţii şi morții, în sorbul mărilor 
abisale. De ochiul vîrtejului aceluia, 
care scufundă în haos toată ticăloşia, 
nu poate. scăpa nimeni. 

Doar fiinţa — Fiinţa ce nu 
moare, după cum citim în finalui 
prozei filosofice Archaeus. În fiece 
om se-ncearcă spiritul universului, şi 


atunci cînd omul s-a numit Emi- 
nescu şi lorga — fiinţa lor trasează 
mersul timpilor, marcînd drumul 
generaţiilor de regi şi cerşetori. Ei 
ne-au venit din bătrîni, din moşi-stră- 
moşi, cu geniul şi tradiţia neamului, 
iar Cuvîntul lor fusese ursit de zeu, 
care ascultase invocaţiile Mamei 
Terra, Genaia — marea zeiţă arhaică, 
la Eminescu, să dăinuiască etern, 
precum cetina, mereu renăscător. 

“Dacă-n iubire nu mai crezi,/ Să 
crezi în ceasul de dreptate”, strigase 
însingurat, în ajunul asasinării, dorul 
de dreptate al savantului. 

Spuneam mai sus că lorga 
denumise bradul său bătrîn. 

În Transilvania, bătrîn, însem- 
nează părinte; iar în Moldova, trup: 
de moşie, rămasă de la moşi-stră- 
moşi. Deci părinte şi mamă! Căci 
moşia, adică ţara, e un feminin de la 
moş, sau bătrîn, adică veteranus. 
lată cîteva exemple: 

“Tot satul Năsoeşti s-au ales 
patru părţi sau patru bătrîni... tot 
dintr-acel bătrîn”, se spune într-un 
document de la 1731; 

“şi au făcut satul în trei bătrîni”, 
1741; 

sau: “Am vîndut o parte din 
ocină, a mea din sat ... partea a unui 
bătrîn din cinci bătrîni, partea mo- 
şu-meu”, 1642. 

Aşadar bătrîn este partea ce-o 
avem de la moşii şi strămoşii noştri, 
este dreptul nostru ereditar, păstrat 
din generaţie în generaţie. Ereditatea 
este o chestiune genetică. Ea cir- 
cumscrie acest ansamblu de dispo- 
ziţiuni, aptitudini, afecte pe care 
părinţii îl transmit descendenților. 

Şi atunci, arborele, bradul, 
semnifică valorizarea terestră a 
rădăcinilor, înfipte adînc în pămîntul 
(terra, care a dat ţară, în româneşte) 
— mamă nurisieră şi imperiu al stră- 
moşilor. i i 

= Exact acest lucru ne este 
transmis în poem. 

Versul întîi: “Au fost tăind un 
brad bătrîn” anunță, ca în bocete, 
fulgerarea cu moartea a trunchiului — 
dar rădăcinile dăinuiesc, căci el, 
BRADUL, fusese “strămoşul nostru”, 

răsună vocile sumbre ale Codrului. 
Rădăcina fusese dospită de secolele 
din urmă (timpul istoric) şi de solul 
acesta: spaţiul fizic şi vital al codrului, 
protejat şi călăuzit de “Moşneagul, 
stînd pe culme drept”. 

incă Budai-Deleanu, în ale- 
gorica-i Ţiganiadă, asemănase ţara 
cu “copaciul”, monarhul fiind cariul. 

Cel căruia nu-i fusese dată 
bătrîneţea, dar a cărui fantezie 
creatoare se întorcea ca atrasă de un 
magnet spre timpul trecut şi fondator 
şi spre tradiţie, îl numea pe Eutha- 
nasius, arbor vechi, crezînd că 
uscata şi ştearsa icoană a Sfîntului 
Nicolae, pusă pe apa rîului, va intra 
într-un arbore înveşnicindu-il în viaţă 
(vezi Istoria unei lacrime). 

În descendență eminesciană, 
Nicolae lorga este pentru noi axul rege 
al spiritului românilor, înveşnicit, în 
lemnul vieţii, cu expresia lui Emi- 
nescu. 

Nicolae lorga, acela, care într-o 
poezie din 1932, spunea: 


“Acel ce-ntii a însemnat 
Cuvîntul său în piatra dură 
A-nvins sălbateca natură 
Şi nemurirea ni-a creat. 


Tu vei muri; din terna ta 
Vor creşte ierburile nalte, 
Dar veacurile celelalte 
Giîndirea ţi-o vor repeta”. 


Fie ca mana — căci aşa se 
cheamă pulberea de aur ce cade pe 
pămînt din fructele bradului —, fie ca 
mana sa celestă să fertilizeze mereu 
gîndirea noastră! 

11 noiembrie 1997 


NOTA BENE 


Ca editor nu pot decît să mă 
bucur pentru faptul că, în fine, 
ediţia-lorga, al cărei redactor respon- 
sabil fusesem la Editura Minerva, de-a 
lungul a două decenii aproape — dar 
care atunci nu a putut fi realizată 
decît prin apariţii parţiale; cele două 
volume de Pagini de tinereţe, rămîn 


încă exemplare ca alcătuire şi 
realizare editorială — va intra de acum 
în atenţia celor mai înalte competenţe 
culturale. Am cunoscut în vara acestui 
an, la Vălenii de Munte, cu ocazia 
“mesei rotunde” intitulată cam desuet: 
Valorificarea (!) editorială a operei 
lui Nicolae lorga, pe generali — 
urmează să-i vedem pe soldaţii care 
vor face, prin eforturi modeste şi 
anonime, dar cu tenacitate şi devo- 
tament, ca acest imperativ devenit 
stringent să fie împlinit. Căci un 
imperativ cultural şi este — fără ediţia 
operelor scriitorilor nu se poate face 
cultură, nici în interior, nici în afara 
ţării. Timpul a trecut, timpul presează, 
timpul nu are răbdare. 

Poate numai aşa vor putea fi 
sancţionate enunţurile mistificatoare, 
în care este numit în primul rînd 
lorga-omul politic şi numai în al doilea 
rînd savantul şi istoricul român! 

Pentru noi, nici o apreciere, nici 
un studiu de mai mică sau mai mare 
amploare nu se poate înfiripa fără 
editarea operelor, în coerenţa şi 
cronologia lor. 

Altfel planul rămîne stearpă 
figuraţie vanitoasă! 

“DACĂ AŞ PUNE 
FOTOGRAFIE LÎNGĂ 
FOTOGRAFIE, AR IEŞI 
UN FILM ÎN MIŞCARE” 


Leo BUTNARU în dialog 
cu Vasile BLENDEA 


— Domnule Vasile Biendea, 
majoritatea interviurilor mele le-am 
avut cu scriitori sau cu alţi oameni 
care au, mai mult sau mai puţin, o 
biografie relativ publică, relativ 
mediatizată. Pregătindu-mă pentru 
o convorbire sau alta, consultam 
dicţionare literare, enciclopedii, 
fişiere biobibliografice, edificîn- 
du-mă în privinţa unei sau altei 
personalităţi a scrisului românesc 
şi nu numai. În cazul domniei 
voastre am fost frustrat de o atare 
posibilitate, din care cauză obiec- 
tivă vă rog să vă schiţaţi un cur- 
riculum vitae. 

— Mi-ar fi foarte greu să expun 
cîteva pagini de biografie. 

— Îmi dau seama şi eu că mai 
multe pagini ar putea să nu mai în- 
semne un curriculum, ci ar ajunge 
un ... perriculum vitae. Dar, să 
îndrăznim! 

— De fapt, nici n-aş putea să 
precizez cînd am început să scot 
capul în lume. Pentru început, poate 
ar trebui să spun că eu am absolvit 
Facultatea de Filologie în 1967. 

— Da, cred că afost un an bun, 
zic eu din personalul şi subiectivui 
motiv că în 1967 am intrat la 
facultatea soră cu filologia, la 
ziaristică. | 

_— O'fi fost un an bun, de ce 
nu? Însă eu încă din liceu sau mai 
devreme, din clasele primare, îndră- 
gisem fotografia şi doream să fac ceva 
în viaţă. Şi, cum n-am avut şansa de 


a face un slalom printre marile 
personalităţi ca filolog, o contraşansă 
mi-a surîs mai ales în domeniul ima- 
ginii. 

S-o recunosc că, la Litere, nici 
n-am fost un student strălucit. Ba 
chiar am o vorbă: “Zic, domnule, am 
fost eu şef de promoţie, dar la holis- 
tică”. Însă am avut o altă şansă 
generoasă: de a cunoaşte mari perso- 
nalităţi, monştri sacri, rîndul cărora 
l-aş începe cu Tudor Arghezi ... 

— Ajungem şi la monştrii sa- 
cri. Însă pînă atunci, aş vrea să vă 
întreb despre colegii de facultate. 
Cine au fost ei? 

— De exemplu, Marin Mincu, 
care astăzi este un foarte bun critic 
literar. 

— Şi poet, şi prozator. Alte 
nume? 

— Laurenţiu Ulici, actualul pre- 
şedinte al Uniunii Scriitorilor din Ro- 
mânia, cu care n-am fost doar coleg 
de an, ci şi de cămin. Ulici, pe atunci, 
mi-aduc aminte, era un poet foarte 
promiţător. Şi m-a uimit că, pe parcurs, 
a trădat breasla barzilor, trecînd în 
bivuacul criticilor. 

— A fost şi un şahist foarte 
bun. 


— A fost. Dar vreau să vă spun 

că noi eram colegi şi cu Florin Gheor- 
ghiu, pe atunci vicecampion mondiai 
la juniori. Şi eu eram un şahist rezis- 
tent, însă ei, Florin şi cu Laurenţiu 
erau net superiori. Veneau din zona 
Ploieştilor. Deci, cam pe acolo col- 
căie, cum s-ar spune, geniul şahului. 
Ei, apoi în anii studenţiei am fast 
victime ale profesorului Gheorghe 
Poalelungi, la gramatica istorică. Dar, 
mai întîi, să deschid o paranteză, 
apropo de Fiorin Gheorghiu. E! venise 
triumfa! de la un turneu, îl bătuse mi 
se pare, pe Parma, care era, dacă nu 
mă înşel, campion mondiai la juniori. 
Şi, sigur, din turneu în turneu, Florin 
nu se prea întîlnea cu cursurile la 
facultate. Şi iarna, la colocviu, domnul 
Poalelungi, după ce-l ascultă, îi zice: 
“Amice, n-am ce-ţi face: mat!”. Adi- 
că, l-a picat pe Gheorghiu. Vara, la 
fel: “Amice, n-am ce-ţi face, n-ai 
învăţat nimic. Mat! Lasă-te de filolo- 
gie şi ocupă-te totalmente de şah”. Dar 
ne-a picat pe 19 din 23, printre care 
— victimă obligatorie! — eram şi eu. 
Ei, la Florin au intervenit nişte proptele. 
S-a format o comisie de salvare a 
renumelui. Şi cînd a dat el re- 
examinarea, zice domnul Poalelungi: 
“Amice, conform dis poziţiei comisiei: 
remiză”, şi i-a dat “cinci” din “zece”. 

— Alţi colegi? 

— Marian Popa, astăzi stabilit 
în Germania. 

— Dar care a lăsat în ţară, încă 
acum două decenii, Dicţionarul de 
literatură română contemporană. 

— Şi au mai fost, au mai fost ... 

— În fine, aţi absolvit filologia. 
Dexteritatea oralităţii vă vine de la 
facultate sau de acasă? 

— De acasă. 

— De unde de acasă? 

— Eu m-am născut în comuna 
Peştişani, judeţul Gorj, în Hobiţa lui 
Constantin Brâncuşi. Şi, spre mîndria 
mea, mă consider rudă cu celebrul 
sculptor. Noi suntem descendenţi din 
familia Brâncuşi: Chiar student, din 
anul trei, eram luat de Petru Comar- 
nescu şi dus pe la diferite simpozi- 
oane. Domnul Comarnescu, se știe, 
a fost un mare comentator al lui Brân- 
cuşi. Deşi de origine moldovean, 


Brâncuşi şi Țuculescu erau marile lui 
slăbiciuni. 

Astfel, am fost şi la sărbătorirea 
centenarului naşterii iui Brâncuşi, de 
unde am fotografii, stînd alături de 
Sidney Geist, exeget în artele plastice 
de reputaţie mondială, alături de 
Comarnescu, lîngă alte personalităţi. 

— La Hobita, ce ştiaţi despre 
Constantin Brâncuşi? 

—Mai bine să vă spun ce am 
scris eu, ceva ce nu i-a prea plăcut 
nici domnului Comarnescu. O fac 
acum pentru prima dată, în premieră 
absolută. Deci, am scris ceva despre 
înstrăinarea copilului Brâncuşi, căci 
au apărut foarte multe legende. Şi 
cum eu, în anii cînd am dat admiterea 
la facultate, am fost găzduit de un 
nepot de frate al sculptorului Brâncuşi, 
am auzit de la el mai multe întîmplări 
despre “unchiul Costein”, cum îi zi- 
cea. Şi mă refer, în primul rînd, la 
legenda înstrăinării lui. Şi i-am spus-o 
şi domnului Comarnescu şi suna cam 
aşa acel articol, pe care nu mi l-a 
publicat nimeni: 

“Despre copilăria lui Brâncuşi 
s-au scris foarte multe lucruri, care 
fie că se apropie de adevăr, fie că o 
iau razna. Voi încerca să arunc o rază 
de lumină acolo, unde demult s-a 
încetățenit legenda. Legendele nu 
premerg oamenilor mari. Ele îi urmea- 
ză. De la un nepot de frate, pe nume 
Grigore Brâncuşi, am putut închega, 
cred, poate cea mai adevărată ver- 
siune. Ea este iegată deopoirivă de 
chemările artei, ca şi de copilăria 
grea, pe care Brâncuşi a trăit-o la 
Hobita. (în continuare dau un citat al 
lui Grigore Brâncuşi.) “Tata mi-a 
povestit că deseori, cînd unchiul Cos- 
tein pleca la pădure cu vitele la păscut, 
mai totdeauna se întorcea acasă fără 
ele. Fie din joaca cu copiii, fie din 
migălirea lui năstruşnică cu briceagul, 
adevărul era că se întorcea acasă fără 
vite şi, într-o seară, îl aştepta drama 
răzbunării tatălui. l-a tras o bătaie soră 
cu moartea. Şi-atunci copilul s-a hotă- 
rît să-şi ia lumea în cap”. (Şi, în conti- 
nuare, aşa cum l-am interpretat eu). 
Işi ia rămas bun de la copiii de joacă, 
cu care s-a împărţit şi la bune şi la 

rele; de ia mama pe care a iubit-o atît 
de mult, de la izvorul aflat la doi paşi 
de casa părintească, care-l 
adăpostea de nenumărate ori, cînd era 
ameninţat cu bătaia. Tuturor le-a 
mărturisit că-i va părăsi şi va pleca 
în lume. Unde? Nici el nu ştia. 
Probabil, secolul minunilor îi făcuse 
chemare”. 

— Ce nu i-a plăcut aici 
domnului Comarnescu? 

— Ba nu, i-a plăcut, dar nu i-a 
convenit, fiindcă circula o altă ver- 
siune despre Brâncuşi, că el a fugit 
de acasă, că a vrut să se facă negus- 
tor la Craiova. Adevărul e că el a ple- 
cat la Tîrgu Jiu, s-a dus la un proprie- 
tar de acolo, rudă de-a lui, care l-a 
ajutat, de unde, pînă la urmă, a ajuns 
la Craiova, intrînd slujitor la restauran- 
tui “Spirtaru”. Urmează o frumoasă po- 
veste cu o vioară pe care a făcut-o 
din lăzi de mandarine şi, cînd lăutarul 
localului s-a apucat să cînte cu aceas- 
tă vioară, a rămas uluit de frumuseţea 
sunetelor, ce erau mai duioase decît 
cele din propria lui vioară. / 

Apoi, prin '66 — '67, i-am înre- 
gistrat pe bandă magnetică pe nişte 
nepoți de-ai lui, astăzi dispăruţi. Şi 
povesteşte unul cum, după ani, ave- 
nit Brâncuşi cu o superbă irlandeză, 
prin 1922, şi nu l-a mai recunoscut 
nimeni în Hobiţa. Avea barbă, era mic 
de statură. Şi a venit la Vasile Blen- 
dea Trif, un unchi de-al meu, care i-a 
fost coleg de clasă şi de bancă. Nu 
l-a recunoscut nici Blendea. Era la 
cules de vie. Zice Brâncuşi: “Bun 
lucru!” “Mulţumesc 'mneavoastră”, i se 
răspunde. “Tu eşti Vasile Blendea 
Trifu?” Zice: “Da”. “Da pe mine mă mai 
cunoşti?” “Nu”. “Eu sunt Costein 
Brâncuşi, ăla plecat de acasă, la 
Paris”. “A-a-a. Da; domnule Costein, 
mi-aduc aminte”. “Bă, îţi interzic de- 
a-mi zice “domnu”. Zi-mi Costein, ca 
atunci cînd am prins gaița”, i-a tras 
Brâncuşi cu o amintire din copilărie. 
Întreabă Vasile Blendea Trif acuma: 
“Da dînsa cine-i? Ţi-i muiere?” şi arătă 
spre blondă. “Nu, e o domnişoară, pe 
care am luat-o numai ca s-o primblu. 
Bă, dasă vă purtaţi frumos cu domni- 


şoara, că dacă nu, o să vă povesteas- 
că în satul ii, care-i zice Paris”. 

— Sat cunoscut, cum să nu! 

— Aşa. Apoi Brâncuşi şi-a adu- 
nat toate rudele la un prînz țărănesc. 
Fiecare dintre rude i-au dat lui nea 
Costein cîte un fel de cadou. Cîte un 
brîuleţ, cîte o cămaşă, iar o nepoată 
n-a avut altceva ce să-i dea şi i-a adus 
un şirag de mere roşii rînduite pe o 
aţă. El le-a dat nişte bani. lar la pleca- 
re, Brâncuşi a luat un bulgăre de pă- 
mînt, pe care a zis că-l duce cu el, că 
nu se şiie dacă se mai întoarce vreo- 
dată pe acolo. Şi a plecat lăcrimînd. 

— Să revenim la cornutele 
noastre. Ce înseamnă să fii un 
fotograf printre scriitori şi altă lume 
neordinară? 

— Cred că providenţa m-a sal- 
vat pe mine. E o istorioară şi veselă, 
şi tristă, dacă pot spune eu aşa ... 
Mi-aduc aminte că pînă la 14 ani eu 
n-am avut nici o fotografie. Nu ştiu 
cum arătam pînă la acea vîrstă. Prima 
fotografie pe care mi-am văzut chipul 
a fost făcută la sanatoriul “Dobriţa”, 
unde am fost bolnav de plămîni. Era 
să mă prăpădesc. Şi mi-am zis să-mi 
cumpăr un aparat de fotografiat. 
Primul aparat a fost de ocazie, luat 
de ia un puşti. Acesta cumpărase 
aparatul şi primul său ciient a fost un 
mort. Şi pe bietul mort l-au întors, 
săracu', cu năsălie cu tot, că mai să 
cadă din coşciug, să-l pună pe 
picioare, să iasă bine în fotografie. 
Dar “maestru!” nu avea nimic în apa- 
rat. După o perioadă, tot întreba 
băiatul mortului: “Bă, cînd mi-aduci 
fotografiile?” Zice fotograful: “Nea 
Costică, n-au ieşit”. “Cum n-au ieşit?” 
“Păi, a mişcat”. “Ce-a mişcat, mă? A 
mişcat mortu”. “A mişcat mortu’, vrei 
să spui?” Şi i-a tras cîteva perechi de 
palme şi-atunci ăla a vîndut aparatul. 
Mi l-a dat mie în rate, pe 75 de lei. Şi 
am început să fotografiez pe ia nunţi, 
pe la botezuri, pe la înmormîntări. Ba 
mai mult: scriam versuri. Eu, fiind bol- 
nav, eram un pesimist prin excelenţă. 
Să vă spun o poezie, tot în premieră 
absolută, n-am publicat-o nicăieri. 
Pagină autobiografică, aşa am 

intitulat-o: De mic copil el singur s-ar fi 
compătimit 
În umbrele durerii eu m-am Şi-ar fi căzut cu totul în grea 
născut pe lume, nimicnicie. 


Figură pătimaşă, mă simt 


îndurerat, 
Cînd geniul amintirii găseşte loc 
i în mine 
Şi figurează-n suflet puţin 

nevinovat. 

Am apărut în viaţă întocmai ca 
o floare 

Necunoscînd pe nimeni, fiind 
necunoscut. 


încep să prind ce-i lumea sub 
razele de soare, 

Prinzînd momente grele, dar 
bune la-nceput. 


Credeam că lumea toată e ceva 
nelogic, 
Credeam că Universul 
se-nvîrte-n jurul meu. 
Dar toate sunt nimicuri, cînd 
studiu'-astronomic 
S-a ridicat pe-o treaptă-n sîn la 
Dumnezeu. 


Trăind copilăria-n mijlocul naturii, 
Deşi nu avui parte, ca voi, s-o 
preţuiesc, 
Căzînd o pradă oarbă pe graniţele 
urii, 
Mă las minat de soartă şi fac ce 
nu voiesc. 


Talentul amăgirii cu care-am fost 
dotat 
Şi-al deznădejdii freamăt cu 

limbile-i de foc 

A renăscut din haos şi-n haos 
s-a-necat, 

Sunt multe generaţii lipsite de 
noroc. 


Dar lumii ce îi pasă? Ce interes 
tresare 
În ea atunci cînd sursa durerii mă 
îneacă? 

Pe cer - noian de stele, dar 

multe-s căzătoare 

Şi-n Univers se sting cu toate-n 
umbra seacă. 


De-ar şti omul ce-i viaţa şi cum e 
de trăit, 

De-ar şti omul mai multe, ce încă 
nu se ştie, 


Nu vreau să scriu mai multe, iluzii 
să rămînă 
În mintea fiecărei grupări de 
cititori, 
Dar vreau s-arăt cu tocul şi încă 
l vie mînă: 
Ce-am scris aici — e logic, dar 
plin de regretări. 


— O, neconsolat pesimism 
adolescentin! 

— Mă rog, cu stîngăciile de 
rigoare şi influenţa eminesciană. Şi m- 
am dus cu această poezie la De- 
mostene Botez. Şi cum era dumnea- 
lui atunci preşedintele Uniunii Scriito- 
rilor, a trimis prin mine o scrisoare la 
doctorul Vereanu. Şi eu mi-am permis 
s-o desfac şi să văd ce scrie. Deci, îi 
scria doctorului Vereanu, profesor la 
Spitalul Panteleimon din Bucureşti: 
“Dragă Verene, îţi trimit această 
scrisoare prin intermediul unui 
pătimaş. E un copil foarte talentat, dar 
tot pe atît de pesimist. Cred că în 
viaţa lui s-a întîmplat ceva. Ocupă-te 
de el, căci s-ar putea să iasă ceva”. 
Apoi am lipit plicul la loc şi i l-am dat 
doctorului. Am stat vreo cinci luni în 
spital. Pe urmă, căci depăşisem 
vîrsta, am urmat liceul la seral. În 
vremea aceea, aparatul de fotografiat 
mi-a fost şi mamă şi tată. Am făcut 
liceul cu aparatul de fotografiat, 
facultatea. Eram student şi-i trimiteam 
bani mamei acasă, căci tata cam 
umbla pe la crîşme. lar între timp am 
făcut fotografii profesorilor mei. Pe 
urmă l-am prins pe George Călinescu. 

— Călinescu ar fi fost primul 
mare scriitor pe care l-ați foto- 
grafiat? 

— Nu pot spune cu siguranţă. 
Fotograful său era Miclea. Apar şi eu 
într-o fotografie a acestuia, chiar în 
stînga lui Călinescu. 

Apoi, student la anul trei, l-am 
cunoscut pe Tudor Arghezi. Venise la 
întîlnire cu studenţii chinezi de ia 
secţia română. Şi-atunci am întins şi 
eu un caiet, să-mi dea şi mie un 

autograf. Mi-a scris: “Tudor Arghezi 
cu toate noroacele”. Bine, după aceea 
am fost la el cu “Pluguşoru!”. 

— La Mărţişor? 

— Nu, ia Dorobanţi, unde stătea 
ei. l-am făcut o urare. Ne-a dai 
cozonac oltenesc şi vin moldovenesc, 
deci a împăcat şi zona Olteniei, de 
unde se trăgea el, şi Moldova, de unde 
venea soţia sa Paraschiva. Dar nu 
ne-a dat bani, pe care-i aşteptam cel 
mai mult. Şi mulţi, fireşte. Ne-a mai 
dat cîte o carte. Mie mi-a revenit 
placheta intitulată Ritmuri, cu 
următoarea dedicație: “Dacă puterea 
dragostei poate fi înmulțită, primeasc- 
o Vasile Blendea din Peştişani, Gorj”. 
Ne întrebase pe fiecare de unde 
suntem şi eu, cînd i-am spus că sunt 
din Hobiţa şi rudă cu Brâncuşi, zice 
cu vorbirea sa întinsă: “Eşti de-ai 
mei”. lar cînd am ajuns cu “Pluguşorul” 
şi pe la George Ivaşcu, acesta mă 
întrebă pe unde am mai fost şi, aflînd 
că l-am urat şi pe maestrul Arghezi, 
zice: “Urgent să-mi aduci o fotografie 

şi te public în “Contemporanul!” pe 
prima pagină”. Şi cu acea fotografie 
avea să mi se deschidă traseul literar. 
“Cu “Pluguşoru!” la patriarhul poeziei 
româneşti contemporane Tudor 
Arghezi”, aşa suna explicaţia foto- 
grafiei. Dar am rămas stupefiat că, 
după apariţia fotografiei, se iscă scan- 
dal mare. Mă caută doamna Mihaela 
Toniţa, care fusese trimisă pe bursa 
lui Arghezi, după ce marele poet luase 
Premiul Herder. Zice doamna: “Vasile, 
cum ţi-ai permis să faci o gafă ca 
asta?” “Ce gafă?” întreb eu conster- 
nat. “Păi, ai publicat fotografia 
maestrului în “Contemporanul” fără 
să-i ceri consimţămîntul. Te dă în 
judecată”. 

— Ho-pa! Abia deschis, cum 
ziceaţi, traseul în literatură, ieşea 
că trebuia închis imediat cu tot cu 
protagonistul său. 

— Păi, da, cînd am auzit de 
proces cu titanul, m-am dus plîngînd 
la George Ivaşcu. “Domn” profesor, 
m-aţi nenorocit!” încep eu tragedia. 
“Dar ce s-a întîmplat?” Şi eu îi 
povestesc dramatica răsturnare de 
situaţie, văicărîndu-mă de Doamne 

păzeşte. “Stai, mă, liniştit, Blendea. 
N-ai tu şansa asta să te dea pe tine 
Arghezi în judecată, căci rămîne 
celebru procesul Arghezi — Blendea. 
A vrut să te sperie, fiindcă e supărat 
pe mine, căci nu vrea să mai publice, 
pentru că mi-a cerut 5 mii de lei pe o 
tabletă. Şi eu i-am spus că, maestre, 
cu 5 mii de lei achit toţi colaboratorii”. 
“în cazul ăsta, contractul nostru se 
întrerupe”, cică i-ar fi spus Arghezi. ` 

— Şi care a fost deznodă- 
mîntui cazului cu fotografia pira- 
terească, neautorizată? 

— A culminat toată această 
poveste cu apariţia în fosta “Gazetă 
literară” a unei tablete, ce se chema 
“Deficit moral” în care maestrul 
Arghezi scria: “In noaptea revelionului, 
au venit nişte studenţi de la 
Universitate să-mi stimească emoția, 
urîndu-mi tradiționalul: La mulţi ani! 
Printre ei s-a strecurat unul, cu 
intenţia de a transforma momentele 
delicate în marfă de comerţ. Am 
rămas uimit, cînd mi-am văzut 
fotografia în “Contemporanul”, foto- 
grafie pe care o credeam destinată 
unui album particular. Moment 
inelegant şi abuziv”. 

Bineînţeles că i-am trimis o 
scrisoare, de data aceasta vrînd să-l 
întărit să mă dea în judecată. De, 
perioada teribilismului. Şi povestea 
s-a încheiat aici. Mitzura, fiica 
maestrului, îmi mai poartă pică şi 
acum. 

— Aţi mai avut şi alte poze de 
scandal, contestate, biamate, 
acuzate? 

— Nu, niciodată mai mult. Aş 
oferi eu un premiu celui care 
descoperă undeva în vreo publicaţie, 
afară de elogii, vreo obiecţie asupra 
imaginilor pe care le-am făcut. 

— Şi care ar fi motivul depli- 
nului pozitivism, ca să zic aşa, în 
aprecierea muncii dumitale? 

— In primul rînd, cred că totdea- 
una am dat dovadă de sobrietate în 
ceea ce priveşte fotografia. Niciodată 
n-am încercat să-i compromit pe scri- 
itori, pe care i-aş fi prins în diferite 
ipostaze, căci, slava Domnului, se 
mai întîmplă. 


Viaţa ca e coridă 

— Aţi fost fotograful preferat 
al anumitor literați? 

— Cred că eram fotograful 
preferat al lui Zaharia Stancu. Al lui 
Marin Preda. Alexandru Philippide. 
Nichita Stănescu. Ba mai mult, să vă 
dau un exemplu. De Geo Bogza nute 
puteai apropia. lar eu nu numai că 
m-am apropiat, ci l-am urcat şi în 
copac, în Parcul Herestrău. Dacă aş 
pune fotografie lîngă fotografie cu 
Bogza, ar ieşi aproape un film în 
mişcare. 

— Şi ce e cu urcarea în copac 
a sobrului maestru Geo Bogza? 

— A-a, poza a declanşat multe 
comentarii. A auzit de ea Eugen Barbu 
şi l-a trimis pe lon Lotreanu, care era 
secretar general de redacţie. l-a spus: 
“la legătura cu Blendea, căci am auzit 
că are o fotografie a lui Bogza în pom”. 
Ştiţi că ei toată viaţa au fost în con- 
flict şi, ca să-l compromită, venise la 
mine să-mi dea 2500 de lei pe 
fotografie. Eu aveam salariul 1600 de 
lei. Deci, îmi oferea aproape două 
salarii. lar o fotografie în revistă mi-o 
plăteau cu .. 18 iei. Dar i-am spus lui 
Lotreanu: “loane, cu riscul că nu mă 
mai publică patronul tău în 
“Săptămîna”, însă nu pot să fac 
gestul ăsta, căci. prea mult ţin 
scriitorii la mine şi nu:merg la com- 
promisuri”. 

Geo Bogza chiar mi-a scris un 
autograf foarte măgulitor: “Mult talen- 
tatului Vasile Blendea, de fei din satul 
lui Brâncuşi, care mi-a realizat cea mai 
frumoasă fotografie din viaţa mea şi 
minunatului artist care întruneşte în 
fiinţa lui talentul şi cumsecădenia”. lar 
Eugen Jebeleanu îmi scrise: “Priete- 
nului meu Vasile Blendea, celui mai 
mare făcător de nemuritori din toate 
timpurile”. Eu am şi aici, cu mine — 
uitaţi-vă — două caiete de bord în care 
am foarte multe cuvinte memorabile 
scrise de diferite personalităţi. 

— Probabil, pe Geo Bogza, pe 
alţii, i-aţi cucerit şi prin felul dvs. 
deschis de a fişi de a povesti. 

— Spun mai mulţi că aş avea 
un har al povestitului. Chiar Gheorghe 
Cardaş, prin 1971, îmi scria: “Lui 
Vasile  Blendea, unui Creangă 


urbanizat”. 

— Ştiţi la ce mă gîndesc? Cam 
cum ar fi arătat adevăratul lon 
Creangă în postura de fotograf, 
acolo, în Mahalaua Ţicăului? 

— He, sigur că ar fi făcut treabă 
bună. Ajungea maestru, ca şi în scris. 

— Apoi, domnule Vasile 
Blendea, mai imitaţi cu mare grad 
de asemănare vocile unor 
personalităţi, printre care Arghezi, 
Călinescu ... 

— Peste 20 de voci. 

— Dumneata, cel doldora de 
istorioare, poveşti vînătoro- 
scriitoriceşti (unele) şi de bancuri, 
ai risca să dai o definiţie a ceea ce 
este un banc? 

— Ar fi o formă de-a aşeza o 
inteligenţă omenească, pentru a-l face 
pe cel care te ascultă sau e în 
apropierea ta să savureze vorbele tale 
şi să le tot ducă şi el cu gîndui mai 
departe, la alte potriveli de întîmplări 
asemănătoare. E un motiv de a salva 
o şansă prin nişte ocolişuri. 

— Discutăm pe țărmul Mării 
Negre, la Neptun, şi întrebarea e 
sugerată anume de acest cadru. 
Precum se ştie, anticul Demostene, 
ca să ajungă mare orator, îşi 
modela articulațiile vocii cu 
ajutorul unei pietricele pe care o lua 
în gură. Dar ce trebuie să facă un 
fotograf, ca să ajungă importarit în 
profesia sa? 

— N-am prea studiat domeniu! 
în privinţa asta, dar am tras o 
concluzie din proprie experienţă. Ca 
să devii cineva şi să faci o adevărată 
artă (chiar Brâncuşi spunea), trebuie 
să te izolezi de unele plăceri ale vieţii 
şi să iei trasee mai serioase, pe care 
le crezi tu că sunt durabile. 

— Ştiu că, în afară de scriitori- 
me, aţi colaborat şi cu personalităţi 
din alte domenii ale artei. 

— Să zicem, şi cu artişti 
plastici, în special cu celebrul Oscar 
Han care-i spunea unui sau altui 
scriitor notoriu: “iţi fac bustul numai 
dacă-mi aduci fotografii semnate de 
Vasile Biendea”. Cum a făcut şi Marin 
Preda, de m-a invitat la Mogoşoaia. 
Ei, şi acolo e o poveste frumoasă ... 

Oscar Han nu mă cunoştea şi o 
pusese pe doamna Preda să mă 
caute. Şi, într-o zi, trec pe la atelierul 
lui Han şi bat în uşă. Maestrul, însă, 
era cam fudul de urechi, nu prea 
auzea. În cele din urmă, îl descopăr 
— deschid uşa şi dau de el în atelier. 
De cum m-a văzut, sculptorul mă ia 
la cercetat cu o voce cam sincopată: 
“Du-du-dumneata ce-ce-ce vrei? Te- 
te rog să ie-ieşi af-afară, că-ţi da-dau 
cu-cu un pie-pietroi!” Şi — să mă 
scoată afară şi gata! El — da, eu — 
nu! Pînă la urmă, tip tare: “Păi, de ce 
m-aţi chemat?!” “Da-da ci-cine eşti?” 
“Vasile Blendea!!” “Cu-cum ai zis?” 
“Vasile Blendea!!!” “Păi, vi-vino, dom- 
domnule, că te ca-caut de do-două 
luni!” “Mă căutaţi de două luni ca să 
mă daţi în două secunde afară”, o 
făcui eu pe supăratul, dar nu pe mult 
timp. Imediat ne-am urcat în maşină 
şi ne-am dus la Mogoşoaia. Era ora 
11 şi monşerul Preda avusese tot 
timpul să doarmă. îi bat la uşă şi-l aud 
cum, dincolo, cască sonor, întrebînd 
nemulţumit cine sunt. l-am spus. 
“Monşer, m-ai deranjat, căci dormeam. 
Nu pot să mai dorm o oră?” întrebă 
dînsul. Zic: “Domnule Preda, sunt cu 
maestrul Oscar Han. Din punctul meu 
de vedere, dormiţi cît doriţi, chiar 
toată ziua, dar iată că foarte greu ne 
găsim unii pe alţii”. “Bine — zice — 
cobor jos”. Şi a venit în pantaloni 
scurți, într-un baston şi, în cele din 
urmă, s-a dus şi a comandat o votcă 
şi un muşchiuleţ. Noi ne uitam la el 
ca doi pisoi. N-a venit la noi la masă. 
După ce a băut şi a mîncat, s-a 
apropiat să ne spună că azi nu-i 
dispus de poză, să încercăm altă 
dată. Dar Han, care era un hîtru, unde 
face: “Domnule Blendea, îl vezi? li fac 
figura. La negii pe care-i are, îi mai 
adaug doi. Să văd dacă şi-i descoperă 
pe bust”. 

lar la despărţire, Marin Preda îmi 
spune: “Domnule Blendea, vreau 
să-mi faci o fotografie, măcar una din 
cele ce le vei face, să rămîn în istoria 
literaturii cu ea, cum a rămas Emi- 
nescu cu acea fotografie clasică”. 
Atunci eu i-am servit-o: “Maestre, sau 
dumneavoastră credeţi despre mine 


că fac nişte minuni, sau confundați 
fotografia cu arta plastică. Comparaţia 
e deplasată: Eminescu era un june la 
19 ani şi n-avea măcar negi”. 

— Chiar să fi fost atît de 
semet? 

— Oricum, i-am zis-o şi eu, căci 
eram supărat, cum sunt oamenii 
flămînzi. Şi i-am făcut, totuşi, cîteva 
portrete, profile, faţă. Apoi, ultima 
chestie care mi-a venit mie. lar o 
chestie de nebunie! L-am luat cu 
spatele, i-am luat plecarea. Fotografia 
ceea cu spatele a stîrnit enorm de 
multe discuţii. A fost făcută cu puţin 
timp pînă la dispariţia lui. La expoziţia 
omagială Marin Preda de la Alexan- 
dria, Teleorman, o studentă mi-a scris 
în caietul de impresii: “Am intrat în 
această expoziţie a lui Vasile Blendea 
ca într-un sfînt altar şi am călătorit 
cu Marele Singuratic de la răsărit la 
apus, dar am ieşit cu frunţile 
încruntate, fiindcă cel mai iubit dintre 
pămînteni ne-a întors pentru totdeauna 
spatele”. 

— Aveţi o memorie prodigioa- 
să. Din cîte citate mi-aţi dat, nici 
unul nu l-ați luat cu ochii de pe 
vreo fişă. Care ar fi secretul 
ne-uitării? 

— Mi-e greu să explic. Nu ştiu. 
Ştiu numai că am peste 200, să nu 
zic peste 300 de mii de imagini cu 
personalităţi. Toată viaţa “am mitraliat” 
tot ce mi s-a părut demn de istoria 
artelor şi, în primul rînd, a literaturii 
române. Şi am făcut-o conştient, fiind 
convins că prin cultură ne salvăm. Şi 
prin memoria ei, care e conținută şi 
în universul peliculei. 

— Şi care credeţi că ar fi 
blitz-ul de final al discuţiei noastre? 

— Rugămintea mea de a lăsa 
şi dvs. nişte rînduri în caietul meu de 
bord. Între timp, eu voi declanşa 
blitz-ul şi obturatorul aparatului de 
fotografiat. 

— De acord. Între timp, am şi 
scos reportofonuil din poziţia de 
înregistrare ... 

Carmen MIHAI 
Pelissanne, Franţa 


COPILĂRIE 
l 


Rotunjimea obrajilor cu surîs istet, 

piciorul descult 

în tărîna fierbinte 

din via bunicilor... 

Năsturei de nisip netezit cu degete scurte 

în chip de grădină cu pepeni şi-un gard, 
odaia scundă, străjera sobă de fier 

şi lampa lustruită cu grija maternă a bunicii. 


Ţi-aduci aminte frăţioare? 
„ soldaţi mecanici, soldăţei cu inimi îmbrobodite; 
bunicul şi-o puşcă de timp. 


Ţi-aduci aminte frăţioare? 

... cireşii din dosul casei cu prispă, 
culcuşul spre care trudeam 

huşuind cioara hapsînă 

— dudul bătrîn scîrţiia dinspre vînt — 
caisul şi-un piersic ne saiutau dimineaţa 
cînd Bolohanul clipea şiret 

şi-n Hobana rătăceam aiurea 

„«. prin copaci venerabili ... căprioare 

«+ Şi noi, iepurii ... 


Seara: focul din sobă, din lampă o pîlpiire, 
un cîntec 
apoi numai vise şi umbre. 


Carul cu doi boi, 

cu mers blînd şi-nfăţişare domoală, 
noi repeziţi pe inima sa, 

la spinarea bunicului, 

lîngă biciul folosit doar în joacă; 


doar noi şi-o căruţă cu vremi, 

doar o prispă sorită de risete, 
rîindunica şi puii — noi, imitatori 
imperfecţi copiaţi din magie, 

noi, exploratori printre fragi şi măcriş; 


pietricele îmbătrînite de ape... 

Rîpa Ocii — un leagăn 

(plimbăreţi mai eram 

cu izvoare şi molcome sonerii, cărăbuşii). 


Un liliac, doi, unul pe gard: 
violete petale violet norocoase. 


Ne strigă luna la masă 
şi-un soare mai cheamă la somn. 
Să mergem, 
să mergem frăţioare 
... mai departe, 
departe. 


Caută frate, 

să căutăm împreună 

prin cîrduri de vremi colbuite de zbor: 
dulceaţa şerbetului, focul colibei 
şi-apusul zilei de vară. 


Să căutăm în aroma gutuilor 
zîmbetui gurii muşcînd bucuria, 
faţa scăldată-n fericirea butucilor cu struguri 
şi nucii — bătrînii străjeri 

din împărăţia bunicilor; 

să ascultăm iar 

zgomotul sapei la tîmpla seminţei, 
căldura 

pălind creştetul viei blajine, 
soarele 

răcuind către luna 

mai plină-n culoare... 


Gargariţa pornise la nuntă 
din palma cercată de vise, căutîndu-şi bondarul; 


Să ne întoarcem la lumea noastră 
cu praful de aural viei 
(desfătînd picioru-n sărutări arzătoare). 


În clipocitul zorilor mai caută-ţi frate-ncruntarea, 
în ochiul vesel al izvorului 
care şi acum ne mai cheamă. 


frs poetica 13 
ORFICĂ 


umplu rezervorul stiloului 
din călimara cu amintiri 


scîrţii peniţa pe care se preling 
vise nebune 
care ameninţă cu o pată 

de fericire 


tremură degetui mare 
de greutatea stiloului 
care mă scrie 
(de nici nu mai ştiu cînd) 
morfolindu-mi literele 
cu care mă zbat. 


ATUNCI 


mi-am îmbrăcat cîndva un trup 
ca pe o haină de purtare; 
oricum, ce importanţă are 

că uneori o mai şi rup? 


E un veşmînt oarecare 

cu braţe, ochi şi-o inimă 

de zile bune, amare, 

să-mi pot aprinde-o lacrimă. 


Atunci, la prima încercare, 
n-am avut nici măcar oglindă 
să văd culoarea, forma,-n mare 
să-mi vină bine, să mă prindă. 

Nicolae MĂTCAŞ 
Chişinău 


MIORIŢĂ POLIGLOTĂ? 


În tendinţa sa de a-i opune pe 
moldovenii din Basarabia (şi din Trans- 
nistria) ca etnie aparte românilor din 
dreapta Prutului Petre P. Moldovan 
face eforturi disperate să ateste şi în 
balada “Mioriţa” dovezi de existenţă 
milenară a unui aşa-zis popor moldo- 
venesc!. El procedează în deja 
cunoscuta-i manieră: trunchiază citate 
din autori consacraţi, le comentează 
după bunul său plac, atribuindu-le 
opinii care nu le aparţin, se dedă la 
divagaţii şi comentarii puerile pentru 
a distrage atenţia unor cititori mai puţin 
avizaţi sau creduli de la logica argu- 
mentării, acceptînd un adevăr atunci 
cînd îi convine şi respingîndu-l cînd 
îi stă ca sarea în ochi. 

Obrăznicia de a-i considera pe 
moldoveni neromâni, de a afirma că 
“Mioriţa” ar aparţine unui alt popor, şi 
nu celui român, întrece orice măsură 
dacă ne amintim că personalităţi de 
primă mărime din lumea ştiinţifică au 
considerat-o creaţie de vîrf a popo- 
rului român. lată numai cîteva 
mărturii. 

Ramiro Ortiz: “Mioriţa este 
expresia cea mai delicată şi autentică 
a sufletului popular românesc”. 

L. L. Cortes: “capodoperă a 
folclorului român'”?. 

Enciclopedia Pieiadei (Istoria 
literaturilor, vol. ii, sub îngrijirea lui 
Raymond Queneau): “una din creaţiile 
cele mai revelatoare ale sufletului 
românesc”. 

Dicţionarul universal al litera- 
turii contemporane: “actul naşterii 
poeziei române moderne”. 

Dar s-o luăm la rînd. 

Este bine cunoscut faptul că 
oamenii de ştiinţă şi de cultură şi 
izvoarele scrise străine i-au numit pe 
români de-ă lungul timpurilor volohi, 
viahi sau valahi, limba lor — valahă, 
țara lor — Valahia, deşi continuatorii 
daco-romanilor îşi ziceau români, ţara 
lor şi-o numeau Ţară românească (ro- 


mânii moldoveni, de exemplu, nu uitau 
să sublinieze că ţara lor se numea 
Ţara românească a Moldovei), iar 
limba pe care o vorbeau — limba 
română’. 

Lucrul acesta îl cunoaşte — şi 
îl şi recunoaşte cu anumite ocazii — 
şi anonimul”. Atunci, însă, cînd 
istoricul francez J. Michelet vorbeşte 
despre “bieţii valahi năpăstuiţi”, 
referindu-se la capodopera naţională 
a românilor, “Mioriţa”, impostorul îi 
impută pe motiv că “această baladă 
nu pomeneşte de nici un valah”. O 
face pe prostul, desigur, pentru că 
este foarte limpede de ce savantul 
francez recurge la termenul uzual din 
circuitul ştiinţific european. . 

Prezenţa ciobanului moldovean 
în baladă ar însemna, după anonim, 
existenţa conştiinţei de sine a moldo- 
venilor ca popor, chipurile, de sine 
stătător. El reproduce fragmente din 
savanţi români (A. Fochi, E. Agri- 
goroaiei) care, atunci cînd s-au referit 
la balada populară, ar fi vorbit despre 
un neam moldovenesc aparte. Astfel, 
el susţine, printr-un citat trunchiat din 
E. Agrigoroaiei, că prima şi cea mai 
cunoscută variantă a “Mioriţei” ar ex- 
prima (în continuare sînt reproduse 
spusele lui E. Agrigoroaiei) “la modul 
mitic ideea veche şi scumpă a conti- 
nuităţii neamului ..., explică şi în 
plan estetic acea exemplară 
rezistenţă a neamului (moldo- 
venesc, evident — adaugă anonimul 
cu o evidentă satisfacţie — N. M.) 
încă în primul mileniu al său de rezis- 
tenţă”*. Dar vorba e că savantul român 
pe care îl ia în sprijinul aberaţiei sale 
fundamentalistui moldovean de pe 
malurile Bîcului vorbeşte despre forţa 
de rezistenţă a neamului ... româ- 
nesc! Rog cititorul să aibă răbdare şi 
să mergem la sursa directă: studiul 
lui E. Agrigoroaiei MIORIŢA. Orizont 
etnografic, folcloric şi estetic. De 
la ritual şi mit la colind şi baladă, 
publicat în culegerea de studii Imagini - 
şi permanente în etnologia româ- 
nească. Materialele Primului simpo- 
zion naţional de etnologie, Editura 
“Ştiinţa”, Chişinău, 1992. 

“Românii (sublin. n. — N. M.), 
scrie omul de ştiinţă român, ca păstori 
ai principilor romani (romani prin- 
cipes), sînt consideraţi încă din primu! 
mileniu, conform unei vechi tradiţii, 
“pastores romanorum” (păstorii roma- 

nilor), fiind de la început renumiţi prin 
calitatea deosebită şi abundența 
produselor lor”, făcînd trimitere la un 
studiu al lui A. Armbruster”. Reţineţi 
la ce neam sau popor se referă 
savantul. De aceea, atunci cînd, în 
continuare, el scrie: “Pentru că mai 
toate baladele mitologice au şi un 
substrat social de mare adîncime, iar 
“Mioriţa” în speţă şi un conţinut funerar 
(cît ne apropiem de “schema” trage- 
diei!),acestea exprimînd la modui 
mitic ideea veche şi scumpă a 
continuității neamului” (subl. n. — 
N. M.), el are în vedere continuitatea 
neamului românesc. Deci, a 
neamului românesc, nu moldo- 
venesc, cum inventează cu de ia sine 
vrere P. P. Moldovan, atribuindu-i 
autorului român spusele sale în citatul 
reprodus mai sus. 

Să nu vadă P. P. Moidovan că, 
în aceeaşi culegere, românul basara- 
bean Nicoiae Băeşu, colegul de 
Academie ai lui Vasile Stati, îşi inti- 
tulează studiul său “Tradițiile săr- 
bătorilor calendaristice la românii din 
fosta Uniune Sovietică” (subl. n. — 
N. M.); că un alt coleg de Academie 
al acestuia, Gr. Botezatu, scrie la p. 
76 a culegerii menţionate că “Unitatea 
neamului românesc şi culturii sale 
au cerut totdeauna şi generalizarea 
procesului de investigaţie ştiinţifică în 
tot arealul etnosului românesc” 
(subi. n. — N. M.); că un al treilea 
coleg al lui, V. Cirimpei, vorbeşte 
despre “Viziuni dernonologice româ- 
neşti şi universale în folclor, literatură, 
muzică şi artă plastică” (p. 117 — 
119); că, în sfîrşit, un al patrulea coleg 
de institut al iui V. Stati, şi anume — 
V. Zelenciuc, în studiul său “Tipologia 
portului popular din Basarabia în 
contextul structurii costumului nati- 
onal românesc” (p. 359—364), vorbeş- 
te de faptul că “Apare clar că majo- 
ritatea pieselor de port molido- 
venesc din Basarabia aparţine unui 
puternic substrat cultural al popu- 
laţiei autohtone — geto-dacilor 
romanizați, care, în urma unor 
procese etnice, s-a transformat în 
poporul român” (p. 364), că “Baza 
etnică a portului popular din Basa- 
rabia este comună cu cea a mol- 
doveniior de dincolo de Prut, a 
muntenilor şi a transilvănenilor” (p. 
364)? Ştie prea bine, dar se face că 
nu ştie, o dată ce şi-a permis să falsi- 


fice spusele savantului ieşean. 

Tot aşa procedează şi cu Adrian 
Fochi, făcînd trimitere la el atunci cînd 
afirmă că “Mioriţa” a fost şi este, pe 
drept cuvînt, considerată drept cel mai 
desăvirşit produs al măiestriei artis- 
tice a poporului nostru ..."1?, lăsînd 
să se înţeleagă că acest savant ar 
împărtăşi ideea lui P. P. Moldovan 
despre moldoveni ca un popor deose- 
bit de români. Să vedem dacă este 
aşa. | 

in studiul său introductiv “Moti- 
vul mioritic în cultura română” (româ- 
nă, nu moldovenească! — N. M.) la 
lucrarea capitală a lui Adrian Fochi 
“MIORIŢA. Tipologie, circulaţie, 
geneză, texte”, Ed. Acad., Bucureşti, 
1964, Pavel Apostol scrie că “În afara 
comunităţii de limbă, obiceiuri şi 
origine etnică (subl. n. — N. M.) nici 
o legătură nu-i uneşte pe ciobanii din 
Mioriţa"*. Tot el conchide că “Ungu- 
reanul” (transilvăneanul) este figura 
tipică a transhumantului de-a iungul 
întregii istorii străvechi, vechi şi medi- 
evale a poporului român”! (subl. n. 
— N. M.). Fireşte că şi Adrian Fochi 
vorbeşte despre acest popor (român) 
al nostru în citatul pe care îl repro- 
duce P. P. Moldovan, şi nu de un alt 
popor al nostru (moldovenesc), cum 
ar vrea să creadă falsificatorul. Cu atît 
mai evident şi mai convingător rezultă 
aceasta din faptul că în fragmentul 
citat de P. Moidovan Adrian Fochi se 
referă la versiunea lui Alecsandri a 
“Mioriţei”, iar în comentariul său îi 
citează direct pe bardul de la Mircești 
“Românul (românul nu moldo- 
veanul ! — N. M.) are mare plecare a 
crede în soartă!”*6. 

În cîteva rînduri” anonimul ar 
vrea să şi-l ia de susţinător şi pe 
Sadoveanu. Am menţionat cu altă 
ocazie“ fiu al cărui popor se consi- 
dera şi ce limbă vorbea rapsodul 
graiului moldav. În discursul său de 
recepţie la Academia Română “Poezia 
populară”, rostit în 9 iunie 1923, Mihail 
Sadoveanu foloseşte atît sintagma 
“poporul românesc”!*, cît şi îmbinarea 
“poporul nostru”2, pe care P. P. 
Moldovan ar vrea s-o interpreteze ca 
“popor moldovenesc”. Zadarnică trudă 
(ca şi în atîtea alte cazuri), căci în 
răspunsul! scriitorului academician G. 
Bogdan-Duică se spune limpede că 
e vorba anume de poporul român: 
“Domnule Sadoveanu, primindu-Te as- 

tăzi în mod sărbătoresc în Academia 
Română, noi, colegii D-tale, îţi dăm 
un loc şi o recunoaştere pe care 
poporul român (subl. n. — N. M.) 
Ţi-a dat-o deplină, călduroasă şi neşo- 
văitoare încă de mult timp. Uşa Ţi-a 
deschis-o acea neştirbită recu- 
noaştere din partea naţiunii ..."2. 

Anonimul nu vrea nicidecum să 
accepte că “ungureanul” despre care 
e vorba în baladă nu e ungur?, cum 
s-a demonstrat de atîtea ori în 
comentariile exegeţiior, ci e român 
transilvănean, adică ardelean din 
Ugrovlahia (Ţara românească de lîngă 
unguri). Anonimul nu vrea nicidecum 
să accepte, împreună cu exegeţii, că 
în varianta Alecsandri a “Mioriţei” nu 
e vorba de un conflict interetnic, 
naţionali, ci de unul intraetnic, social, 
fratricid, după cum reiese limpede şi 
din sutele de alte variante atestate, 
în care conflictul se desfăşoară între 
“veri”, “veri primari”, “fraţi de sînge”?. 

Anonimul îi ia în băşcălie — ca 
să vezi pînă unde ajunge imperti- 
nenta! — pe George Călinescu şi pe 
Nicolae Manolescu numai din cauza 
că aceştia au văzut în cei trei păstori 
reprezentanţi ai unor provincii istorice 
diferite, mai precis — ai celor trei 
provincii de bază: Moldova, Muntenia 
şi Ardealul. Şi de ce nu, dacă 
“ungureanul” nu e altcineva decît un 
român ardelean, vrînceanul — un 
român muntean de pe vremea cînd 
Vrancea mai făcea parte din Muntenia 
şi moldoveanui — un român originar 
din Moldova istorică? Şi de ce să nu 
acceptăm că Vasile Alecsandri, care, 
în calitate de promotor fervent al ideii 
unirii tuturor provinciilor româneşti, îşi 
dădea prea bine seama de conse- 
cinţele grave ale învrăjbirii dintre fraţi, 
tocmai prin relevarea lor le sugera 
fraţilor de acelaşi sînge necesitatea 
unirii? 

Numai pe cel care a descoperit 
şi a prelucrat în mod genial balada nu 
şi-l poate lua pseudosavantul de la 
Chişinău de complice în neagra sa 
acţiune (deşi încearcă să-l întoarcă 
şi pe o parte, şi pe alta în veninoasa 
sa scriitură antiromânească), căci 
Vasile Alecsandri peste tot a spus că 
e vorba de români, de neamul româ- 
nesc, de limba românească, de sufla- 
rea românească. 

Vedeta baladei, oiţa bîrsană 
năzdrăvană, are, şi ea o vîrstă, o 


origine şi o “limbă” incertă. Dacă vrem 
s-o considerăm, împreună cu P. P. 
Moldovan, “moldoveancă”, atunci, 
după pedantul B. P. Hasdeu, ca 
“moldoveancă” ea a putut “să se 
nască” numai după 1350, dar înainte 
de 1450 (căci, consideră savantul, 
“pînă la 1350 nu există încă moldo- 
veni”, iar după 1450 muntenii nu mai 
sînt stăpîni ai Vrancei”. Aşadar, un 
păstor moldovean şi o mioriţă “mol- 
doveancă” sfetnic la nevoie, pe de o 
parte, şi doi duşmani de moarte ai 
primului, unui muntean (cei din Vran- 
cea) şi altul — ardelean (“un- 
gureanul”). Acceptînd pentru un mo- 
ment aiurelile lui P. P. Moldovan 
despre o limbă moldovenească 
aparte, alta decît româna, ar trebui să 
ne întrebăm în ce limbă conversau cei 
trei păstori (moldoveanul, cel puţin, 
nu avea unde “să înveţe” româna, iar 
munteanul — moldoveneasca; arde- 
leanul, trebuie să presupunem, 
cunoştea atît româna, cît şi maghia- 
ra, prin urmare, se putea înțelege cu 
vrînceanul-muntean în română dar 
cum să se înţeleagă, bietul, cu moldo- 
veanul şi ce să facă, la rîndu-i, baciui 
ortoman dacă nu cunoştea limba 
celor. doi?). Dacă e să acceptăm, 
împreună cu anonimul, năstruşnica 
afirmaţie că “ungureanu!” n-ar fi român 
ardelean, ci ungur (!), ar trebui să ne 
întrebăm în ce limbă vorbea unguru 
(trufaş cum este el cunoscut din 
istorie) — care nici astăzi pe pămînt 
românesc, nu vrea să cunoască limba 
română — cu cei doi ortaci, dar şi 
aparte cu munteanu! vrîncean, care 
te miri dacă ştia (şi de ce ar fi trebuit 
neapărat s-o cunoască?) ungureşte. 
Şi cum se face că oiţa năzdrăvană, 
care, aşa cum am acceptat, era 
“moldoveană”, “vorbea” şi cu baciul 
moldovean, dar înţelegea prea bine 
şi limba în care comunicau tustrei, şi 
limba în care puneau la cale planurile 
lor negre cei doi duşmani ai baciului 
moldovean? 

Dacă “bîrsană” înseamnă “din 
Ţara Biîrsei”, cum spune V. Alecsan- 
dri, şi dacă, în genere, am crede, 
împreună cu G. Coşbuc”, că “Mioriţa” 
e de origine ardelenească, în acest 
caz ar trebui să ne întrebăm, fireşte, 
cum de “conversează” oiţa birsană, 
pe de o parte, cu baciul moldovan, 
care ştie numai moldoveneşte, şi cum 
de înțelege limba (alta decît cea 

“moldovenească”) în care se sfătu- 
iesc ceilalţi doi, care uneltesc împo- 
tiva moldoveanului. Se vede că toc- 
mai de aceea şi e considerată năz- 
drăvană, pentru că poseda mai multe 
limbi şi, deci, oricît s-ar fi străduit 
uneltitorii de rele să-şi ascundă 
intenţiile lor, ei n-ar fi reuşit, pentru 
că mioriţa era ... poliglotă! Ea ştia şi 
moldoveneşte, şi româneşte, şi — 
convingerea Moldovan-ului nostru din 
tabăra lui Igor Smirnov şi Vasilii 
lakovlev — ungureşte. 

Gluma-i glumă, desigur, dar ea 
demonstrează pînă la ce stadiu de 
absurditate pot duce încercările unor 
“moldovenişti” de a demonstra inde- 
monstrabiiul. De rîs, dar şi de plîns 
aceste stupidităţi, pentru că ele 
întunecă minţile a zeci şi sute de mii 
de oameni simpli, cărora li se bagă 
pe gît acest opiu pregătit ia fabrica 
de droguri a unor noi Ivani fără de ţară 
şi neam. 

a 
Petru TARANU 
Vatra-Dornei 
BRADUL ÎN 
CULTURA POPULARA 
DIN DORNE 


-În complexul proces de 
umanizare a munţilor, vegetaţia a 
însemnat primul şi cei mai temeinic 
contact al omului cu natura-mamă. 
Pădurea a oferit una dintre condiţiile 
esențiale pentru dezvoltarea factorului 
de stabilitate în spaţiu! dornean. 
Codrii de brad au rămas pentru omul 
Dornelor un mediu constant de 
manifestare a vieţii sale materiale şi 
spirituale, au reprezentat o formă spe- 
cifică de coexistenţă, de simbioză 
om-natură, au constituit un cadru 
optim de dezvoltare a unei civilizaţii 
cu specific montan. Dacă în 
accepțiunea populaţiei autohtone, a 
bătrînilor mai cu seamă, pădurea 
reprezenta, în vechime, un adevărat 
sanctuar natural, în zilele noastre încă 
se mai crede în starea de 
consubstanţialitate dintre om şi brad, 
dintre colectivitatea umană şi pădurea 
de brad. 

Parte constructivă a fondului 
etno-lingvistic autohton-dacic, 
noţiunea de brad se substituie, în 
vorbirea populară dorneană, tuturor 
speciilor de conifere, specifice zonei, 
cu excepţia tisei. Denumirea de molid 
a intrat recent în vocabularul limbii 
vorbite, o anumită consacrare avînd 
apelativul pin şi vocabula larice. Este 
deci un incontestabii argument al 
perpetuării în spaţiu! geografic al 
Dornelor a unei civilizaţii cu structuri 
daco-latine bine definite. Bradul, în 
devenirea sa de o seamă cu lumea, 
s-a aşezat durabil şi semnificativ în 
osatura numelor de oameni şi de 
locuri. Istoria antroponimului Brad 
argumentează vechimea şi conti- 
nuitatea civilizaţiei autohtone în 
această zonă. Sunt argumente care 
susţin ipoteza potrivit căreia calitatea 


de lider al comunităţii săteşti, de stilp 
al satului dornean, a constituit 
embrionul bazei etimologico-formative 
a antroponimului şi nu oficializarea 
dorinţei ca noul-născut să aibă 
însuşirile bradului, aşa cum uneori se 
crede. Numeroase sunt numele de 
locuri care rețin în memoria lor 
aspecte ale comuniunii omului cu 
bradul — Muntele Maganu, Bradu- 
candelabru, Bradu-corlă — sau unele 
întîmplări care au impresionat lumea 
Dornelor de altădată — Bradu-ciont, 
Bradu-strîmb, Bradu-stindard. 

Rare şi fragmentare sunt vechile 
consemnări de folclor dornean care 
pun la dispoziţia cercetării contem- 
porane semnificative trimiteri la 
viziunea cosmică, la ramificaţia 
cerească a bradului, la comuniunea 
dintre pămînt şi univers realizată prin 
intermediul brazilor seculari de pe 
vîrfuri de munte. În credinţa populară 
dorneană, brazii de pe virfurile de 
munte sunt consideraţi arbori sacri, 
cu existenţă imuabilă — Sus pe 
culmea muntelui/ Creşte bradul 
soarelui,/ Îi cu stele-n rămurele,/ 
Luna-i plină printre ele... Bradul care, 
privit dintr-o anumită poziţie primea, 
în anumite perioade ale anului, 
poleirea răsăritului de soare în 
coronamentul său, dobîndea atribute 
sacre. Asemenea brazi au fost şi încă 
mai sunt cunoscuţi, în vorbirea unor 
bătrîni ai satelor dornene, sub 
denumirea mitică de Bradu-soarelui ori 
Bradu-luminii. in cazul fenomenului 
produs de răsăritul lunii — lună plină 
— arborii primeau botezul mitic de o 
semnificaţie aparte; aceşiia erau 
cunoscuţi sub numele de Bradu de 
foc. De cele două fenomene naturale, 
a căror intensitate creştea în timpul 
iernii cînd brazii erau încărcaţi cu 
stură, erau legate credinţe şi obiceiuri 
a căror semnificaţie a rămas în 
anonimatul lumii Dornelor de odinioară, 
despre care astăzi rareori se mai 
vorbeşte. Caracterul sacru al bradului 
sau al pîlcuiui de brazi care beneficiau 
de favoarea mitică a răsăritului de 
soare, je consacră menirea de a servi 
ca Brad de închinare, ca Brad de 
jurămînt, ca Brad de mărturisire, de 
oficiere a căsătoriei sau a unor 
temporare slujbe divine. În cazul 
Bisericii sau a Altarului de brazi, 

impresivă, povestirile dornene mai 
păstrează încă netulburate ecouri ale 
unei lumi cu alte viziuni şi dimensiuni. 

- Comuniunea dintre viziunea 
umană, însuşirile sacre ale bradului 
şi spaţiul astral este sugestiv redată 
în vechile creaţii folclorice din Dorne 
— Sfintul brad spre cer s-avîntă,/ 
Ziua soarelui cuvîntă,/ lar cu stelele 
de-i lună/ La miez de noapie-n sfat 
s-adună ori Bradu-i tare ca de fier/ Ţine 
bolta grea de cer,/ Să nu cază pe 
pămîni/ Potopu din ceru sfint. Sunt 
versuri care argumentează credinţa 
potrivit căreia bradul de pe vîrf de 
munte avea atributul mitic de stilp al 
susţinerii cerului. in concepția popu- 
laţiei autohtone se admitea credinţa 
potrivii căreia cu cît erau mai 
numeroşi brazii de pe marile înălţimi 
ale munţilor, cu atît mai sigură 
devenea posibilitatea de susținere a 
cerului. Aşa se explică existenţa 
multiseculară a unor brazi de pe 
vîrfurile de munte, ori a celor de pe 
culmi, arbori care se bucurau de o 
anumită poziţie geografică faţă de 
răsăritul soarelui şi al lunii. În ipostaza 
sa de coloană, de ax ai susţinerii bolţii 
cereşti, Bradu-totem a devenit 
garantul echilibrului astral, al vieţii şi 
liniştii pe pămînt. Ei a fost cîntat şi 
descîntat, a fost implorat şi venerat 
de generaţiile de dorneni în 
succesiunea lor. 

Alte argumente susţin plauzibil 
sau convingător ipoteza potrivit căreia 
bradul, în viziune cosmică, a fost o 
realitate a lumii Dornelor. Ca dovadă 
în practica împodobirii bradului ia 
cumpene de ani şi de soistiţii se 
arborau, şi se mai arborează şi astăzi 
prin tradiţie şi după un anumit ritual, 
substitutele astrale: Soarele, Luna şi 
stelele. Bradul însuşi fiind considerat; 
şi în această ipostază, ca un ax al 
universului. Expresie a speranţei în 
triumful binelui, a aspiraţiei spre 
lumină şi împlinire, culoarea alb- 
argintie a ornamentaţiilor mitico- 
tradiţionale, în asociere cu verdeie 
sobru al cetinii de brad, conferă 
Pomului de Crăciun atribute sacre. în 
lăcaşul dorneanului, Pomul de 
Crăciun creează, în clipele solemne 
ale schimbului de ştafetă dintre ani, o 
atmosferă sărbătorească, demnă şi 


fenomen de substanţă mitică- înălţătoare, este expresia echilibrului 

soistițian, al cumpeneior de vreme şi 
de calendare. 

Relici al unei străvechi civilizaţii 
autohtone, cultul bradului răzbate 
netulburat prin urzeli de timpuri, de 
anotimpuri şi de soistiţii din 
imemoriale vremi pînă în zilele 
noastre. Ca un răsunet al unor nobile 
sensuri şi substitute ale vieţii şi 
activităţii omului, derulate molcom şi 
statornic în vatra de tihnă şi de lumină 
a Dornelor, cultul bradului a cunoscut 
şi încă mai îmbracă diferite şi 
semnificative forme de manifestare. 
Dacă în civilizaţia dacilor, bradul avea 
semnificaţia de arbore al vieţii şi era 
înnobilat cu simbolul bărbăţiei, aceste 
însuşiri şi substitute, în penstraţia lor 
tradiţională, şi-au găsit rostu! şi în 
civilizaţia românească. în cultura 
populară dorneană, bradul a fost şi 
încă mai este considerat arborele 
vieţii, al iubirii şi al morii. În credinţa 
populară, bradul, pădurea de brad în 
general, reprezintă o permanentă stare 
de veghe naturală. Mitica sa putere 
de înrîurire coboară, benefică şi 
netulburată, în activitatea şi în lăcaşul 
dorneanului în cele mai solemne şi 
semnificative momente ale vieţuirii 
sale. 

Expresie a forţei de înfăptuire a 
actelor de creaţie şi de manifestare 
spirituală, demne de valoarea şi 
autenticitatea lor, cultura populară 
dorneană păstrează şi aduce cu sine 
în ciclitatea vieţii şi activităţii 
contemporane străvechi şi neştirbite 
elemente ale cultului bradului, 
neîntinate simboluri şi înţelesuri. 
Substituind vitalitatea şi puterea de 
afirmare a personalităţii umane, la 
românii din Dorne naşierea a fost 
marcată, pînă nu de multă vreme, de 
ceremonialul înfrățirii noului-născut cu 
un brăduţ ales după rinduieli de ei 
ştiute sau sădit cu grijă şi după 
străvechi ritualuri în apropierea casei 
hărăzite de soiemnitatea eveni- 
mentului. 

Expresia codru-i frate cu româ- 
nul nu are un caracter abstract, nu 
este o simplă metaforă, aşa cum 
uneori greşii se crede. infrățirea dintre 
om — ca parte constitutivă a 
comunităţii umane din Dorne — şi 
brad — ca parte integrantă a pădurii, 

a codrului — a făcut obiectul unui mo- 


ment distinct şi de mare semnificaţie 
în ceremonialul naşterii. Omul şi 
bradul căpătau botezul mitic al 
înfrăţirii în primele momente ale 
vieţuirii lor, erau deci de aceeaşi 
vîrstă. Fenomenele naturale care 
afectau bradul-frate erau interpretate 
ca evenimente de bun sau de rău au- 
gur pentru viaţa omului şi invers, 
Bradu! era prezent la nunta omului prin 
ramurile-simbol care i se detaşau din 
coronament în anumite momente şi 
după tradiţionale canoane. Moartea 
omului presupunea şi dispariţia 
fratelui său, bradul. Această dispariţie, 
oricît de dramatică ar fi fost ea, se 
încadra în ordinea firescului pentru 
comunitatea dorneană şi, în egală 
măsură, pentru pădure, pentru codru: 
Din codru rupi o rămurea/ Ce-i pasă 
codrului de ea. George Coşbuc s-a 
inspirat desigur din realitatea firescului 
privit în unitatea şi diversitatea 
manifestării sale. 

În concepţia omului din Dorne, 
tradiționala înfrățire respecta spiritul 
şi canoanele unor obiceiuri şi credinţe 
din străbuni lăsate, punea bazele 
comunicării de destin, ale consub- 
stanţialităţii dintre om şi brad. in toate 
cazurile, băiatul se înfrăţea cu bradul 
— Picea excelsa — iar fetiţa cu 
brădanca — Abies alba. Ritualui 
dăruirii sau a! înfrăţirii prevedea şi 
detaşarea, cu respectarea anumitor 
reguli, a unei crenguţe din micul 
coronament al arborelui-frate, ram 
care trebuia să aibă o anumită formă 
şi mărime. Cetina de brad, astfei 
detaşată, se prindea apoi, tot după un 
anumit ritual pe scutecul din zona 
frunţii copilului înfăşat. Cîteva frunze 
de cetină se puneau în scaldă şi 
făceau parte integrantă din ritualul 
primei sale scăldători, apă ce se turna 
apoi la rădăcina braduiui-frate, 
invocîndu-se miticele cîntece şi 
descîntece ale binecuviîntării. In timp 
ce se vărsa scăldătoarea băiatului la 
rădăcina bradului se rosteau cu o 
anumită intonaţie şi pe măsură ce se 
turna apa, următoarele versuri: Să 
crească-nalt ca bradul,/ Cel mai fainic 
din tot satul,/ Pururea tînăr ca cetina,/ 
Preţuit ca soarele şi luna,/ Să aibă 
multe oi vătui,/ Să fie Bradu satului,/ 
Jucăuş şi plin de haz,/ Să nu ştie de 

necaz. În cazul cînd noul-născut era 


de sex feminin, la vărsarea scăldătorii 
ia rădăcina brădancei-soră se rostea 
sorocirea specifică evenimentului: 
Scăldătoare, scăldătoare,/ Fie fata ca 
o floare,/ Ca zîna ruptă din soare,/ 
Mindră şi străiucitoare,/ Întrebată de 
feciori,/ Pe la hore-n sărbători,/ 
Harnică ca o albină/ Şi vestită 
gospodină./ Să ştie-a coasă, a nividi,/ 
A prăşi şi a plivi./ Să ştie mîndru a 
cînta,/ A povesti şi a descînia,/ Să 
fie fată cu fetie,/ Pelitori să aibă-o mie/ 
Şi să aibă de bărbat/ Un frumos flăcău 
din sai. 

Ritualul închinării noului-născut 
la brad avea loc în funcţie de 
momentul naşterii: copiii născuţi ziua 
erau închinaţi la Bradu-soarelui, iar cei 
născuţi noaptea la Bradu-lunii sau 
Bradu de foc. În ziua naşterii, a 
înfrățirii, sau a închinării, porțile curţii 
şi uşile casei erau împodobite cu 
rămurele de brad iar intrarea şi ieşirea 
din casă se făcea după un anume 
ritual. În ziua naşterii şi o perioadă de 
timp după consumarea evenimentului 
— şase săptămîni — era interzisă 
tăierea sau ciungirea brazilor, regulă 
care trebuia să fie respectată şi de 
către rudele apropiate familiei marcate 
de eveniment, mai ales de către nași. 

În fiecare an, în noaptea de ajun 
a sărbătorii onomastice, ascuitind 
miticele porunci ale unui arhaic şi 
originar ritual, bradul împodobit 
— Strutul — străjuieşte maiestuoase 
porţi şi iatacuri. Strutul — arborat în 
anumite momente şi într-o poziţie cu 
semnificative simboiuri — îşi flutura 
solemn cordele de stramatură în 
atmosfera sobră dar ospitalieră a 
gospodăriei dorneanului binecuvîntat 
de eveniment. În asemenea ocazii, 
valoarea semnificației Struțului se 
măsoară prin dimensiunea şi pro- 
portia coronamentului, prin cromatica 
şi abundența împodobirii şi, nu în 
ultimă instanţă, prin momentul şi 
înălţimea arborării sale. 

Purtînd cu sine simbolul izbînzii 
şi al trăiniciei, al sănătăţii, al veseliei 
şi al prosperității, bradul verde împo- 
dobit — Struțul — se arborează, 
respectînd arhaicul ceremonial, pe 
partea cea mai înaltă a noilor case de 
locuit. Momentul aşezării Struțului 
este cel al terminării asamblării părţii 


Creanga de aur 


131 


superioare a acoperișului, 
coama sau ţuguiui casei. Înălţarea 
Struțului -obligă pe stăpînul casei la 
udarea evenimentului, adică la 
organizarea unei mese sărbătoreşti 
ale cărei sorturi de bucate şi 
atmosferă de desfăşurare a ospăţului 
capătă valoare de simbol şi sunt 
puternic marcate de patina unor 
străvechi ritualuri. 

Pentru omul Dornelor, bradul a 
fost şi rămîne simbolul iubirii, al 
izbînzii şi izbăvirii. Bradul şi substi- 
tutele sale s-au aşezat statornic în 
intimitatea şi profunzirnea mesajului 
doineior şi al baladelor, al cîntecelor 
de leagăn, de dor şi de amar. 
Versificaţia populară surprinde pe 
omul Dornelor, alături de brad şi în 
tovărăşia pădurii, în plin exalt al 
bucuriei şi al vieţii sale. Codru! şi 
bradul sunt martorii tînguitoarelor 
suspine care se topesc în ecouri, ce 
se pierd apoi în nostalgia şi 
imensitatea pădurii. Cetina şi bradul 
sunt invocate în alinarea tulbu- 
rătoarelor şi nepotolitelor doruri ce 
apasă sufletul cu durerea iubirii şi, 
uneori, a despărțirii. Doar şi cîteva 
spicuiri din numeroasele creaţii 
folclorice dornene fac dovada 
comuniunii omului cu bradul în clipele 
nemîngțiatelor suspine şi ale 
nestinselor văpăi ale iubirii: O, braa 
frumos şi legănat,/ De cînd badea 
mi-a plecat,/ Sara mă prăvăl în pat,/ 
Cu mult dor şi cu oftat,/ Cu badea 
adorm în gînd,/ Tot cu el mă scol 
plîngînd/ Si-n roua de dimineaţă! i văd 
aprinşi bujori în faţă... sau Am rugat 
bradu să-mi spună/ Cînd să ies sara 
pe lună,/ Sub cetini pe podireu,/ Să 
te culc la pieptul meu,/ Of, bădiț' 
brăduţ al meu.. ori Bradule, crenguța 
ta/ Lasă-mă la umbra ta,/ Că ini- 
ma-mi-ndurerată/ Plînge-ntruna ziua 
toată,/ Plinge de răsun-o vale,/ Că nu- 
mi iese badea-n cale./ Tu, brăduț, cu 
cetini verzi,/ Pe badea dacă mi-l vezi, / 
Spune-i că-s a nimănui/ Şi mă topesc 
de dorul lui... 

Linia melodică, creaţie proprie a 
dorneanului, îşi trage seva şi se 
contopeşte cu freamătul pădurii de 
brad, cochetează mereu cu neas- 
timpăratele suspine ale susurului de 
izvoare, se pierde într-un autentic 
acompaniament de adieri de brize la 

coarde de cetini, ori în suita de 
simfonii a cîntecului de păsări. În 
cîntecu! popular dornean verdele tonic 
al cetinii de brad, simboiizînd tinereţea 
şi inocenţa iubirii, se amuză în 
diafanui soarelui de primăvară, în 
boarea rece a ploilor de toamnă ori îşi 
pudrează nuanțele cu botez de crivăţ, 
purtînd prin vadurile scurgerii vremii 
vitalul semn al perenităţii şi ai veşni- 
cei aduceri-aminte. 

Cu secole în urmă, bradul-frate 
a fost luat ca martor de logodnă, iar 
bradul împodobit — Strutul — a fost, 
şi este, nelipsit de pe stilpii porţilor în 
ziua nunţii. Semnificînd integrarea 
socială a noului cuplu în viaţa satului 
dornean, avînd şi sens de substitut 
al ascensiunii şi al iconografiei 
coloanei cerului, Stilpul de nuntă sau 
Strutul se înalţă cît mai sus în ziua 
nunţii purtînd în coronamentul său, 
prin tradiţie, însemnele unirii prin 
căsătorie: năframa cu pui, srnocul de 
busuioc şi plosca cu vin. Respectînd 
chemarea unui arhaic ritual, purtînd 
cu sine spiritul de solidaritate al 
nuntaşilor cu tinerii căsătoriţi, cel mai 
devotat flăcău îşi asumă riscul urcării 
pe Stflp pentru a-i lua din vîrf şi a-i 
oferi apoi mirelui tradiționala ofrandă 
cu semnificaţiile ei. Simbolizînd 
izbînda în iubire şi în viaţă, după 
ceremonialul coboriîrii Siî/pului de 
nuntă, vătăjelul de casă comandă prin 
strigături cu iz de ceremonial Hora 
bradului: Zicălaş urcă pe prag,/ Zi-i 
cu cetera de brad,/ Zi-i pe strune cu 
arcuş,/ Hora bradului amuş... In timpul 
desfăşurării străvechiului joc popular, 
în ritmul unor originale strigături “Să 
trăiască tinerii/ Cît munţii şi cît brazii,/ 
Să aibă noroc la toate,/ Viaţă lungă, 
sănătate...” — simbolizînd trăinicia şi 
armonia în viaţa noului cuplu, bradul 
împodobit — Struţul — trece de la 
flăcău la flăcău, poposind apoi pe 
masa pregătită pentru ospăț. Acest 
arhaic ceremonial se mai păstrează, 
frustrat de miticul. său sens, în jocul 
popular cunoscut sub denumirea de 
arcanul. La aşezarea Struţului pe 
masa nunţii, brădarul — vătăjelul casei 
— continuă strigăturile: Brad frumos 
şi luminat,/ Pe masă te-ai aşezat,/ Cu 
sănătate, cu belşug şi spor în toate,/ 
Cu dragoste şi voie bună,/ De la nuntă 
pîn’ la moarte... În Hora miresei, una 

dintre strigături pune în evidenţă 
semnificative aspecte ale cultului 
bradului: Miresuică draga mea/ 
Mulţumeşte-i 'maică-ta./ Că te-a 
închinat la brad/ Şi bine te-ai măritat, / 
Că te-a închinat la soare/ Să fii mîndră 
ca o floare/ Şi te-a închinat la lună/ 
Să fii bună gospodină... 

in aceeaşi poziţie, cu alte 
semnificative încărcături simbolice, 
bradul! verde împodobit — Strutul — 
revine în viaţa cuplului cu ocazia 
nunții de argint sau a nunţii de aur. 
Brăduţul sau brădulețul, relict al jocului 
popular dornean, simbol al bărbăţiei 
şi al virtuozităţii, s-a jucat prin tradiţie, 
secole de-a rîndul, la nunţi, la clăci şi 
la horă în sat. Astăzi, din nefericire, 
tradiţionalele jocuri populare sunt 
golite de sensuri sau sunt puse în 
umbră de un modernism străin de 
spiritul autohton. 

Simbolizînd nemurirea, bradul 
împodobit — Strutul — ori Bradu de 
pomană, substituind atributele 
bradului-frate sau, după caz, cele 
deschizătoare de căi şi vămi, 
însoţeşte omul pe ultimul său drum 
pentru a rămîne apoi de veghe la 
mormîntul celui trecut în neființă. Pe 
lungul drum al neîntoarcerii, bocetele, 
încărcate de patos şi de mioritic, îşi 
slobod durerea în ecou de codri, în 
inimile celor ce se despart de cel drag 
lor; Eu mă duc cu-al meu destin,/ Vă 
las viața făr de chin,/ Să fiţi mîndri, 
v-am crescut/ În legea firii de demult./ 
Calea mea e numai dus,/ A venit al 
meu apus,/ Am lăsat jocul la feciori,/ 
La cin' mă plînge cetine şi flori... sau 
Roagă frunza bradului,/ Să ţină locul 
tatălui, / Că-s copii ai nimănui,/ De 
povestea satului... Cîntecele de jale 
urmează bocetul înfiorînd o durere 
nemărginită, implorîndu-se bradul, 
adeseori Soarele şi Luna: Bună ziua, 
brade dragă,/ Apleacă-te şi 
mă-întreabă/ De ce-s tristă şi slabă/ 
De cînd badea mi-i în groapă... 

Respectîndu-se nescrisele legi 
ale comuniunii de destin, după 
desfăşurarea ritualului de iertăciune 
bradu-frate urmează moartea omului 
cu care a intrat în relaţie de 
consubstanţialitate. inainte ca bradul 
să fie tăiat — urmînd destinul fratelui 
său — cei hărăzit cu împlinirea 


ancestralelor porunci se descoperea, 
se aşeza în genunchi în faţa arborelui, 
îi cerea iertare şi apoi îl dobora într-o 
poziţie pecetiuită de tradiţie. Această 
practică este doar o parte constitutivă 
dintr-un ceremonial ce are ca subiect 
dialectica comuniunii dintre om şi 
brad, dintre pădure şi comunitatea 
umană din Dorne. Elementele din 
arhaicul ceremonial s-au consumat şi 
în vremuri apropiate nouă — prima 
jumătate a secolului XX. În arhivele 
memoriale ale bătrînilor din Dorne au 
rămas informaţii sporadice şi cu 
privire ia unele cazuri, foarte rare, de 
cenotafuri. În asemenea împrejurări, 
locul omului era luat de bradu-frate 
sau, în cazul cînd acesta nu se 
cunoştea, de un brad ales cu 
respectarea, prin asemănare, a 
trăsăturilor fizico-temperamentale ale 
celui trecut în lumea umbrelor în 
condiţii dramatice sau misterioase. 
Bradul, astfel ales, era îmbrăcat în 
costum popular şi se înmormiînta 
după tradiţia comunităţii săteşti din 
Dorne. Adeseori se relatează şi despre 
ceremonialul nuntirii mortului — a 
celor necăsătoriți — cînd, în drum spre 
cimitir, cel dispărut era însoţit de 
pradul-mireasă, adică de brădancă, 
sau în cazu! femeilor nemăritate de 
către bradul-mire, adică de molid. 
Reminescenţe ale acestui ritual se mai 
întîlnesc şi astăzi cînd rolul bradu- 
lui-mireasă sau al bradului-mire 
rămîne în seama iogodnicei, a 
iogodnicuiui ori a celui mai apropiat 
prieten sau prietenă. Folclorul dornean 
reţine şi dramatismul trecerii în lumea 
umbrelor a tinerilor logodiţi sau în 
perspectivă de căsătorie, deci a 
nuntirii după moarte — Pe momiînt la 
băiat/ Creşte-un puişor de brad,/ Pe 
mormiînt la fetiță/ Creşte-un lăstărel 
de viță./ Bradul creştea, se-năița,/ 
Vita mereu se-ntindea,/ Pe brăduţ îl 
cuprindea... | 
După înmormîntări — ori atunci 
cînd casa era profanată prin sosirea 
în vizite misterioase a unor persoane 
considerate. a fi fără de noroc — 
interiorul şi exteriorul locuinţei 
dorneanului se purificau cu fumigaţii 
de răşină de brad. Acest procedeu era 
considerat a fi mîntuitor de rele. 
Obiceiul utilizării fumului de cetină sau 

răşină de brad se şipentru | 


purificarea vîrfurilor de munte unde 
sufletele moşilor şi ale strămoşilor 
trebuiau să coboare la Ospețele 
nemuririi. Acest rit de veche dăinuire 
se mai practică şi astăzi în ajun de 
an nou sau în cazul cînd furtuni 
năprasnice, însoţite sau nu de tunete 
şi trăsnete, se abat asupra arealului 
de locuire a omului din Dorne. Brazii 
trăsniţi, rupti de furtuni, cei producători 
de visc, de mâăturică sau de alte 
concrescenţe naturale de mărimi şi 
forme diferite erau consideraţi arbori 
blestemaţi. Pînă la jumătatea 
secolului al XX-lea — sporadic şi 
astăzi — bradul fosforescent — 
iescarul — era considerat un arbore 
sacru. Brazii numiţi jescari — prin 
intensitatea iradierii fosforescente — 
s-au constituit în fenomene ce au 
impresionat omul din cele mai vechi 
timpuri. Unii jescari, prin amploarea 
fenomenului degajat, oferă un 
spectacol straniu pe timp de noapte. 
Încă se mai crede faptul că, în jurul 
acestor impresionante vetre de 
jăratic, se adună la sfat duhurile 
muntelui, ale pădurii şi ale nopții. În 
lumea Dornelor de odinioară, jescarii 
se bucurau de stranii atribute ce 
făceau parte din sistemul credințelor 
populare. Se mai crede şi astăzi că, 
în anumite nopţi hărăzite de destin, 
zinele dansează în jurul vetrelor de 
foc ale iescarilor în ritm de muzică la 
coarde de cetini. Brazii-orchestră, 
după a căror muzică zînele îşi încing 
hora în codru, păstrează în taina lor 
rezonanţa straniei melodii. Viorile fa- 
bricate din aceşti brazi fermecaţi de 
puterea zînelor sunt înzestrate cu 
stranii potenţe melodice. Lemnul 
provenit dintr-un arbore cu proprietăţi 
fosforescente nu se folosea în gospo- 


dărie şi nici în alt scop. Arborii-iescari 


care se identificau în pădure nu se 


tăiau, iar lemnul celor depistaţi ulte- ` 


rior se aduna cu multă grijă şi în 
totalitatea sa depunîndu-se în locuri 
ferite de accesul omului. De un 
„asemenea statut imuabil beneficiau şi 
cuplurile de brazi crescuţi din aceeaşi 
rădăcină. Locurile populate cu brazi 
gemeni erau considerate aducătoare 
de noroc şi încărcate de înrîuriri sacre. 
Tăierea unor asemenea arbori era 
interzisă prin sorociri testamentare, 


lăsate moştenire din generaţie în 


generaţie. Pentru construcţia caselor 
de locuit şi a anexelor gospodăreşti 
se foloseau numai brazii curafi (cu 
cruce în vîrf) care se tăiau şi se 
fasonau, după un anumit ritual, numai 
în anumite zile şi perioade ale anului. 

Polivalenţa funcţiilor şi atribu- 
țiilor mitice ale bradului, a derivatelor 
şi substiitutelor sale, şi-au pus 
amprenta pe întreaga viaţă materială 
şi spirituală a dorneanului. Bradul şi 
ramura de brad coboară de pe sedu- 
cătoarele ornamentaţii arhitecturale pe 
obiectele de uz casnic sau pastoral. 
Motivul bradului este prezent pe 
frumoasele şi originalele cămăşi şi 
bundiţe cu pui, pe brîie, pe catrinţe şi 
chimire, ori lăicere şi năframe, pe 
ştergare şi lăzi de zestre, ale căror 
ornamentaţii cromatice şi mod de 
prezentare imprimă casei de curat 
caracterul unei adevărate expoziţii de 
artă populară. Cromatica portului popu- 
lar dornean are ceva în ea din tainele 
pădurii, a seducătoareior peisaje mon- 
tane cu care intră, de fapt, într-o 
devăimaşă şi fără de pereche armoni- 
zare. Pe obiectele de ceramică 
dorneană — existenţa unui asemenea 
centru a fost o realitate în secolul XVIII 
— se inciza, mai tîrziu se desena 
ramura de brad, ramură care devenise 
emblema olăritului dornen. Uleiul de 
cetină, răşina şi mugurii de brad au 
intrat în compoziţia vestitelor panacee 
de altădată, preparate medica- 
mentoase care erau folosite cu certe 
efecte tămăduitoare în medicina em- 
pirică a Dornelor din alte timpuri. La 
cumpene de vremi şi de calendare, 
bradul împodobit — strutul — simbol 
al fertilităţii şi belşugului, îşi ocupă 
sacrul loc între coarnele plugului şi în 
capăt de îînjală. Cu ramura de brad 
se sorcoveşte de Anul Nou, se orna- 
mentează miticele costume ale cerbu- 
lui şi ale caprei care evoluează sub 
semnul tradiţiei la ceasuri sortite de 
lege şi de datini. 

Bradul şi substitutele sale, 
expresie a comuniunii dintre om şi 
mediul său de viaţă, se constituie ca 
factori de geneză a actelor de creaţie 
şi de manifestare, caracterizează şi 
particularizează cau ra populară 
dorneană. 

9 martie 1997 

Alexandru HUSAR 
laşi 


CETATEA HOTIN” 


În secolul XVIII Hotinul devine însă 
un măr al discordiei între cele două 
imperii rivale în Europa de Est, care-şi 
dispută energic puterea pe pămîntul 
suferind al Moldovei. 

Îşi face acum apariția un al treilea 
pretendent la mîna cetății: cumpăna 
dintre turci şi poloni echilibrîndu-se, 
sorții înclină în favoarea Rusiei. 

Împotriva Imperiului Otoman, a 
cărui soartă, după asediul Vienei, 
începea să se ciatine, se ridică în 
amurgul veacului al XVI-lea “Sfînta 
Rusie”. O răsturnare a raporturilor de 
forţe se produce în Răsăritul european 
o dată cu ridicarea Rusiei. Polonia 
pierde Ucraina orientală şi încheie, în 
1686, cu Moscova o pace “veşnică”. 
Pentru a-şi apăra provinciile sudice 
împotriva tătarilor, tributari Porții, şi 
pentru a-şi deschide o ieşire la Marea 
Mediterană, atingînd ţărmul Mării Negre, 
încă sub Petru cel Mare, Rusia îşi crease 
condiţiile realizării acestui program. 

Oprit, după asediul Vienei, în 
expansiunea sa spre Europa centrală, 
Imperiul Otoman rămîne, însă, favorizat 
o vreme de rivalitatea dintre Rusia şi 
Austria, de care atîrnă acum echilibrul 
pe continent. Pentru a opri expansiunea 
austriacă în Balcani, pe de o parte, şi 
înaintarea Rusiei spre Strimtori, pe de 
alta, puterile occidentale susţin 
principiul “integrităţii imperiului Otoman”, 
privind violarea acestui principiu ca o 
primejdie pentru pacea europeană. 

Rivalitatea marilor puteri, salvînd 
Turcia de la pieire, menținea însă 
amenințarea otomană în Europa de Est, 
favorizînd ascensiunea imperială a 
Rusiei, noi raporturi de forţe în Estul 
european. 

O nouă pacoste peste capul 
Moldovei venea asfel dinspre Moscova, 
tot mai adînc impiicată în conflict. Ceea 
ce, în secolul XVIII, conferă o nouă 


* Continuare. Începutul în “L.R." nr. 
1—2 şi 3—4, 1997. 

“chestiunii orientaie” era depla- 
sarea centrului de greutate al politicii 
europene de la Vest ia Est, în urma 
ridicării la rangul de mari puteri a Rusiei 
şi Prusiei. 

istoria Moldovei şi Munteniei se 
desfăşoară în cadrul acestor noi relaţii 
internaţionale, care vor afecta profund 
nu numai legăturile lor cu Poarta, ci 
însăşi dezvoltarea lor ulterioară. 

istoria Hotinului se varsă în albia 
istoriei noastre în acest context 
european, în jocul celor trei mari puteri 
beligerante, în veacul al XVIII-lea. 

in războiul ruso-austro-turc (din 
1735—1738) Rusia şi Austria luptau 
contra Turciei. Hotinul e loc de refugiu 
domnesc. “Atuncea şi Grigorie Vodă% 
— scrie cronica — socotind să nu se 
tîmple vreo primejdie ţării, şi-au trimis 
doamna sa şi coconii, şi pre maică-sa 
la Hotin, cum şi boierii şi giupînesele, 
orînduind boierii cu doamnele” (ale 
căror nume se cunosc). 

După ce, în 1735, sub comanda 
generalului Munich, armata rusă porni 
spre sud, luă Azovul şi eliberă în 1736 
Crimeea, la mijlocul lunii iulie 1739 se 
îndreptă spre Nistru. Invadînd Moldova, 
la 21 august 1739 ruşii, corduşi de 
Munich, zdrobesc armata turcească, în 
lupta de la Stavuceni (Stăuceni) şi 
ocupă Hotinul. “În zilele lui Grigorie 
Vodă au fost luat Moscalii la acea vreme 
Hotinul”, scrie Necuice, arătînd cum 
“Minih feid-marşal, de primăvară a 
purces de ia Kiev prin ţara Leşească, 
drept asupra Hotinului cu o sută 
douăzeci de mii de oşteni, (şi au venit 
“pre încet, toată vara pînă la Hotin, prin 
țara Căzăcească, prin țara Leşească... 
Şi numai la Nistru au zăbovit mai bine 
de două săptămîni, şi au trecut Nistrul; 
pe din sus de Hotin, prin ţinutul 
Cernăuţiior”), — descrie amănunțit 
rezistenţa turcilor, ajutaţi de tătari, oştile 
acestora aruncata în foc şi înfrîngerea 
lor, şi încheie, scurt: “... n-au isprăvit 
nimic, că i-au bătut moscalii prea rău” 

__ Ceea ce provoacă destulă derută 
şi debandadă în oastea otomană şi, 
curînd, retragerea celor din cetate, care, 
s-a spus, capitulează la simpla somaţie 
a comandantului rus. “Deci a treia zi, 
scrie Neculce, Minih -feld-marşal, 
apropiindu-se de Hotin (în 19 august, 
într-o duminică) i-au ieşit Colceag paşa 
înainte şi i-au închinat cetatea Hotinului”. 

Neînduraţi, ruşii au procedat 
ruseşte, “şi au luat pe toţi Turcii robi, pe 
Colceag Paşa şi pe alţi turci “pre toţi i-au 

pornit la Mosc, robi”. 
Moldovei de spătarul loan Canta 
adaugă: “lar Moscalii de la Hotin, după 
ce l-au luat, au tras la laşi cu.mare alai 
şi cu multă oaste şi cu spegele% scoase 
din teacă, fiind singur generalul cei 
Mare Miunhen, cu cîteva bezedeie”. 

intr-adevăr, trecînd Prutul, Munich 
intrase în laşi. Pretutindeni primit ca un 
eliberator posibil şi cu toate onorurile în 
capitala Moldovei, încheie, la 5 
septembrie cu “deputaţii stărilor” o 
“convenţie”, prin care Moldova era 
declarată independentă sub ocrotirea 
Rusiei. 

Neculce înşiră pe larg, punct de 
punct, “ponturile” ce au dat Minih, 
“feldmareşalui ţării”, între care: 

|. Să fie Moldovenii credincioşi cu 
toată inima împărăției Rusiei. 

Ii. Să nu aibă Moldovenii “cores- 
pondente” cu neprietenii împărăției 
Rusiei. 

III. Boierii pribegi cu Grigorie Vodă 
să se întoarcă toţi pînă într-un an. 

Alt punct (IV) prevedea obligaţii 
pentru aprovizionarea armatei ţariste şi 
întreţinerea permanentă a cetăţii (“Două 
zeci de mii de oaste” să ierneze ţara şi 
să o hrănească şi “să şează prin tîrguri 
pre unde s-ar socoti”) ceea ce echivala 
cu ocupaţia pe timp nelimitat a Moldovei 
şi oneroase obligaţii în plus pe termen 
nelimitat. 

V. “Trei mii de salahori să nu 
lipsească peste toţi anii, să lucreze la 
cetăţi la ce ar trebui”. 

Apoi, 90 de pungi de bani să dea 
lui Munich “poclon” acum; 120 pungi de 
bani să deie masă lui Munich în taţi anii... 

Sub ameninţarea unor represalii 
anunţate (“Aceste ponturi au dat Minich 
boierilor, şi le-au zis că de nu vor primi 
aşa, a da foc tîrgului, şi i-au făcut cu de-a 
sila de au iscălit, că se întîmpiase şi 
boieri de nu se învoiau, şi au iscălit toţi”) 
convenţia se încheie. “lar Minich au tot 
mers în sus pînă la Hotin şi au şezut 
citeva zile la Hotin”, continuă Neculce. 
Apoi “cu obuzul lui cu toată oastea a 
trecut Nistrul în cea parte”, a lăsat un 
general, anume Levendali, în Hotin cu 
“trei mii de oaste”. | 

Curios, la un moment dat, Munich 
plănuia dărîmarea cetăţii (“Şi puse Minih 
de făcuse lor găuri pe subt cetatea 
Hotinului să puie iagumuri să-l spargă; 
dar apoi nu l-au spart”) şi inexplicabil 
tratamentul inuman aplicat populaţiei: 
“Şi atunce la purcesul lui Minih trimis-au 
de au robit multi oameni din ţinutul 
Hotinului şi de pe marginea Cernăuţilor 


Letopisețul Țării 


şi i-au trecut cu femei cu copii ia Mosc. 


Şi-i împărțea pe oameni ca pe 
dobitoace; unii luau bărbații, alţii femeile, 
alţii copiii şi-i vindeau unii ia alţii fără de 
ieac de milă, mai rău decit tătarii. Şi era 
vreme de iarnă”, notează Necuice scurt, 
adăugînd doar atît: “Bogate şi multe 
lacrimi erau, cît se auzeau glasurile la 
cer”. 

Domnea încă Grigore Matei 
Ghica, în a doua sa domnie (1735— 
1739). După încheierea păcii de la 
Belgrad (1739) ruşii fiind nevoiţi să 
părăsească Moldova, Munich dă ţara în 
prada soldaţilor care “o expun la o 
sălbatică despuiere” (Xenopol). in urma 
tratativelor de ia Poartă între ruşi şi turci, 
Hotinul a fost reîntors Turciei. “Pînă de 
la o vreme au venit poruncă, de au ieşit 
Muscalii din Hotin şi s-au dus şi au dat 
cetatea pe mîna Pașii”. În scurtă vreme 
a trimis Grigore Vodă pe Sara-Men- 
met-Paşa la Hotin cu Lipcanii şi cu 
porunca Porții. Şi şedea generalul 
Levendal în cetate şi Sare -Meh- 
met-Paşa afară de cetate şi au şe..ut aşa 
vreo lună de zile şi mai bine aşa ca lupu 
cu oaia, de-şi căutau într-ochi”. 

Hotinul reintră în mîinile moldo- 
venilor, cu întregul ținut: “lar după aceea 
în trei săptămîni au venit poruncă de la 
Poartă la Grigorie Vodă cum că i-au dat 
ținutul Hotinului în sama lui şi în cetate 
la Hotin şedea Paşa, iar din afară n-avea 
treabă măcar o palmă”. În fruntea cetăţii 
ajunge din nou un pîrcălab moldovean: 
“Şi au trimis Grigorie Vodă pe Lupul 
sărdarul Pîrcălab de Hotin” — printre 
ultimii pîrcăiabi ai cetăţii. 

Stăpînirea Moldovei nu dură multă 
vreme. “Şi au ţinut Grigorie Vodă vreun 
an ţinutul Hotinului de l-au stăpînit, iar 
apoi schimbîndu-se vizirul, au găsit 
vreme Lipcanii şi au grăit la Poartă şi au 
luat iarăşi ţinutul Hotinului în sama lor, 
să fie iarăşi raia, cum fusese înainte 
vreme pînă a nu veni Moscalii”. 

Cetatea recade în mîna fostului 
paşă turc, 1741, probabil: “tot într-acea 
primăvară au dat împărăţia lui 
Colceag-Bei sărhatul Hotinului, după ce 
s-au întors din robie de la Mosc”, — scrie 
loan Canta. “iar acel Paşa cum au ajuns 
la Hotin, n-au trăit trei zile şi au murit”. 

Ne-au rămas, de pe atunci, 
impresiile a doi călători, un turc şi un 
englez trecînd prin Moldova în aceeaşi 
direcţie. in anui 1763—1764, ministrul 
turc  Resmi-Ahmed-efendi scrie: 
“Părăsind laşii, în două zile sosii la Prut, 
şi la 25 a lunii Sefer (23 august) mă oprii 
ia Hotin. Această cetate, pe malul 

Nistrului, după tradiţiunea locală, 
datează fără întrerupere din timpul lui 
Christ; poziţiunea e solidă”, scrie apoi 
călătorul, care o compară cu o cetate 
din Constantinopol. Hotinul, ca hotar şi 
bulevard al Moldovei, se află nestră- 
mutat sub stăpînirea şi apărarea 
domnilor moldoveneşti, pînă ce căzu în 
mîinile  polonilor “prin trădarea 
nimernicului numit Gaspar Vodă în anul 
hegirei 1026 (=1617) şi fu redobîndit prin 
tratat după o expresă expediţiune a 
sultanului Osman II în 1030 (=1621). Şi 
mai departe — după ce arată cum 
Hotinul “încăpu iar în stăpînirea 
Polonilor”, dar în 1085 (=1674) “fu 
redobîndit şi reîntărit într-un mod 
formidabil” şi în 1711 (după ce “ţarul 
muscălesc năvălise în Moldova şi 
fusese învins de oastea otomană”) se 
simţi trebuința de a asigura în viitor 
această fruntarie — încheie: “Un castel 
fu ridicat în partea sudică a cetăţii; 
castelul cel vechi deveni arsenai, avînd 
un număr îndestulător de tunuri şi alte 
muniţiuni, iar judeţui dimprejur cu 
tîirguşoarele şi satele fu prefăcut în 
sangeac, din aie cărui venituri se 
întreținea garnizoana fortăreței, sub 
comanda unui vizir şi totodată a unui 
paşă mai de jos”. 

Ca un pendul oscilînd între turci şi 
ruşi, însă, Hotinul cade apoi victimă 
expansiunii ţariste. În războiul din 
1768—1774 (primul război ruso-turc), 
Rusia pune pe picior de război trei 
armate: una, cea mai importantă, în 
Podolia, pentru a ataca Hotinul, 
principalul obiectiv al planului de război 
fiind ocuparea Moldovei, înainte ca turcii 
s-o fi devastat. p 

La a doua domnie a lui Grigore 
Calimah (1767—1769) cronica lui loan 
Canta notează: “Au trecut moscaiii cu 
un gheneral.a(!) lor anume Galiţin, şi au 
lovit Hotinul, omorînd mulţi turci şi arzînd 
tot tîrgui afară din cetate”. 

La a patra domnie a lui Constantin 
Mavrocordat (1769) acelaşi cronicar 
arată că “împăratul luînd atita scîrbă 
pentru călcarea Hotinului, îndată au 
trimis de l-au mazilit, luîndu-i pecetea. 
Şi îndată au trimis la Hotin la Ali-Paşa 
Moldvangiu şi l-au făcut vizir. iară vizirul 
la Hotin au strîns toate oştile acolo, şi 
pe hanul cu toată tătărimea” şi i-au trimis 
“în cea parte la Cameniţă, şi acolo 
întîlninndu-se-cu Muscalii, s-au lovit”; 
“Muscalii atît au bătutu pe turci cît de 
n-au rămas. Care n-au scăpat de oaste, 
n-au scăpat la trecătoare”. Acestea 


ua 


văzînd vizirul, speriat, “îndată au pus 


gînd să fugă şi aşa la septembrie 14 zile, 


— încheie cronica — s-au sculat cu toții 


şi au iăsat Hotinul şi au fugit, 
scoborîndu-se vizirul în dreptul laşilor 
la Ţuţora” şi “încă fiind la Ţuţora, i-a venit 
veste de la Hotin că au trecut Moscalii şi 
au făcut cetatea zapt”. 

- Comentînd situaţia cu umor, cu 
sarcasm, N. lorga scria indignat: În 1739 
Muscalii au venit şi s-au dus. O clipă 
pîrcălabii moldoveni intrară iarăşi în 
Hotinul pierdut, însă dărnicia turcească 
nu finu mult. Iarăşi, în 1769 malui pietros 
fu cruşit de mult sînge, şi Hotinul fu 
rusesc a doua oară”, 

Cînd au venit ruşii la Hotin (în 
1769), apoi sub Rumeanţev (în 1770) 
au distrus tot ce lăsau aici turcii. A rămas 
din moschee doar minaretul cu îngusta 
scară de piatră pentru muezin: încolo 
totul a fost împrăştiat. Erau sub turci patru 
porţi care duceau în cetate şi două 
moschei, două băi, geamia sultanei 
valide. N-au rămas decît urme. 

Apoi din nou sub turci, pînă la 
1806, cetatea îşi dispută stăpînirea între 
turci, austrieci şi iarăşi ruşi, rînd pe rînd, 
după cum bătea războiul. 

Succesele dobîndite de Rusia şi 
slăbiciunea Imperiului Otoman în jocul 
rivalităţilor dintre ruşi şi turci determină 
Austria să ceară, în virtutea principiului 
echilibrului european, o compensație. 
Şi, chiar înainte de a fi obţinut învoirea 
Porții, ocupă partea din nord a Moldovei, 
cu vechea ei capitală, şi cu mormintele 
domnitorilor vechi, numită de atunci 
Bucovina“. Pusă în faţa faptului împlinit 
şi incapabilă să-şi susţină fosta ei 
dominație cu armele, Poarta semna în 
7 mai 1775 convenţia de cedare a 
Bucovinei. Şi, cum ştim din istorie, 
numai ignoranţa şi venalitatea comi- 
sarului otoman au permis guvernului 
austriac să anexeze în pius vreo 30 de 
sate, peste cele prevăzute în convenţie, 
pînă în preajma Hotinului. 

Neînţelegeriie foarte grave ivite 
între comisarul turc şi cei austrieci la 
delimitarea în ținutul Hotinului, nu 
afectează cetatea, rămasă o vreme în 
seama turcilor. 

O relaţie de.călătorie prin Mol- 
dova, Buigaria şi vechea Tracie sau 
Rumelia, din 1780 (Varşovia) ne oferă 
o nouă descriere a cetăţii, privind 
aşezarea ei şi, deopotrivă, ţinutul 
Hotinului. “Aşezată pe rîul Nistru, graniţa 
naturală între Polonia şi Turcia”, cetatea 
e înconjurată de ziduri simple cu:citeva 
turnuri rotunde, care slujesc de 
bastioane; e însă mai bine întărită de 

natură decît de meşteşug omenesc. 
Garnizoana este de o mie cinci sute de 
soldaţi. Paşa cu trei tuiuri este 
comandantul ordinar al cetăţii şi 


reprezentant ai Porții, cum este şi din. 


partea Poioniei comandantul cetăţii 
Camenița. Amîndoi îngrijesc de liniştea 
şi siguranţa graniţelor. Cît despre ţinutul 
Hotinului, se arată: “Acest ţinut, deşi este 
o parte naturală a Principatului 
Moldovei, este însă supus Paşei de 
Hotin”. 

Doi ani mai tîrziu un alt călător 
polon întîlnea la Hotin o “cetate cu 
şanţuri şi turnuri, unde se află ca 
negustori, turci, armeni, evrei”. Ţinutul 
era-însă bîntuit de năpăşti şi urme ale 
dezastrului. La 1783 şi 1784 cele mai 
multe din satele de peste Prut şi de 
primprejur au fost prădate şi stricate, şi 
“puţine lucruri ce iuase oamenii pe la 
casele lor au fost luate şi arse de turci, 
mulţime din oameni ucişi, femei şi fete 
batjocorite, copii şi bărbaţi morţi de frică, 
fugind în mijlocul iernii prin codri de 
mînia şi turbăciunea tiranilor”. 

Războiul austro-ruso-turc din 
1788 încearcă din nou — a cita oară? 
— cetatea cu o duşmănie de 
neînchipuit. Oştile austriece, sub 
comanda prinţului de Coburg, împre- 
soară Hotinul şi-l! constring să 
capituleze; ocupă raiaua Hotinului şi 
înaintează pînă la laşi. Oştile țarinei 
Ecaterina trec Nistrul sub Potiomkin. “A 
treia oară hotinenii îi salută pe 
eliberatori”, — scriu istoricii ucraineni 
azi... Hotinul e reţinut însă de austrieci, 
ca garanţie, pînă ia încheierea păcii cu 
Rusia, (pacea de ia laşi), prin care Aus- 
tria, confirmată în posesia Bucovinei, 
restituie Valahia şi părăseşte Moldova, 
a treia oară ocupată de ruşi. 

Greul nu înceta a apăsa, însă, pe 
umerii împovăraţi ai Moldovei. 

Prin 1794—1795, marele vizir 
Mehmed-lzzet Paşa cere voievodului 
Mihail Suţu să dea cite 1265 1/2 de chile 
de grîu pentru cetatea Hotin, necesare 
lunar oştilor însărcinate cu paza cetăţii 
respective, cu condiţia de a fi “trecute în 
conturile tale”, deci a fi scăzute din 
obligaţiile ţării, care întreţine cetatea, 
deşi în locui pîrcălabului era acum 
“supusul defterdar-efendi de Hotin”. 


tet 


- În secolul XIX un nou război 
ruso-turc (din 1806—1812) ameninţă 
din nou Hotinul, Ca şi în războaiele 
precedente, ruşii forțară Nistrul, ioviră 
mai întîi cetatea Hotin, care căzu, luată 


prin surprindere, în mîinile lor. În 19 
noiembrie 1806 generalul Essen ocupă 
Hotinul. Turcii se retrag, cu arme şi 
bagaje şi-l predau ruşilor. 

In memoriile sale asupra cam- 
paniilor întreprinse de ruşi împotriva 
turcilor în acest război, generalul francez 
Langeron descrie cetatea “aşezată pe 
malul drept al Nistrului, întărită de la 
natură, mai cu seamă în partea de către 
uscat ”. 

Tratativele de pace între ruşi şi 
turci, pînă în 1812, implică în per- 
manenţă Hotinul ca o piesă de schimb 
în aranjamentele preliminare. Decis, 
iniţial, a nu ceda “nici o paimă din 
hotarele vechi”, totuşi, — scrie în 1811 
vizirul baş-generalului Rusiei, — “explic 
prieteneşte că, numai cu scopul de a 
înlătura, pentru ambele părţi necazurile 
războiului, prin aranjarea chestiunilor 
dintre cele două împărăţii, aş fi în stare 
să iau asupra mea şi să dau act pentru 
semnarea armistiţiului fie prin cedarea 
cetăţii Hotin şi a pămiînturilor sale, fie 
prin despăgubirea, într-un fel potrivit, a 
cheltuielilor de război”. 

in 28 octombrie acelaşi an marele 
vizir Ahmed-Paşa, privind schimburile 
de mesaje dintre el şi comandantul 
trupelor ruseşti, generalul Kutuzov, în 
vederea stabilirii preliminariilor pentru 
încheierea unui armistițiu sau a păcii, 
— informa că “i s-a scris şi i s-a explicat 
generalului mai sus amintit o scrisoare 
de răspuns, indicîndu-i-se, de nevoie, 
ca o formă de angajare, drept condiţie 
de bază, una din cele două variante; 
cedarea Hotinului şi a teritoriului său, 
sau, dacă se va socoti potrivit, să se dea 
despăgubiri de război”. 

La insistenţele ruşilor, care cereau 
Moldova toată, ambele principate 
române, marele vizir se împotriveşte; 
însă, în cele din urmă turcii consimi să 
dea Rusiei Basarabia pînă la rîul Prut, 
“Vă dau Prutul, nimic mai mult. Prutul 
ori războiul”, spunea marele vizir ruşilor, 
în cele din urmă, sub presiunea 
campaniei napoleoniene, dispuşi a se 
mulţumi şi cu atit... 

Astfel, în 1812, ruşii răşiuină 
Basarabia, ocupă cetatea. Cum scrie M. 
A. Rambaud în Histoire de la Russie, 
prin tratatul din 1812, Rusia “renunţă la 
Moldova şi Valahia, dar conservă (per- 
fect simplu) Basarabia, ţară română 
(pays roumain) cu fortărețele sale Hotin 
şi Bender...”. "In 1739 — scria lorga, — 
Muscalii au venit şi s-au dus, o clipă, 
pîrcălabii moldoveni intrară iarăşi în 
Hotinul pierdut. in 1769 Hotinul fu rusesc 

a doua oară. Şi iarăşi cuceritorii se 


duseră în zare la încheierea păcii. Tot 
aşa în 1788. Numai în 1812, ei 
fămaseră...”. 

Desfiinţată în 1856, sub pretextul 
că “nu mai corespunde menirii sale”, 
deşi în secolul XIX Hotinul şi-a păstrat 
importanţa sa strategică, — cetatea a 
început să-şi piardă valoarea. (poziţia) 
sa de altă dată, efectiv ieşind din istorie. 


kkr 


La începutul veacului nostru lorga 
găsea aici “o biserică pravoslavnică, 
tărcată şi vărgată după obiceiu; la stînga 
— lîngă păreţii rupţi ai moscheii — 
minaretul, căruia, de vechime i-a căzut 
numai vîrful”. Vedea cum “turnul se 
avînta încă puternic şi îndrăzneț”. Suind 
“cu greu pe scări întunecate, care se 
încolăcesc îngust, şi, cu picioarele 
fărîmate de oboseală, ajungea la o 
fereastră deschisă în gol, aproape de 
vîrf”: “de acolo, privirea prinde Nistrul 
ce curge în vale, malui polon de altă 
dată, cu grupele lui de arbori, căsuţele 
lui bune, drumul ce merge la stînga spre 
duşmanca statornică a Hotinului, vestita 
Cameniţă a Podoliei”. Şi auzea, aici un 
cîntec vechi care porneşte aşa: 


Hotine, Hotine, 
Păzeşte-te bine, 
Căci Muscalul vine. 
Cu oaste spre tine... 


Aşa cîntau moldovenii acum o 
sută-două de ani turcilor din cetate... 

Ciţiva ani mai tîrziu, cînd cetatea 
era din nou a noastră, speram, pentru 
totdeauna, Geo Bogza schiţa o nouă 
oglindă a cetăţii, o nouă imagine a 
ruinelor sale. În comparaţie cu celelalte 
ruine (“trebuie să-ţi închipui ce a fost cu 
ele, să te gîndeşti mult, pentru a fi 
impresionat”), scria el prin 1930: “Cu 
totul altceva e cetatea Hotinul. Aici nu e 
nevoie de imaginaţie. Cetatea în sine e 
destul de elocventă şi de impresionan- 
tă”. Şi continua, inspirat: “întîi prin pro- 
porii, prin măreție. La picioarele ei eşti 
strivit interior, de zidurile fantastic de 
înalte, cari se ridică în sus. De jur-împre- 
jur prăpăstii. Locul a fost ales cu un simţ 
strategic desăvirşit. Şi de data aceasta, 
fără să vrei, fantomele trecutului se 
ridică, se agită. Înăuntrul cetăţii te afii 
deabinelea în lumea lor.” 

Au trecut de atunci decenii în şir, 
peste o jumătate de secol, o viață de 
om! Pierdută între timp, printr-un pact 
oneros, de tristă memorie, între două 


imperii 


ce-şi disputau prada pe 
continentul european, redobîndită cu 
arma de ostaşii români în cel de-al 
doilea război mondial, iarăşi pierdută 
şi, prin hazard, din nou sub stăpînire 
străină, “cetatea cea mai nordică şi cea 
mai puternică dintre cetăţile de graniţă 
ale Moldovei, una din cele mai vechi 
cetăţi de pe Nistru, pe care Moldova îşi 
sprijinea apărarea dinspre miază-noap- 
te şi răsărit, — prin însăşi poziţia ei 
inexpugnabilă, prin majestuoasa ei 
înfăţişare, prin masivitatea construcţiei 
— impresionează şi azi”. 

De departe văzînd-o, îţi spui în 
gînd: Avea dreptate Cantemir, scriind că 
“e vrednică de a fi numită cea mai tare 
şi cea mai frumoasă dintre cetăţile 
Moldovei”. 

Pe măsură ce te apropii în paşi 
lenți de temeliile ei, îţi dai seama: 
“minunată ca formă”, ea alcătuieşte, aşa 
cum se spune, “cei mai frumos juvaer 
din trecutul arhitectural-militar şi artistic 
al Moldovei”. 

Amplasarea pe un teren abrupt, 
stincos, la vadul de lîngă Hotin — despre 
care un cronicar polonez spunea că s-a 
înjghebat de ia începutul lumii, din 
vremea cînd Dumnezeu şi Sfintul Petru 
băteau toate cărările şi se interesau de 
soarta noastră, — “toată masa aceasta 
roşie-sură ce se ridică pe malul Nistrului 
e de o frumusețe rară şi de o mare putere 
de impresiune”, cum o vedea lorga în 
urmă cu aproape un veac. 

-~ Din a doua jumătate a secolului 
XIII, cînd au fost construite aici fortificaţii 
care au avut un mare rol, îndreptate 
împotriva invaziilor, după ce în 1359 
voievodul Bogdan reuşi să înglobeze 
toate voievodatele dintre Carpaţi şi 
Nistru în ţara Moldovei, devenită cetate 
de primă importanţă în dezvoltarea 
istorică a Principatului, distrusă de mai 
multe ori pînă la temelie, întărită şi lărgită 
de Alexandru cel Bun, renovată de 
Ştefan cel Mare şi Petru Rareş, apoi de 
turci, care “o întăresc cu lucrări nouă 
după datina de acum, iărgind-o mai mult 
de jumătate” (Cantemir) — ca o 
magnifică pasăre Phoenix, şi astăzi, 
sub ochii noştri, “cetatea cea veche cu 
ziduri gălbui-şi pătate de cărămizi tari, 
rivneşte să atingă uriaşă cerul însuşi cu 
zimţii ei de ruină”. 

Intrarea în cetate, monumentală, 
azi pe o singură poartă sfidînd înălțimile 
prin măreţia ei, ne deschide spre o lume 
părăsită demult. 

inalte ziduri, masive turnuri 
încheie sub cer o dantelă de creneluri 

coroană voievodală. 

intre ziduri, fîntîna lui Rareş! 
Aproape de ea, meri înfloriţi, în faţă, ceea 
ce a pututfi cîndva o biserică, un paraclis, 
“sti! bizantin, înfrățit cu cel gotic”, ase- 
mănător cu stilul bisericilor lui Ştefan cel 
Mare de ia Voroneţ sau Pătrăuți — 
grămezi de moloz pe care cresc ierburi 
şi bălării în neştire. 

Alături, odăile de strajă, subte- 
ranele în care se păstrau proviziile, 
apartamenteie domneşti la etaj, cu 
chenare cioplite iscusit în piatra uşilor 
şi ferestrelor, ca ale Casei Matia din 
Cluj... 

A dispărut zugrăveala paraclisului 
domnesc, s-a şters, ca şi tot ceea ce 
contribuia aici la împodobirea acelui sfint 
lăcaş de cult. Mari odăi goale prin care 
treci, la etaj, cu regretul de a nu întilni 
aici un muzeu care putea fi nu doar o 
mărturie a trecutului ci şi dovada unui 
prezent demn de secolul nostru... O 
penibilă impresie de ruinare şi părăsire, 
— deşi recente spoieli cu var, pe ici-colo, 
par a prevesti o rechemare la viaţă. 

Personaje istorice au dispărut. 
Din adîncul trecutului ţi se perindă sub 
ochi, vag întredeschişi, voievozi şi 
prelați, staroşti şi pîrcălabi ai cetăţii, cu 
armele în mîini, într-o succesiune 
vertiginoasă, ca pe-un ecran nevăzut al 
istoriei. Din toate au rămas ziduri oarbe 
scăldate în soare, ca peste un uitat 
mormînt al trecutului. 

leşind, ocolim austera cetate pe 
un mal de stîncă ce se ridică în vatra 
unei viroage, prin care curge un pîrîu 
fără nume. 

Construită din piatră şi cărămidă 
aşezată pe muchie, impregnată în 
ciment, (aşa-numitul opus reticulatum, 
întîlnit în Peninsula Balcanică şi în epoca 
bizantină) — avînd faţade decorate cu 
motive geometrice în formă de cruce 
(desigur, creştine) — de aici cetatea se 


înalță pe malul de stîncă ai Nistrului ca * 


o cingătoare cu patru turnuri de o parte 
iar de alta cu trei, ocolind spre Apus 
şanţul de apărare cu mari pereţi abrupți, 
înalţi de peste 30 m, iar la talpa stîncii 
de 40-50 m, ca un măreț Mausoleu al 
Moldovei... 

Ne aşezăm pe reci lespezi de 
piatră ca nişte fotolii mari, confortabile, 
sub poala de stîncă a cetăţii, în soare, 
unii ca bravi plăieşi de altă dată în 
picioare, printre pietre, pe mal. De aici 
vedem Nistrul pînă se pierde în dunga 
sidefie-albastră a zării, în drumul lui lung 
către mare, coborînd spre Liman. 


aproape în întregime păstrate, ca o 


Privim cînd cetatea severă, 
magnifică, sub soarele aruncînd peste 
ziduri sihastre dungi aurii, de aici parcă 
şi mai impunătoare, cînd Nistrul, pe 
gînduri, în fastuosul amurg ce ne 
înconjoară. 

Cresc ierburi şi muşchi, flori 
galbene pe ziduri îngropate în verdeață, 
pe metereze şi turnuri nemişcate de 


secole, în zarea înălțimilor, veghind 


parcă cerul. 

Dincolo de ziduri, care se înalţă 
de aici parcă şi mai sus, printre nori, vezi 
umbrele lor veşnic neliniştite, sub ecouri 
pierind în văzduh ale unor veacuri stinse. 

Cite întîmplări în umbra vechilor 
ziduri povîrnite de vremi! Cîte vieţi 
omeneşti secerate aici! Cît sînge n-a 
curs între aceste ziduri bătrîne sau în 
preajma lor, în tragica şi frămîntata istorie 
a acestei cetăţii... 

Nistrul curge solemn, parcă nici 
nu mai curge, în valuri nepăsătoare, în 
murmur nedesluşit, ducînd aşchii, 
buşteni, impurități din preajmă spre ţara 
Moldovei. 

De-a lungul rîului se deschide o 
privelişte rară spre sud. Acolo e ţara, 
învăluită în neguri, cu apele Nistrului 
curgînd line în vale spre o altă cetate, 
sora acesteia, sora ei vîrstnică, altă fiică 
a Moldovei, cerută şi ea prin veacuri de 
atiția pretendenti. 

Dincolo de Nistru, Podolia, zarea 
Podoliei de odinioară sub vînturi 
şuierate în văzduh, — o lungă zare 
orizontală, sub norii albi ai unui imperiu 
în destrămare. Undeva, în susul 
Nistrului, Ţara leşească, azi departe 
împinsă spre nord, cîndva aproape, cu 
megieşa Camenița, bastionul Poloniei 
de odinioară. Abia vezi acolo Ucraina 
de-a iungul rîului, secole în şir 
despărţind două lumi învrăjbite între ele. 

Ţi-aminteşti, privind, versurile 
poetului Nicolae Dabija: i 


Ochii lunecă peste cîmpuri. 
întinse 
asemănătoare cu-o pînză 
de fum 
sau chiar cu-ntinderi 
de ocean 


şi-un final de roman al lui Sado- 
veanu: 


Nistrule, pe malul tău 
Creşte iarbă şi dudău... 


Ghidul, ghidul nostru, uşor re- 
laxat, priveşte spre noi cu ochii pierduţi 

adînc în trecut pe ape line, cu ochi 
melancolici, parcă ar privi cu trei-patru 
secole în urmă Melancolia lui Dürer... 
Jur-împrejur se întinde o tară care 
a fost cîndva a noastră, Ţara Fagilor, 
Moldova de Nord, un ţinut de legendă. 
Ţinut din care se trag Movileşitii, boieri 
ajunşi ia mare cinste în istoria Moldovei, 
familia Movileştilor, o vreme pe tronul 
ei, şi familia Haşdeu, cu Ştefan 
Petriceicu, vrednic domn al Moldovei. 
La Cristineşti s-a născut B. P. Hasdeu, 


impunătoare columnă a culturii 
româneşti. 
O lumină ciudată înviorează 


atmosfera, dînd cetăţii o protecţie aievea 
spectaculoasă. Pe malul înait şi stîncos 
al Nistrului, încărcat cu tufari pe dealuri 
şi văi, gîndul la vitejia legendară a 
hotinenilor, care a învins în decursul 
istoriei nenumărate vrăimăşii străine cu 
mari jertfe omeneşti (încît şi astăzi 
Hotinul, Lipcanii şi alte localităţi din zonă 
au cimitire în care odihnesc hatmani şi 
pîrcălabi, arcași şi plăieşi ai cetăţii şi ai 
bătrînei Moldove) — înalţă cetatea 
încărcată de secoie. ca o uriaşă cupă a 
trecutului, lucina transparentă, în ochii 
noştri mîhniţi. 

Prin ierburi care ne înţeleg limba, 
printre bumbişori şi laptelie-cîinelui, 
călcînd cu teamă, cu sentimentul că 
fiecare pas pe care-l facem răsună sub 
noi, ne întoarcem tăcuţi spre “cetatea 
imensă, impozantă şi haotică, un lucru 
care aproape că nu se poate descrie, o 
simţi numai cît e de uriaşă şi de 
uluitoare”; ca în vremea lui Geo Bogza, 
în preajma ei se rotesc bufniţe şi 
cucuvele într-un număr impresionant... 

Mai dăm o raită în cetate, înfioraţi. 
Turişti adolescenţi, băieţi şi fete, cărora 
li se dau explicaţii într-o limbă ce n-a 
fost prin veacuri a acestor ziduri, în jurul 
unui put, care a fost fintîna iui Rareş, ne 
privesc aici, de veacuri acasă, ca pe 
nişte străini... 


NOTE 


% Grigore Ghica (1735—1738; 
1739—1741 şi 1747—1748). 

% Spadele. 

% Numită astfel după numele unei 
păduri dintre Cernăuţi şi Hotin (după 
pădurile ei de fag!). 

% Alexandrina Cernov, preşedinta 
Societăţii “Mihai Eminescu” din Cernăuţi. 


ion ANTON 
HOTIN | 


Dinspre nord, de ia Hotin, ! 
Bate vintul vălurele 
Cu mireasmă de pelin 
Şi cu trosnei de smicele. i 


Parcă turcii iarăşi vin 
Peste visurile mele: 
Dinspre nord, de la Hotin, 
Bate vintul văiurele. 


Alexandre-Yoievod, 
Scoate-ţi sabia din scrin 
Şi ne spune, căte rod i 
Giînduri negre, negru chin | 
Dinspre nord, de la Hotin! | 


Notă. Poemui “Hotin” face parte ` 
din noua plachetă de versuri — ` 
Rondelurile călătorului — semnată 
de poetul ion Anton, redactor-şef al 
săptăminalului pentru copii şi 
adolescenţi “Florile dalbe”. 

REZOLUŢIA 
CONFERINŢEI 
NAŢIONALE 

DE FILOLOGIE 
LIMBA ROMÂNĂ AZI 


EDIŢIA A VI-A, 
IAŞI— CHIŞINĂU, 
24—28 OCTOMBRIE 1997 


Instituţionalizată ca una din 
formele concrete de colaborare între 
specialiştii din România şi Republica 
Moldova în studierea, din multiple 
perspective, a limbii române, Confe- 
rinţa Naţională de Filologie, organizată 
de Academia Română şi Academia de 
Ştiinţe a Republicii Moldova, Univer- 
sitatea “Al. |. Cuza” şi Universitatea 
de Stat din Chişinău, Societatea de 
Ştiinţe Fiiologice din România şi 
Societatea “Limba noastră cea româ- 
nă” din Republica Moldova, şi-a desfă- 
şurat lucrările celei de-a Vl-a ediţii la 
Universitatea “Al. |. Cuza” laşi (în 
zilele de 24 şi 25 octombrie), la 
Universitatea de Stat din Chişinău 
(luni 27 octombrie) şi la Liceul “Con- 
stantin Stere” din Soroca (marţi, 28 
octombrie). 

Referatele şi comunicările pre- 
zentate, precum şi discuţiile desfăşu- 
rate pe marginea lor s-au circumscris 
temei centrale a ediţiei de anul acesta 
a Conferinţei: Dinamica lexicului limbii 
române actuale. Lucrările au reliefat, 
mai ales din această perspectivă, dar 
şi într-un context mai larg (în special 
prin referate), aspecte semnificative 
ale dezvoltării limbii române actuale 
în şcoală, în presa scrisă şi la radio- 
televiziune, în instituţiile administra- 
tive, în literatura ştiinţifică şi în 
manuale, în literatura beletristică, în 
dezbateri parlamentare etc., în Româ- 
nia şi Republica Moldova deopotrivă, 
precum şi diferite aspecte privind 
condiţiile specifice ale întrebuinţării 
limbii române ca limbă oficială şi ca 
limbă de comunicare în Republica 


Moldova, ale dezvoltării învăţă- 
mîntului în limba română şi în limbile 
minorităţilor. 

La încheierea lucrărilor Conferin- 
tei, participanţii au adoptat următoarea 


REZOLUŢIE: 


1. Conferinţa adresează Pre- 
şedinţiei şi Parlamentului Republicii 
Moldova un Apel, prin care se solicită 
încă o dată întreprinderea tuturor 
demersurilor care se impun pentru ca 
Art. 13, al. (1) din Constituţia Repu- 
blicii Moldova să fie reformulat în con- 
formitate cu adevărul ştiinţific, lingvis- 
tic şi istoric: 

“Limba de stat (oficială) a Re- 
publicii Moldova este limba română”. 

2. Conferinţa îşi manifestă în- 
grijorarea în legătură cu faptul că, 
după şapte ani de la adoptarea legi- 
slaţiei limbilor din Republica Moldova, 
prevederile celor 32 de articole nu au 
fost pe deplin transpuse în practică: 
limba română nu a devenit limba 
oficială în toate sferele vieţii sociale, 
iar în Transnistria întrebuinţarea limbii 
oficiale este complet neglijată şi în 
mod progresiv suspendată în învăţă- 
mînt şi în viaţa publică. 

Participanţii la Conferinţă con- 
sideră de datoria lor să-şi exprime în 
mod public şi să aducă la cunoştinţa 
Guvernului Republicii Moldova îngrijo- 
rarea oamenilor de ştiinţă şi a profe- 
sorilor de limba şi literatura română, 
a învăţătorilor şi educatorilor în legă- 
tură cu această situaţie şi să solicite 
luarea tuturor măsurilor care se impun 
pentru a se asigura funcţionarea de- 
plină a Legii. 

3. Conferinţa se adresează Par- 
lamentuiui României, exprimîndu-şi 
fără echivoc poziţia în problema între- 
buinţării limbii române de către minori- 
tăţile naţionale, problemă generată şi 
actualizată în mod artificial în ultima 
vreme, şi în special după emiterea de 
către Guvernul României a Ordonanţei 
de urgenţă pentru modificarea şi: 
completarea Legii Învățămîntului, nr. 
84/1995: 

Legea învăţămîntului este o 
iege organică şi, în consecinţă, pre- 
vederile ei nu pot fi modificate prin 
ordonanţe de urgenţă. 

Limba Romdnă 


Limba română este limba ofici- 
ală pentru toţi cetăţenii României, 
ceea ce înseamnă că întrebuinţarea 
ei în context instituţional trebuie să 
rămînă obligatorie. 

Cunoaşterea limbii române, ca 
limbă de cultură, deopotrivă de popu- 
laţia majoritară şi de către minorităţi, 
este o condiţie fundamentală a dez- 
voltării armonioase a societăţii; prin 
aceasta se evită izolarea (sau auto- 
izolarea) comunităţilor minoritare şi se 
asigură cooperarea şi participarea 
tuturor cetăţenilor, indiferent de naţio- 
nalitate, la desfăşurarea vieţii social- 
politice, ştiinţifice, culturale etc. a 
statului român. În acest sens, deplina 
stăpînire a limbii române este un drept 
al minorităţilor, pe care statul român 
trebuie să-l apere prin toate mijloa- 
cele, începînd cu cele legislative. 

Obligaţia minorităţilor de a cu- 
noaşte limba română nu înseamnă 
lipsirea acestora de dreptul pe care 
statul român trebuie, de asemenea, 
să-l asigure, de a-şi apăra şi dezvolta 
propria identitate spirituală prin asi- 
milarea limbii materne concomitent cu 
limba oficială. 

4. Conferinţa se adresează din 
nou Academiei Române, cu mai 
vechea solicitare de constituire a unei 
Comisii Naţionale, formată din speci- 
alişti din România şi Republica Mol- 
dova, care să ia în discuţie problemele 
reale ale ortografiei limbii române şi 
să elaboreze un Proiect de norme 
ortografice, care să fie supus apoi 
dezbaterii publice. Este acesta singu- 
rul mod prin care se va putea pune 
capăt stării de criză care domină 
întrebuinţarea limbii române în scris. 

5. Conferinţa, subliniind încă o 
dată rolul foarte important, mai ales 
în această perioadă, pe care îl au 
mijloacele de comunicare în masă în 
dezvoltarea limbii române literare, 
atrage atenţia asupra abdicării tot mai 
accentuate a presei româneşti (scrisă 
şi audiovizuală) de la acest rol. 

Recurgerea foarte frecventă şi 
cel mai adesea nejustificată la termeni 
şi construcţii din alte limbi (engleza 
în special) sau la limbajul familiar 
(adesea, în variante suburbane), 
ignorarea normelor gramaticale, 
lexicale şi ştiinţifice, dezvoltarea unor 


noi clişee sintactice şi retorice ame- 
ninţă deopotrivă specificul, corec- 
titudinea şi expresivitatea limbii româ- 
ne ca limbă modernă de cultură. 

6. Apreciind rezultatele impor- 
tante ale întîlnirilor ştiinţifice pe care 
Conferinţa Naţională de Filologie le-a 
prilejuit, de la o ediţie la alta, consi- 
derăm că se impune trecerea la un 
program concret de colaborare între 
specialiştii din România, Republica 
Moldova, nordul Bucovinei şi din alte 
regiuni limitrofe locuite de români 
pentru realizarea unor lucrări ştiinţifice 
în comun. 

7. Lucrările Conferinţei se vor 
publica în volum. 

8. Prezenta Rezoluţie se dă pu- 
blicităţii. 


laşi—Chişinău, 
27 octombrie 1997 


APEL 


CĂTRE PREŞEDINTELE 
REPUBLICII MOLDOVA 
CATRE PARLAMENTUL 
REPUBLICII MOLDOVA 


Stimate Domnule 

Petru Lucinschi, Preşedintele 
Republicii Moldova, 

Stimate Domnule 

Dumitru Moţpan, Preşedintele 
Parlamentului Republicii Moldova 


Între 24 şi 28 octombrie 1997 s-a 
desfăşurat la laşi şi la Chişinău cea 
de aVi-a ediţie a Conferinţei Naţionale 
de Filologie “Limba română azi”, 
organizată de Academia Română, 
Academia de Ştiinţe a Republicii 
Moldova, Universitatea “Al. |. Cuza” 
laşi, Universitatea de Stat din Chişi- 
nău, Societatea de Ştiinţe Filologice 
din România şi Societatea “Limba 
noastră cea română” din Republica 
Moldova. 

La lucrări au participat oameni 
de ştiinţă din România şi Republica 
Moldova, care au abordat diferite 

aspecte ale stării şi ale întrebuinţării 
actuale a limbii române în şcoală, 
presă, instituţii publice, literatură etc., 
în România şi în Republica Moldova. 


Dînd curs punctului 1. din Rezo- 
luţia adoptată la încheierea lucrărilor 
Conferinţei, Vă adresăm prezentul 
Apel, prin care vă rugăm să întreprin- 
deti toate demersurile legale pentru ca 
Articolui 13 din Constituţia Republicii 
Moldova să fie reformulat în conformi- 
tate cu adevărul ştiinţific, lingvistic şi 
istoric, şi anume: 

Limba de stat (oficială) a 
Republicii Moldova este limba 
română. 

În strînsă legătură cu această 
reformulare, Articolul 118 ar urma să 
fie redactat în acelaşi sens: 

1. Procedura juridică se desfă- 
şoară în limba română. 

2. Persoanele care nu cunosc 
limba română au dreptul de a lua cu- 
noştință de toate lucrările şi actele 
dosarului şi de a vorbi în instanţă prin 
interpret. 

Devenită de multă vreme un ade- 
văr axiomatic pentru lingvistica gene- 
rală, pentru lingvistica romanică şi 
pentru lingvistica românească, exis- 
tenţa unei singure limbi romanice în 
România şi Republica Moldova: 
Limba română —, afirmată de Mihai 
Eminescu: 

“Noi românii, cîţi ne aflăm pe 
pămînt, vorbim o singură limbă, una 
singură, ca nealte popoare, şi aceas- 
ta în oceane de popoare străine care 
ne încongiură ...” 

şi de Al. Mateevici: 

“Da, sîntem moldoveni, fii ai 
vechii Moldove, însă facem parte din 
marele trup al românismului, aşezat 
în România, Bucovina şi Transilvania. 
„.. N-avem două limbi şi două literaturi, 
ci numai una, aceeaşi cu cea de peste 
Prut” — 

a fost susţinută în mod explicit, 
public, cu argumente de netăgăduit, 
în această ultimă perioadă — des- 
chisă şi în ţărilenoastre, după 1989, 
gîndirii libere, nemaiîngrădită de criterii 
politice şi ideologice — de către 
Academia de Ştiinţe a Moldovei şi 
Academia Română, de Academia 
Româno-Americană, de ceie două 


Congrese ale Filologilor Români (Ti- 


-mişoara, 1991, laşi-Chişinău, 1994), 


de cele cinci ediţii ale Conferinţei 
Naţionale de Filologie “Limba română 
azi”, de Conferinţa Internaţională de 
la Cernăuţi (două ediţii), consacrată 
limbii şi literaturii române în şcoala 
naţională, de Conferinţa Ştiinţifică 
“Limba română este numele corect al 
limbii noastre” (Chişinău, 1995), de 
Adunarea reprezentanţilor instituţiilor 
de învăţămînt mediu şi superior de 
ştiinţă şi cultură din Republica Mol-. 
dova (20 ianuarie 1995), de Consiliul 
Uniunii Scriitorilor din Moldova, de 
Congresul al |i-lea al Societăţii “Limba 
noastră cea română”, de savanţi cu 
renume mondial din România şi 
Republica Moldova, din Rusia (R. Piot- 
rowski) şi Ucraina (St. Semcinsky), 
de Eugen Coşeriu, român originar din 
Basarabia, — membru de onoare al 
Academiei Române şi al Academiei 
de Ştiinţe a Moldovei, decorat cu 
Ordinul Republicii, cel mai mare 
lingvist din secolul al XX-lea. 

Conferinţa îşi însuşeşte poziţia 
exprimată de savantul Eugen Coșeriu 
la Congresul al V-lea al Filoiogilor 
Români şi o aşază temelie prezentului 
Apel: 

“A promova sub orice formă o 
limbă moldovenească deosebită de 
limba română este, din punct de 
vedere strict lingvistic, ori o greşeală 
naivă, ori o fraudă ştiinţifică; din punct 
de vedere istoric şi practic e o absur- 
ditate şi o utopie; din punct de vedere 
politic e o anulare a identităţii etnice 
şi culturale a unui popor şi, deci, un 
act de genocid etnico-cultural'. 


laşi-—Chişinău, 
27 octombrie 1997 

Limba Română, 


ION COTEANU 


(6 OCTOMBRIE 1920— 
11 DECEMBRIE 1997) 


Profesorul lon Coteanu s-a 
născut la 6 octombrie 1920. A 
absolvit cursurile Facultăţii de Litere 
şi Filozofie din Bucureşti (1943) şi 
a făcut studii în Franţa, la Ecole 
Pratique des Hautes Etudes (1947— 
1948). incadrat, la 23 de ani, în învă- 
ţămîntul superior, a urcat toate 
treptele didactice, devenind profesor 
în 1962. A fost şef al Catedrei de 
limba română contemporană, decan 
al Facultăţii de Litere, membru al 
Senatului Universităţii din Bucureşti 
şi al unor comisii ale Ministerului 
invăţămîntuliui. 

În 1959 a devenit director ad- 
junct al Institutului de Lingvistică al 
Academiei, din 1969 pînă în 1994 a 
îndeplinit funcţia de director al 
acestui institut, iar după 1994 pe 
cea de director onorific. 

A fost membru fondator, 
vicepreşedinte (din 1968) şi apoi 
preşedinte (din 1988) al Societăţii de 
Ştiinţe Fiiologice din România. A 
făcut parte din conducerea Societăţii 
Române de Lingvistică şi a fost 
membru al Societăţii de Lingvistică 
din Strasbourg. 

În 1965 a fost ales membru 
corespondent al Academiei Româ- 
ne, iar din 1974 a activat ca membru 
plin al înaltului for ştiinţific. Datorită 
prestigiului dobîndit, a condus mai 


mulţi ani Comisia de cultivare a 
limbii din cadrul Academiei şi, o 
perioadă mai scurtă de timp, a fost 
preşedinie al Secţiei de Filologie şi 
Literatură. 

A fost rector al Universităţii 
“Spiru Haret” din Bucureşti. 

Opera ştiinţifică a profesorului 
lon Coteanu acoperă toate domeniile 
importante ale lingvisticii românești. 
A fost preocupat de dialectologie 
(Elemente de dialectologie a 
limbii române, 1961), de limba 
literară (Româna literară şi 
problemele ei principale, 1961), de 
istoria limbii (Morfologia numelui 
în  protoromână (româna 
comună), 1969; Originile limbii 
române, 1981; Structura şi 
evoluţia limbii române (de la 
origini pînă la 1860),1981), de 
stilistică (Stilistica funcţională a 
limbii române, 1973, 1985), de 
lexicologie (Etimologia şi limba 
română, 1987, în colaborare), de 
limba română contemporană (Limba 
română contemporană, ||, 1985, în 
colaborare; Gramatica de bază a 
limbii române, 1982; Gramatică, 
stilistică, compoziţie, 1990). A 
abordat cu aceeaşi competenţă 
chestiuni de teoria limbii şi de 
lingvistică generală (volumele 
colective Probleme de lingvistică 
generală, 1961—1967; Elemente 
de lingvistică structurală, 1967; 
Sistemele limbii, 1970). 

Academicianul lon Coteanu a 
coordonat elaborarea unor lucrări de 
referinţă din lingvistica românească: 
tratatul de Istorie a limbii române 
(li, 1969), seria nouă a marelui 
dicţionar academic (Dicţionarul 
limbii române (DLR)) şi cele două 
ediţii ale cunoscutului Dicţionar 
expiicativ al limbii române (DEX) 
(1975, 1996). A iniţiat o nouă direcţie 
în stilistica românească prin lucrările 
sale, dar mai ales prin cercul de po- 
etică pe care l-a creat în Facultatea 
de Litere din Bucureşti. 

În cadrul Institutului de 
Lingvistică a conceput, împreună cu 
specialiştii în domeniu, trei noi 


Tu memoriam 

lucrări lexicografice: Banca de date 
fono-morfo-semantice a limbii 
române (BANDASEM), Noul 
dicţionar explicativ al limbii 
române (NEX) şi Micul dicţionar 
academic (MDA), ultimul — o formă 
concentrată, pentru marele public, a 
dicționarului, tezaur al limbii române. 

Profesorul lon Coteanu a fost 
ateni la ideile şi metodele noi din 
lingvistica actuală. L-a preocupat 
structuralismul, a reflectat asupra 
neoretoricii, dar în iucrările sale nu 
s-a transformat niciodată într-un 
simpiu adaptator al modelelor. A 
relevat mereu elementele de noutate 
din domeniile abordate sau a 
încercat metode noi, ingenioase de 
investigaţie în chestiuni considerate 
anterior locuri comune. A acordat o 
importanţă deosebită structurii limbii, 
la toate nivelurile de manifestare a 
acesteia, căutînd totdeauna aici 
cauzele evoluţiei sau explicaţia 
apariţiei unor diferențieri diacronice 
sau sincronice. Lucrările sale sînt o 
îmbinare nu des întîlnită de spirit de 
sinteză şi de spirit analitic. Ca un 
cercetător autentic, a dorit să 
comunice totdeauna altceva sau a 
încercat să prezinte altcumva 
lucrurile deja ştiute. 

Studiul limbii române a fost 
viaţa şi bucuria profesorului lon 
Coteanu, iar cărţile — cel mai 
apropiat şi mai fidel prieten. În felul 
său un timid şi, poate de aceea, un 
însingurat, a preferat oamenilor, care 
nu o dată i-au înşelat încrederea sau 
aşteptările, cărţile. De ele s-a 
apropiat mereu cu interes şi curaj, 
considerînd viaţa mondenă o piedică 
şi o pierdere de vreme. 

Chiar cînd puterile fizice i se 
diminuaseră îngrijorător, gîndea la 
lucrări netipărite, neterminate sau 
încă neîncepute. Aştepta, din păcate 
de prea mult timp, noi probe 
tipografice pentru o Gramatică 
aromânească, concepută ca un 
mijloc de cultivare şi totodată de 
unificare a celui mai important dia- 
lect sud-dunărean. al românei. 
Pregătea un nou model de expunere, 


mai simplă şi mai puţin abstractă, a 
problemelor lingvisticii generale 
pentru studenţii-filologi, lăsînd 
încheiată o Crestomaţie de texte 
reprezentative pentru acest dome- 
niu. Gîndea la o nouă istorie a limbii 
române, organizată şi scrisă pentru 
străinătate. 

Era îngrijorat, în ultimele luni 
de viaţă, nu de soarta sa, ci de a 
doctoranzilor care aşteptau să le 
vadă referatele sau să le citească 
tezele deja încheiate. 


La dispariţia sa prematură lon 
Coteanu a lăsat moştenire o operă 
remarcabilă, diversă şi profundă, în 
care sintezele originale stau alături 
cu scrieri deschizătoare de drumuri. 
Opera scrisă este completată, cu 
ecou imediat, de opera didactică, 
întipărită în minţile a generaţii întregi 
de studenţi şi profesori. Cu toate 
acestea limba română este 
îndoliată: a pierdut, în 11 decembrie 
1997, pe unul dintre cei mai aleşi 
luptători pentru drepturile sale. 


Gh. CHIVU 

În atenţia cititorilor 


A DEMARAT 


concursul de creaţie al revistei “Limba Română” 


Imediat după lansarea concursului, redacţia a primit mai multe 
lucrări la compartimentele anunţate: poezie, proză, materiale didactice. 

Pentru a asigura o largă participare la concurs, juriul a hotărît 
publicarea creaţiilor începînd cu numărul de faţă al revistei. 

Primele lucrări pe care le propunem atenţiei cititorului sînt versurile 
Lilianei BULĂU, cl. a XI-a (Briceni) şi ale Anei RAPCEA, studentă 
(Chişinău), nuvela Eclipsa de Vasile MARTIN, ziarist (Chişinău), 
Evaluarea rezultatelor şcolare de Maria VATAMANIUC şi lulia 
IORDĂCHESCU (p. 77) şi proiectele didactice propuse de prof. Larisa 
GUZA, Bălţi (Ziarul preferat, revista preferată, p. 81) şi Victor 
PRIMAC, Chişinău (George Bacovia — simbolistul, p. 85). 

Vă doreşte mult succes în continuare şi rămîne în aşteptarea 
noilor creaţii 

Juriul concursului 


Liliana BULĂU 
Briceni 


EVADARE ÎN VIS 


Din cer răsare iarba 

Şi de pe dealuri plouă, 

Cu rădăcini la soare 

Molizii înfloresc. 

Să nu-mi mai spui degeaba 
Că nu-i o lume nouă. 

Te rog, nu mă convinge, 
Căci nu mă îndoiesc. 


Alături eşti de mine, 
lar eu sînt prea departe 

Admir în depărtare 

Cu ochii strîns închişi 
Cum curg la deal pîraie, 
Cum cerul brusc dispare 
Şi cred acum în toate, 

Şi nu mă mai convingi. 


Mă depărtez de tine, 
Fiind tot mai aproape 
Sîntem în miez de iarnă 
Şi merii înfloresc, 

Şi lacrimi mă îneacă, 

Şi gînduri se destramă, 
Pleoapa se frămîntă. 
Tresar şi ... mă trezesc. 


Din cer o ploaie toarnă 

Şi iarba nu răsare, 

Şi doar molizii încă 

Mai stau semet şi drept. 

Să nu-mi mai spui degeaba 
Că nu-i o lume nouă. 
Tresare-n lacrimi pleoapa, 
Dar nu mă mai deştept. 


RONDELUL FLORII DE CIREŞ 


Ce splendid ninge din cireş 
Cu fluturi dalbi ca promoroaca 
Şi ce frumos albeaţa joacă 

Pe fondul palidului cer! 


Păleşte soarele-n amurg 

Şi peste văi colindă toaca. 

“Ce splendid ninge din cireş 

Cu fluturi dalbi ca promoroaca!” 


Marama florilor de mai 
Prin mreaja serii farmec cerne, 
Şi o aromă se aşterne 
Şoptind uşor, dar parcă-alene: 
“Ce splendid ninge din cireş!” 


DOAR OCHII TĂI 


Neciare game de culori şi vis 

Sînt ochii tăi. 

Filozofia îngerilor, paradis 

Sînt ochii tăi. 

Chemarea lui Satan la cupa cu păcat 
Sînt ochii tăi. 

Sălbatic de frumoşi, adînci, de neuitat 
Sînt ochii tăi. 

Eterna lună ce răsare din smaralde, 
Ochii tăi. 

Nebune valuri ce lovesc în stinci înalte, 
Ochii tăi. 

Tandreţe, foc, iubire, pasiune, 
Ochii tăi. l 
Subjugă dorul, înrobesc minunea, 
Ochii tăi. 

Neînţeles de clari şi de nebuni, 
Doar ochii tăi. 

Şoptiri de taine, antice sculpturi, 
Doar ochii tăi. 

Perechi de stele, cuplu de-armonii, 
Doar ochii tăi. 

Lumini în floare, veşnic vii 

Sînt ochii tăi. 


JOC DE CUVINTE 


Atiît! a nins ce-a fost să ningă, 
Ce-a fost să plouă, a plouat. 
Să zici: “Atit!” să nu mai vii, 
Ar fi păcat! 


De-ajuns! a nins ce-a fost în floare, 
Ce-a fost ca floarea, a plouat. 

Să zici: “De-ajuns! n-a fost nimic!” 
Ar fi păcat! 


Desigur! neaua te-a durut. 
Te doare ploaia ta de flori? 
Desigur, dragă, să mă minţi, 
Ar fi păcat! 


Atiît! desigur e de-ajuns! 

Nu ai ce ninge?! 

Unde-i floarea?! 

Păcat iubite... 

.. să nu-mi vii! 

căci ploaia ta de flori mă doare. 

ke kk 


eşti cel mai frumos ben eşti cel mai frumos dintre cîini 
trebuie pentru asta să te fereşti din ochii mei 
ca nu cumva beată de toamnă şi dragoste să vreau să 
te ucid 

atunci cînd te adulmec prin toate halele de carne 

ale oraşului 
şi nu-mi este greață eşti la fel de solubil în ploaie şi 
aproape la fel de singure o toamnă frumoasă 
atunci cînd am stat pe trunchiul acela mare şi comod cît o 
bucată de linişte te-ai gîndit nu-i aşa că va înverzi bătrînul 
de atîta bucurie şi pace eram fericită atunci de parcă 
aş fi fost la întîia chemare a iubirii 
sînt cea mai tandră cea mai suavă şi tînără bestie 
şi tu mă adulmeci cumva altfel decît pe-o căţea ordinară 
mi-ai dibuit oarecum 
sufletul deşi nu cunoşti cu desăvîrşire 
meşteşugul înotului în mările cele mai adînci ale 

singurătăţii 
pentru că nu eşti de-un port cu mine ai înţeles 
numai tu pînă acum că sărutul neantului este dulce 


elegie 


tristeţea s-a născut din valurile întunecate 

ce au trecut peste timpul în care mi-am îngropat păpuşile 
lacrimile mele lacrimile maică-mi se întorc iarăşi 

acolo unde Dumnezeu ne-a mustrat prin păsări 

de dimineaţă nenorociţii au cîntat în piaţă 

despre fericire şi a bătut vîntul 

vom da socoteală pentru toate dimineţile care s-au vîndut 
cînd trebuiau dăruite legate cu funii albastre 

şi dăruite nimicului frunzelor ce au murit verzi 

într-o singură noapte 


copacul meu drag caisule steaua mea de sub pămînt 
cîte nopţi au mai fost gemene aceleia 

în care noi doi eram stîrpituri uitate 

cînd pogora peste noi prima mare durere şi 

pogora cu două aripi de înger tristeţea 


aproape parabolă 


dacă nu înnebunesc pîn' deseară 
şi nu mă prăbugşesc în nici o grotă apatică 

am să mă întorc şi am să forez pentru tine 

un mesaj într-o scoică sarmatică... 
S AES mergi pe cerc 
pînă vei ajunge undeva departe 

unde nu te va aclama nimeni 

şi nu-ți vor cere nimic altceva 

decît lumină şi pace 

vei fi mîngîiat de o maree ciudată 

ciudată şi tristă ca o cenuşă de fluturi 

ca o pădure decapitată 

zilnic vei primi cîte o scoică 

şi oferte de-a învăţa să suferi fără motiv 
pentru zilele unui cîntec 

pe care nu-l vei auzi niciodată 

nu va fi o pedeapsă înţelege 

va fi un dar pentru timpuri tîrzii 

seamănă-ţi sufletul acum 

ca să ai ce culege 

şi dacă vei dori să te întorci 

mergi din nou pe cerc pînă vei ajunge aici 

ca să fii martor la întoarcerea mea 
ŞI-:Să VEZI size ei sooo iiir 

Vasile 
MARTIN 


ECLIPSA 
(NUVELA) 


Cam pe la primul cîntat al 
cocoşilor Haralambie Stîncă visă că 
se prăbuşi sub povara sacului în văzul 
celorlalţi hamali şi se smulse din somn 
cu presentimentul unei apropiate 
nenorociri. În cămară domneao linişte 
apăsătoare. Prin geamul deschis 
vraişte se strecura lumina bolnă- 
vicioasă a lunii, din valea Bîcului 
răzbătea mirozna de maghiran, îrîitul 
răsunător al greierilor. 

Haralambie Stîncă mai zăbovi 
un timp în aşternut, apoi aruncă pla- 
puma într-o parte, păşi clătinîndu-se 
spre geam, se propti cu mîinile de 
pervaz şi trase cu lăcomie în plămîni 
aerul răcoros al nopţii de august. inima 
continuă să i se zbată cu putere, iar 
fruntea i se acoperi cu picături reci 
de sudoare. Oftă din greu, şterse cu 
dosul palmei broboanele de sudoare 
şi rămase nemişcat, cu ochii ieşiţi din 
orbite, de parcă trăgea să moară. 

Luna îi zîmbi batjocoritor, 
grăbindu-se să se înfăşoare în 
zdrenţele unui nour. Haralambie 


Stîncă simţi cum îl trecu un fior rece. 


Deschise mînios gura, gata să trimită 
în urma ei toate înjurăturile auzite în 
cei aproape treizeci de ani de la 
cioflingarii Chişinăului, dar nu putu 
scoate un cuvînt şi sufletul i se umplu 
de tristeţe. -Inchise geamul, se 
întoarse cătinel la pat, se întinse cu 
faţa-n sus, zăcînd astfel un timp care 
i se păru o veşnicie. 

Pe neaşteptate îşi aminti cu 
teamă că ieri, spre sfîrşitul zilei de 


lucru, abia îşi tîra picioarele sub 
povara sacilor, că întorcîndu-se seara 
de la Chişinău acasă adormise întren 
şi-l trezi revizorul cînd gara unde 
trebuia să coboare rămase cu mult în 
urmă... 

“Am început să îmbătrînesc, se 
gîndi Haralambie Stîncă şi avu pentru 
o clipă senzaţia că-i îngheaţă sîngele 
în vine. Da, bineînţeles că 
îmbătrînesc...”. 

Coborî din pat, îşi trase panta- 
lonii şi începu a umbla, buimac, prin 
cămară. “De bună seamă, am început 
să îmbătrînesc”, îşi spuse posomorit 
şi în faţa ochilor prinseră a i se 
perinda, ca pe o peliculă cinema- 
tografică, chipurile celor cîţiva 
studenţi cu care îi da zor la descărcat 
vagoane de vreo trei săptămîni 
încoace. Ce minune de flăcăi, 
măiculiţă-mamă! Veniseră la lucru 
îndată după practica de vară, cu 
gîndul ca pînă-n toamnă să se vadă 
cu un ban în buzunar. Munceau 
ziulica întreagă cu atîta sprinteneală 
de parcă s-ar fi jucat cu sacii, iar el îi 
admira uneori pe furiş, aşa cum îşi 
admiră un tată încărunţit odraslele 
aranjate pe la casele lor, amintindu-şi 
de propria tinereţe, cînd ducea în 
spate cîte doi saci fără să icnească. 
Unde mai pui că atunci, îndată după 
război, cînd nevoia îl aduse la 
Chişinău, un sac cu zahăr trăgea la 
cîntar peste suta de kilograme... 

Şi totuşi o dată cu venirea 
studenţilor în suflet i se strecură o 
îngrijorare stranie, neînţeleasă. 
Prezenţa lor îi trăda vîrsta, îl făcu 
să-şi dea seama că nu mai este cel 
de odinioară, care s-ar fi luat de piept 
cu însuşi Dumnezeu. Puterile îl 
părăseau cu încetul şi numai ochii îi 
sclipeau oarecum neobişnuit, ca la cei 
ce nu se lasă înfrînţi cu una, cu două. 
E-he-he! cum şi-ar fi aburcat doi saci 
în spinare, ştergîndu-le nasul 
mînzacilor iştia! Insă ieri, pe la chindii, 
i se împleticeau picioarele şi se simţi 
atît de istovit, cum nu se mai simţise 
niciodată. 

Se gîndi că pînă a ieşi la pensie 
mai are de lucrat cîţiva ani. iar după 

ce te-ai spetit atîta într-un singur loc 
nu-i chiar aşa de uşor să te laşi de 
vechea meserie şi să-ţi afli un alt rost. 
Primăvara trecută, în urma alunecă- 
rilor de teren, se pomeni fără acoperiş 
de asupra capului. Tot ce durase cu 
atita greu şi necaz în tinereţe se nărui 
într-o dimineaţă ploioasă de mai într-o 
clipită. 

Vreo două luni s-au oploşit cu 
nevasta la feciorul mai mare. Între 
timp primi loc de casă, îşi luă 
concediu, se făcu luntre şi punte şi 
spre toamnă trecu cu traiu! în propriu! 
cuib unde avea de acum văruite două 
odăi. Nădăjduia ca pînă la întoarcerea 
mezinului din armată s-o scoată la 
capăt şi cu celelalte. Însă iată că ieri, 
pe ia chindii, abia îşi tîra picioarele 
sub povara sacilor. Şi adormi în tren 
buştean. Şi avu visul ista nerod. Şi-n 
suflet prinse a i se cuibări frica în faţa 
apropiatei bătrîneţi... 

Pe neaşteptate simţi cum un val 
fierbinte îi trecu din creştet pînă-n 
tălpi şi-n inima chinuită de durere i se 
trezi o sete nebună de viaţă. În 
primăvara lui '45 acelaşi sentiment îl 
smulse din ghearele morții, ajutîndu-i 
să reziste în apa rece ca gheaţa a 
Odrei pînă la sosirea sanitarilor. Cu 
doi ani mai tîrziu, în toiul foametei, 
aceeaşi sete de viaţă îl trezi dintr-un 
somn de moarte, îl urcă într-un mărfar 
şi-l repezi la Chişinău, unde şi se 
tocmi hamal. Se scula cu noaptea-n 
cap pentru a apuca trenul de şase şi 
după o oră şi ceva de drum se vedea 
la Chişinău, mîngfindu-se cu gîndul că 
le aduce seară de seară copiilor 
secătuiţi de foame cele şapte sute de 
grame de piine ce i se cuveneau 
potrivit cartelei... 

„+ Se opri lîngă geam, stătu un 
timp ca trezit pe neaşteptate dintr-un 
somn adînc, chibzuind că ar trebui să 
întreprindă ceva şi neputîndu-şi aminti 
ce anume. Inima îi bătea năvalinic, iar 
în creier îi roiau o mulţime de ginduri, 
unul mai.năstruşnic decît altul. 
Zimbetul lunii care nu demult îl 
înfiorase acum îi păru neînchipuit de 
fermecător şi în inimă îi încolţi dorinţa 
să scape cît mai degrabă de gîndurile 


chinuitoare, să se izbăvească de frica 
ce i se cuibări în suflet. Se gîndi că 
ar trebui să-şi revină, să întreprindă 
chiar acum ceva pentru a se 
încredința că are încă destulă putere. 
O, de-ar fi putut ar fi luat casa în spate 


şi ar fi făcut cu dînsa ocolul satului. 


Pe neprins de veste îşi aminti 
că într-un ungher al şopronului îi 
rămaseră cîţiva saci cu grăunțe, 
printre care era şi unul de vreo şapte 
puduri umplut numai pe jumătate şi-l 
străfulgeră un gînd ce-i poate veni în. 
cap doar celui pe care l-a ajuns cuțitul 
la os. Ce ar fi să-i umple ochi şi să 


înconjoare de cinci, nu! — de zece 


ori! — casa cu dînsul în spinare?! Da, 
să facă zece ocoluri în jurul casei 
pentru a se încredința că are încă 
destulă putere şi a izgoni astfel frica 
din suflet! 

După o scurtă şovăire ideea i se 
păru năstruşnică şi pufni în rîs. “Dar 
dacă mă zăreşte careva din vecini? 
— se întrebă. Atunci garantat că intru 
în gura satului. Sau te pomeneşti că 
mi se trezeşte nevasta, mă vede în 
puterea nopţii cu sacul în spate şi 
pînă la moarte nu mă mai scoate din 
ţicnit...”. | 

Însă dorinţa de a înfrunta 
apropiata bătrîneţe îi spulberă orice 
urmă de îndoială. Işi adună toată 
bruma de puteri, toată voinţa, toată 
mîndria de altădată pe cînd era bărbat 
în floarea vîrstei şi ieşi afară. Păşi tiptil 
pe lîngă fereastra cămării de alături, 
unde-i dormea consoarta, deschise 
uşa şopronului, apropiindu-se pe 
dibuite de saci. Dădu, în sfîrşit, de 
cel cu pricina şi răsuflă uşurat, de 
parcă i s-ar fi luat o piatră de moară 
de pe suflet. Ultima dată îl tăbîrcise 
plin cu vreo cinci ani în urmă. De 
atunci încoace îl umplea pe 
jumătate... 

După ce-l văzu umplut şi legat 
la gură cu un capăt de curmei, iar: 
căzu pe gînduri. “Mă prostesc cu 
totul, îşi zise hărțuit de îndoială. De 
bună seamă, la bătrîneţe uneori o luăm 
razna...”. 

Dar cît nu s-ar fi crucit şi probo- 
zit, de sac nu se putea îndepărta. 

Cînd întreaga-i făptură începu a-i 
tremura de încordare, scuipă voini- 
ceşte în palme, aburcă sacul în 
spinare şi țişni cu dînsul afară. 

Primele trei ocoluri în jurul casei 
le făcu chicotind. Însă cu fiecare pas 
sacul devenea tot mai greu. Degrabă 
simţi dureri în tot trupul. Umerii îl 
usturau cumplit, cămaşa i se lipi strîns 
de piele, sudoarea îi acoperi fruntea, 
i se prelingea şiroaie pe faţă, pe git, 
îi frigea, neîndurătoare, ochii. 

inconjurînd casa de cinci ori, 
hotărî să se sprijine de un perete 
pentru a-şi trage sufletui, dar îşi 
aduse aminte că aceştia încă nu-s 
tencuiți, înghiţi în sec şi îşi căută de 
drum... Sudoarea îi curgea, fierbinte, 
pe frunte şi obraji, înaintea ochilor nu 
vedea aproape nimic. Sprijini cu mîna 
stingă greutatea din spinare, iar cu 
dreapta culese pirăiaşele de sudoare 
de pe faţă. “Mama lui eu de sac, 
strecură printre dinţi. Parcă ar fi 
umplut cu piatră. Să ştii că are suta 
de kilograme...”. 

După al şaptelea ocol 
Haralambie Stîncă era ud leoarcă. 
Picioarele i se împleticeau ca după 
un chef haiducesc. “Păi n-am obosit 
astfel de cînd mă ştiu, rosti abia 
desluşii. Trebuie să mă tin totuşi pînă 
la urmă! Hai, că n-a rămas mult!” 

Clătinîndu-se de-a binelea, mai 
înconjură casa de două ori şi simţi 
cum îl apasă o oboseală de moarte. 
Gura îi era uscată iască, pămîntul 
prinse a i se legăna înaintea ochilor. 
La un moment dat îi trecu prin minte 
să arunce naibii povara din spate, însă 
îşi aminti că tot greul a rămas în urmă 
şi-i păru rău să se dea bătut tocmai 
acum, cînd mai avea de făcut doar 
un singur ocol... Adună toate puterile, 
pe care le mai putea aduna, îşi dezdoi 
spinarea, potrivi sacul astfei ca 
greutatea să-i cadă deopotrivă pe 
ambii umeri şi porni mai departe... 

Cînd, răsuflînd din greu, se 
întoarse în şopron şi trînti sacul peste 
ceilalţi, brajele-i erau ca de plumb. 
Încercă s-o ia înapoi spre uşă, dar 
nu-şi putu dezlipi tălpile de pămînt. 
Se lăsă, moale, pe saci, apoi se culcă 


pe spate, căznindu-se să-şi aştearnă 
paimele sub cap. 

“Şi totuşi am izbutit să duc la 
bun sfîrşit ceea ce-mi pusei în gînd!” 
murmură mîndru de isprava sa ca 
după cîteva clipe să adoarmă 
buştean. 

-- .. Pe la aprinsul zorilor îi smulse 
din somn glasul clocotind de mînie al 
nevestei: 

— Poate mă lămureşti şi pe 
mine cum de se întîmplă una ca asta: 
sara te culci ca oamenii în casă, iar 
dimineaţa te găsesc sforăind în 
şopron? Ai fost la vre-o mîndră, da?! 
Să ştii că totuna dau de coturile tale... 

Pe hudiţa din preajma casei se 
scurgeau spre gară ultimii călători. 
Haralambie Stîncă sări în picioare, 
privi nedumerit la căuşul din mîna 
nevestei, apoi ia soarele zîmbind prin 
geam, ieşi val-vîrtej afară şi degrabă 
ecoul paşilor săi fu înghiţit de fluieratul 
trenului de şase. 

Raisa GANEA 
lon DUMBRAVEANU 
Chişinău 


UN POET ITALIAN 
LA CHIŞINĂU 


În cadrul manifestărilor culturale 
prilejuite de Zilele Dante la Chişinău 
a avut loc lansarea cărţii poetului 
italian Giulio Ferrarini Lasă-mă să 
zbor!. Acum doi ani am avut ocazia 
să ne familiarizăm cu universul po- 
etic al lui Ferrarini, traducîndu-i prima 
plachetă de versuri în limba română?. 
Şi de data aceasta, putem afirma cu 
certitudine că Giulio Ferrarini posedă 
un stil propriu, un eu poetic al său, 
autentic şi inconfundabil. Ferrarini şi-a 
creat un microunivers poetic roman- 
tic şi liric prin excelenţă. inerenta sa 
capacitate de a pătrunde în universul 
interior uman, lasă o amprentă de 
sinceritate şi de ciaritate asupra 
versurilor pe care le zămisleşte. Este 
vorba de o lirică spontană şi firească, 
în care se perindă şi se suprapun în 
mod armonios eternele sentimente şi 
aspirații umane — dragostea, părerile 
de rău şi aducerile aminte, visele şi 
speranţele. Fineţea, tandreţea cati- 
felată a palpabilităţii verbale sunt cre- 
ate, însă nu prin revoluţionări 
zguduitoare, nu prin răsturnări de 
tradiţii sau prin dramatice răzvrătiri 
împotriva structurii lor interne. 

Dimpotrivă, versul e calm, 
obişnuit şi chiar tentant prin intenţia 
de a accepta o adaptare la atmosfera 
doborîtoare şi molatică în care aproa- 
pe totul este determinat: în ea fiecare 
om, fiecare obiect, chiar societatea 
şi-au obţinut traiectoria proprie şi şi-o 
respectă într-un mod mai mult sau mai 
puţin adecvat. Poetul compară ritmul 
vital cu cel al ciclistului care “macină 
pedalînd kilometrii”, “uşor suspendat 
în vid” în căutarea unui sens 
(Ippogrifo, 1993) ca şi în momentul 
invenţării mecanismului respectiv. 

In aparenţă, volumul nou Las- 


ciami volare (1996), ca şi Bractee 
(1995), pare a fi o ediţie de amprente 
particulare, plantînd însă probleme 
general umane de o profundă încăr- 
cătură semantico-emoţională (Presa- 
gio, liluzione, Cavalcata fantastica, 
E alla fine resterai solo ş.a.).: 

Frizarea sublimului şi coti- 
dianului în spaţiul unei culegeri şi chiar 
al unei poezii (Rimpianto, Ippo- 
grifo ), creează impresii contradictorii 
fortificate şi stimulate de lipsa rimei 
şi a metricii tradiţionale. 

Se pare că autorul contează, pe 
de o parte, pe faptul că cititorul va 
descoperi, penetrînd fiuoriscenţa 
decorativismului socio-utilitarist, 
fariseismul tradiţiei care totdeauna 
pune la dispoziţie nişte garanţii 
etico-filosofice (acestea avînd funcţia 
unor siguranţe), pe de altă parte, că 
acesta va reuşi totodată să-şi dea 
seama de fragilitatea, de caracterul 
iluzoriu, de convenienţa şi nesi- 
guranţa schemelor construite,a 
sistemelor etico-estetice şi a pres- 
singului informaţional, care prin 
varietate şi agresivitate uimeşte, 
copleşeşte, anchilozează. 

Noua carte a poetului G. Ferra- 
rini Lasciami volare ... continuă 
traiectoria primei , dar şi se deose- 
beşte esenţial de aceasta. Placheta 
anterioară se încheia cu poezia 
Stironul? care a servit drept un 
strălucit finis coronat opus. Forţa, 
anxietatea, dorinţa zborului s-au făcut 
puternic simţite în marea majoritate a 
poeziilor din Bractee, mai cu seamă 
în Stironul. Căutările artistice ale 
poetului se cer comparate cu lupta 
unei păsări ce a nimerit sub o cupolă 
de sticlă şi va bate în geamuri pînă 
va muri, dar nu va accepta închi- 
soarea, fiindcă starea. ei firească e 
zborul. Poezia Stironuli, după cum 
constatăm, mai are o funcţie, cea de. 
punte între prima şi a doua carte. 
Preocuparea autorului pentru acest 
“afluent al altui afluent” are o semni- 
ficaţie aparte: a) de spirit acvatic 
salvator, dătător de viaţă (Bractee); 
b) de memorie genetică, istorică 
(Lasciami voiare ...). Poetul subli- 
niază că, deşi acesta (afluentul) este 
un “piccolo fiume” care izvorăşte din 
muntele Santa Cristina al Apeninilor 
parmieni, este foarte important, căci 


Confluenge 


apele lui poartă memoria plaiului na- 
tal de mai bine de cinci milioane de 
ani; c) de perspectivă a viitorului, a 
permanentelor schimbări spre bine. 
Versurile lui G. Ferrarini sînt 
ancorate atît în prezent, cît şi în 
trecut: singurătatea şi aducerile 
aminte, nostalgia, melancolia şi 
“tristeţea romantică” a poetului, 
prezente în Bractee, constituie şi în 
a doua plachetă universul liric interior 
al poetului. Autorul foloseşte un bogat 
arsenal de forme şi mijloace de 
expresie verbală poetică, creînd şi 
servindu-se de imagini plastice origi- 
nale, de metafore, epitete şi compa- 
raţii proaspete şi sugestive. Vom 
insera aici doar cîteva dintre ele 
[traducerea ne aparţine — |. D.]: 


Ca nişte fluturi multicolori 
agăţaţi de abisul infinitului 
maiestuoşi, liliecii dansează 
îndemnați de-un cîntec funebru, 
chinuitor. 

Oceanice valuri se sparg 
printre corali 
împingîndu-se şi sfărimînd 

nelinişti şi tihna vieţii 
ce se-'nnoieşte 

(Kenia, '93); 


Ca-ntr-un miraj 
am băut din surisul tău 
şi pustiul singurătăţii 
mi s-a populat de imagini 
şi de culori 
(Vechi motive boeme); 


Ochi negri, adinci 

ca nişte pînze se pierd 

în cerul albastru 

şi se topesc în misterul 

unei nemărginite tristeţi 
(Ochi negri); 


Aş vrea să mă cufund în 
ochii tăi 
transparenţi cum e marea 
să mă las ca un corp 
imponderabil 
purtat de valul iluzoriu 
Aş vrea să mă cufund în 
ochii tăi 
transparenţi cum e cerul 
ca să descopăr infinitul 
şi să mă pierd în meandrele 
universului 
ca o cometă 
(Ochi transparenti); 


Ozi 

o bătaie de aripi şi-o taină 

pe o clipă s-au prăbuşit în abis 

şi o iluzie (ca un meteor) 

a spintecat cerurile fanteziei 
(Părere de rău); 


O chinuitoare nostalgie 
între zidurile acestei Parme 
atit de prietenă şi-atit de ostilă 
atît de obişnuită şi-atit 

de străină ... 
O infernală dorinţă 
de a-ţi mai auzi vocea... 
Timpul se scurge 
cu o exasperantă încetineală 
Şi nu mai pot să mă îmbăt 
de-al tău parfum 

(Iluzie); 


lar la urmă voi rămîne singur 
Din atiţia prieteni — doar 
pulberea 
Din atitea iubite — doar 
palide-aduceri aminte 
din atitea bătălii — doar 
cicatricele 
Şi din atitea vise — doar 
dorinţele 
(lar la urmă voi rămîne singur). 


G. Ferrarini nu se identifică însă 
cu nici unul din curentele de ultimă 
oră (pop-art, conceptual-ari, art-brut, 
land-art, fotorealism ş. a.), plonjînd ba 
spre o maximă detalizare (ca în foto- 
realism), ba spre un mozaic energetic 
(ca în expresionismul abstract), ba 
spre un chosism agreabil (ca în cazul 
pop-art), ba spre o reminiscență 
neoromantică, neobarocă sau hiper- 
realistă. Astfel, poezia lui G. Ferrarini 
capătă un caracter cumulativ, sinte- 
tizînd diverse aspecte care tind să se 
cristalizeze în arta contemporană. 


NOTE 


1 Giulio Ferrarini, Lasciami vo- 
lare..., Battei, Parma, 1996. 

2 Giulio Ferrarini, Bractee (Tra- 
ducere de lon Dumbrăveanu), Abece- 
dava, Chişinău, 1995. 

3 Raisa Ganea, recenzie la Giulio 
Ferrarini, Bractee // "Revistă de lin- 
gvistică şi ştiinţă literară”, 1996, nr. 3, p. 
122—125. 

Giulio FERRARINI 
Italia 


STIRONUL 


Soarele-i în zenit 

peste linişti, 

peste vasta oglindă a rîului, 

pe întinsu-i încetinit 

de zăpuşeală 

şi melancolica tînguire a greierilor. 


O străfulgerare de-aduceri-aminte 
e guşterul verde 

ce traversează cărarea 
pierzîndu-se-n muri. 


lar pe picioarele desculţe 

e amintirea prafului mărunt 

a caldului pămînt, 

a pietrelor tocite 

şi a bracteelor şi-nţepătorilor ciulini. 


Imaginaţii de băiat, 
cutezătoare visuri, improbabile 
ce se-mpletesc şi se perindă 
ca nişte grauri; 

care se pierd printre degete 
ca peştii alunecători 

ai Stironului 

pe care viaţa-i reia şi-i reţese 
spre a-i concretiza 

ca-ntr-un joc. 


Dorinţă şi plăcere, 

speranţe şi durere e 

în nesiguranta zilei de mîine, 

în vise şi fantezii 

şi în picioarele desculţe; 

în tînguirea melancolică a 
greierilor 

şi în înţepătorii ciulini, 

în prundul Stironului, 

sîn cald, generos, 

acuma arid, preschimbat de timp 

pe care nu-l mai recunosc. 


SUBURBIA 


Vechi pietre tocite de timp 
vechi case căzînde 
lăsate de vreme-n pămînt. 


Miros de mucegai şi prăjit 

pe stradele 

şi printre ziduri vetuste 

ce se ridică de-asupra-ţi spre cer. 


Şi cîte miini 

au atins a leilor gură 

c-un gest de încredere 

de farmec şi vrajă. 

Şi cîţi oameni beţi 

s-au udat pe la colţuri putrede 
ieşind de la cîrciume 

acum dispărute. 

Şi cîte-ntimplări uitate 

după obloanele smulse. 


Un oarecare bătrîn 

în aşteptare, 

mut şi melancolic martor, pitit după 
mici geamuri opace 

cu răsad de muşcate. 


Să uiţi cele mai vaste orizonturi 
să te afunzi în suburbie 
ca să mai simţi o căldură uitată. 


AM VĂZUT ROMA 


Am văzut Roma 

în monumente şi tradiţii. 

Am văzut Roma, 

atîta lume, şi-atitea rase. 

Am văzut Roma 

şi ministerele, 

portarii, şoferii, toţi cu cravată, 
şi birocraţii. 

Am văzut Roma 

casele populare, bărăcile, 
oameni fără de lucru. 

Am văzut Roma 

atîtea fete frumoase, 

atîtea prostituate. 

Am văzut Roma 

de-atitea ori, 

dar mereu e ca pentru prima dată. 
Am văzut Roma, 

am văzut lumea. 


A DOUA ZI 


Retrăiesc clipele 

cu o chinuitoare nelinişte. 
Pălăvrăgeala monotonă a prietenilor, 
pe care nu-i mai cunosc, 

mă plictiseşte. 


În amintirea orelor apuse 
ciocanul timpului 
e o sfişietoare durere. 


Alerg după fantome inexistente 
şi vorbesc despre tine 
în aiureala-mi tăcută. 


Traducere din italiană de 
lon DUMBRĂVEANU 

Pavel GĂTĂIANŢU 


ANTRENAMENT PENTRU OGARI 


Cîinii de vînătoare se mai joacă în curte, dar 
sălbătăciunea nu le scapă, oricît ar zburda prin pădure. 
Franz Kafka 


Astăzi este sîmbătă, douăzeci şi doi 
octombrie o mie nouă sute nouăzeci 
şi patru. 

Vîntul suflă din direcţia sud-vest. 
Am cumpărat două pîini să pot 
supravieţui pînă luni 

iar la începutul săptămînii 

trebuie să lupt şi să rămîn în viaţă 
pînă sîmbătă. 

La radio ogarii Naţiunilor Unite 

îmi ridică încet sentimentul național 
şi-mi spun că sunt liber şi dispun 
de drepturi mari 

şi că războaiele în curs nu sunt 
decît o simplă replică la zeii noştri 
tereştri care conduc lumea. 


Într-un colţ al camerei stau de vorbă 
cu mine, eu, Pavel Gătăianţu, 

fiu de ţăran în secolul douăzeci, 
undeva în Europa de Est 

ne punem întrebări. 

Care-i misiunea mea pămîntească 

şi de ce am ajuns tocmai în acest loc. 
Unde sunt presa, avocaţii şi amantele, 
medicul familiei, preşedintele 
comitetului de locatari. 


Cită laşitate, şi asta la sfîrşit 
de secol, 

să nu fii pupat de secretarul 
generai, 

să nu fii legat cu cravata roşie 

la gît 

şi să fii exemplar în cazarmă, 
la şcoală, 

pe stradă. 


Numai eu în colţul camerei la etajul patru 
glănţuiesc tuburile de cartuşe — 

ale acelora care născîndu-mă 

m-au împuşcat imediat. 

În Europa modernă, undeva în est, 

spre sfîrşitul mileniului al doilea 

încerc să-mi oblojesc rănile, 

să fiu pregătit pentru marşul 

final. 


ŞASE UŞI DE GORUN 


Deschid şase uşi de gorun 
pentru măruntele făpturi, 
mâîncători de carne, fructe, 
legume sau tablete albe 
de aspirină, 

în cazuri mai grave 

le îndemn la iarbă verde, 
să pască hidrofilul. 


Deschid şase uşi de gorun 

şi descopăr pancarta? 

“În loc să facem războaie 

mai bine să ne iubim”, 

doar că această filozofie 

acum, încet devine o terapie 
forţată pentru tăietorii 

de capete şi de ţară. 

Patria o exclud de la bun început 
pentru că ţara este o glie 
narcisoidă şi eu nu accept 

o astfel de dragoste 

care pretinde mereu să îngenunchem 
şi să conversăm cu cîrtiţele 

în tăcere. 

Ne rămîne doartimpul plutitor. 
Poate că el trebuie să fie iubit 

cu adevărat. 


Deschid şase uşi de gorun 

din casele de bîrne 

şi sicriele ce dispun 

de şase uşi şi nici-o şansă. 
Pămîntul are şase uşi gigantice, 
fiţi atenţi prin care dintre ele — 
în lume veţi intra. 

SEIFURI BLINDATE CU POEME 
IEŞITE DIN OSUL MEU 


Seifuri blindate cu poeme ieşite 

din osul meu, depuse în Elveţia craniului 
ce îl port mîndru precum glasul 

roților de tren. 


Există perioade în care balenele 

se sinucid şi atunci valurile uriaşe 

ale oceanelor cresc imens pînă-n ceruri 
izbindu-se de luntrea lui Noe 

ca un strop de amor hollywoodian 

pe obrajii defunctului. 


În seifurile blindate zac flacoanele 

cu venin de viperă, 

decoraţiile veteranilor de război 

cu care mi-au fost umplute buzunarele, 
libertatea de a ucide, libertatea — 

sau o simplă abatere ascunsă 

şi boxerul cu slip din piele de leopard. 


Acesta este poemul născut din osul meu, 
trupul meu 

sămînţa 

dintr-o afacere cu venin de viperă 
dintr-un seif blindat 

în ochiul meu drept 

cifrul scheletului meu închis în carne. 

“TRANSFUZII DESE 
DE CUVINTE 
(ŞI TĂCERI)” 


Chiar dacă “în cimitirul Bellu/ nu 
mai e loc pentru un poet” — şi care 
autor român nu se vrea înhumat la 
picioarele lui Eminescu?! —, iar în 
Chişinău nu mai e loc de atîția poeţi 
(cu acte în regulă, vreau să zic), încă 
unul îşi anunţă sosirea — Igor Guzun. 
“Îşi anunţă sosirea” e un fel de a zice, 
Igor Guzun prinzînd ultimele Dintre 
sute de catarge (Ed. “Literatura artis- 
tică”, Chişinău, 1990) din pe-atunci 
R.S.S.M. ca apoi să publice versuri 
“în mai toate ziarele şi revistele de la 
Chişinău” (după cum se poate citi pe 
coperta a doua a volumului său de 
debut), fără a deveni totuşi un nume 
de referinţă al poeziei tinere din 
Basarabia. De azi într-o săptămînă 
(“Săptămîna” S.R.L., Chişinău, 1997), 
volum de debut întîrziat cu cel puţin 
3 ani, cînd nu a trecut concursul 
Fundaţiei SOROS pentru colecţia 
“Prima verba”, nu aduce vreo 
schimbare a statutului său de mar- 
ginal în cîmpul literelor moldave: pe 
de-o parte, Igor Guzun a rămas mult 
în urma plutonului optzecist de care, 
prin colegii săi de la “Săptămîna” 
Vsevolod Ciornei şi Constantin 
Olteanu, se simte legat; pe de-alta, a 
pierdut startul mai turbulenţilor 
Dumitru Crudu, lulian Fruntaşu şi 
Ştefan Baştovoi. Astfel că adevăratul 
titlu al cărţii este mai degrabă De- 
acum o săptămînă ... 

Un cunoscător al poeziei 
basarabene din ultimul deceniu va 
desluşi neapărat în titlul acestei 
cronici (de altfel, un citat din Guzun) 
un alt titlu care acum 8 ani a făcut 
epocă la Chişinău, Cuvinte şi tăceri 
(de Vsevolod Ciornei). Constantin 
Olteanu, Nicolae Leahu (din “Mişcare 
browniană”) iar acum şi Igor Guzun 
au ieşit, pe rînd, din acele Cuvinte şi 


tăceri, ultimul încheind, se pare, şirul 
poeţilor “vsevolodciorneişti” de pe ia 
noi (între timp Dumitru Crudu şi-a creat 
falanga sa de “crudişti”, exasperîndu-i 
pe locuitorii Olimpului academic basa- 
rabean), prefaţat de un altui, Constan- 
tin Olteanu. Sic transit ... 

Bună de gură, alternînd versul 
colocvial cu preţiozităţi livreşti (“cît 
există secretari generali ce-şi iubesc 
soțiile, / cît infinitului îi este dor de 
Brâncuşi”), elegiacă şi acidă în 
acelaşi timp (“de cînd, of, nu ţi-am 
sărutat piepţii, / mă-mbogăţii cu noi 
microconcepţii”), nonconformistă cu 
voie, poezia lui Igor Guzun — o primă 
definiţie o propune chiar autorul: 
“nemoartea-mi pare o exagerare a 
vieţii, / iar poezia — exagerarea 
acestei exagerări” — este a unui sen- 
timental pursînge care, dintr-un reflex 
de autoapărare, şi-a pus pe chipul său 
de Pierot o mască de Arlechin. În 
consecinţă, limba pe care o arată 
publicului cititor e una de hîrtie; altfel 
spus, vocabularul poemelor trădează 
un obişnuit al presei mai mult sau mai 
puţin libere, iar versuri de felul “Şi nu 
aveam mineri să sparg revendicările 

greviştilor din mine” sau “de la 
luciditate pînă-n comunism” sau “ce- 
mi pasă că un necrolog mă cere/ şi 
semnăturile unui grup de tovarăşi?” 
dau măsura acestei libertăţi a presei. 
Cum adesea se întîmplă într-o astfel 
de lirică, poemul se naşte în gură — 
totuşi, urma creionului chimic se mai 
poate citi pe limbă! — din întîlnirea 
unor cuvinte cu sonorități asemă- 
nătoare (“Pe fesuri mici se poartă 
interese, / pe fese mari poţi deraia 
subtil” sau “În lanul de secară se- 
ntîmplă revoluţii, / şi grasieri, şi graţieri 
cu graţie, / sub clar de lună pionul a 
avut poluţii/ pentru că o lună n-a avut 
relaţii” sau “ce lege/ alege mantia de 
manta?”), aceste jocuri de cuvinte la- 
ndemîna oricui avînd în cele din urmă 
meritul de a da poeziei româneşti o 
rimă inedită: “Recea/ Ray Charles”, 
chiar dacă imperfectă. (Între pa- 
ranteze fie spus, autorul nostru afirma 
ritos că nu recunoaşte poezia fără 
rimă; de altfel, o nerecunoaştere 
reciprocă!). Nu se ştie niciodată dacă 
însuşi poetul îşi ia în serios jocurile 
de cuvinte (versurile “căci aspiraţiile 
pe care le-am nutrit/ servesc 
posterităţii substanţă nutritivă” pot fi 
citite în mai multe tonalități; or, 
acestea se răzbună, conferindu-i 
poeziei sale “lingvistice” o cît se 
poate de banală frivolitate de 
calambur. Căci, a devenit clar pentru 
toată lumea, Igor Guzun face o poezie 
anecdotică, a cărei miză este reacţia 
imediată, spontană a auditoriului 
(cenaclului “Flacăra”, ia care s-a for- 
mat, ca atîţia aiţii din poeţii basa- 
rabeni, autorul nostru). 

Atunci cînd nu se consumă în 
panglicării lingvistice, Igor Guzun 
devine grav şi plin de tact ca un 
maestru de ceremonii. De vină e 
“febra cărnii”, pe care poetul o 
sublimează în versuri hieratice, cu 
sonorități de baladă: “Să curgă 
toamna, să te-mbrac în ceară/ şi să 
te torn subţire=n lumînări”. Arsenalul 
de seducţie se-mbogăţeşte de la un 
text la altul şi graţie tradiţiei care fie 
abia transpare (“Te-aş anexa în metrul 
unei ode”), fie se deconspiră (“printre 
care luna peste vîrfuri de brazi/ trece 


ca o reminiscență eminesciană”), fie 
efectuează adevărate transfuzii — 
cuvînt din vocabularul volumului! — 
de lirism (“Lasă samovarul să-ţi ad- 
mire chipul/ e lipsit şi dînsul de 
prejudecăţi,/ rabdă o seară, / în oraş 
nici să-ţi închipui/ se descompun 
cadavre şi societăţi”). Cu toate-aceste 
“transfuzii dese de cuvinte” — să nu 
uit şi de “ciocliana” chernare: “Spune 
ceva./ Rupe-ţi frunza şi hai pe podea” 
— lirica sa erotică rămîne destul de 
palidă (“scrisă cu pix galben”, cum se 
deconspiră autorul într-un titlu de 
poem). Cît de “destul”? Ca “histe- 
rizatele/ fecioare pale” bacoviene din 
“Scîntei galbene” care “stau pale, şi 
nu se mărită”. Cu o deosebire, totuşi; 
lirica lui Guzun e mai puţin fecio- 
relnică. Mde, revoluţia sexuală a ajuns 
şi în Basarabia! 

Despre poeziile rămase pînă-n 
acest alineat neatinse de bruma (mea) 
de critică se poate afirma cu gura 
autorului: “Zilnic copiez viaţa/ şi 
cineva susţine că fac artă”. Paradoxal, 
dar anume aceste “copii” (“Acolo 
pentru aici”, “Poveste (sau basm?)”, 
“Pe asfalt cad inutil îngrăşăminte orga- 
nice”, “Poezie descheiată la toţi 
nasturii”) dau măsura originalității lui 
Igor Guzun, poet pentru care primatul 
vieţii e mai presus de orice îndoială, 
căci “bunica a fost ridicată în ninsoa- 
rea de după Ural,/ şi nu deportată într- 
un paste! de Alecsandri”. Posedînd un 
acut simţ al detaliului semnificativ — 
experienţa de jurnalist îşi spune în 
cele din urmă cuvîntul —, precum şi 
otehnică narativă bine pusă la punct 
— poemul “Poveste (sau basm)” e 
exemplar în acest sens —, autorul 
nostru aretoate şansele să ajungă — 
de azi într-o săptămînă? lună?! 
viaţă?!! — un poet de care se va tine 
cont la o viitoare apariţie editorială. 

Deocamdată poate fi lesne 
recunoscut după “ceainicul (pus) pe 
fruntea mea fierbinte” cum, la vremea 
lui, Vsevolod Ciornei după “ceainicul 
bălăbănindu-(m)i-se stupid la piept”. 
Tînăra generaţie alege ceai! 


Em. GALAICU-PĂUN 


Prezeatäri gi recenzii 

DESOVIETIZAREA 
ISTORIEI LITERATURII 
ROMÂNE 

DIN REPUBLICA 
MOLDOVA 


Sub acest generic la 23 
decembrie 1997 a avut loc lansarea 
Ediţiei speciale a revistei “Limba 
Română” (nr. 5, 1997) constituite din 
lucrarea cunoscutului critic şi istoric 
literar lon Ciocanu Literatura română 
din Republica Moldova (scriitori 
incluşi în programele de învățămînt). 

in faţa asistenţei formate cu 
preponderență din profesori, studenţi 
şi liceeni au vorbit referindu-se la 
diferite aspecte ale noii apariţii edito- 
riale Alexandru Bantoş, redactor-şef 
al revistei “Limba Română”, lon Ungu- 
reanu, vicepreşedinte al Fundaţiei 
Culturale Române, Nicolae Dabija, 
redactor-şef al săptămînalului “Litera- 
tura şi arta”, scriitorii Argentina 
Cupcea-Josu, Vladimir Beşleagă, 
criticul literar Ana Bantoş, lon 
Melniciuc, şeful catedrei de limba 
română aplicată a U.L.I.M., Maria 
Hadîrcă, specialistă principală la 
Ministerul Învățămîntului, Tineretului 
şi Sportului, Olga Starţun, profesoară 
la Liceul “Ştefan cel Mare”, Galina 
Rusu, studentă la Colegiul Industrial 
de Construcţii, şi, evident, autorul 
compendiului d! lon Ciocanu. 

Vorbitorii au insistat în special 
asupra oportunității apariţiei lucrării, 
care este de o stringentă necesitate 
pentru procesul de învățămînt şi care, 
în condiţiile lipsei de manuale 'şi 
materiale didactice, apare ca un 
manual de alternativă la literatura 
română în cl. XI—XII (Hadîrcă M., 
Starţun O., Rusu G.). 

Redactorul-şef al revistei “Limba 
Română” di Al. Bantoş a subliniat 
faptul că măterialul inclus în Ediţia 
specială. este corelat cu programele 
şcolare în vigoare şi e acceptat de 
Ministerul Învățămîntului Tineretului şi 
Sportului. Pornind de ia raţiona- 


mentele expuse mai sus, M. Hadîrcă 
a afirmat că va pleda pentru 
“includerea acestui manual de 
alternativă în nomenclatorul didactic 
(cl. XI—XII) şi pentru editarea lui 
într-un volum aparte”. 

Efortul autorului de a depista şi 
de a prezenta într-o lumină nouă, 
inedită autenticele valori ale literaturii 
basarabene postbelice a fost subliniat 
de |. Ungureanu, V. Beşleagă, A. Cup- 
cea-Josu, Ana Bantoş ş. a. Însuşi 
autorul s-a destăinuit că intenţiona 
demult să scrie o istorie a literaturii 
române din Republica Moldova, 
compendiul de faţă, cu toate că a fost 
scris în baza anumitor cerinţe şi 
restricţii, fiind o primă variantă a 
acesteia. 

Scriitorul V. Beşleagă şi-a 
exprimat regretul că |. Ciocanu, deşi 
a avut o perspectivă mai largă, a creat 
în limitele programei şcolare, care 
“este moartă, sclerozată şi nu include 
literatura scrisă în ultimii zece ani”. 
Aceeaşi părere a expus-o şi dl |]. 
Meiniciuc, accentuînd necesitatea de 
a racorda programele şcolare la 
exigenţele estetice actuale. 

Concluzionînd luările de cuvînt 
ale participanţilor la lansare, Al. 
Bantoş. a menţionat încă o dată 
caracterul aplicativ şi utilitatea Ediţiei 
speciale şi a anunţat asistenţa că 
revista “Limba Română” este gata să 
găzduiască o amplă dezbatere privind 
noile conţinuturi ale programelor de 
învăţămînt la literatura română, o 
dezbatere la care ar participa scriitori, 
critici literari, cadre didactice etc. 

Intrunirea de suflet, la care s-au 
conturat o serie de probleme impor- 
tante pentru procesul de instruire a 
fost organizată din iniţiativa dnei 
Elena Butucel, directoare a bibliotecii 
“Ovidius” din oraşul Chişinău. 


Radu CIUMACENCU 


163 


Acad. Ştefan ŞTEFĂNESCU 


CONTRIBUȚII 
ROMÂNEŞTI 
LA CIVILIZAŢIA 
EUROPEANĂ 


Cultura, avuţia cea mai de preţ 
a unui popor, este, totodată, şi 
factorul definitoriu al identităţii lui în 
concertul popoarelor lumii.. Istoria 
umanităţii evidenţiază legături 
permanente între popoare, receptări 
şi transmiteri continue de bunuri 
spirituale. . 

Nu există civilizaţii care să se fi 
dezvoltat rupte de civilizaţii contem- 
porane lor sau care să nu fie 
debitoare unor forme de civilizaţie 
preexistente. Împrumuturile sau 
sintezele au loc mai ales între 
popoare vecine, dar şi între marile 
unități de civilizație, existente 
concomitent sau care se succed. 
Este datoria istoricului să sublinieze 
toate aceste legături şi între- 
pătrunderi, menite să ilustreze efortul 
comun al umanității spre progres. 

În sud-estul Europei s-a dez- 
voltat o civilizatie, care, în ciuda unor 
forme politice deosebite, durabile sau 
pasagere, a constituit o zonă cu tră- 
sături specifice. S-au depus şi sedi- 
mentat aici straturi de civilizaţie încă 
din paleolitic. A înflorit în această 
zonă geografi ică Civilizaţia tracică, 
şi — în cadrul ei — cea geto-dacă, 
care a exercitat o influenţă puternică 
în zonă, fiind influenţată, la rîndu-i, 
de marile civilizaţii ale epocii. 
Civilizației tracice i-a urmat Civi- 
lizaţia greco-romană şi după aceea 
cea bizantină. Sud-estul Europei a 
cunoscut mari transformări socio- 
politice în epoca migraţiei populațiilor 

“barbare”, cînd s-au format popoarele 
care locuiesc azi în zonă. 

imperiul Otoman avea să influ- 


ențeze în grade diferite civilizaţia 
acestor popoare. 

Prin poziţia lor geografică, prin 
baza istorică, de cultură şi civilizaţie 
comună, popoarele sud-estului euro- 
pean au fost o adevărată punte între 
Orient şi Occident, ele participînd la 
constituirea civilizaţiei europene şi la 
schimbul de valori culturale între Ori- 
ent şi Occident. 

Poporul român, situat în centrul 
şi sud-estul Europei şi-a desfăşurat 
viaţa istorică în strînsă legătură cu 
popoarele din zonă. Aşezarea 
geografică şi cursul istoriei au născut 
necesitatea ca aceste popoare să 
convieţuiască paşnic, să caute să se 
cunoască şi să conlucreze strîns 
pentru menţinerea şi afirmarea fiinţei 
lor naţionale. 

Locul României pe harta lumii 
a pus-o în legătură cu toate marile 
curente ale civilizaţiei europene şi cu 
alte civilizaţii din afara Europei. Pe 
teritoriul României treceau drumurile 
de comerţ care legau, pe de o parte, 
Europa Centrală de Peninsula Bal- 
canică şi Marea Egee, pe de altă 
parte, Marea Baltică de Marea 
Neagră. 

Aşezarea către gurile Dunării, 
una din marile căi de comunicaţie ale 
Europei, a întărit poporului român 


Andrei E şan 


164 


Limba Pondnă. 


legătura cu Europa şi i-a deschis, 
totodată, prin Marea Neagră, legătura 
cu Asia Mică şi lumea meditera- 
neană. 

Spaţiul pe care-i locuieşte s-a 
imprimat în fiinţa poporului român, 
deschis valorilor din alte părţi, pe care 
le-a integrat organic fondului său an- 
cestral, creînd o sinteză culturală 
impresionantă prin vigoarea şi origi- 
nalitatea ei. 

Reputatul istoric de la Chişinău 
Andrei EŞANU* a adăugat, nu 
demult operei sale ştiinţifice un 
Manual pentru învățămîntul superior 
cu titlul: Cultură şi civilizaţie medi- 
evală românească. Din evul mediu 
timpuriu pînă în secolul XVII. 
(Editura ARC, Chişinău, 1996, 272 
p.). 

Manualul întocmit de Andrei 
Eşanu se doreşte a fi o încercare de 
prezentare a culturii medievale româ- 
neşti “ca parte componentă a cuiturii 
şi civilizaţiei europene”. “Numai prin 
cunoaşterea multilaterală a culturii 
noastre — afirmă autorul — vom pu- 
tea merge spre cunoaşterea întregii 
culturi mondiale. Numai cunoscînd 
particularităţile şi valorile culturii 
proprii vom putea aprecia locui şi 
importanţa culturii noastre în spectrul 
de culturi ale popoarelor lumii”. 

Tineretului studios îi sînt înfăţi- 
şate rezultatele investigaţiilor şti- 
inţifice privind geneza şi dezvoltarea 
culturii şi civilizaţiei româneşti pînă în 
secolul al XVII-lea în diversele lor 
forme de manifestare, cum ar fi “cul- 


* Născut în 1948 în satul Sculeni 
(raionul Ungheni), Andrei Eşanu este 
doctor în istorie, membru corespondent 
al Academiei de Ştiinţe a Republicii 
Moldova. Autor a peste 100 de lucrări 
ştiinţifice, consacrate unor probleme de 
istorie a culturii medievale româneşti şi 
epocii de trecere de la medieval la 
modern, Andrei Eşanu a fost distins în 
1994 cu Premiul de Stat al Republicii 
Moldova în.domeniul ştiinţei şi tehnicii 
şi a primit în două rînduri, în 1991 şi 
1995, Premiul Prezidiului Academiei de 
Ştiinţe a Republicii Moldova; este 
decorat cu Ordinul “Gloria Muncii” 
(1996). 


tura populară orală, spiritualitatea şi 
religia, cultura artistică, cultura scrisă, 
tradiţia istorică, mentalitatea etc., 
precum şi cele mai reprezentative 
fenomene şi personalităţi ale culturii 
româneşti din secolele XV—XVIP!”. 
Toate acestea sînt urmărite pe cît 
posibil în cadrul larg european şi prin 
prisma impactului factorului extern, 
nu rareori dăunător, asupra 
dezvoltării societăţii româneşti. “În 
ciuda hotarelor existente care s-au 
menţinut pe parcursul a mai multor 
sute de ani, poporul român, care s-a 
format, de altfel, ca şi alte popoare 
europene, către sfîrşitul evului mediu 
timpuriu, şi-a menţinut şi şi-a 
consolidat unitatea mai ales prin 
cultură, prin credinţă şi spiritualitate”. 
Printre valorile care au marcat 
ireversibil individualitatea şi con- 
strucţia statală românească a fost 
limba de origine latină — moştenirea 
cea mai de preţ a etapei de formare 
a poporului român, — Creştinismul 
de factură “populară” şi caracter latin, 
apoi toate acele supravieţuiri din 
filiera dacică, în port, în aşezările de 
la deal şi munte, în unele ocupaţii, în 
maniera de a popula spaţiul cu 
simboluri şi înţelesuri metaforice. 
După un prim capitol al manu- 
alului consacrat valorilor şi curentelor 
cultural-spirituale ale civilizaţiei 
medievale româneşti, Andrei Eşanu 
reliefează în cel de-al doilea capitol 
Valentele civilizaţiei româneşti din 
secolele XIV—XVI. El insistă asupra 
modului de trai, reiigiei, creaţiei 
populare orale, culturii scrise (de 
expresie slavonă, greacă şi latină), 
tipăririi cărţilor, începuturilor scrisului 
în limba română. Instituţiile de 
învăţămînt, artele (arhitectura şi 
pictura), cultura muzicală, legăturile 
culturale între Ţările Române, ca şi 
cele dintre Ţările Române şi ţările 
vecine sau mai depărtate sînt şi ele 
prezentate, subliniindu-se elementele 
de originalitate, ca şi capacitatea 
mediului cultural românesc de a-şi 
apropia înnoiri ce se manifestau pe 
planul vieţii culturale europene şi de 
a difuza valori ale culturii româneşti 

în afara spaţiului locuitde români, în 
lumea ortodoxă, îndeosebi. În 
capitolul al Ill-iea al Manualului sînt 
tratate, ca Repere ale culturii ro- 
mâneşti în secolul XVII, caracterul 
unitar al culturii şi modul de trai al 
poporului român, creaţia populară 
orală, şcoala şi învățămîntul, 
activitatea tipografică, literatura 
(religioasă, laică, juridică), cărţile 
populare de înţelepciune, artele, 
aspecte aie Renaşterii şi Umanis- 
mului, care — în cazul Ţării Româ- 
neşti şi Moidovei — sînt legate “de 
unele pături mai luminate ale boie- 
rimii”, care au învăţat în şcolile 
străine. “Considerăm — scrie Andrei 
Eşanu — drept manifestări, feno- 
mene culturale de tip renascentist şi 
umanist în cele două ţări româneşti 
de la sud şi est de Carpaţi trecerea 
şi biruinţa definitivă a scrisului în 
limba română, elaborarea unor opere 
cărturăreşti de înaltă cultură şiţinută 
ştiinţifică (cronicile lui Gr. Ureche, M. 
Costin, C. Cantacuzino ş. a.), 
manifestarea unor personalităţi de 
mare cultură ecleziastică şi laică 
(mitropoliţii Varlaam, Petru Movilă, 
Dosoftei, Antim Ivireanu, Eustratie 
Logofătul, N. Milescu Spătarul ş. a.), 
activitatea unor boieri şi domni 
luminaţi (Luca Stroici, Nestor Ureche, 
Vasile Lupu, Matei Basarab ş. a.), 
efectuarea unor masive traduceri de 
lucrări de largă circulaţie, cum ar fi 
asemenea opere ecleziastice şi laice 
ca Biblia, romane populare, crono- 
grafe ş. a., tipărirea şi răspîndirea în 
proporţii mult mai mari a cărţii tipărite, 
dintre care mult mai multe în limba 
populară vorbită, întemeierea unor 
şcoli de nivel superior asemănătoare 
cu cele din Europa, intensificarea 
schimbului de valori culturale între 
cele trei ţări româneşti şi a acestora 
din urmă cu alte arealuri culturale 
europene”. 

Capitolul al IV-lea al lucrării 
elaborate de Andrei Eşanu cuprinde 
medalioane ale unor Mari perso- 
nalităţi în cultura românească din 
secolele XIV—XVII. Este vorba de 
Nicodim de la Tismana, Grigore Ţam- 


blac, Gavriil Uric, Chiprian de la 
Vişnevâăţ, Nicolaus Olahus, Johannes 
Honterus, Diaconul Coresi, Eftimie 
de la Căpriana, mitropoliţii Anastasie 
Crimca, Petru Movilă, Varlaam, Do- 
softei, Episcopul Mitrofan, iluştrii căr- 
turari Grigore Ureche, Miron Costin, 
Nicolae Milescu Spătarul, stolnicul 
Constantin Cantacuzino. 

in încheierea iucrării este suge- 
rată/ dată o Bibliografie, sistematic 
prezentată, care dă măsura spiritului 
critic manifestat de Andrei Eşanu în 
indicarea lucrărilor ce fac autoritate 
în materie şi este întocmit un Indice 
general, expresie şi acesta a grijii 
autorului pentru modernizarea 
demersuiui său ştiinţific. 

Lucrarea lui Andrei Eşanu Gul- 
tură şi civilizație medievală româ- 
nească se recomandă ca un valoros 
instrument de lucru pentru studenţi 
şi le face cunoscut acestora numele 
unuia dintre cei mai distinşi istorici 
contemporani din Republica 
Moldova. 

Valentina CORCIMARI 
institutul de Lingvistică 
A. Ş. M., Chişinău 


ANCHETA 
DIALECTALĂ 

CA FORMĂ 

DE COMUNICARE 


Astfel este intitulat studiul mo- 
nografic apărut recent la Editura 
Academiei Române, semnat de 
dialectologii Stelian Dumistrăcel în 
colaborare cu Doina Hreapcă şi lon- 
Horia Bîrleanu, de la Institutul de 
Filologie Română “Al. Philippide”. 
Lucrarea reprezintă o abordare de 
sinteză a problematicii teoretice şi 
metodologice a cercetărilor de teren 
pe baza cărora sînt ulterior elaborate 
atlasele lingvistice şi culegerile de 
texte dialectale. Se remarcă originali- 
tatea demersului de investigare 
întreprins de dialectologii ieşeni, 
cercetători cu o bogată experienţă de 
anchetatori de teren pentru Noul 
Atlas lingvistic român, pe regiuni. 
Moldova şi Bucovina şi, în acelaşi 
timp, autori (în colaborare) ai unor 
volume de hărţi (apărute în 1987 şi 
1997), respectiv şi ai unor volume de 
texte dialectale (tipărite în 1993 şi 
1995). 

Referindu-ne la precursori, vom 
aminti, în primul rînd, pe Sever Pop, 
cu Buts et méthodes des enqustes 
dialectales (1927), lucrare ale cărei 
idei şi preocupări au fost dezvoltate 
şi aprofundate în magistrala La 
Dialectologie (1950), şi, apoi, dar nu 
în ultimul rînd, pe Karl Jaberg şi Jakob 
Jud, ca autori ai unei introduceri de 
prezentare critică a Atlasului lin- 
gvistic şi etnografic al Italiei şi al 
Elveţiei meridionale, intitulată Der 
Sprachatias als Forschungsinstru- 
ment (1928). Noi în formularea şi 


abordarea temei de către autorii ieşeni 
sînt atît considerarea critică, recupe- 
ratoare şi integratoare (lecţia de 
metodă Coşeriu!) a experienţei acu- 
mulate în ultimele şapte decenii prin 
programele de realizare a atlaselor 
lingvistice regionale (din domeniul 
galo-romanic, dacoromânesc etc.) 
sau a ailaselor plurilingve (Atias 
linguarum Europae, Atlas lingu- 
istique roman), cît şi tratarea coeren- 
tă a subiectului din perspectiva des- 
chisă de studiere a aspectelor socio- 
şi psiholingvistice ale procesului 
comunicării şi de progresele lingvis- 
ticii teoretice, în general. Bogata şi 
semnificativa bibliografie referitoare, 
în primul rînd, la literatura de speciali- 
tate franceză, germană şi italiană 
asupra investigaţiei lingvistice de 
teren şi la operele de cartografiere 
lingvistică consacrate aspectelor 
dialectale ale iimbilor amintite (dar şi 
ale limbilor sorabă sau poloneză), 
utilizată plenar în analiză şi pentru 
degajarea conciuziilor, constituie şi ea 
o dovadă concludentă privind deschi- 


Stelian DUMISTRĂCEL 7 
Doina HREAPCĂ Ion-Horia BÎRLEANU 


JANCHETA DIALECTALĂ 


EDITURA ACADEMIEI ROMÂNE 
IAŞI 

derea spre tematica actuală a dialec- 
tologiei europene. 

Monografia se constituie din 
două părti: |. Preievare, comunicare 
şi semnificaţia rezultatelor anchetei 
dialectale (p. 37—190) şi Il. un 
Compiement documentar pe baza 
anchetelor pentru NALR. Moldova 
şi Bucovina (p. 193—310). Autorii au 
reuşit, în prima parte, un tablou critic 
al evoluţiei concepţiilor despre 
investigaţiile pentru atlasele 
lingvistice, de la creditarea totală, dar 
inerţială, a simplei prelevări de mate- 
rial, conform procedeelor din ştiinţele 
naturii (de tip Wenker sau Gilliéron), 
la descoperirea problematicii şi insta- 
larea metodologiei care consideră 
componentele şi implicaţiile comu- 
nicării reale între partenerii la anchetă: 
motivaţia “externă” (logică) a demer- 
sului, relaţiile dintre anchetator şi 
subiecţi, confruntarea de mentalități 
în ceea ce priveşte raporturile dintre 
“concret” şi “abstract” pe teren lexi- 
cal şi al structurii gramaticale, utiliza- 
rea chestionarului sau a “conversaţiei 
dirijate” etc., abordare ce a devenit, 
treptat, operantă: de la AIS şi ALR, la 
atlasele regionale şi la cele plurilingve, 
cu progrese în domeniul interpretării 
“motivaţionale”. 

Partea a doua, preponderent 
metodologică, înfăţişează date comen- 
tate critic, din anchetele de teren, cu 
preocupări experimentale valoroase: 
perfecţionarea şi adaptarea chesti- 
onarului, “radiografia” anchetei pe 
baza comentariilor (metalingvistice, 
dar şi de factură epistemologică) ale 
subiecţilor, în cadrul unui proces de 
“modelare” ad-hoc, zonele de “criză” 
ale comunicării referitoare la numărul 
substantivelor şi la formele conjugării 
verbelor. Această parte a volumului se 
încheie cu un dens şi interesant (şi 
ca document social) Jurnal de 
anchetă (din anii 1967—1972), ce 
prezintă, într-o primă secţiune, cadrul 
general al anchetelor întreprinse în 48 
de localităţi din zona de sud a reţelei 
de puncte a NALR. Moldova şi 
Bucovina şi, în secţiunea a doua, 
relaţiile cu subiecţii înregistrării, cu 


penetrante observaţii şi comentarii 
lingvistice, care constituie, frecvent, 
autentice micromonografii dialectale, 
asemănătoare celor publicate în 
volumele Verbali delle inchieste, 
introducere la Atlante linguistico 
italiano (1995). 

Prin această adevărată premieră 
în domeniul teoriei şi metodologiei 
cercetării graiurilor, autorii monografiei 
Ancheta dialectală ca formă de 
comunicare, profesorul Stelian 
Dumistrăcel şi foştii săi studenţi, 
cercetătorii Doina Hreapcă şi lon-Horia 
Bîrleanu, cu care colaborăm exem- 
plar, din anul 1991, la proiectul 
Graiurile româneşti de la est de 
Carpaţi. Etno- şi sociotexte, 
dovedesc faptul că dialectologii nu 
numai că sînt “conştienţi de bogăţia 
metodologică ce caracterizează 
tezaurele pe care le adună”, deziderat 
formulat de Kurt Baldinger în 1971, ci 
sînt şi capabili să tragă conciuziile ce 
se impun în planul teoriei limbii, pentru 
a nu fi doar “invidiaţi”, platonic, de 
teoreticieni, aşa cum considera 
savantul german citat. 

PETRU ŢARANU: 
MEMORIA DORNELOR 


Chişinău, 1995 


Prinşi de trepidanta viaţă carac- 
teristică perioadei, am cam uitat de 
folclor. De fapt, sunt din ce în ce mai 
puţini cei ce se apleacă cu interes 
spre creaţia populară mereu mai 
rare-fiată şi tot mai ameninţată cu 
dispariţia în condiţiile din ce în ce mai 
vitrege pentru perpetuarea ei. Cu atît 
mai lăudabil este demersul dlui Petru 
Ţaranu care, iată, scoate la lumină o 
asemenea realizare. Departe de a fi 
o surpriză, această atît de rară 
apariţie editorială reprezintă, de fapt, 
încununarea unor mai vechi şi 
constante preocupări ale sale. 
Dovadă stau nu numai caietele în 
care a adunat cu o consecvență rar 
întîlnită, pe parcursul cîtorva decenii, 
ceea ce i s-a părut demn de reţinut, 
ci şi studiile publicate în legătură cu 
zona folciorică cercetată, ceea ce 
dovedeşte că el a depăşit demult faza 
diletantismului. 

Culegeri cu folclor din părţile 
Dornelor au mai fost publicate pînă 
acum. Cu toate acestea volumul de 
faţă are ineditul său. În primul rînd, 
aria geografică din care a fost cules 
se compune din doar cîteva localităţi: 
Vatra Dornei, Dorna Candrenilor, 
Panaci, Dorna Arini şi, cu deosebire, 
Şaru Dornei, satui natal al autoruiui, 
din care provin cele mai numeroase 
creaţii. Mulţi dintre informatori şi deci 
şi textele lor vin din celălalt veac, 
purtînd cu ele parfumul inconfundabil 
al epocii şi mai ales patina 
autenticităţii. Pe atunci kitsch-ul nu 
se inventase încă.. Fixate în litera 
tiparului în această formă primară, 
ele sunt salvate definitiv de la uitare. 

in al doilea rînd, să mai adă- 
ugăm că dl Petru Ţaranu n-a lucrat 
deloc sub presiunea timpului. Sunt 
inciuse în această carte piese culese, 


unele, cu peste 50 de ani în urmă. A 
avut deci răgaz suficient pentru a 
aduna, selecta şi decanta cu răbdare, 
oprindu-le doar pe cele de. autentică 
valoare. Este, după părerea noastră, 
meritul esenţial al volumului. 
Restrîngînd atît de mult zona 
din care a adunat materialul, 
culegătorul a “stors” pînă la epuizare 
zestrea spirituală turnată în vers din 
localităţile respective, dar mai ales 
din satul natal. Acest fapt i-a permis 
să alcătuiască o veritabilă mono- 
grafie lirico-spirituală de o mare 
complexitate şi profunzime a uneia 
dintre. cele mai bogate şi originale 
zone folclorice din ţara noastră. 
(Lăsînd pentru puţin frîu liber 
imaginaţiei, să ne gîndim ce lucru 
extraordinar ar fi ca toate localităţile: 
ţării să aibă parte de cîte un astfel 
de harnic culegător!). Ea cuprinde 
mai întîi momentele esenţiale ale 
existenţei umane: naşterea, nunta şi 
moartea. Deosebit de bogată se 
dovedeşte a fi literatura dedicată 
obiceiurilor respective, chiar şi într-o 
arie atît de restrînsă, punînd în 
evidenţă o civilizaţie şi o cultură cu 
rădăcinile adînc înfipte în preistorie, 
după cum demonstrează di Petru 
Ţaranu. Restul materialului este 
ordonat pe capitole care comple- 
tează tabloul complex al vieţii pasto- 
rale fixat în tipare, aceleaşi de la 
generaţie la generaţie, secole şi 
secole de-a rîndul: descîntecul, 
balada, doina, cîntecul de joc, 
strigăturile, obiceiuri şi datini, colinde, 
urături, teatru popular etc. Cartea se 
constituie astfel într-o invitaţie inci- 
tantă ia o călătorie spirituală în 
lumea pitorească a Dornelor, după 
cum afirmă acad. Mihai Cimpoi, 
semnatarui prefeţei. Fiecare capitol 
este precedat de cîte o succintă 
introducere, microstudii, cum le 
numeşte prefaţatorul. Şi pentru a veni 
şi mai mult în ajutorul cititorului de 
prin alte părţi, volumul se încheie cu 
un glosar cuprinzînd cuvinte cu o arie 
restrînsă de circulaţie. Ele însele, 
aceste cuvinte, ar merita o atenţie 
specială, un studiu de specialitate 
atent, deoarece, cel puţin unele dintre 

ele (toponimele ocupă un loc aparte 
în această privință), sunt, cu siguran- 
tă, moşteniri ce coboară din negura 
vremurilor. Cum spune însuşi autorul, 
în toponimele Dornelor stă pitită 
memoria culturii şi a civilizaţiei 
unei lumi cu alte viziuni (p. 7). 
intr-adevăr, parcurgînd cartea ai 
senzaţia stranie a intrării pe un tărîm 
necunoscut şi nebănuit, din care se 
degajă arome, ce amintesc de 
puritatea şi tăria ozonului caracte- 
ristic Ţării Dornelor, şi un inefabil unic. 
Referindu-se la aceasta, acad. Mihai 
Cimpoi observa: Totul în Dorne, 
aşadar, poartă amintirea vremii 
începuturilor, a purității primor- 
diale, omul din zonă avînd o 
comportare mitică prin excelenţă 
(p. 5). 

Cu siguranţă, cartea dlui Petru 
Ţaranu stă cu cinste alături de cele 
mai valoroase realizări ale dome- 
niului, iar autorul se înscrie în rîndul 
foicloriştilor bucovineni, mai vechi 
sau mai noi, de certă valoare: lraclie 
Porumbescu, |. G. Sbiera, fraţii Vasile 
şi lon Bumbac, Dimitrie Dan, Leca 
Morariu, Elena Niculiţă-Voronca, 
Adrian Fochi, Graţian Jucan, lon 
Filipciuc etc., deasupra tuturor 
tronînd, fără îndoială, Simion Florea 
Marian. Ca şi în cazul metalelor 
nobile, scurgerea imperturbabilă a 
timpului nu-i va împuţina valoarea, ci 
dimpotrivă. Cercetătorii veacului ce 
tocmai stă să ne treacă pragul îşi vor 
putea contura o imagine a vieţii 
pastorale din Dorne şi datorită ei. 

Volumul al doilea nu este o 
continuare propriu-zisă a celui dintii 
în privinţa conţinutului. Păstrînd titiul 
Memoria Dornelor, dar adăugîndu-i 
genericul Oameni de seamă autorul 
condensează în el peste 40 de 
biografii ale unor personalităţi a căror 
existenţă este legată într-un fel sau 
în altul de aceste locuri, urmărind să 
pună în lumină personalitatea şi, mai 
ales, prinosul de. contribuţie al 
fiecăruia în domeniul său de 
activitate. După cum mărturiseşte 
autorul însuşi: Cartea se doreşte a 
fi un loc al trăirii şi a! retrăirii prin 
memorie, se vrea o importantă 


sursă de date cu caracter memo- 
rialistic şi documentar (p. 4). 

DI Petru Ţaranu n-a ţintit 
ineditul cu orice preţ. Despre cele mai 
multe dintre destinele incluse în 
volum s-a scris anterior de către 
Petru Froicu, Eugen Dimitriu, Emil 
Satco şi loan Pînzar în deja 
cunoscutele lucrări Ştiinţa în 
Bucovina (vol. I-ill), Arta în 
Bucovina, Muzica în Bucovina şi 
Dicţionar de literatură. Bucovina, 
precum şi de către Mihai lacobescu, 
nominalizați de altfel cu exemplară 
probitate la capitolui Referinţe. 
Noutatea constă deci nu atît în 
detaiiul biografic sau în modul de 
apreciere a activităţii lor, deşi există 
şi aşa ceva, cît mai ales în gruparea 
lor după criteriul geografic. Adevărul 
este că în puţine locuri din ţară se 
poate întîlni, pe o arie geografică atît 
de restrînsă, un număr atît de mare 
de oameni care să însemne ceva 
pentru ştiinţa şi cultura naţională şi 
chiar cea universală. Cititorul 
interesat poate găsi în acest corpus 
informaţiile de bază despre trecerea 
lor prin viaţă şi lista, în unele cazuri 
exhaustivă, a lucrărilor realizate de 
ei. Pentru a le aduna, a fost nece- 
sară desigur o trudnică muncă de 
documentare întinsă pe durata mai 
multor ani, din care n-au lipsit 
legăturile directe cu cei în cauză, 
informaţiile culese de la familiile celor 
dispăruţi şi, bineînţeles, cercetarea 
arhiveior. important e însă rezultatul 
— un volum dens, în care, pe un ton 
uşor nostalgic-evocator, în cuvinte 
calde, pornite din suflet pentru suflet, 
sunt desenate traiectoriile acestor 
destine care au lăsat ceva durabil în 
urma lor. 

In concluzie, cele două volume 
ale lucrării Memoria Dornelor sunt 
complementare, fiecare ilustrînd cîte 
un sector care reprezintă jumătatea 
unui întreg. Numai privite împreună 
ele pot oferi o imagine coerentă a 
vieţii spirituale de aici. 


Prof. Gheorghe CIURCĂ, 
Şcoala normaiă “Mihai Eminescu”, 
Suceava 

CÎTEVA GÎNDURI DESPRE 
RADU PETRESCU 


Se înşală amarnic acei care cred că 
Radu Petrescu a descris în jurnalele sale 
căderea unei frunze. Nu e nici pe departe 
aşa. Ba mai mult, Ocheanul întors poate fi 
citit (şi trebuie să fie citit şi aşa!) şi ca o 
radiografie a unei conştiinţe în formare, pe 
fundalul unei epoci sinistre şi îngrozitoare. 
Scris între 23 şi 27 de ani, el este mărturia 
formării spirituale a unui artist. Am putea 
întrezări aici chiar o replică la Portret al 
artistului în tinereţe, deşi nu cred că 
aceasta a fost intenţia lui Radu Petrescu. 
Oricum, indiferent de intenţiile autorului, 
această replică există. Detaşarea ironică a 
lui Joyce este spulberată aici, fiind înlocuită 
cu o implicare existenţială permanentă. Dar, 
ca şi Joyce, deşi prin alte mijloace, Radu 
Petrescu va surprinde stranietatea lumii 
înconjurătoare, de care va încerca tot timpul 
să se îndepărteze. Aşa cum se schimbă un 
asfinţit de soare, tot aşa se petrec şi 
schimbările interioare, urmărite atît în Dublin, 
cît şi în Prundul Bîrgăului. Dar revelaţiei Radu 
Petrescu îi va prefera o permanentă 
conectare, o trăire intensă şi mistuitoare. În 
acest punct se şi desprinde Radu Petrescu 
de Joyce, dar şi de majoritatea prozatorilor 
români (poate cu excepţia unora dintre 
optzecişti). Căci ceea ce propune scriitorul 
tîrgoviştean este un model existenţial. În 
primul rînd, un model existenţial, ilustrat atît 
de personajele sale, cît şi de naratorii din 
jurnale. 

Este vorba, desigur, de un model 
existenţial estetic. Să nu uităm că modelul 
data stat la baza formării sale spirituale. Şi 
cred că e valabil în cazul constituirii unui ar- 
tist tînăr. Pentru că totul se întîmplă pe 
fundalul unei existenţe mai mult decit terne, 
înghesuite într-un sat izolat de ia poalele 
munţilor. Despre ce fel de implicare politică 
sau morală mai putea fi vorba în cazul de 
faţă? De altfel, ca şi Joyce, Radu Petrescu 
repudiază politica. 

Existenţa pe care majoritatea dintre 
noi o ducem este extrem de ştearsă, extrem 
de banală şi inexpresivă. În ea evenimentele 
majore şi cele mai spectaculoase sînt dejunul, 
prînzul şi cina. Sîntem cufundaţi pînă peste 
cap în banalitate şi monotonie. O banalitate 
care înaintează, care ne agresează. Singura 
posibilitate de a ne opune este s-o transferăm 
permanent în expresie. S-o supunem, pe de 
altă parte, unui proces de cosmicizare, 
legînd-o tot timpul de celelalte elemente ale 
universului, în speţă de elementele naturale. 

Atunci cînd intri într-o sală imensă şi 


vezi toate scaunele întoarse cu picioarele în 
sus, şi spui — iată, toate scaunele sînt 
întoarse cu picioarele în sus — practic nu 
spui nimic. Realitatea rămîne în continuare 
ermetică, refuzînd să se comunice. Dacă 
vei observa însă că acele scaune sînt ca 
nişte spini sau ca nişte cuie, totul se va 
schimba. Realitatea din sala imensă va prinde 
un sens. Ne va comunica ceva. Va începe 
să existe. Foarte multe fragmente din 
realitatea noastră au dispărut pentru că nu 
le-am trecut în expresii. 

“De pe acum plăcerea de a scrie o 
egalează pe acea privind copacii pe dealuri”, 
consemnează undeva Radu Petrescu. Un 
drum pe care-l face el de ia şcoală pînă acasă 
desigur că nu este spectaculos, sau atunci 
cînd se reîntoarce cu o sticlă de lapte. 
Desigur. Radu Petrescu însă va lega aceste 
drumuri de norii de pe cer, de culorile lor, de 
muntele din faţă sau de vîntul care bate. Cum 
am mai spus, le va supune unui proces de 
cosmicizare, după care le va transfera în 
cuvinte. Altfel, foarte uşor ar fi putut cădea în 
blazare. Cu acest sentiment nu ştiu dacă ar 
mai fi putut face ceva. Mai ales că nu se afla 
la Paris, ci în Prundul Bîrgăului. 

Oare poeţii optzecişti, atunci cînd 
caută să descopere poezia ascunsă în 
cotidian şi în banalitate, nu fac acelaşi lucru 
pe care-l făcea Radu Petrescu? Pentru că 
nici ei nu scriu o poezie a banalităţii, aşa cum 
cred unii, ci extrag poezia care se conţine în 
cariile realităţii. Datorită lor, ca şi lui Radu 
Petrescu, putem să vedem realitatea altfel. 
Şi chiar. nu înţeleg de ce ar fi blamabilă 
receptarea poeziei din realitate? Altfel, fără 
această raportare estetică, după părerea 
mea, realitatea ar fi insuportabilă, de-a dreptul 
sufocantă. Nu e vorba numai dea o face 
tolerabilă, ci de a o învesti şi cu un sens. 
Este interesant că Radu Petrescu face acest 
lucru utilizînd mijloacele picturii. Intenţia lui 
declarată a fost să scrie aşa cum picta 
Pallady, pentru care a avut un adevărat cult. 

Dacă literatura lui Radu Petrescu ar fi 
fost vidată de un fond ontologic, acum, după 
ce s-au schimbat sistemele politice, ar fi 
trebuit să intre în uitare. Totuşi n-a intrat în 
uitare. Chiar astăzi este şi mai viabilă. Cît 
priveşte uitarea, de această molimă a fost 
atinsă aproape toată literatura implicată a 
întunecatelor decenii comuniste. 

“Se zice că zidarii care lucrează la 
mari înălţimi încearcă impulsul sinistru de a 
se arunca jos, şi de aceea sunt legaţi. Un gol 
adînc sub mine am şi eu, încerc acelaşi 
impuls.” Un gol asemănător simţim şi noi, şi 
chiar acelaşi impuls. Radu Petrescu nu s-a 
aruncat. A rezistat. Oare noi vom rezista? 

Singura posibilitate de a nu te arunca 
jos este să priveşti tot timpul în sus. 


Dumitru CRUDU 


Hostenire 


P. 

CONCURS 

ORGANIZAT DIN INIȚIATIVA 
ALIANȚEI PENTRU 
SPRIJINIREA BASARABIEI 


EDIŢIA A CINCEA 


Stimaţi şi iubiţi fraţi, 

Concursul “Moştenire”, ediţia a 
IV-a (1996/1997), încheiat în a doua 
jumătate a lunii mai a. c., s-a putut 
desfăşura, după cum s-a înștiințat, 
cu sprijinul material şi moral al 
românilor din diasporă răspîndiţi în 
cele mai îndepărtate colţuri ale lumii. 
În ciuda scurgerii anilor şi a distanţei 
la care unii dintre ei se află, am avut 
satisfacția de a constata interesul şi 
dragostea pe care au arătat-o fraţii 
noştri pribegi faţă de fraţii lor 
basarabeni. Ei ne-au demonstrat 
încă o dată că dorul şi dragostea de 
ţară sînt cu atît mai puternice, cu cît 
purtătorii acestor sentimente se află 
mai departe de patria lor. 

Scrutînd, în acelaşi timp, anii 
scurşi de la cîştigarea marilor bătălii 
naţionale (limbă, alfabet, etc.) nu se 
poate să nu se remarce îndepărtarea 
umbrelor care întunecau conştiinţa 
de neam a unor basarabeni, urmare 
a neadevărurilor care s-au revărsat 
fără încetare, constituind politica de 
stat în perioada celor două ocupaţii 
ruseşti. Dacă ne-am referi doar la 
“moldovenismu!” şi antiromânismul 
propagat, aceste teorii şi falsuri sînt 
tot mai puţin credibile şi vor sfîrşi 
într-un viitor nu prea îndepărtat prin 
a fi anacronice şi caricaturale. Acei 
puţini care le mai răspîndesc nu pot 
decît șă facă dovada relei-credinţe, 
slugărniciei faţă de Moscova sau unei 
culturi străine. 

Generaţiile tinere ne-au de- 
monstrat că sînt cele mai receptive 
în lupta pentru căutarea şi pro- 
movarea adevărului. Prin natura lor 
tinerii au fost şi vor fi totdeauna 
purtătorii flamurii libertăţii şi ade- 


vărului. Avem toate motivele să fim 
optimişti, — un viitor fără minciună 
şi în libertate se profilează la orizont. 

Cu această stare de spirit vă 
propunem să ne îndreptăm spre a 
V-a ediţie (1997/1998) a concursului 
“Moştenire” pentru elevii din clasele 


superioare de licee şi şcoli 
echivalente. 
Am dat curs propunerii 


organizatorilor de la Chişinău de a 
declara desfăşurarea concursului cu 
mult înainte de sfîrşitul anului şcolar 
şi pentru acest motiv vă adresăm 
rîndurile de faţă, cu trei luni înainte 
de termenele ia care obişnuiam s-o 
facem. 

Propunem menţinerea aceleiaşi 
formule pentru acordarea premiilor 
pe cele două secţiuni: A. Istoria 
românilor; B. Istoria literaturii române, 
— respectiv: 

Premiul |, cîte 200 dolari pentru 
fiecare dintre cele două secţiuni; 

Premiul II, cîte 150 dolari pentru 
fiecare dintre cele două secţiuni; 

Premiul IIl, cîte 100 dolari 
pentru fiecare dintre cele două 
secţiuni. 

Cîte 6 menţiuni a cîte 50 dolari 
pentru fiecare dintre cele două 
secţiuni. Toţi premianţii, precum şi cei 
răsplătiți cu menţiuni vor primi un 
număr egal de cărţi în limbile română 
şi franceză. 

Tematica, termenele la care se 
va desfăşura concursul şi alte detalii 
rămîn în grija organizatorilor de la 
Chişinău. 


ALIANŢA PENTRU SPRI- 
JINIREA BASARABIEI 


Eugen HOLBAN, preşedinte 
TEMELE ŞI CONDIŢIILE 
CONCURSULUI 
A. Temele la istoria românilor 
1. Trăsături comune şi specifice 


ale procesului constituirii statelor 
medievale româneşti. 

, 2. Politica confesională a 
domnitorului Moidovei Alexandru cel 
Bun (aprilie 1399—1 ianuarie 1432). 

3. Congtiinţa românească a 
moldovenilor reflectată în operele 
mitropoliților Moldovei din secolul al 
XVII-lea Varlaam şi Dosoftei. 

4. Biserica ortodoxă autohtonă 
— factor de rezistenţă în faţa politicii 
țariste de rusificare a Basarabiei în 
prima jumătate a secolului XIX. 

5. Mihail Kogălniceanu — 
promotor al idealului naţional a! 
poporului român. 

6. Mişcarea naţională a 
românilor din teritoriile româneşti 
aflate sub dominație străină în a doua 
jumătate a secolului XIX — începutul 
secolului XX: trăsături generale. şi 
specifice. i 

7. Însemnătatea istorică a unirii 
Basarabiei cu România în anul 1918. 

8. Viaţa bisericească în 
Basarabia (1918—1940). 

-9. Represiile staliniste în 
R.S.S.M. (1944—1949). 

10. Mişcarea de rezistenţă 
împotriva regimului totalitar sovietic 
în Basarabia (anii 1944—1953). 


B. Temele la istoria literaturii 
române 


1. Rolul mitropolitului Petru 
Movilă în istoria bisericii şi culturii 
româneşti. 

2. Activitatea religioasă şi 
literară a mitropolitului Varlaam. 

3. Dimitrie Cantemir, promotor 
al umanismului. ` 

4. Idealurile libertăţii şi unirii 
naţionale în opera lui V. Alecsandri. 

5. Natura şi dragostea: de la 
preromantici la Eminescu. 

6. loan Slavici, observator şi 
moralist al satului. 

7. Mircea Eliade, personalitate 
complexă a culturii româneşti. 

8. Originalitatea limbajului po- 
etic al lui.Nichita Stănescu. 

9. George Meniuc, scriitorul. şi 
omul de cultură al Basarabiei (80 de 
ani de ia naştere). 

10. Creaţia populară ca sursă 


de inspirație pentru scriitorul 
contemporan. 


Participanţii vor prezenta 
lucrările în scris în volum de 15—20 
de pagini dactilografiate la 2 intervale 
sau scrise citeţ în caiete liniate. 
Lucrările vor fi expediate pe adresa: 
redacţia săptămînalului “Literatura şi 
arta” (pentru concursul “Moştenire”), 
str. Sfatul Ţării, nr. 2, 2009, or. 
Chişinău, pînă-la 15 martie 1998. 

La concurs vor fi admise 
lucrările consacrate numai unei 
singure teme de la secţiunea dată. 
in etapa a doua vor fi invitaţi autorii 
celor mai bune lucrări. Discuţiile vor 
avea loc cu predilecție în baza 
temelor propuse. Cerinţele faţă de 
perfectarea lucrărilor: numele, 
prenumele şi adresa autorului se 
indică pe o foaie aparte; lista literaturii 
consultate (monografii, studii, 
articole, recenzii etc.) se anexează 
la finele lucrării. pe 

La concurs sînt invitaţi să 
participe elevii ciaselor superioare (a 
IX-a — a XIl-ea) de la şcolile medii 
de cultură generală, colegii, licee, 
şcoli normale. 

Rezultatele concursului vor fi 
anunţate în presă. 

Dragi elevi din Republica 
Moidova şi Ucraina, vă îndemnăm să 
participaţi la concursul “Moștenire”! 

Vă dorim succes! 


PS. Preotul Mircea Dometriu, 
domiciliat în Franţa, basarabean de 
origine, oferă un premiu suplimentar 
de 100 dolari pentru cea mai bună 
lucrare cu temă. religioasă ce e 
cuprinsă în conditiile actualului con- 
curs. 

Un premiu special de 100 de 
dolari pentru cea mai originală lucrare 
a instituit şi distinsul poet şi patriot di 
Toma Istrati, un basarabean de-a! 
nostru, care în prezent trăieşte în 
România. i 

Sînt acceptate şi alte propuneri 
referitoare la instituirea unor premii 
speciale. Relaţii la tel.: 24-84-46. 


CONCURS DE CREAŢIE — 1998 


1. Probele concursului revistei Limba Română: 
a) Poezie, 
b) Proză, eseu, tabletă, 
c) Lucrări didactice la limba şi literatura română 
(experienţă, analize, comentarii, sinteze, interpretări). 
2. Cele mai bune lucrări vor fi publicate în revistă şi în volume 
separate din colecţia Biblioteca revistei “Limba Română”. 
3. Pentru învingători se instituie următoarele premii: 


La compartimentul Poezie: | — 200 lei, II — 150 lei, 

III — 100 lei. 

La compartimentul Proză, eseu, tabletă: | — 200 lei, 

|| — 150 lei, III — 100 lei. 

La compartimentul Lucrări didactice: | — 300 lei, II — 200 lei, 
III —150 lei. 


4. Juriul concursului se constituie din colegiul de redacţie ai revistei. 
Preşedinte al juriului — lon UNGUREANU, vicepreşedinte al 
Fundaţiei Culturale Române. 

5. Totalurile concursului vor fi publicate în nr. 6, 1998, al revistei 
“Limba Română”. 

5. Lucrările, cu specificarea “Pentru concurs”, vor fi i prezentate 
pînă la 1 noiembrie 1998 la redacţie (Casa Presei, str. Puşkin 
nr. 22, Chişinău) sau expediate prin poştă pe adresa: căsuţa 
poştală nr. 83, bd. Ştefan cel Mare nr. 134, Chişinău, 2012. 


Prof. Valeriu RUSU: 
INIMA MEA Ed 
TREMURĂ PENTRU BASARABIA. 


O Ha comună avem față de pămîntul na- 

tal — şi hoi, cei rămași acasă, și, Dumneavoastră, 

cei plecaţi în lume. ) 
Acad. Grigore VIERU 


Astăzi ca niciodată e nevoie de personalități de 
talia dlui Valeriu Rusu, care ştiu să organizeze la 
nivel european cercetările academice, să atragă 
talente tinere, să continue frumoasele tradiții ale 
şcolii lingvistice româneşti (cu celebrii ei repre- 
zentanți Ovid Densusianu, Alexandru Rosetti, 
Tache Papahagi ş. a.) şi, în ultimă instanță, să 
reprezinte cu demnitate, peste hotare, știința 
filologică națională. 
2 Acad. Anatol CIOBANU 


